
Dacă doreşti, cititorule, haide 
împreună cu mine, împreună cu 
luminoasele amintiri ale tinereții 
mele, la Sihăstria Optina! 
Ocolind Kozelskul, vom intra în 
lunca Căzăcească. Mănăstirea, 
care 0 vreme se va ascunde de 
privirile dumneavoastră în spatele 
clădirilor oraşului, va apare 


din nou în faţă. 


Sihăstria Optina!... Ce mult spun sufletului meu aceste două cuvinte! 
Amintirile se îngrămădesc, o iau una înaintea alteia. Cele luminoase 
şi pline de bucurie sânt înlocuite cu cele pline de multă întristare... 
Era cândva o mănăstire ce se numea Sihăstria Optina. Era vestită 
în toată Rusia, chiar şi dincolo de hotarele ei. Mănăstirea nu era 
renumită prin moaştele unor sfinţi plăcuţi lui Dumnezeu, nici prin 
icoane făcătoare de minuni, nici prin vechi construcţii arhitectura- 
le. Mănăstirea era slăvită prin Stareţii ei, prin călugării cu o înaltă 
cultură duhovnicească, purtători şi păstrători ai monahismului 
adevărat. Aici se sileau să ajungă oameni din toate colţurile Rusiei, 
cu suferinţele lor sufleteşti şi trupeşti, având nădejde să primească o 
binecuvântată mângâiere, un sprijin, un sfat, o îndrumare. Stareţii le 
transmiteau ucenicilor experienţa pe care o adunaseră. Astfel, prin 
succesiune, stăreţismul trecu de la un bărbat duhovnicesc la altul. 
Numele marilor Stareţi de la Optina sânt: Leonid (în schima mare, 
L6v), Macârie, Amvrâsie, Anat6lie, 16sif, Varsantfie, un alt Anatdlie, 
„cel tânăr,” şi Nectărie — cunoscuţi Creştinilor ortodocşi râvnitori, 
care, cu evlavie, cinstesc fericită pomenirea lor. 

Sihăstria Optina (acum aşezământul Optina)! se găseşte la trei ki- 
lometri depărtare de oraşul Kozelsk, regiunea Kaluga. Drumeţul ce 
merge într'acolo pe calea ferată, coborând din vagon, trecând prin- 


tre clădirile staţiei, va vedea încă de departe o mănăstire albă, care se 


1 Pe data de 4/17 Noiembrie 1987, Sihăstria Optina a fost retrocedată Patriarhiei Moscovei 
ca mănăstire stavropighială de călugări. In.ed.rus.] 

evidenţiază cu clopotniţa sa înaltă şi zvealtă ca o lumânare, pe funda- 
lul pădurii albastre care încadrează întreg orizontul. 

Dacă doreşti, cititorule, haide împreună cu mine, împreună cu lumi- 
noasele amintiri ale tinereţii mele, la Sihăstria Optina! Ocolind Ko- 
z6lskul, vom intra în lunca Căzăcească. Mănăstirea, care o vreme se va 
ascunde de privirile dumneavoastră în spatele clădirilor oraşului, va 
apare din nou în faţă. Şoseaua şerpuieşte prin luncă, printre tufişurile 
de mărăcini, şi iată un şanţ! Un preot trece peste el. Acesta este 
hotarul ce desparte terenurile mânăstirii de cele ale oraşului. Apoi 
vine o alee lungă, de răchite bătrâne cu coroane imense. Sub picioare 
este nisip. Se merge cu anevoie. Miroase a flori şi umezeală de pârâu. 
Printre copaci străluceşte ceva alb, ceva ce aduce a aur. Mănăstirea 
este aproape. Bacul vă va trece (ulterior s'a făcut un pod) pe celălalt 
țărm al râului cel voios şi iute, Jizdra. 

Binecuvântarea vă umple sufletele, de cum păşiţi pe pământul sfânt 
al mânăstirii. Însemnându-vă cu semnul crucii, veţi intra prin Sfin- 
tele Porţi. O scară înaltă vă va duce sus în clopotniţă. Ceasul bate me- 
lodios sferturile de oră. Sub bolțile clopotniţei este răcoare şi linişte, 
paşii răsună pe pardoseala de piatră. Pe pereţi se află chipuri sfinte: 
Intrarea în Biserică a Maicii Domnului, Cuvioasa Maria Egipteanca în 
zdrenţele care abia îi acoperă trupul ars de arşiţă, de care se apropie 
Starețul Zosima, Sfântul Proroc Ilie în pustie şi corbul care îi aduce 
pâine în cioc. 

Dumneavoastră veţi merge mai departe. Soarele strălucitor joacă pe 
crucile aurite. Pereţii bisericilor scânteiază cu albul lor, scufundân- 
du-se în verdeaţa copacilor înconjurători. Printre merii rămuroşi, 
printre peri şi alţi copaci se înalţă clădirile mănăstirii. Un zid nu prea 
înalt din cărămidă, plantat de jur împrejur cu două rânduri de tei, 
împrejmuieşte cele patru biserici mari ale mănăstirii şi cimitirul. O 


cărăruie bătătorită, acoperită cu nisip auriu, vă conduce pe lângă cate- 

drala Intrării Maicii Domnului în Biserică către mormintele Stareţilor 
adormiţi. Alături de uşile din partea de miazăzi a catedralei se găseşte 
paraclisul de pe mormântul Stareţului Schiarhimandrit Varsanufie şi 
a leroschimonahului Anatdlie (Zerţalov), dascălul şi îndrumătorul 
schiarhimandritului. În partea dreaptă se găsesc paraclisele unde 
odihnesc Stareţii Leonid, Macărie, Amvrâsie, I6sif şi Anatdlie (Po- 
tapov). Oamenii intră neîncetat în aceste paraclise, unde, în faţa 
icoanelor, ard fără întrerupere candele. Se roagă, fac sfinte rugăciuni, 
sărută cu evlavie mormintele de marmoră, iau nisip din gropiţe făcute 
special deasupra mormintelor. Aici odihnesc uriaşii Duhului. Pe mor- 
mintele lor reci adie căldură. Iar cei ce se închină cu credinţă la aceste 
morminte nu pleacă fără mângâiere şi ajutor binecuvântat. 

Ocolind bisericuţa Icoanei Maicii Domnului din Vladimir (fosta 
bolniţă al mănăstirii), prin porţile de la răsărit, veţi ieşi în drumul 
spre Schit. Pădure. Pini seculari, stejari, brazi şi tei vă înconjoară pre- 
cum un zid înalt. Este întuneric, linişte şi taină. 

Dar, iată, printre trunchiurile groase ale pinilor străluceşte la cotitu- 
rile cărării ceva de culoare roz-deschis. Încă o cotitură, şi în faţa dum- 
neavoastră apare Schitul. Ce simplitate, ce frumuseţe! 

Sub umbra copacilor seculari priveşte, atât de micuță, clopotniţa de 
culoare roz a Schitului. Pe amândouă laturile se găsesc „bordeiele” 
Stareţilor. Un perete de bârne rezemat la colţuri pe stâlpi de piatră 
înconjoară Schitul - iar împrejur pădure, pădure nesfârşită... Sub 
clopotniţă, o uşă grea de metal stă întotdeauna închisă. De pe pereţi 
vă privesc chipurile pătrunzătoare şi aspre ale cuvioşilor părinţi ne- 
voitori din vremurile de altădată şi din vremurile noastre: feţe supte de 
post şi nevoinţe, ochi pătrunzători şi severi. „Începutul înţelepciunii 
este frica lui Dumnezeu,” se poate citi pe sulurile desfăcute din 
mâinile nevoitorilor. Nehotărâţi, vă opriţi. Aici, dincolo de această 


uşă, trăiesc oameni care au plecat din lume şi care, după puterile lor, 

îi imită pe aceşti cuvioşi părinţi. Simţământul propriei nimicnicii şi 
păcătoşenii vă covârşeşte sufletul. Veţi încetini paşii, pentru câteva 
clipe. În sfârşit, cuprinşi de îndoială, veţi bate. Uşa se deschide larg 
şi portarul, cu un zâmbet dulce pe faţa-i de bătrân, se înclină până la 
pământ. Dumneavoastră faceţi un pas înainte, şi vă opriţi uimit. După 
semiîntunericul pădurii şi privirile pătrunzătoare ale nevoitorilor, aţi 
nimerit în împărăţia luminii. În faţa ochilor se află o grădină. Între 
verdeaţa copacilor şi a tufelor se ivesc mici căsuțe albe, chilii aşezate 
la o zvârlitură de piatră una de alta. Chiar în faţa dumneavoastră se 
găseşte biserica de lemn, cu o arhitectură foarte simplă, zugrăvită în 
roşu-închis şi închinată ocrotitorului Schitului, Sfântul loân Înainte- 
mergătorul şi Botezătorul Domnului. Şi o mulţime de flori! Începând 
de la clopotniţă, ele vă bucură ochii, oriunde vă veţi îndrepta paşii. 
Şi ce linişte... Nici un zgomot împrejur. Doar cântecul păsărilor şi 
foşnetul frunzelor din copaci tulbură această sfântă linişte. Tihnă, 
linişte, odihnă... Fericiţi sânt oamenii pe care Dumnezeu i-a învred- 
nicit să trăiască în acest rai pământesc, departe de lumea deşartă şi 
mult zbuciumată, plină de ispite şi tentaţii. 

Într'o iarnă au intrat în Schit doi tineri, fraţi, ce veneau de la M6sco- 
va. Ei au venit pentru binecuvântare la egumenul Schitului, Starețul 
Varsantifie, având dorinţa şi intenţia să-şi închine viaţa Domnului, 
primind călugăria. Unul dintre ei, vesel şi bucuros de viaţă, cu sufletul 
său curat şi feciorelnic, arzând de dorinţa desăvârşirii duhovniceşti, a 
atras repede atenţia egumenului. Acesta parcă ar fi prevăzut cu ochii 
duhovniceşti că în acest tânăr îl va găsi pe vrednicul său urmaş, pe 
râvnitul ucenic al făgăduinţelor stăreţeşti. 

Într'adevăr, tânărul a devenit curând cel mai apropiat ucenic şi 
„Ştiutor al tainelor” stăreţeşti. Ca urmare, dobândind „măsura vârstei 
desăvârşirii,” în pofida tinereţii, el însuşi a devenit stareţ, ultimul 


Stareţ al Optinei, învăţător al adevăratei vieţi monahale. 

Tânărul se numea Nikolâi Beliaev, iar în viaţa călugărească lero- 
monahul Nicon. Despre el se va vorbi în continuare, dacă va 


binecuvânta Domnul. 

CAPITOLUL 
|| Nu voi muri, ci voiu fi viu şi 


voiu povesti lucrurile Domnului. 
/Ps. 117:17/ 


La sfârşitul veacului al nouăsprezecelea şi începutul veacului al 
douăzecilea trăia la Mâscova o familie de negustori pe nume Beliaev. 
Capul familiei, Mitrofân Nikolâievici Beliaev, era de obârşie ţăran din 
gubernia Voronej, judeţul Zemleansk. Tatăl lui fusese iobag. Împovărat 
de o familie numeroasă (avea paisprezece copii), după reforma de elibe- 
rare a întâmpinat mari greutăţi, deoarece bucata de pământ ce i s'a dat 
era prea mică şi nu avea alte surse de existenţă. Din această pricină, 
trei dintre fiii lui, printre care şi cel mai mic, Mitrofân, care abia avea 
douăzeci de ani, au părăsit ţinuturile natale şi au plecat pe jos „să caute 
fericirea” la M6scova. 

Mitrofân a reuşit să-şi găsească de lucru ca muncitor la cel mai bun maga- 

zin din acel timp, „Murend Merilitz,” actualmente Magazinul Central 
Universal, la intersecţia dintre Strada Petrovka şi Piaţa Teatrului. 

Băiatul era deştept din fire, energic şi avea o capacitate de muncă 
deosebită. Datorită acestor calităţi, a avansat foarte repede, ajungând 
vânzător şi apoi responsabil la un raion de mărfuri manufacturate. 
Câştiga bine şi avea legături serioase cu lumea manufacturieră, deoa- 
rece se bucura de încrederea deplină a stăpânului şi avea împuterniciri 
speciale din partea acestuia. Succesul, bogăţia şi renumele l-au făcut 
să aibă o părere exagerată despre propriile capacităţi, iscând un mo- 
tiv de neînțelegere cu „atotputernicul jupân,” cu care a rupt relaţiile, 
hotărând să-şi deschidă o afacere proprie. La început lucrurile au mers 
foarte bine, dar apoi au intervenit nereuşitele, aşa cum se întâmpla des- 


tul de des în lumea negoţului, unde aproape fiecare se străduieşte să-l 

înece pe celălalt, temându-se de concurenţă. Mitrofân Nikolăievici a 
ajuns într'atât de ruinat, încât nici până la sfârşitul vieţii nu a mai pu- 
tut ajunge la acea înălţime, rămânând comis-voiajor pentru nişte firme 
importante de comerţ. 

Era un om foarte sănătos şi avea o energie inepuizabilă. După cuvintele 
sale, întreaga sa viaţă nu a fost niciodată bolnav, fără a socoti boala de 
dinaintea morţii. Doar o singură dată a stat câteva luni în spital, pen- 
tru nişte arsuri pe care şi le-a făcut într'un incendiu, salvând un copil. 
La vreme de incendii, în general, el dădea dovadă de mare bărbăţie şi 
mult curaj în salvarea oamenilor şi a bunurilor acestora. De asemenea, 
în timpul inundaţiilor el nu se dezlipea de râul Mâscova, salvându-i pe 
cei ce se erau gata să se înece. Pentru astfel de fapte de mare bărbăţie, de 
neînfricare şi jertfă de sine, a fost decorat cu ordine şi medalii. 

Încă din primii ani de viaţă la Mâscova, Mitrofân Nikolâievici s'a căsătorit 
cu o văduvă ce avea două fete. Soţia a murit curând de tuberculoză. Apoi 
şi cele două fiice vitrege au murit de aceeaşi boală. După moartea primei 
soţii, s'a căsătorit a doua oară cu Vera Lavrântievna, fiica unui negustor 
din M6scova pe nume Şveţov. Tatăl ei, Lavrentie Ivânovici Şveţov, fuse- 
se un copil abandonat, orfan de ambii părinţi. El a fost cules de pe stradă 
de cineva şi acela, fiindu-i milă de dânsul, l-a dat în grija unui negustor 
bătrân la Belciuga, la un magazin de fierărie. Băiatul era ascultător, cu 
credinţă în Dumnezeu şi deosebit de conştiincios. Bătrânul negustor l-a 
îndrăgit foarte mult, iar la moartea sa i-a încredinţat negoţul cu fierărie. 
Lavrentie Ivânovici s'a descurcat apoi atât de bine, încât spre sfârşitul 
vieţii avea trei magazine de fierărie. 

Vera Lavrentievna Şveţov s'a măritat cu Mitrofân Nikolăievici Beliaev 
când acesta avea treizeci şi unu de ani; ea era mai mică decât dânsul 
cu zece ani. Era o fată frumoasă şi avea o educaţie bună pentru acele 
timpuri; ştia Franceza şi Germana. Încă din fragedă tinereţe a fost 


pasionată de muzică şi teatru, cunoscându-se cu mulţi artişti şi muzi- 

cieni ai vremii. Ea însăşi iubea şi înţelegea muzica. Din această pricină, 
cununia lor a avut loc în biserica „Marea Înălţare” de lângă Porţile 
Nikitin, deoarece această biserică, încă din timpuri străvechi, era 
preferată de toţi artiştii şi cântăreții care cântau aici la marile praznice 
şi în Săptămâna Patimilor. 

În primii ani de căsătorie, soţii Beliaev au locuit pe strada Dânskaia, 
într'o casă bună, care acum nu mai există, casă ce avea o grădină mare 
şi minunată. Când afacerile lui Mitrofân Nikolăievici s'au clătinat, au 
început să aibă mari greutăţi materiale. Pe atunci aveau şapte copii. 
Mitrofân îl ajuta încă de atunci în afaceri pe Lavrentie Ivânovici, iar 
acesta, mişcat de un simţământ de recunoştinţă, cât şi pentru a veni 
în întâmpinarea soţiei sale, Maria Stepânovna, care întotdeauna şi-a 
dorit s'o aibă aproape pe Vârocika, fiica ei iubită, l-a convins pe ginere 
să se mute în casa lor, pe strada Balşâia Ordânka, în parohia cu hra- 
mul Icoana Maicii Domnului „Bucuria tuturor celor scârbiţi,” pentru 
a locui împreună. Era o casă mare şi bună, şi întreaga familie Beliaev 
trăia cu mare confort. Toţi membrii familiilor Beliaev şi Şveţov erau 
foarte credincioşi, în duhul Bisericii Ortodoxe. Viaţa lor cotidiană, fără 
să mai vorbim de marile evenimente, se desfăşura în strânsă legătură 
cu obiceiurile şi rânduielile bisericeşti. Păzeau cu sfinţenie posturile şi 
praznicele, mergeau des la biserică. Adesea, chemau acasă preoţi pen- 
tru a săvârşi slujbe religioase. Cu aceste prilejuri se aduceau uneori de 
la biserică icoane făcătoare de minuni şi alte lucruri sfinte. Adesea se 
săvârşea acasă slujba privegherii, deoarece bunica, Maria Stepânovna, 
spre sfârşitul vieţii, nu mai putea merge la biserică din pricina bolii. De 
câteva ori a venit în casa lor Părintele loân din Kronştadt, care a slujit 
acolo câteva Te-Deum-uri, a băut ceai şi a stat de vorbă cu ei. 

Deosebit de evlavios era bunicul, Lavrentie Ivânovici. Vreme de 
treizeci şi trei de ani, până la moarte, a fost staroste la biserica „Sfinţii 


Împărați cei întocmai cu Apostolii Constantin şi Elena” din Kremlin, 

pe deal. Era o bisericuţă nu prea bogată, dar foarte dichisită. În perioa- 
da invaziei Napoleoniene, ea a avut de suferit din pricina incendiilor. 
Lavrentie Ivânovici s'a zbătut mult pentru înfrumusețarea şi amenaja- 
rea ei, continuând lucrarea înaintaşilor săi. În această biserică se găsea 
icoana făcătoare de minuni a Maicii Domnului „Neaşteptata bucurie,” 
pe care Lavrentie Ivânovici şi întreaga familie Beliaev o cinsteau în 
chip anume. 

În problemele negustoreşti, Lavrentie Ivânovici era deosebit de cinstit 
şi conştiincios. Nu i s'a întâmplat niciodată în viaţă să fi înşelat cu bună- 
ştiinţă sau să fi ofensat pe cineva, dezminţind prin aceasta zicala: „Nu 
înşeli, nu vinzi.” 

- Eu, spunea dânsul, nu am înşelat niciodată pe nimeni, toată viaţa 
mea, iar treburile mi-au mers mai bine decât la alţii. 

Pentru viaţa sa cucernică, era prețuit atât de colegii săi negustori, cât şi 
de feţele bisericeşti cu care a întreţinut întotdeauna relaţii apropiate, de 
prietenie. Chiar şi un bărbat de o înaltă ţinută morală, cunoscut şi res- 
pectat de toată lumea, precum Protoiereul Valentin Amfiteatrov, avea 
faţă de dânsul un deosebit respect şi deseori era oaspetele casei — nu 
numai pe când era parohul bisericii Sfinţilor Constantin şi Elena, dar 
şi după aceea, când a devenit paroh la catedrala Sfinţilor Arhangheli. 
Îmbolnăvindu-se de cancer la stomac, după aproape şase luni de boală, 
Lavrentie Ivânovici a adormit întru Domnul cu pace, la data de 14 
Ianuarie 1902. Chiar în ziua morţii, în casă la el a fost adusă o icoană 
făcătoare de minuni. leromonahul care a slujit un Te-Deum, văzând sta- 
rea gravă în care se afla Lavrentie Ivânovici, a propus să fie împărtăşit 
cu Sfintele Taine. Acesta se întâmpla ziua, pe la ora doisprezece, iar 
seara, în aceeaşi zi, el a plecat din lumea aceasta. Doctorul care a venit 
a doua zi a spus cu uimire: 

— Nu m'am aşteptat la o moarte atât de grabnică. Presupuneam că va 


mai trăi încă o lună... 

După moartea sa, la biroul magazinului sau găsit câteva Psaltiri pe 
care le citise până ce ajunseseră de nefolosit. 

Lavrentie Ivânovici îşi iubea foarte mult nepoţii, era bun cu ei, dar în 
acelaşi timp era şi sever. 

Mitrofân Nikolăievici era, de asemenea, un om credincios, dar reli- 
giozitatea sa era mai mult exterioară. El nu pătrunsese în profunzimile 
învăţăturii Creştine. Îi plăceau mai ales posturile bisericeşti, cânta- 
rea bună, citirea şi slujirea. Protodiaconii Andr6âi Şehovţev şi Nikolâi 
Rosleakov de la catedrala Adormirea Maicii Domnului, renumiţi pen- 
tru glasurile lor, erau prietenii şi comesenii lui. 

Vera Lavrentievna nu era mai puţin credincioasă decât tatăl şi soţul 
ei. Între altele, avea un caracter aşezat, liniştit şi drept. Mulţi ani după 
aceasta, Starețul Varsanifie de la Optina îi spunea fiului ei, Nikolăi, 
aceste cuvinte: 

— Să mulţumiţi lui Dumnezeu că aveţi o astfel de mamă. „lată cu 
adevărat Israiltean, întru carele vicleşug nu este.” /1o. 1:47/ 

Mitrofân Nikolâievici şi Vera Lavrentievna şi-au crescut copiii în duhul 
iubirii şi a evlaviei Creştine. Sau îngrijit nu numai de bunăstarea lor 
fizică ci, chiar din primele zile ale vieţii lor conştiente, s'au străduit să-i 
deprindă cu principiile Creştine de viaţă. Îşi iubeau copiii, îi mângâiau, 
se ocupau în tot felul de dânşii, dar nu îi răsfăţau, iar pentru neascultare 


şi pozne aceştia erau pedepsiţi. 

CAPITOLUL 


| | Nu voi m'ați ales, 
ci eu am ales pre voi. 


/Io. 15:16/ 


Pe data de 26 Septembrie 1888, soţilor Beliaev li s'a născut un prunc 
pe care, la Sfântul Botez, l-au numit Nikolăi, în cinstea şi întru slava 
Ierarhului lui Hristos Nicolăe al Mirelor Likiei, făcătorul de minuni. 
Mai aveau atunci încă trei copii: Liubovi, Nadejda şi Vladimir. Nikolăi 
a fost cel de-al patrulea. Pruncul Nikolăi a crescut, hrănindu-se pe 
neobservate, împreună cu laptele mamei, şi cu toate calităţile sufletului 
ei cel bun. 

În viaţa fiecărui om, în special a Creştinului, există evenimente inexpli- 
cabile prin caracterul lor tainic, de neatins pentru mintea omenească. 
Cel mai adesea ele se uită, înăbuşite de deşertăciunea vieţii, şi ni le amin- 
tim doar la bătrâneţe. Atunci, deodată, ceea ce este tainic şi neînțeles se 
face înţeles şi simplu. Atunci, la rândul său, vine şi gândul acesta: cum 
a putut trece omul pe lângă aceste semne ale Dumnezeieştii Pronii, fără 
să le recunoască, şi apoi să le uite? Fiecare om are parte de asemenea 
evenimente importante. Oamenii care nu cred în Pronia Dumnezeiască 
le numesc adesea întâmplări. Creştinul, însă, încredinţat că întreaga lui 
viaţă se află în mâinile lui Dumnezeu, vede în aceste „întâmplări” un 
sens profund şi important. 

Întreaga viaţă a lui Nikolâi Beliaev, încă din zilele prunciei, a stat sub 
semnul Proniei Dumnezeieşti. Chiar o întâmplare nesemnificativă, 
remarcată doar de mama sa, avea să aibă o importanţă profundă 
şi, în parte, avea să prevestească viitoarea viaţă a copilului. Mult- 
cinstitul protoiereu, Părintele loân din Kronştadt, unul din Drepţii 


zilelor noastre, a vizitat o dată casa familiei Beliaev. După ce a slujit un 

molebeni, a blagoslovit-o pe tânăra mamă şi i-a dăruit o fotografie ce 
purta iscălitura sa şi data, 22 Martie 1888, cu o jumătate de an înainte 
de naşterea lui Nikolăi. O altă întâmplare semnificativă s'a petrecut cu 
dânsul când avea vreo cinci ani. Micuţul K6lea s'a îmbolnăvit grav (se 
poate să fi fost difterie). Boala a evoluat în mod catastrofal. Medicul 
familiei Beliaev, Saltâkov, le-a dat de înţeles părinţilor despre starea 
deznădăjduită, fără ieşire, a copilului. Într'adevăr, spre seară, copilului 
i se făcuse atât de rău, încât moartea părea iminentă. Băiatul zăcea 
inconştient. Trupuşorul lui se răcise şi se învineţise. Nu mai respira. La 
pătuţul fiului muribund au rămas doar părinţii. Biata Vera Lavrentievna 
nu înceta să maseze trupuşorul ce se răcise şi, vărsând lacrimi amare, 
se ruga cu osârdie Sfântului Nicolăe pentru ajutor de sus. Tatăl căuta să 
o înduplece să lase „mortul” în pace şi să nu-l mai chinuiască. Fără să-şi 
asculte soţul, ea a continuat să-l maseze, vărsând lacrimi şi chemându-l 
în ajutor pe Sfântul lui Dumnezeu, care ajută atunci când folosinţa 
omenească este neputincioasă. 

Şi s'a întâmplat o minune!... Copilul a început să respire... Încurajaţi 
de o slabă licărire de nădejde, au început amândoi părinţii să-l ma- 
seze şi mai puternic. Rugăciunea mamei, înălţată din prea-plinul ini- 
mii ei iubitoare, nu a rămas neascultată. Domnul, pentru rugăciunile 
lerarhului Nicolăe, a dăruit viaţă copilului. Desigur, însă, că nu pen- 
tru a sluji patimilor lumii i sa dăruit viaţă pruncului Nikolăi. Domnul 
Atotştiutorul, care vede dinainte întreaga viaţă a fiecărui om, de 
la naştere şi până la moarte, săvârşind această minune, a lăsat să se 
înţeleagă că viaţa pruncului Nikolâi este menită slujirii lui Dumnezeu. 
Ulterior, Starețul Varsanifie de la Optina a subliniat în chip anume 
însemnătatea tainică a acestei întâmplări, în înţelesul vădit a menirii 
lui Nikolăi pentru viaţa călugărească, în afara lumii... 


1 Rugăciune specială în Biserica Rusă, adresată Mântuitorului, Maicii Domnului şi 
sfinților. In.tr.] 

În viaţa ce a urmat, el a avut parte de mai multe întâmplări, rezolvate 
vădit prin Pronia lui Dumnezeu. Cu mâna Sa nevăzută, Domnul l-a 
purtat pe alesul Său pe calea menită, păzindu-l şi mântuindu-l. 

K6lea a crescut un copil vesel şi zburdalnic. Fără a lua în seamă o 
anumită stângăcie, era foarte îndemânatic, plin de iniţiativă şi inventiv 
în felurite jocuri şi distracţii copilăreşti. 

Unul din jocurile lui preferate, care cerea putere şi îndemânare, erau 
arşicele. Odată, în timpul jocului, din neatenţie, s'a aşezat lângă perete 
pe direcţia din care se trăgea. Sa întâmplat ca, chiar atunci, un băiat cu 
o putere fizică deosebită să dea foarte puternic cu o arşice umplută cu 
plumb, care, doborând alte câteva arşice, a zburat şi s'a lovit de perete 
la trei-patru centimetri de capul lui K6lea. Cea mai mică şi mai neatentă 
mişcare a lui în acea clipă, şi arşica grea i-ar fi zdrobit capul! 

Sânt multe astfel de întâmplări, când viaţa i-a fost în primejdie. Dar ele 
au fost degrabă uitate sau au trecut nebăgate în seamă. 

Putem aminti încă două întâmplări care s'au petrecut cam în acelaşi 
timp, când K6lea era deja adolescent. În ele se vede, de asemenea, mâna 
lui Dumnezeu care îl păzea. 

În anul 1905, când K6lea avea şaptesprezece ani, a fost oaspetele unor 
prieteni, la vila acestora. Un tânăr l-a invitat la vânătoare. K6lea sa 
dus, având de gând să se plimbe prin pădure. N'au vânat nimic, deoa- 
rece nu au întâlnit nici o sălbăticiune, aşa că au început să culeagă 
bureţi. Deodată, tânărul vânător a ridicat cocoşul armei sale. 1 sa 
părut că într'o tufă este o găinuşă. În tufă însă nu se găsea nimic, dar 
sub o altă tufă a văzut un burete, şi i-a spus lui K6lea să-l ia, iar el a 
lăsat, din greşeală, cocoşul! Ar fi trebuit să se producă o împuşcătură 
şi, dacă ar fi fost aşa, glonţul l-ar fi nimerit pe K6lea, care era aplecat 
după burete: ţeava armei era îndreptată spre dânsul, la o distanţă 
de doi-trei paşi. Dar împuşcătura, dintr'o cauză necunoscută, nu s'a 


produs. 

O altă întâmplare sa petrecut astfel: odată, K6lea mergea pe bicicletă pe 
una din străzile lăturalnice ale Mâscovei. Strada era pustie. Mergea liniştit 
şi fără grijă, privind într'o parte şi în cealaltă. Deodată, sa simţit de parcă 
l-ar fi lovit ceva. Şi-a întors capul şi a văzut un cal înhămat la o căruţă, 
care venea în goană spre dânsul. Dacă şi-ar fi întors capul câteva clipe mai 
târziu, trăpaşul l-ar fi lovit, poate chiar l-ar fi strivit sau, în cel mai bun caz, 
l-ar fi schilodit. Îngerul păzitor i-a arătat atunci primejdia, în chip nevăzut. 
Ulterior, amintindu-şi de aceste întâmplări din viaţa sa, nota în jur- 
nalul său: „Domnul ma păzit întotdeauna.” Şi Starețul Varsanurfie, 
povăţuitorul său, nu rareori îi spunea că toată viaţa lui a stat sub sem- 
nul Dumnezeieştii Pronii. 

Soții Beliaev au avut opt copii. Fetiţele Liubovi şi Nad6jda erau cele mai 
mari. Apoi urmau băieţii, Vladimir, Nikolâi, Serghei, Ivân, Mitrofân şi 
Alexi. Toţi sau născut la un interval de un an unul faţă de celălalt, în 
afară de ultimii doi, Mitrofân şi Alex6i. Toţi, cu excepţia lui Alişa, au 
fost botezați în biserica „Acoperământul Maicii Domnului” de pe Strada 
Dânskaia, deoarece sau născut până la mutarea în casa bunicului. În acea- 
stă familie, pe deplin îndestulată, copiii trăiau bine. Nu numai că nu du- 
ceau lipsă de nimic, dar se poate spune că trăiau aproape în lux. Băieţii mai 
mari aveau fiecare camere separate. Cei ce erau mai mici aveau, de aseme- 
nea, camerele lor. Ivân avea şi el camera lui, deoarece în anii copilăriei 
se ocupa de canari. Avea atât de mulţi, încât aceştia zburau liberi prin 
cameră. Pentru ca la joacă copiii să nu se tăvălească direct pe duşumea, ei 
aşterneau pe jos un covor mare de pâslă şi perne umplute cu vată. 

De praznicul Naşterii Domnului, se aducea întotdeauna un brad mare, 
pe care îl împodobeau cu ajutorul unei scări. Pregătirile se făceau cu 
mult înainte de Crăciun. Sub îndrumarea mamei şi a dădacei, toţi copiii 
luau parte activă la pregătirea podoabelor pentru brad. 

Din hârtie aurită şi colorată făceau lanţuri, stele şi pocnitori. Cu 


hârtie poleită înveleau nuci. Erau invitaţi nu numai copiii rudelor 

şi cunoscuţilor, dar şi copiii servitoarelor din casele cunoştinţelor — e 
adevărat, în mod separat. Copiii erau învăţaţi că nu există nici o deo- 
sebire între dânşii. Ei nu observau nici o deosebire şi se jucau unii cu 
alţii liberi şi nestingheriţi. Îndeosebi K6lea o ducea foarte bine. Era un 
copil voios şi scump, ce se bucura de dragostea deosebită a bunicului 
şi bunicii. A fost înzestrat prin fire cu un caracter vesel, ager şi ener- 
gic. Prin aceste calităţi se deosebea de fraţii săi. Dragostea lui de viaţă 
îi molipsea şi pe ceilalţi. Oriunde apărea el, dispărea plictiseala şi se 
înstăpânea buna dispoziţie. Totul respira a bucurie. A rămas acelaşi 
până la sfârşitul vieţii, doar că veselia copilărească s'a preschimbat 
într'o bucurie tihnită, rod al unei înalte culturi duhovniceşti. 
Judecând după amintirile fratelui său Ivân, o trăsătură distinctivă de 
caracter a lui K6lea, încă din copilărie, era răbdarea şi o foarte mare 
înfrânare. Potrivit cuvintelor mamei, spre deosebire de fraţii săi, era un 
copil foarte răbdător încă din faşă. Chiar şi atunci când era bolnav şi 
suferea, îi uimea pe ai săi printr'o răbdare bărbătească. 

lată ce sa întâmplat odată. Fiind la vilă, copiii sau gândit să distrugă 
un cuib de viespi dintr'o cămară, undeva sus sub tavan. K6lea s'a 
hotărât să-l dea jos. Avea atunci doisprezece ani. Apucându-se cu mâna 
de o grindă, sa urcat sus pe perete, dar, încercând să se întindă până 
la cuib, grinda s'a rupt. Căzând, şi-a spintecat podul palmei într'un cui 
mare şi ruginit. Brusc, a scos un țipăt, dar nu au fost nici gemete, nici 
lacrimi. Când mama, vărsând şiroaie de lacrimi, l-a uns cu iod şi i-a 
bandajat rana adâncă şi sângerândă, fraţii priveau cu groază la această 
procedură. K6lea nu a scos nici un sunet. Doar buza muşcată puternic şi 
paloarea feţei arătau durerea sa! Această răbdare uimitoare şi stăpânire 
de sine s'au păstrat în caracterul său întreaga viaţă. 

În anul 1902, pe data de 14 Ianuarie, când K6lea avea paisprezece ani, 
a murit bunicul său, Lavrântie Ivânovici. Era întâia moarte, întâia du- 


rere, după viaţa fericită şi fără de griji a copilăriei. După o jumătate de 

an de la moartea bunicului, pe 30 Iulie 1902, a murit şi bunica, Maria 
Stepânovna. În acelaşi timp s'a îmbolnăvit grav tatăl său, Mitrofân 
Nikolâievici, care, chinuindu-se vreun an şi jumătate, a murit de cancer 
la esofag în noaptea de 2 spre 3 Ianuarie 1903, având şaizeci de ani. A mu- 
rit în pace, aşa cum se roagă Creştinii. Era pe deplin conştient că moare. 
De aceea, cu două zile înainte de moarte, în noaptea de Anul Nou, toţi 
copiii au fost aduşi să se ierte cu dânsul. Toţi stăteau lângă aşternutul 
său, cu pahare de şampanie în mâini. După ce s'a băut şampania, tatăl i-a 
binecuvântat pe fiecare, fiu şi fiică, cu ultima binecuvântare. 

Aceste trei decese ale celor apropiaţi, care sau perindat unul după al- 
tul, în curs de un an, au rănit adânc sufletul impresionabil al lui K6lea. 
Se poate presupune că în aceşti ani dureroşi pentru întreaga familie, 
în sufletul lui K6lea a început să aibă loc o schimbare. Viaţa i-a pus 
în faţă, pentru întâia oară, o enigmă de nedezlegat pentru slaba minte 
omenească: taina vieţii şi a morţii. El a trăit cu o deosebită acuitate 
moartea bunicului. Următoarele două evenimente, moartea bunicii şi 
a tatălui, le-a suportat relativ uşor. 

Începând de acum, s'a făcut observată în sufletul său o mare sobrietate 
în manifestarea simţămintelor sale, trăsătura distinctivă a unui suflet 
curajos şi răbdător. Astfel, în timpul ultimei panihide de dinaintea 
scoaterii din biserică, când întreaga numeroasă familie a Beliaevilor în- 
conjura sicriul cu trupul neînsufleţit al lui Mitrofân Nikolăievici, K6lea 
nu a scos nici un sunet. Stătea lângă sicriul tatălui său ca o statuie. Doar 
lumânarea îi tremura în mână, şi lacrimi mari şi luminoase se pre- 
lingeau din ochii săi. 

Un lucru ciudat pentru familia Beliaev, predispusă spre cele ale lui 
Dumnezeu, era că pe copii, când erau mici, îi duceau destul de rar la 
biserică, mai ales în zilele reci ale anului, poate de frică să nu răcească. 
Pe copii îi iubeau, îi mângâiau, dar nu le îngăduiau prea multe; aceştia 


nu îndrăzneau să plece de acasă fără să ceară voie. 

Încă din fragedă copilărie, ei au învăţat să se roage la Dumnezeu 
dimineaţa şi seara. Aveau întocmită şi o mică pravilă, alcătuită din 
următoarele rugăciuni: „Împărate ceresc,” „Iatăl nostru,” „Născătoare- 
de-Dumnezeu Fecioară, bucură-te” şi altele. Apoi urma o scurtă 
rugăciune, adresată ocrotitorului fiecăruia, şi alta către lerarhul Nicolăe, 
făcătorul de minuni. Pravila se încheia cu o rugăciune pentru sănătatea 
tuturor, începând cu bunicul şi încheind cu fratele mai mic. După moa- 
rtea bunicului, bunicii şi a tatălui s'a mai adăugat şi o rugăciune pentru 
cei adormiţi. Rugăciunile se spuneau pe de rost, cu glas tare şi pe rând. 
La rugăciune lua parte întotdeauna şi mama. În afara cărţilor laice, care 
erau date cu mare grijă copiilor, li se citea adesea Evanghelia şi Vieţile 
Sfinţilor, cu glas tare, sau uneori de către ei înşişi. 

Sufletul curat şi primitor al lui K6lea se zbuciuma înaintea 
adevărurilor pe care le descoperea citind vieţile sfinţilor şi alte cărţi 
cu conţinut duhovnicesc şi, de asemenea, în procesul de studiere a 
religiei în şcoală. 

Cugeta adesea la problema diferenţei sociale dintre oameni, ce sânt 
cu desăvârşire aceiaşi după fire. Inima i se frângea de milă pentru 
acei copii care (o ştia prea-bine din povestirile celor vârstnici şi ale 
tovarăşilor săi), pe jumătate goi şi flămânzi, trăiesc în subsoluri umede 
sau pribegesc pe străzile M6scovei, cerând milă de la trecători. 
Vărsând lacrimi amare, adormea în pătuţul său cugetând la Dumnezeu, 
la atotputernicia şi atotprezenţa Sa. Îndeosebi îl neliniştea gândul la 
moarte, la iad şi la chinurile veşnice care îi aşteaptă pe cei păcătoşi. Din 
pricina afluenţei de gânduri, vreme îndelungată nu putea să adoarmă, 
pe când fraţii lui dormeau de mult. Mintea sa de copil era neputincioasă 
în a înţelege imensitatea acestor idei. Era uimit mai ales de faptul 
că muncile iadului vor fi veşnice, adică fără sfârşit. Nemărginirea îl 
înfricoşa cel mai mult, lucru de neînțeles pentru fiinţa omenească care 


trăieşte în timp şi în spaţiu. 


viața Sfântului 
NICON | 25 


Uneori, mai cu seamă de marile praznice, când nu se putea ocupa cu 
nimic, se plictisea. Aşa cum se spune, nu-şi găsea locul. În astfel de 
clipe, nu-l mai atrăgeau nici măcar jocurile preferate şi distracţiile. 
Sufletul său flămânzea, lipsit de hrana duhovnicească, se chinuia, 
năzuind în chip inconştient spre ceva încă necunoscut, dar nespus de 
frumos, nemărginit, mai înalt decât toată viaţa înconjurătoare. 

Înzestrată din punct de vedere muzical, Vâra Lavrântievna şi-a transmis 
capacităţile şi unora dintre copii ei. Vol6dea, Liuba şi Nădia cântau foar- 
te bine la pian. K6lea avea un glas plăcut, curat, şi ureche muzicală. De 
aceea, în casă se organizau aproape zilnic concerte. K6lea cânta — îi plăcea 
să cânte —, iar sora sa Liuba îl acompania la pian. Repertoriul nu era unul 
foarte bogat. El consta, cu preponderență, în câteva cântecele răspândite 
în acele vremuri. Unul dintre cele mai îndrăgite era următorul cântec- 


legendă: 


Pruncul Hristos avea o grădină 
Şi mulți trandafiri creşteau aici; 
De trei ori pe zi îi uda, 


Ca să-şi împletească cununa din ei. 


Când însă trandafirii au înflorit 
I-a chemat pe copiii Evreilor. 
Ei au rupt câte o floare, 


Şi toată grădina au pustiit-o. 


„Cum îti vei mai împleti acum cunună? 
În grădina ta nu mai sânt trandafiri!” 
„Voi aţi uitat că spinii 


Mi-au rămas,” a spus Hristos. 

Şi din spini au împletit 
Cununa înspinată pentru EL. 
Şi picăturile de sânge, în locul trandafirilor, 


I-au împodobit capul.? 


Cântarea sa nu se remarca prin virtuozitate, dar plăcea întotdeauna 
celor de faţă. Cuvintele cântecului respirau la tânărul cântăreţ simţul 
autenticităţii. El captiva inimile ascultătorilor prin intimitatea şi since- 
ritatea sa. 

În acea perioadă, paroh al bisericii „Bucuria tuturor celor scârbiţi” 
era Părintele Simen Liapidevski. Odată, la spovedanie, el i-a spus lui 
K6lea, care deja era la gimnaziu, că trebuie în mod obligatoriu să vină la 
biserică de sfintele sărbători: „Este datoria noastră faţă de Dumnezeu.” 
De atunci, K6lea a început să meargă mai des la biserică, uneori chiar 
şi în zilele de lucru. 

Părintele Sime6n era adesea oaspetele familiei Beliaev (Vera 
Lavrentievna era naşa de botez a fiului mai mic al părintelui). Auzind 
cântarea lui K6lea, el a convins-o pe Vera Lavrentievna să-i îngăduie lui 
K6lea să ajute la citit şi cântat la strană. Vera Lavrântievna a fost de acord, 
iar K6lea a răspuns bucuros la invitaţie. Până acum, dintre toţi copiii 
Beliaevilor, ce crescuseră şi învățau la gimnaziu, mergeau permanent la 
biserică doar doi: Liuba şi Ivânuşka. De acum [i sa adăugat şi K6lea. 
Ivânuşka (aşa cum era numit de obicei Ivân, fratele lui K6lea) a năzuit 
mai devreme decât K6lea spre Dumnezeu şi biserică. Era mai tânăr cu 
doi ani decât K6lea. Caracterele lor erau deosebite cu desăvârşire şi, de 
aceea, existau foarte puţine puncte comune în relaţiile dintre ei. K6lea 
era un băiat vesel, energic, activ, şi avea o înfăţişare foarte atrăgătoare: 
o faţă ovală, albă, cu roşeaţă delicată, ochi de un albastru senin şi păr 


des, de culoare castaniu-deschis. Era plăcut tuturor şi pe toţi îi atrăgea la 


2 A. N. Pleşcev — „Legenda Pruncului Hristos,” muzică de P. 1. Ceaikovski. [n.ed.rus.] 

sine. Ivânuşka era plin de contrarii, atât după înfăţişarea exterioară, cât şi 
după caracter. Era oacheş, cu faţa rotundă şi părul negru. Avea o natură 
pătimaşă, uşor de ademenit, cu o inimă înflăcărată şi o minte curioasă. 
K6lea, însă, dimpotrivă, cu toate că avea o veselie înnăscută, s'a remarcat 
încă din copilărie printr'un caracter liniştit, echilibrat şi reţinut. 
Ivânuşka, avea încă din copilărie o stare de spirit pesimistă, dacă se 
poate spune aşa. Pricina acestei trăsături de caracter a fost miopia, pe 
care nimeni nu a bănuit-o până la vârsta de doisprezece ani, când a 
început să poarte ochelari. Vederea nu i-a îngăduit să participe activ la 
jocurile copilăreşti. De aici şi conştiinţa deficienței sale, şi tendinţa sa 
spre însingurare. 

Astfel, tustrei copiii au început să meargă la biserică aproape zilnic. 
Principalul îndrumător în cântarea şi citirea bisericească a fost cântăreţul 
bisericesc Ivân Ivânovici Svetinski. În afară de citirea şi cântarea la 
strană, băieţii mai ajutau şi în altar: citeau pomelnice, aprindeau şi în- 
mânau preotului cădelniţa, îndeplineau şi alte însărcinări mai mărunte. 
În biserica „Bucuria tuturor celor scârbiţi” se slujea fără grabă, dar 
nici nu se lungea slujba. După Liturghie, se săvârşea un moleben în 
cinstea Maicii Domnului, se citea uneori un acatist, dar totdeauna se 
cânta canonul „De multe necazuri este cuprins smeritul meu suflet.” 
Duminica, după Vecernie, se organizau discuţii pe teme religios- 
morale. Ivânuşka, Liuba şi K6lea luau întotdeauna parte la aceste 
discuţii, şi le plăcea să asculte. În chip cu totul tainic, picătură cu 
picătură, cuvintele pline de har au străpuns încremenirea inimilor lor 
şi au dat la o parte perdeaua de pe ochii lor sufleteşti. Ochii inimii lor 
au fost închişi până la o vreme la cunoaşterea profunzimilor credinţei 
Creştine, dar „picătura sparge piatra.” 

Revoluţia din anul 1905 i-a prins pe K6lea şi pe Ivânuşka în ultimele 
clase de gimnaziu. Mulţi dintre elevi au avut o reacţie puternică la 


evenimentele ce aveau loc şi care clătinau viaţa obişnuită, măsurat de 

liniştită. În clasele terminale ale gimnaziului unde învățau fraţii Beliaev, 
ca şi, de altfel, în multe alte instituţii de învăţământ din Mâscova, au 
avut loc numeroase adunări, luări de cuvânt şi demonstraţii. A fost ales 
chiar şi un comitet revoluţionar al şcolii. Amândoi fraţii au participat la 
toate luările de cuvânt ale tovarăşilor de revoluţie. Pentru demonstraţia 
lor activă, exprimată în mod tăios, întreaga clasă în care învăţa K6lea 
şi fratele său Serghei a fost exmatriculată din gimnaziu. Li s'a acordat 
dreptul să îşi dea examenele de absolvire doar în mod extern. De aceea 
K6lea şi Serioja, împreună cu câţiva din tovarăşii lor, sau pregătit acasă 
pentru examen. 

Revoluţia încheiată în chip nefericit şi represiunile care au urmat nu 
i-au ocolit pe K6lea şi pe câţiva dintre tovarăşii lui, lăsând o urmă 
adâncă în conştiinţa lui şi silindu-l să reflecteze la multe. 

Se poate presupune că, din acest moment, în sufletul lui K6lea a avut 
loc o cotitură definitivă, hotărâtoare pentru tot restul vieţii sale. Ideile 
sociale, de care fusese prins o oarecare perioadă, au trecut pe planul al 
doilea şi şi-au pierdut toată valoarea. Nu le-a putut îmbina cu credinţa 
în Dumnezeu - iar el credea în Dumnezeu cu toată sinceritatea. 
Această incompatibilitate îi dedubla noţiunea despre Dumnezeu şi 
aducea nelinişte şi nedumerire în sufletul său necorupt de viaţă. El nu 
şi-a pierdut niciodată credinţa, cu toate că, atunci când era captivat de 
ideile revoluţiei, a fost indiferent faţă de ideile religioase. În sufletul şi 
în conştiinţa sa a avut loco cotitură, însă nu imediat, şi nici dintr'odată; 
harul lui Dumnezeu a curăţit treptat toate cotloanele sufletului său. 
Cauza principală a acestei cotituri a fost mersul des la biserică, de care 
nu s'a depărtat nicicum de la vârsta de doisprezece ani, precum şi 
legătura strânsă cu Ivânuşka. Ei se apropiaseră atât de mult, încât toate 
gândurile, dorinţele şi simţămintele lor erau aceleaşi. Aveau interese 
comune, care se deosebeau întru totul de interesele fraţilor lor şi ale 


tovarăşilor de gimnaziu. Adesea legau unul cu celălalt discuţii înde- 

lungate pe teme theologice, morale şi sociale. În urma acestor discuţii, 
au început să-şi dea seama că nu doar viaţa lor, ci şi a tuturor oamenilor 
nu se desfăşoară aşa cum trebuie. 

În cele din urmă, au ajuns la convingerea că pentru o viaţă cu adevărat 
Creştină nu ajunge mergerea la biserică, ba chiar şi cititul şi cântatul 
la strană. Conştiinţa propriei nedesăvârşiri prin compararea vieţii lor 
cu legea Evangheliei a rodit o năzuinţă fierbinte de a-şi îndrepta lipsu- 
rile şi de a căuta drumul spre plinirea acestora, precum şi dorinţa de 
rugăciune pentru ajutor de Sus. Mersul la strană ajunsese împovărător, 
aşa că au început să meargă la alte biserici, unde nimic nu-i împiedi- 
ca de la rugăciune, în care puteau să stea în linişte şi să-şi adune mai 
uşor atenţia. Oricât ar părea de ciudat, nedespărţiţii K6lea şi Ivânuşka 
mergeau să se roage în biserici diferite. Chiar şi când se duceau la 
rugăciune în aceeaşi biserică, stăteau despărțiți. Atunci acest lucru era 
de neînțeles, de neexplicat, însă multe din viaţa omului încep să aibă un 
înţeles abia după multă, multă vreme... 

„Întreaga viaţă este o minunată taină, cunoscută doar lui Dumnezeu. 
Nu există în viaţă înlănţuiri de situaţii întâmplătoare, totul vine de la 
Pronia Dumnezeiască. Noi nu înţelegem întotdeauna semnificaţia unor 
situaţii. În faţa noastră se găsesc o mulţime de cutii, dar nu avem chei 
pentru ele... Fiţi cu luare-aminte la evenimentele vieţii dumneavoastră. 
În toate se află un înţeles profund. Acum vă sânt neînţelese, dar mai 


Za 


apoi multe se descoperă...,” îi spunea Starețul Varsanifie fratelui 
Nikolâi Beliaev, pe data de 13 Noiembrie 1908. Fraţii mergeau cel mai 
des la biserica Sfântului Vasilie Blajennâi, la Catedrala Kazân, uneori la 
Catedrala Bunavestire, la biserica Sfintei Mari Muceniţe Varvăra şi, în 
sfârşit, la Mănăstirea Ciudov, care a devenit locul preferat de rugăciune. 
În acest timp, K6lea, dându-şi cu succes examenele de absolvire la gim- 
naziu, a intrat la universitate. Înainte de intrare, vreme îndelungată nu 


şi-a putut alege specialitatea, nu s'a putut hotăr? la ce facultate să intre. 

Nici una din ramurile ştiinţei nu îi atrăgeau inima şi mintea, asemenea 
colegilor sau fratelui său, Serghsi, care, atras fiind de chimie din anii de 
liceu, a intrat fără nici un fel de şovăială la facultatea unde se preda cu 
preponderență chimia preferată de dânsul?. K6lea a intrat la facultatea 
de fizică-matematică fără să-şi gândească alegerea, probabil la sfatul lui 
Serghdi. Inima lui era ocupată cu altceva: cu „singurul lucru care tre- 
buie,” /cf. Le. 10:42/ şi mintea a urmat cu supunere porunca inimii. 

Pe la jumătatea anului 1906, K6lea şi Ivânuşka parcă s'au rupt, parcă au 
ieşit din toate cele care îi înconjurau. Cursurile la universitate şi la gim- 
naziu (Ivânuşka era încă elev la gimnaziu) au încetat să-i mai intere- 
seze, şi aproape că nu le mai frecventau. Dimineaţa plecau la biserică să 
se roage, fără să spună despre aceasta celor de acasă. Multă vreme nici 
măcar mama lor nu a bănuit unde îşi petreceau ei dimineţile. Mersul 
la biserică şi prezenţa la slujbele bisericeşti au devenit pentru ei o ne- 
voie fiinţială. În această perioadă, citeau doar Evanghelia şi Epistolele 
Apostolilor şi cartea Episcopului Theofân Zăvorâtul „Calea spre mân- 
tuire.” Adevărurile ce i se descopereau loveau minţile lor precum nişte 
tunete, şi multă vreme răsunau în inimile lor cuvintele: „Că mai aproape 
este nouă mântuirea acum decât când am crezut. Astăzi de veţi auzi 
glasul lui, nu învârtoşaţi inimile voastre. Deci să ieşim la dânsul afară 
de tabără, ocara lui purtând. Lasă morţii să îngroape pre morţii lor. Tot 
cel ce voieşte să vie dupre mine, să ia crucea sa şi să urmeze mie.” 

/Rom. 13:11, Evr. 4:7, Evr. 13:13, Le. 9:60, Mat. 16:24/ Aceste cuvinte s'au 
înscris în inimile lor cu slove de fier. Amândoi simțeau nevoia nebiruită 
să lepede deşertăciunea, viaţa păcătoasă a lumii şi să se îndrepteze, să 
devină Creştini adevăraţi. De aici, potrivit legii duhovniceşti, a apărut 


dorinţa de a face pocăință în faţa lui Dumnezeu şi de a începe o nouă 


3 Terminând universitatea, Serghei Mitrofanovici Beliaev a comandat în Primul Război 
Mondial o companie pe frontul Ruso-German şi, având grad de sublocotenent, a murit ero- 
ic în anul 1915. /n.a.] 

viaţă. Pentru a împlini această hotărâre, au ales Mănăstirea Ciudov. 
Înainte de a se împărtăşi, s'au spovedit la Ieromonahul Serafim, care s'a 
purtat cu ei cu multă atenţie, cu căldură şi cordialitate. Aceasta a fost 
cea dintâi spovedanie conştientă şi lucrătoare din viaţa lor tânără, cu 
dorinţa conştientă de a se curăța de necurăţia păcatului şi de a se uni 
cu Hristos. Sau împărtăşit cu Sfintele Taine ale lui Hristos de praznicul 
Întâmpinării Domnului, şi această zi le-a rămas în minte ca una dintre 
cele mai scumpe şi luminoase amintiri, „deoarece la Mănăstirea Ciudov 
s'a săvârşit o minune a milosârdiei lui Dumnezeu asupra noastră” (din 
însemnările fratelui Nikolăi Beliaev). 

După spovedanie şi împărtăşirea cu Sfintele Taine ale Hristos, ei au 
întrerupt, de fapt, pentru totdeauna legătura cu lumea. Ivânuşka ar- 
dea de o singură dorinţă, de o singură năzuinţă — să-şi închine toată 
viaţa lui Dumnezeu. În mintea lui, mai înainte decât a lui K6lea, s'a 
născut ideea de a părăsi lumea, cu deşertăciunea ei păcătoasă, şi de a 
merge la mănăstire. El a încetat definitiv să mai meargă la gimnaziu şi 
le-a scris colegilor săi o scrisoare tăioasă, dezvoltând ideea nimicniciei 
cunoştinţelor lumeşti şi a singurului lucru care trebuie. K6lea era mai 
reţinut şi mai liniştit. Parcă aştepta ceva... Cu toate că Ivânuşka era 
mai tânăr decât dânsul, el, cu înflăcărarea sa, aprindea şi menținea în 
sufletul fratelui său focul năzuinţei spre viaţa duhovnicească. Dacă se 
poate spune aşa, tot timpul el l-a „hărţuit” pe K6lea. 

Fraţii aveau o înţelegere nedesluşită a monahismului şi a mănăstirilor — 
ba, în anumite privinţe, chiar greşită. Şi, cu toate acestea, Domnul i-a con- 
dus neclintit cu mâna Sa nevăzută pe calea arătată mai înainte. Amândoi 
fraţii se găseau sub lucrarea deosebită a harului lui Dumnezeu, care le 
lumina sufletul şi mintea, atrăgându-i la slujirea Veşnicului Adevăr. 
Profesor de religie în gimnaziul lor era Preotul Piotr Saharov, parohul 
bisericii Sfântului loân Botezătorul de pe Strada Piatniţkaia. Năvalnic 


în dorinţa de a cunoaşte, Ivânuşka a pus în clasa acestuia problema 

provenienţei răului. Fiind binevoitor faţă de Ivânuşka, părintele i-a pro- 
pus acestuia ca pentru lămurirea acestei probleme să vină la dânsul 
acasă. Cei doi fraţi sau dus împreună. Aici, Ivânuşka i-a pus părintelui 
Piotr întrebarea care îi interesa de mai mult timp. Dacă el îi sfătuieşte să 
meargă la mănăstire, atunci la ce mănăstire să meargă? Părintele Piotr, 
judecând după modul său de viaţă, neavând nici un fel de înclinații 
spre viaţa monahală şi având o noţiune confuză despre mănăstiri, a re- 
fuzat să le dea vreun sfat şi i-a îndrumat la fostul coleg de la Academia 
Duhovnicească, Episcopul Trifon. 

Nu cu multă vreme înainte de a-l vizita pe Părintele Piotr, Ivânuşka a 
găsit printre vechile cărţi ale bunicului şi un ghid cu titlul „Întreaga 
Rusie.” Între feluritele informaţii tipărite acolo, se găsea şi o listă a 
tuturor mănăstirilor Ruseşti. Ivânuşka a tăiat în fâşii foile cu aceste 
mănăstiri şi, amestecându-le, i-a propus lui K6lea să tragă o fâşie, 
spunând: „Ce mănăstire va fi scrisă, acolo vom merge şi noi.” 
Rugându-se lui Dumnezeu, au tras la sorţi. Pe fâşia de hârtie sta scris: 
„Sihăstria Optina de la Kozelsk, a Intrării în Biserică a Născătoarei-de- 
Dumnezeu.” Până în acest moment, ei nu avuseseră nici cea mai mică 
idee despre existenţa mănăstirii „Sihăstria Optina.” 

Părintele Piotr a fost întrebat, între altele, dacă nu ştie ceva despre această 
mănăstire. Se prea poate ca această denumire să-i fi amintit Părintelui 
Piotr de numele Episcopului Trifon, ce fusese tuns la Sihăstria Optina. 
Această întâmplare este cu adevărat semnificativă! Aici se vede lim- 
pede mâna Proniei Dumnezeieşti. 

Mirarea Verei Lavrentievna nu a cunoscut margini când, într'o zi 
cu adevărat minunată, pe data de 11 Februarie 1907, au venit la dân- 
sa Ivânuşka şi K6lea, explicându-i despre hotărârea lor de a intra la 
mănăstire şi rugându-o să-i binecuvânteze pe acest drum. De la 
Ivănuşka se mai putea aştepta aşa ceva, dar K6lea — veselul şi sociabilul 


K6lea -— a uimit-o. Toate rudele şi cunoscuţii nici măcar nu puteau să 

creadă în seriozitatea acestei hotărâri, deoarece nu se lega cu imaginea 


pr 


ce o aveau despre el: „K6lea Beliaev — călugăr?!” Acest lucru suna de 
necrezut în minţile lor. Mai apoi, el însuşi spunea că a fost „o minune şi 
milostivire dumnezeiască.” 

Vera Lavrentievna nu putea să împiedice bunele intenţii ale copiilor 
ei, datorită convingerilor ei religioase, cu toate că inima ei de mamă o 
durea să-i binecuvânteze spre lipsuri şi greutăţi. Inima i se frângea de 
durere la gândul că ei, crescuţi aproape în lux, vor fi lipsiţi de cel mai 
simplu confort. Dar, drept dovadă a credinţei sale Creştine, ea a pus 
datoria faţă de Dumnezeu mai presus de orice. Cu lacrimi în ochi, i-a 
binecuvântat pentru viaţa monahală pe fiii ei aşezaţi în genunchi, cu 
faţa la pământ. 

Nu cu mult timp înainte, chiar în acest scop, ei comandaseră două cruci 
mari de aramă, în patru colţuri, cu dimensiunea de 6-8 centimetri. 
Cu aceste cruci i-a binecuvântat mama. K6lea preţuia în chip anume 
această cruce cu care l-a binecuvântat mama, şi până la sfârşitul vieţii 
nu şi-a mai scos-o de la piept... 

Ca o fiică credincioasă a Bisericii Ortodoxe, Vera Lavrântievna nu a vrut 
să hotărască în această problemă de una singură, fără binecuvântarea 
şi încuviințarea unor feţe bisericeşti. De aceea, a doua zi, împreună cu 
fiii ei, a mers la Părintele Valentin Amfiteatrov, fostul paroh al biseri- 
cii Sfinţilor Împărați Constantin şi El&na, ce avusese legături deosebit 
de bune cu tatăl ei şi care venea adesea la dânşii, cunoscându-o din 
copilărie. Din pricina bătrâneţii şi a pierderii vederii, Părintele Valentin 
nu mai slujea nicăieri, dar continua să fie renumit. Era respectat şi 
iubit de toată M6scova ortodoxă, şi mulţi i se adresau pentru un sfat 
în momentele grele ale vieţii. Părintele Valentin, ascultând-o pe Vera 
Lavrentievna, i-a spus că nu poate să-i dea vreun sfat în cazul acesta. 

- Eu nu am fost niciodată călugăr, deci nu te voi putea sfătui! 


Când însă K6lea, luându-şi rămas bun, i-a spus: 

- Părinte, blagosloviţi!, iar în gând a adăugat: „pentru călugărie,” 
Părintele Valentin l-a însemnat cu semnul crucii încet şi cu mişcări 
largi, rostind cuvintele: 

- În Numele Tatălui şi al Fiului şi al Sfântului Duh - şi l-a sărutat cu 
dragoste pe frunte. 

S'a simţit că această binecuvântare a fost una pentru viaţa călugărească. 
Peste câteva zile, Părintele Piotr i-a dus pe Kâlea şi pe Ivânuşka la 
Episcopul Trifon. Având o atitudine binevoitoare faţă de hotărârea lor, 
Vlădica le-a spus în acelaşi timp cu grijă: 

- Eu vă trimit la Optina, dar dacă apar neînţelegeri în familie? 

Fraţii i-au răspuns întrun glas că au binecuvântarea mamei, dar 
Părintele Piotr s'a temut de ceea ce avea în vedere Episcopul Trifon, şi 
i-a împărtăşit acest lucru şi Părintelui Simedn. Ei sau liniştit doar după 
o discuţie personală cu Vera Lavrentievna. 

Episcopul Trifon, aflând că nu sânt piedici din partea mamei pentru in- 
trarea copiilor ei, Nikolăi şi Ivân, în monahism, a dorit să o cunoască şi 
să vorbească personal cu dânsa, aşa că i-a propus să vină la Mănăstirea 
Bunavestire, unde el era egumen, pentru a se întâlni. După Vecernia de 
Duminică, sa citit Acatistul Sfântului Mucenic Trifon, şi episcopul a ros- 
tit un cuvânt foarte folositor despre Fiul Risipitor (începea Săptămâna 
Fiului Risipitor, înaintea Postului Mare). Apoi Vera Lavrentievna, 
Părintele Piotr, K6lea şi Ivânuşka au fost primiţi de Vlădica în apar- 
tamentul său. La mâhnirea arătată de Vera Lavrentievna, mâhnire pe 
deplin firească, episcopul a spus: 

- Nu vă neliniştiţi, la Optina ei vor vedea doar lucruri bune, acolo îşi 
vor face impresii bune, pe care le vor păstra întreaga viaţă. Printre al- 
tele, atunci când au intrat în sală la Vlădica, a intrat în acelaşi timp 
cu dânşii, pe o altă uşă, Părintele Gavriil, un monah de la Sihăstria 
Optina, călugărit de Vlădica. Arătându-l, Vlădica a spus zâmbind: 


- Arhanghelul Gavriil a fost întotdeauna un înainte-vestitor. lar 

Părintele Gavriil a fost trimis la voi. Cu el veţi pleca la Sihăstria Optina. 
Când fratele Nikolăi i-a povestit mai apoi despre acest lucru Stareţului 
Varsanufie, acesta i-a zis: 

— În acea clipă dumneata deja ai devenit monah... Vlădica, având o fire 
veselă, a spus poate glumind acestea, dar cuvintele unui arhiereu au o 
mare putere... Binecuvântarea arhipăstorului e mare lucru! Episcopul 
poate avea şi păcate, ca toţii oamenii, dar binecuvântarea şi rugăciunile 
lui au o mare putere. 

Astfel, plecarea la Optina a fost rezolvată definitiv. 

Părintele Gavriil, cu binecuvântarea Episcopului Trifon, şi-a luat 
obligaţia să-i însoţească pe fraţi. A venit acasă la dânşii, pentru a hotări 
ziua plecării şi, fiind la ceai, a spus, adresându-se lui Nikolăi şi lui Ivân: 
- La Optina, prima dată vi se va da să-l citiţi pe Avva Dorothei. 

„«Pe Avva Dorothâi?», mam gândit eu, auzind pentru prima oară acest 
nume, şi mi s'a părut că această carte este un astfel de fleac, încât nu o 
poţi arunca decât în sobă,” scria Nikolăi în însemnările sale, amintin- 
du-şi de această zi, şi apoi adăuga: „Ioate cunoştinţele mele, toată for- 
marea mea, convingerile şi înțelesurile mele s'au făcut aici, la Schit.” 
Cartea cu titlul „Învățăturile Avvei Dorothâi” a preţuit-o când era deja 
monah, şi de fiecare dată, la o nouă citire, descoperea în ea noi şi noi 
mărgăritare ale înţelepciunii duhovniceşti. 

Chiar înaintea plecării, Părintele Sime6n Liapidevski le-a spus fraţilor 
care veniseră să-şi ia rămas bun: 

- Dacă veţi rezista la Optina tot Postul Mare, va fi un semn că trebuie să 
fiţi la Optina, că aici este voia lui Dumnezeu pentru voi. 

lar Episcopul Trifon, binecuvântându-i şi dăruindu-le iconiţe cu Maica 
Domnului din Kazân, i-a avertizat: 

- Îndrumătorul vostru să fie Părintele Varsantfie. Dar să ştiţi că la 
Optina este şi o grupare a celor nemulţumiţi de dânsul, care merg 


împotriva lui... Dacă unii ca aceştia vă vor spune ceva care să-l con- 

damne pe Stareţ, să nu îi ascultați şi, pe cât posibil, să vă feriţi de ei... 
Pe data de 23 Februarie 1907, fraţii, însoţiţi de Părintele Gavriil, au plecat 
dela Mscovaspre Sihăstria Optina, fărăsă aibă vreo idee despre aceasta. 
Sihăstria Optina au văzut-o pentru întâia dată în ziua de 24 Februarie, 
pe la orele patru după-amiază. 

Au ajuns la Optina, ca la un liman ferit de furtunile şi relele lumeşti, 
în ziua aflării capului Sfântului loân Botezătorul. „Nu îndrăznesc să 
gândesc că lucrul acesta s'ar fi făcut fără Pronia Dumnezeiască. După 
o rătăcire fără rost prin pustia vieţii, am găsit aici cu adevărat o bogată 
comoară, tăinuită pentru cei preaînţelepţi şi învăţaţi, şi uşoară pentru 
prunci, pentru cei simpli şi nevicleni cu inima. Şi pentru mine a fost 
ascunsă, şi abia am izbutit să o găsesc eu însumi. Am fost adus aici, 
neştiind pentru ce şi de ce...” (din însemnările fratelui Nikolâi Beliaev). 
Părintele Gavriil i-a cazat la duhovnic, lângă sfintele porţi. După ce s'au 
odihnit puţin, el i-a condus prin sfintele porţi, pe sub clopotniţă, la mor- 
mintele Stareţilor — aşa cum era obiceiul nu numai la monahii Sihăstriei 
Optina, ci şi la toţi credincioşii care veneau la mănăstire. După ce sau 
rugat la mormintele lor şi au cerut binecuvântare, s'au dus la iconomul 
mănăstirii cel plin de multă iubire, de multă simplitate şi, în acelaşi 
timp, înțeleptul Părinte Inochentie, unde făcea ucenicie părintele 
Gavriil. Întărindu-se cu ceai şi odihnindu-se pentru o vreme în camera 
de la arhondaric, fraţii au participat pentru întâia dată la slujba prive- 
gherii în catedrala Kazân, cea călduroasă. Era Sâmbăta de dinaintea 
Săptămânii Albe, a brânzei. Uimitoare prin armonia lor, cântările coru- 
lui bărbătesc, neobişnuit de vechi, aproape peste tot scoase din reper- 
torii, i-au înmărmurit. Aici au ascultat pentru întâia dată inimitabilele, 
incomparabilele prin obârşia şi frumuseţea lor, cântări ale stihirilor de 
la Laude. În ziua următoare, după Liturghia târzie, Părintele Gavriil i-a 
prezentat arhimandritului Sihăstriei Optina, Părintelui Xenofânt. ELi-a 


întâmpinat cu bunăvoință, îndeosebi pe Ivân, dar nu şi-a dat acordul 

final de a-i primi în rândul fraţilor, ci le-a propus să stea un timp oare- 
care la Optina, să se roage, să lucreze şi să le vadă pe toate, fără grabă. 
Lui Ivân aproape că i-a dat binecuvântare să intre în mănăstire, fără 
discuţii prea îndelungate. Cu Nikolăi însă, dimpotrivă, a discutat în- 
delung, dar a refuzat să-l primească. Nikolăi a ieşit de la dânsul foarte 
amărât şi înciudat. Apoi, însă, lucrurile sau lămurit. După Revoluţia 
din 1905, tuturor mănăstirilor li s'a făcut recomandarea ca tinerii care 
au participat mai mult sau mai puţin activ la mişcarea revoluţionară să 
fie primiţi cu mare grijă în rândul fraţilor. Având în vedere acest lucru, 
părintele arhimandrit nu a putut proceda altfel. 

De la părintele arhimandrit, Părintele Gavriil i-a dus la Schit. Sin- 
gurătatea Schitului înconjurat de pădurea bătrână de veacuri, sim- 
plitatea, liniştea şi tăcerea de acolo au uimit sufletele lor, obişnuite cu 
forfota şi luxul vieţii de capitală, şi le-au captivat pentru totdeauna. 
Mănăstirea nu prea le-a atras atenţia. După aspectul exterior, ea se 
deosebea puţin de mănăstirile moscovite. În mod deosebit, îi tul- 
burau mulțimile de femei şi bărbaţi. Schitul, însă, era parcă rupt de 
lume prin acest perete al pădurii bătrâne de veacuri, şi intrarea fe- 
meilor era interzisă. Tinerii noştri nevoitori au găsit aici tot ceea ce 
visau şi-şi doreau. 

Egumenul Schitului, Părintele Varsanifie, cu totul alb, luminos, cu un 
zâmbet strălucitor, i-a salutat călduros ca un tată: 

— De ce aţi venit aici? l-a întrebat între altele, pe Nikolăi. 

— Ca să caut adevărul întru Dumnezeu, i-a răspuns acela. 

Când au ieşit de la Schit, i-a oprit portarul, Părintele Alexie. Aceşti tin- 
eri îmbrăcaţi „în ţinută aleasă” au trezit interesul acestui bătrân simplu. 
În timpul discuţiei cu dânsul, Ivân l-a întrebat: 

- Pe aici sânt privighetori? 

Bătrânul, fiind un om vesel şi bun la inimă, nu s'a mirat şi i-a înveselit 


puţin cu răspunsul său: 

- Privighetori nu am auzit... Dar lupi sânt mulţi pe aici. Cântă ca pe 
note! 

Văzându-l ţinând în mână un băț strâmb, unul dintre ei i-a spus că ar 
trebui să-şi facă o cârjă bună. A urmat un răspuns la fel de neobişnuit 
ca şi primul: 

— Dacă ar fi după şchiopătat, ar dispărea beţele din pădure! 

Peste câteva zile, potrivit rânduielii Sihăstriei Optina, fraţii s'au mutat 
la arhondaric, casa de primire a pelerinilor şi închinătorilor, deoarece 
printre aceştia erau unii care veneau pentru un timp mai îndelungat 
la mănăstire şi care lucrau aici după puterile lor. Pentru început şi lui 
Nikolăi şi lui Ivân li sa dat o ascultare de încercare, să ajute la grajdu- 
rile de cai. Deoarece nu se pricepeau să facă nimic, au fost puşi să taie 
cetină pentru aşternut la vite. 

Era deja Postul Mare. Nefiind obişnuiţi, slujbele lungi îi oboseau oare- 
cum. Hrana sărăcăcioasă, mai ales în cea dintâi săptămână a Postului, 
le dădea de furcă. Dar năzuinţa spre viaţa monahală nu s'a stins şi nici 
nu S'a clătinat în ei. Erau ferm hotărâți să petreacă tot Postul Mare la 
Optina. Înflăcăratul Ivânuşka ardea de dorinţa de a se nevoi. EI şi-a im- 
pus un post îndoit, împotriva rânduielilor mănăstirii şi, nesfătuindu-se 
cu nimeni, s'a hrănit pentru o vreme numai cu pâine, aproape fără să 
folosească lichide. Ca urmare a acestei fapte nechibzuite, i s'a inflamat 
stomacul şi era aproape să moară. Aşa a ajuns la bolniţa mănăstirii, 
unde a petrecut tot restul Postului. 

Nikolăi a continuat să trudească la grajdul de cai, fără să lipsească la 
Schitul şi pe Părintele Varsanifie. Starețul, cu plete albe, încercat în 
viaţă, şi tânărul de nouăsprezece ani încă neformat în cele duhovniceşti, 
au simţit de la primele discuţii o oarecare inexplicabilă legătură între 
ei, numită „înrudire duhovnicească.” Ei, atât de diferiţi după vârstă şi 


dezvoltare, se înțelegeau repede unul cu altul, uneori şi cu o jumătate 

de cuvânt. lţe nevăzute îi trăgeau unul spre altul. Aceste iţe, după fie- 
care întâlnire şi discuţie, se întăreau tot mai mult, alcătuiau o țesătură 
atât de tare şi puternică, încât putea fi ruptă doar de despărţire. 
Starețul Varsanufie a văzut cu limpezime aceasta chiar din primele 
zile, când s'au cunoscut. Nu degeaba i-a spus mai apoi: „Inimile noas- 
tre sânt acordate pe aceeaşi tonalitate...” sau „Sufletele noastre sună 
pe acelaşi glas.” 

Pe când locuia la arhondaric, Nikolâi a avut parte de o întâmplare 
neobişnuită: a ieşit odată să-i deschidă uşa unui locatar întârziat, căci 
era târziu, şi uşa din afară fusese încuiată. Era o noapte întunecoasă 
a începutului de primăvară. Când a deschis uşa, a văzut deodată că 
din întuneric iese o umbră, se repede spre el şi intră pe scară în chipul 
unui câine negru. Înspăimântat, Nikolăi a trântit uşa şi totul a dispărut. 
Când i-a povestit despre aceasta Stareţului, acela a spus: 

- Doamne miluieşte... Întotdeauna să închizi uşa când va veni la voi 
acest câine. lar el va mai veni. Nu vă va lăsa. Va mai veni încă de 


multe ori... 


În Săptămâna Luminată, petrecând tot Postul Mare la Optina, ei s'au în- 
tors acasă. Când şi-au luat rămas bun, Starețul Varsanufie le-a dat sfaturi 
generale de rugăciune şi viaţă, iar lui Nikolăi, binecuvântându-l, i-a zis: 
— Vă binecuvântez, Nikolâi Mitrofânovici, întru bucuria rudelor şi a 
cunoscuţilor şi spre folosul sufletului dumneavoastră! şi i-a dat o 
iconiţă cu Maica Domnului „Ajutătoarea celor păcătoşi.” 

La Mâscova, rudele şi cunoscuţii i-au întâmpinat cu bucurie. Sau în- 
tors din acest voiaj la Optina fiind cu totul altfel decât atunci când au 
plecat. Urmarea binecuvântată a postului, rugăciunile şi legăturile cu 
oamenii purtători de duh şi-au pus pecetea simțită nu numai pe chipul 


lor cel dinafară, dar şi pe toată comportarea lor în cuvinte şi în fapte. 

Toţi vedeau că cei doi deja nu mai viețuiesc printre dânşii. Dar nimeni 
nu-şi permitea să-i ia în batjocură sau să facă glume pe seama lor. Chiar 
dacă se mai făceau oarecari glume la adresa lor, atunci ele erau cu totul 
inofensive, deoarece nu porneau dintr'o inimă răutăcioasă. 

O tânără cunoscută a lui Nikolăi, care locuia în vecinătate, întâlnin- 
du-se cu el în curte, l-a întrebat: 

— Am auzit că vei merge la mănăstire. Cât eşti de fericit!... 

Această femeie trăia bine, nu avea nici un fel de nevoi şi avea un bărbat 
bun. Atunci de ce l-a numit pe Nikolâi „fericit“? Se poate spune cu 
certitudine că ea nu era mulţumită de viaţa ei. La mulţi dintre cei din 
lume se poate vedea această nemulţumire. Ei caută fericirea, năzuiesc 
spre ea, dar nu o găsesc nicăieri şi în nimic, pentru că nu o caută acolo 
unde trebuie... 

După întoarcerea la Mâscova, în familia natală, fraţii au trăit în 
înţelegere într'o singură cameră. Ca şi mai înainte, se duceau zilnic 
la toate slujbele bisericeşti. Adesea mergeau la Mănăstirea Ciudov 
şi la biserica Sfintei Marii Muceniţe Varvâăra. Nikolâi cinstea în chip 
anume această Sfântă. Mergeau destul de des şi la Mănăstirea Arătării 
Domnului. Episcopul Trifon, la care nu au încetat să meargă, deosebit 
de binevoitor faţă de dânşii şi primindu-i întotdeauna cu plăcere, i-a 
binecuvântat să se adreseze ca unui părinte duhovnicesc îndrumător şi 
sfătuitor Egumenului lonă, înlocuitorul său la conducerea mănăstirii. 
La sfatul şi cu binecuvântarea Stareţului Varsanufie, fraţii au mers la 
R6stov Veliki, în gubernia lăroslav, s'au rugat la moaştele Sfinţilor şi 
s'au desfătat cu minunatul dangăt al clopotelor de la R6stov, unic prin 
frumuseţe în Rusia acelor vremuri. În această perioadă de şedere la 
M6scova, au continuat să viziteze Optina în nenumărate rânduri. Ea le 
atrăgea inimile şi minţile în chip irezistibil. 

Odată, Starețul Varsanufie i-a spus lui Nikolăi: 


- Dumneavoastră, Nikolâi Mitrofânovici, aveţi o voinţă puternică şi simt 

că ne vom mai întâlni pe această cale a călugăriei. lar noi putem merge 
completându-ne unui pe altul... Altă dată, în Postul Sfinţilor Apostoli, 
Părintele Varsanifie, stând în livadă şi discutând cu dânşii despre mo- 
nahism, le-a spus: 

- Monahul se aseamănă unor oase bătute. Pe monah toţi îl bat - şi dra- 
cii, şi oamenii din lume. El rabdă de la toţi înjosiri şi batjocuri. Este 
lovit, şi dintr'însul rămân doar oscioare bătute... lar Domnul îl ia şi-l 
lipeşte... Doar că acest lucru se petrece nu aici, ci acolo... — şi a arătat cu 
mâna către cer. lată ce este monahul! 

Dorinţa lui Ivân de a pleca din lume se întărea în fiecare zi. Ardea 
de dorinţa de a merge la mănăstire, cât se poate de repede, şi numai 
la Sihăstria Optina, atât de dragă lui. Viaţa în lume îl împovăra din 
ce în ce mai mult, devenise pentru el tot mai insuportabilă. În cele 
din urmă, ajunsese chiar la deznădejde, văzând neputinţa de a-şi 
îndeplini cât mai repede dorinţa. Egumenul lonă, „un stareţ cu su- 
flet minunat, deosebit de delicat şi inimos,” ca nimeni altul, a înţeles 
starea lui şi a rămas de neînlocuit în această perioadă. El s'a priceput 
să-l mângâie şi să-l întărească pe Ivân în nerăbdarea lui. Văzând că 
starea grea sufletească a lui Ivân devine tot mai puternică, Părintele 
lonă l-a sfătuit în cele din urmă să o rupă cu lumea care-l împovăra 
atât de mult şi-l lipsea de starea liniştită şi veselă pe care o încercase la 
Sihăstria Optina, în Postul Mare. Episcopul Trifon i-a binecuvântat să 
meargă încă o dată la Optina şi să-l roage din nou pe arhimandrit să-i 
primească în rândul fraţilor. 

Aşa că în primele zile ale lui Decembrie 1907, după ce trăiseră în lume 
aproape opt luni, fraţii s'au dus din nou la Sihăstria Optina. 

Ei au mers cu aceleaşi intenţii, dar cu stări sufleteşti diferite. Nikolăi, 
spre deosebire de Ivân, mergea liniştit. El nu se simţea atât de apăsat de 
deşertăciunea lumească, ca fratele său. În ciuda faptului că dumneze- 


iasca chemare a fost la fel de limpede pentru amândoi, Nikolâi nu era 

sigur dacă trebuie să meargă acum la mănăstire sau să mai aştepte. Se 
prea poate ca refuzul Arhimandritului Xenofnt de a-l primi şi sfatul 
Stareţului Varsanufie de a mai aştepta până când „va veni vremea” să 
fi fost pricina nehotărârii sale. Cu prudenţa şi liniştea-i caracteristică, 
el aştepta „când va veni vremea.” Aşa cum înainte de a intra la uni- 
versitate nu se putea hotărt ce specialitate să aleagă şi nu îl interesa 
nimic, mintea şi inima nu îl trăgeau înspre ceva anume, aşa şi acum, 
înainte de a intra la mănăstire, s'a îndoit şi nu a ştiut până în ultima 
clipă pe ce cale va merge viaţa lui viitoare. Stătea parcă într'un punct al 
nepăsării inconştiente, fără să-şi dea limpede seama pentru ce înclină 
înspre viaţa monahală. Ca urmare, amintindu-și de această perioadă 
al vieţii, el nota în caietul său de însemnări: „Cred că aici m'au tras 
rugăciunile Părintelui Varsaniifie şi ale Episcopului Trifon. În afară de 
aceştia, pentru noi sau rugat şi cei rămaşi în lume, precum şi aici, la 
Schit şi în mănăstire. Eu singur nu puteam veni la Schit...” 

Până la venirea la Sihăstria Optina, având o înţelegere tulbure despre 
viaţa monahală, Nikolâi nu credea în idealul monahismului, iar pe 
călugări chiar îi osândea. De aceea, intrarea lui în mănăstire este cu 
adevărat „o minune a milosârdiei lui Dumnezeu,” semnul unei chemări 
vădite şi al ocârmuirii Dumnezeieşti, semnul lucrării deosebite a haru- 
lui lui Dumnezeu. Uimitor este faptul că el, nevrând până atunci în nici 
un chip să-şi supună voinţa şi raţiunea, s'a purtat în privinţa intrării în 
mănăstire ca şi cum nu ar fi avut nici un pic de voinţă. Totul s'a făcut 
cu binecuvântarea unor feţe bisericeşti, pe care, fără să ştie de ce, le-a 
urmat fără crâcnire. 

Vineri, 7 Decembrie 1907, atunci când Sfânta Biserică prăznuieşte po- 
menirea Sfântului lerarh Amvrosie, Episcopul Mediolanului, fraţii 
deja erau în biserica Schitului, la Sfânta Liturghie, care se săvârşea cu 
prilejul pomenirii marelui Stareţ Amvr6sie de la Optina. Apostolul, 


Evanghelia şi chinonicul — toate vorbeau despre lepădarea de lume. 

Egumenul Schitului, Părintele Varsaniifie, i-a întrebat în acea zi dacă 
nu şi-au uitat intenţia de a rămâne la Schit. Ivân, cu impulsivitatea lui, 
a spus răspicat că hotărârea lui rămâne neschimbată. Nikolâi a răspuns 
cu reţinere la această întrebare: 

- Eu văd, părinte, că nu am nici un fel de virtuţi şi nici o hotărâre 
puternică. Nu ştiu cum să procedez. De aceea, cred că trebuie să le fac 
pe toate pentru ascultare, după cum binecuvântaţi. Nu pot merge îm- 
potriva voinţei şi binecuvântării dumneavoastră. 

Starețul, ascultându-l, i-a spus: 

— Cred că judeci drept. 

Pe data de 9 Decembrie, Duminică, fraţii erau din nou la Sfânta 
Liturghie în biserica Schitului: 

- Va plăcut Apostolul şi Evanghelia ce s'au citit acum? — i-a întrebat 
Starețul, când au venit la dânsul /Evanghelia era de la Lica 12:16-22, 
iar Apostolul din Epistola către Efeseni 5:9-19/. Auzind un răspuns 
convingător, el le-a spus pe neaşteptate: 

— Încă de Vineri, la Liturghie, de ziua Stareţului Amvr6sie, ascultând 
Apostolul şi Evanghelia, mam gândit: „Cuvintele acestea se citesc pen- 
tru voi...” Şi atunci m'am hotărât să vă primesc la Schit, încredinţat 
fiind că însuşi Starețul Amvr6sie vă binecuvântează pe această cale... 
Auzind aceste cuvinte, Ivân s'a luminat de bucurie, văzând o împlinire 
atât de neaşteptată a dorinţei sale. 

— Dar dumneata, Nikolâi Mitrofânovici? — i sa adresat Starețul. 

- Eu nu ştiu, părinte... Cum spuneţi dumneavoastră, dacă este vreo 
rațiune să intru în Schit acum sau să mai aştept o vreme — aşa cum aţi 
spus mai înainte, că va veni vremea; vremea va arăta când eu voi putea 
să intru. 

- Desigur. Puteţi intra! 

- Bine. 


În timpul venirii anterioare a fraţilor la Optina, este posibil ca Starețul, 

încercându-l pe Nikolâi, să-i fi arătat greutăţile, necazurile şi ispitele 
care-l aşteaptă pe cel ce vine pe calea monahismului. Nikolăi, în mod 
sincer, fără să-şi ascundă îndoielile, l-a întrebat dacă va putea răbda 
toate acestea şi dacă îi vor ajunge puterile. Starețul i-a răspuns că 
necazurile şi încercările sânt îngăduite de Domnul pe măsura pute- 
rilor omului şi, cu aceste cuvinte, l-a liniştit pe deplin. Din discuţiile 
ulterioare sa lămurit faptul că Starețul a căzut de acord încă din data 
de 8 Decembrie cu părintele arhimandrit să-i primească la Schit. 

Mai departe, discuţia a avut un caracter practic, privind cotizaţia 
bănească pentru amândoi fraţii. 

- Noi am fi bucuroşi să ne putem lăsa stomacul dincolo de zid, dar nu 
putem, a spus Starețul. 

Problema primirii lor la Schit a fost hotărâtă. Pentru Ivân, această 
hotărâre a fost o împlinire fericită a nădejdilor şi dorințelor sale, 
iar pentru Nikolâi primirea la Schit a fost aproape neaşteptată. EL 
însuşi se mira, mai apoi, cum a putut atât de uşor să se hotărască la 
un aşa mare lucru, cu atât mai mult cu cât rămăsese nehotărât până 
în ultima clipă. 

Pe data de 9 Decembrie, Sfânta Biserică săvârşeşte prăznuirea icoanei 
Maicii Domnului „Neaşteptata bucurie.” Şi, într'adevăr, neaşteptată 
bucurie s'a făcut în această însemnată zi, la amândoi fraţii. După aceea, 
Starețul Varsanufie a întrebat-o pe mama lor, Vera Lavrentievna, care 
venea adesea la Optina: 

- Nu aveţi pe nimeni în familia dumneavoastră deosebit de evlavios, 
sau pe cineva care să aibă anumite virtuţi? 

Când Vera Lavrântievna i-a răspuns că tatăl ei, Lavrentie Ivânovici, era 
foarte evlavios şi i-a povestit despre el şi despre lucrările lui întru slava 
lui Dumnezeu, în biserica unde se cinsteşte în chip deosebit icoana 
Maicii Domnului „Neaşteptata bucurie,” stareţul a spus: 


- Înseamnă că bunicul se străduieşte pentru ei acolo! 


viața Sfântului 
NICON | 45 


Iar lui Nikolâi, când era frate şi locuia în Schit, în timpul unei discuţii, 
i-a spus: 

- Voi aţi intrat în Schit de ziua prăznuirii icoanei Maicii Domnului 
„Neaşteptata bucurie.” Cât de tainice şi profunde sânt evenimentele 
vieţii noastre! Şi ce mare adâncă ni sa descoperit!... 

Apoi, încetişor, a adăugat proroceşte: 

- Şi veţi avea această bucurie, până la sfârşit o veţi avea... Acea bu- 
curie va fi începutul bucuriei veşnice... Esenţa stă în a păstra cursul 
legământului. 

Rostind aceste cuvinte, Starețul l-a lovit uşor pe Nikolâi în piept, pe 
partea inimii. 

— Dacă încetaţi legământul, poate fi şi mai rău... Aşa este în viaţa călu- 
gărească. Dacă răbdaţi până la sfârşit, atunci puteţi avea o nădejde... 
Altă dată, Starețul i-a spus: 

— Aţi intrat la Schit prin mijlocirea Episcopului Trifon. Este un 
mare lucru! Se prea poate ca printr'însul să fi lucrat, cu rugăciunile 
sale, Mucenicul Trifon — nouă nu ni sa dat să ştim. Este posibil ca 
dumneavoastră să-i fiţi un urmaş îndepărtat, iar sfinţii îi urmăresc cu 
grijă pe urmaşii lor... Rugaţi-vă mucenicului întotdeauna. 

Nikolăi a îndeplinit această poruncă a Stareţului cu sfinţenie până la 
sfârşitul vieţii, precum şi alte învățături şi făgăduinţe. Niciodată nu a 
uitat să-i pomenească la rugăciuni pe binefăcătorii săi, pe cei ce, într'un 
fel sau altul, l-au ajutat să ajungă la acest liman binecuvântat, în Schitul 
liniştit, pe cei ce l-au îndreptat în braţele îmbelşugate de iubire ale 
Stareţului Varsanufie, sub călăuzirea sa. 

Pe 10 Decembrie, înaripaţi de un simţământ minunat, fraţii au plecat în 
fugă mare la Mâscova. Pe data de 11 ei erau deja în capitală şi, direct de 
la gara Briansk, fără să dea pe acasă, s'au grăbit să ajungă la Episcopul 
Trifon, binefăcătorul şi rugătorul lor către Dumnezeu, cu vestea bu- 


curiei. Perioada de pregătire a mutării lor şi a problemelor legate de 

perfectarea documentelor necesare a zburat cu repeziciune. Când toate 
pregătirile s'au încheiat, ei şi-au luat rămas bun de la toţi, părăsind casa 
părintească, mamă, frate, surori şi toate rudele şi cunoscuţii, lăsând 
lumea cu deşertăciunea şi zbuciumul ei, cu singura dorinţă de a-şi 
închina toată viaţa Domnului, Cel ce i-a chemat întrun chip atât de 
minunat pentru a-i sluji în cinul monahal. 

Episcopul Trifon le-a dat la plecare cruciuliţe: 

— Vă veţi urca pe cruce, de aceea vă şi dau la plecare, drept binecuvân- 
tare, aceste cruci! Să vă ajute Dumnezeu! 

lar parohul bisericii Sfinţilor Constantin şi Elena, unde a trudit atât de 
mult bunicul lor, la care au mers de asemenea să-şi ia rămas bun, le-a 
dat ca binecuvântare iconiţe cu Maica Domnului „Neaşteptata bucurie.” 
Mama i-a binecuvântat de plecare cu icoane ale Acoperământului 
Maicii Domnului, încredinţându-i pe fiii ei dragi Preacuratei Maici a lui 
Dumnezeu, acoperământului şi pazei ei nevăzute. Între altele, Părintele 
SimeGn Liapidevski, parohul lor, i-a spus lui Nikolăi: 

— Acolo vei vedea şi vei încerca în faptă, prin propria experienţă, 
existenţa şi uneltirile vrăjmaşului diavol, ceea ce până acum ai citit 


doar în cărţi! 

CAPITOLUL 


III Iată, mam îndepărtat fugind, 
şi m'am sălăşluit în pustie. 


/Ps. 54:8] 


Cu rugăciuni de călătorie, cu binecuvântări şi bune-doriri, pe data de 
22 Decembrie 1907, în ziua prăznuirii Sfintei Mare Muceniţe Anastasia, 
ca şi cum sar fi dezlegat de legăturile lumii, fraţii au părăsit, pentru 
totdeauna, Mâscova şi s'au îndreptat spre Sihăstria Optina. Pe data de 
23 Decembrie, în ajunul Naşterii lui Hristos, s'au mutat de la arhondaric 
la Schit, pentru ca să se nască din nou şi să înceapă o nouă viaţă. 
„Întreaga viaţă este o minunată taină, cunoscută doar lui Dumnezeu,” 
a spus mai apoi Starețul Varsanufie, amintindu-şi de acest eveniment 
hotărâtor din viaţa lor. 

Chiliile tinerilor noştri nevoitori se găseau în corpul de chilii numit 
„Zolotihin,” din colţul de sud-est al Schitului — o căsuţă tencuită şi 
văruită în alb, ca toate casele schitului, cu patru chilii despărțite de un 
coridor. În două dintre ele sau aşezat Nikolâi şi Ivân Beliaev. Interiorul 
unei chilii era foarte simplu: o masă, două taburete, un pat de lemn 
acoperit cu o pâslă pusă în două şi un dulap de perete în colţul din 
faţă. Nikolăi a atârnat deasupra lui icoane aduse de la M6scova: icoana 
Mântuitorului, a Maicii Domnului din Kazân, a Sfântului Ierarh 
Nicolăe şi altele. Când toate au fost aşezate în ordine, au săvârşit un 
moleben şi au stropit chiliile cu apă sfinţită. 

Fraţii Nikolâi şi Ivân au început o nouă viaţă. Nikolâi avea atunci 
nouăsprezece ani, iar Ivân şaptesprezece. 

Se cuvine aici să amintim încă o dată despre coincidenţele de nume şi 
evenimente, tainice şi minunate pentru mintea omenească, care ne silesc 


să rostim, cu cuvintele cântării bisericeşti: „Auzit-am, Doamne, taina 

rânduielii tale, înţeles-am lucrurile tale, şi am proslăvit Dumnezeirea 
ta.” Nikolâi Beliaev, condus în chip nevăzut de Pronia Dumnezeiască 
spre țelul prescris, a intrat în Schitul al cărui ocrotitor era Prorocul 
Înainte-mergător şi Botezător al Domnului, loân. Întâiul imbold pe 
acest drum i l-a dat fratele său, numit Ivân în cinstea Botezătorului 
Domnului, loân. La Episcopul Trifon, cel ce l-a îndreptat spre Schit, a 
fost dus de Părintele Piotr, parohul bisericii Sfântului loân Botezătorul. 
A văzut pentru întâia dată Sihăstria Optina şi Schitul în ziua aflării 
capului Sfântului loân Botezătorul. Mâna „celui mai mare între cei 
născuţi din femei” se vede în toate acestea. Nouă nu ne rămâne decât să 
ne plecăm cu smerenie în faţa căilor nemărturisite ale lui Dumnezeu, 
care ne îndreptează viaţa potrivit unei rânduieli prescrise, cu mare 


înţelepciune şi în chip de neînțeles nouă. 


În partea dinlăuntru a Sfintelor porţi ale Schitului este zugrăvit chipul 
Maicii Domnului numit „Minunea,” iar dedesubt se găseşte scris în 
semicerc: „Cât de iubite sânt lăcaşurile Tale, Doamne al puterilor!” 
/Ps. 83:1/ 

„Cum trebuie să mulţumiţi lui Dumnezeu că EI v'a adus aici, la Schit. 
Să nu credeţi nici o clipă că voi înşivă aţi venit aici. «Nimenea poate să 
vină la mine, de nu va trage pre el Tatăl, cel ce m'au trimis». /lo. 6:44/ 
Dumnezeu v'a dat libertatea, iar din partea voastră nu a fost decât voia 
liberă. Voi doar că nu v'aţi împotrivit când EI va luat de mână şi va 
adus aici. Domnul ne mântuieşte, nu noi ne mântuim. El este milos- 
tiv, şi ne mântuieşte la dorinţa noastră. Mulţumiţi lui Dumnezeu că 
v'a adus aici, la mănăstire, în schitul nostru liniştit şi minunat... Da... 


Doar cu ajutorul lui Dumnezeu se poate străbate acest drum strâmt şi 


4 A nu se înţelege de aici vreo credință în predestinare; pasajul se referă la atotştiința lui 
Dumnezeu. Vezi Sfântul loan Damaschin: Dogmatica, Cartea a 2-a, Cap. 30 In.red.] 

dureros...Veţi trăi aici doi-trei ani, dacă Domnul vă va învrednici de o 
astfel de milă, şi veţi vedea ce mare fericire este viaţa călugărească.” 
Aşa i-a spus întruna din convorbiri Starețul Varsanuifie nou-veni- 
tului la Schit, fratele Nikolăi. Aceste cuvinte s'au întipărit în inima 
lui pentru totdeauna. El nu a uitat niciodată această mare milosti- 
vire a lui Dumnezeu, şi niciodată nu lipseau de pe buzele şi din in- 
ima lui mulţumirea şi slavoslovia: „Slavă Ţie, Doamne! Mulţumesc 
Ţie, Doamne, că mă aflu aici, în acest rai pământesc, şi nu în lume! 
Învredniceşte-mă, Doamne, ca toate zilele vieţii mele să le petrec în 


pr 


acest sfânt lăcaş şi să fiu un adevărat monah 


Schitul Sfântului loân Botezătorul de pe lângă Mănăstirea Optina este 
aşezat în pădure, la est de mănăstire, aproximativ la o jumătate de ki- 
lometru. Vechea pădure a mănăstirii ce înconjura Schitul uimea pe ori- 
cine, prin puterea măreaţă şi prin frumuseţea ei, cu atât mai mult cu 
cât astfel de păduri străvechi, neatinse de mâna omului, erau o raritate 
mai ales în regiunile centrale ale Rusiei. Pădurea era de esențe ameste- 
cate. Copacii bătrâni de veacuri — pini, brazi, stejari şi tei — alcătuiau un 
zid compact. Trunchiurile unora dintre pini nu puteau fi cuprinse de 
doi oameni. Aceştia îşi înălţau sus, către cer, puternicele lor coroane. În 
pădure stăpânea liniştea şi semiîntunericul chiar şi vara. Păsările nu 
iubesc astfel de codri deşi. Razele piezişe ale soarelui abia pătrundeau 
prin desişul frunzelor, şi pete luminoase alunecau peste nisipul 
presărat pe cărarea largă ce duce de la mănăstire la Schit. La cotitu- 
rile cărării, străluceşte în depărtare, ca o pată trandafirie, clopotniţa 
Schitului. După pădurea întunecată, interiorul Schitului, îngrădit de 
lume cu un perete de bârne, prezintă un contrast şi mai izbitor. Chiar 
şi zidul clopotniţei, orientat către pădure, era construit fără goluri în 


zidărie. Înlăuntrul Schitului totul era lumină, curăţenie şi simplitate. 

În această simplitate, în această linişte mormântală, în acest loc atât de 
potrivit pentru rugăciune se găseşte ceva care te face să înţelegi pe de- 
plin strigătul Prorocului: „Doamne, iubit-am bunăcuviinţa slavei tale şi 
locul sălăşluirii slavei tale” /Ps. 25:8/ 

Schitul a fost întemeiat în anul 1821 cu binecuvântarea şi la dorinţa 
anume a Mitropolitului Filaret al Kievului, pe atunci episcop al 
Kaldgăi. Cercetând mănăstirile eparhiei sale, Preasfinţitul Filaret a fost 
atât de cucerit de frumuseţea pădurii de la Optina, încât s'a hotărât 
să ridice aici un schit pentru iubitorii de liniştire. Pentru aceasta, i-a 
chemat pe sihaştrii din pădurile Roslavului, gubernia Smolensk. Cu 
propriile mâini, ei au defrişat o bucăţică de teren din pădure, iar din 
pinii tăiaţi au înălţat o biserică în numele Sfântului loân Botezătorul 
şi Înainte-mergătorul Domnului, precum şi câteva chilii. La început, 
numărul vieţuitorilor Schitului a fost unul neînsemnat: 6-8 oameni. 
Însă după ce s'a mutat acolo Ieromonahul Leonid împreună cu uceni- 
cii săi din Sihăstria Ploşceansk, numărul fraţilor sia mărit. O dată cu 
înmulţirea numărului fraţilor, sa mărit şi teritoriul Schitului. 

În perioada pe care o descriem, la Schit erau două biserici. Una veche, 
de lemn, în cinstea Sfântului loân Botezătorul, cu un altar în cinstea 
Cuviosului Macărie Egipteanul, şi alta nouă, din piatră, cu două etaje, 
construită cu banii unor binefăcători, cu hramul în cinstea Sfântului loân 
al Cataniei, a Sfântului Le6n al Cataniei şi a Sfântului loân de la Rila. 

La sud-est de biserica Sfântului loân Botezătorul se găsea cimitirul 
cu câteva rânduri de morminte, care aveau deasupra plăci de fontă cu 
chipul Mântuitorului Hristos. Fiecare avea o candelă ce nu se stingea 
niciodată. Dincolo de cimitir se găsea un crâng de cedri, sădit încă pe 
vremea Stareţului Leonid, la umbra cărora, în zilele frumoase de vară, 
la praznice li se oferea fraţilor Schitului un ceai dulce. În partea de 
nord-est a bisericii Sfântului loân Botezătorul se găseau două heleştee, 


nu prea mari, cu scurgere, iar dincolo de ele o alee singuratică, apărată 

de copaci şi tufe de privirile curioase, locul îndrăgit de plimbare şi con- 
templare pentru cei iubitori de linişte şi de singurătate. Partea de nord 
a Schitului se învecina cu prisaca mănăstirii, despărțită de un gard 
de lemn, nu prea înalt, şi o portiţă. Toată partea de vest era ocupată 
de construcţii. În centru se găseau sfintele porţi de sub clopotniţă. În 
partea dreaptă se găsea chilia egumenului Schitului şi trapeza, cu 
clădirile aferente. La stânga — chilia stareţului.” 

Peste tot în Schit erau sădiţi pomi fructiferi, tufe de zmeură şi flori. 
La umbra merilor se găseau chiliile fraţilor, care se evidenţiau prin al- 
bul lor în mijlocul verdeţii compacte. Schitul era deosebit de frumos, 
mai ales primăvara, în perioada florilor, când toţi merii şi perii erau 
acoperiţi de culoare alb-roză, ca o spumă dantelată. Nu mai puţin 
frumos era şi iarna, în nopţile cu lună şi în zilele senine şi geroase, 
când totul era alb, liniştit, de un curat străveziu. Era cu adevărat un 
rai pământesc, şi nu se putea găsi un loc mai bun pentru sufletele ce 
caută însingurarea. În ceea ce priveşte partea lăuntrică, duhovnicească, 
Schitul avea o particularitate prețioasă şi foarte rară, care îl deosebea 
de alte asemenea lăcaşuri. Această deosebire stătea în faptul că aici se 
păstrase şi înflorise stăreţismul. Din acest punct de vedere, Schitul era 
aproape unic în toată Rusia. În esenţă, stăreţismul stă în faptul că uceni- 
cii Stareţului îşi taie în întregime voia lor şi fac totul cu binecuvântarea 
acestuia. Starețul este pentru ei nu nu mai părinte duhovnicesc, ci şi 
sfătuitor şi călăuzitor pe drumul spre mântuire. Înaintea Stareţului îşi 
descoperă în fiecare zi păcatele, nu numai cele făcute cu lucrul sau cu 


cuvântul, dar şi cele gândite. Se face aşa numita „descoperire a cuge- 


5 Starețul, în tradiția slavonă, sau Gheronda, în tradiția elină (cuvinte care înseamnă acelaşi 
lucru, Bătrân) este un monah sau pustnic cu viață sfântă (nu neapărat preot), ce a primit ha- 
risma călăuzirii duhovniceşti a sufletelor. În română, termenii de stareţ (călăuzitor duhov- 
nicesc) şi egumen (mai-mare al unei mănăstiri) s'au suprapus, amestecându-şi înțelesurile. 


În contextul acestei cărți, „Stareț” este folosit cu sensul său originar, de „Bătrân.” /n.red.] 

telor,” care îl învaţă pe ucenic să aibă o viaţă atentă şi să se abţină de la 
cele rele, ce pot duce la păcat şi cu cuvântul şi cu lucrul. lar atenţia faţă 
de sine, faţă de minte şi inimă, duce la trebuinţa unei rugăciuni neînce- 
tate, a „rugăciunii lui lisus.” 

Influenţa binefăcătoare a stăreţismului au cunoscut-o mulţi dintre 
cei însetaţi după fericirea veşnică. Pentru o suire izbutită pe scara 
desăvârşirii duhovniceşti, n'a fost şi nu este un mijloc mai bun decât 
educaţia stăreţească. Ucenicul Stareţului, dacă s'a lepădat în întregime 
şi cu sinceritate de înţelepciunea şi voia sa, ajunge el însuşi, într'un 
timp foarte scurt, preaplin de înţelepciune duhovnicească. 

Întâiul Stareţ la Schitul Mănăstirii Optina a fost Ieromonahul Leonid 
(în schima mare, L6v). Apoi, l-a urmat ucenicul său, leroschimonahul 
Macărie, care a fost înlocuit de ucenicul şi secretarul său personal, 
leroschimonahul Amvr6sie. 

Slava sfinţeniei marelui Stareţ Amvrâsie sa răspândit nu numai în 
Rusia, ci şi dincolo de hotarele ei. Timpul vieţuirii sale a fost perioada 
înfloririi stăreţismului în Mănăstirea Optina. 

În vremea descrisă de noi, la Schit era stareţ Ieroschimonahul I6sif, 
care a fost treizeci de ani ucenicul Stareţului Amvr6sie şi, pe măsura 
puterilor sale, a primit de la dânsul cunoştinţe suficiente pentru ca, la 
rândul său, să ajungă Stareţ. Trăsăturile lui distinctive de caracter, pe 
lângă alte virtuţi călugăreşti, erau smerenia şi blândeţea. Întotdeauna 
se străduia să rămână neobservat, să fie în umbră. 

Numărul fraţilor din mănăstire şi din Schit a crescut treptat. În ultimul 
timp, în mănăstire se găseau aproape două sute cincizeci de monahi şi 
fraţi, iar în Schit — cincizeci. Un singur Stareţ, cu plete albe, nu era în 
stare să împlinească nevoile duhovniceşti ale unui număr atât de mare 
de fraţi. În afară de aceasta, Starețul avea în grijă şi maicile Sihăstriei 
Kazân de la Şamordino, ridicată de Ieroschimonahul Amvrâsie, 


călugări de la alte mănăstiri şi o mulţime de mireni, bărbaţi şi femei, 

care veneau pentru sfat şi învăţătură. Din această pricină, spre sfârşitul 
vieţii Stareţului Amvr6sie, stăreţea o dată cu el şi egumenul Schitului, 
Ieroschimonahul Anatdlie (Zerţalov), ucenicul acestuia. El a stăreţit şi 
în timpul leroschimonahului I6sif. După moartea leroschimonahului 
Anatdlie, egumen al Schitului şi, în acelaşi timp, stareţ a fost ales 
Ieromonahul Varsaniifie, sub a cărui conducere nemijlocită au fost 
trimişi fraţii Beliaev de către Episcopul Trifon. 

Existenţa în acelaşi timp a doi Stareţi, iar în ultimii ani a trei Stareţi (cel 
de-al treilea era leromonahul Anatlie, numit „cel mic,” care a trecut 
în mănăstire ca duhovnic al fraţilor) a produs o dezbinare în rândul 
monahilor de ambele părţi. Vrăjmaşul neamului omenesc, diavolul, 
s'a folosit de acest lucru şi a început să semene printre ei seminţele 
vrăjmăşiei, care au dat mai târziu roade amare şi otrăvite. 

Acesta a fost începutul decăderii stăreţismului la Sihăstria Optina. 

„Se stinge stăreţismul. În nici o mănăstire nu mai este stăreţism. La noi, 
la Optina, se stinge ca mucul de lumânare... Vrăjmaşul nu urăşte alt- 
ceva mai mult decât această hrănire stăreţească, care îi dărâmă toate ur- 
zelile. Pretutindenea s'a străduit să o stingă, şi a stins-o!... Sânt călugări 
care trăiesc conştiincios, dar nu ştiu nimic despre descoperirea gân- 
durilor, despre stăreţism. De aceea, fără stăreţism, în multe mănăstiri 
a rămas doar o formă a vieţii monahale, cea de dinafară...” îi spunea 
despre stăreţism Părintele Varsanifie ucenicului său, Nikolăi. 

Este adevărat că, cu un număr atât de mare de fraţi, hrănirea stăreţească 
nu putea sta la înălțimea dorită. În vremurile străvechi, un Stareţ avea 
unul, doi sau ceva mai mulţi ucenici, care vieţuiau întotdeauna cu el 
şi aveau mereu posibilitatea de a-şi descoperi gândurile. La Sihăstria 
Optina, în ultima vreme, marea parte a călugărilor nu aveau această po- 
sibilitate. De aceea gândurile, îndeosebi cele care nelinişteau conştiinţa, 
erau spovedite o dată pe săptămână. Călugării din Schit le spovedeau 


o dată pe zi, seara, la binecuvântarea de obşte. Având posibilitatea 

să-şi descopere gândurile indiferent de perioadă, ei erau cu adevărat 
fericiţi, deoarece dobândeau un mare folos şi, într'un timp relativ scurt, 
urcând din putere în putere, dobândeau desăvârşirea duhovnicească. 
Slujbele bisericeşti şi toată rânduiala vieţii celor ce trăiau în Schit se 
desfăşura după tipicul mănăstirii Konev (Valaâm), care a fost luată ca 
model la înfiinţarea Schitului. 

La ora două noaptea începea Utrenia. Un frate, care era cel mai ade- 
sea şi paracliser, suna pentru ceilalţi deşteptarea cu jumătate de oră 
înaintea Utreniei. 

Această rugăciune de noapte, a orelor dinaintea dimineţii, când somnul 
este deosebit de dulce şi de puternic, era una dintre cele mai grele rân- 
duieli ale vieţii de la Schit. După cuvintele vechilor părinţi, Utrenia 
poate fi socotită pentru monah mai importantă decât Liturghia, în 
sensul că la Utrenie se aduce însuşi jertfă lui Dumnezeu, constrângân- 
du-se pe sine. 

„Această constrângere, această jertfă are o mare putere... Să te scoli 
la Utrenie aduce harul lui Dumnezeu...” — erau cuvintele Stareţului 
Varsanufie. 

După Utrenie, fraţii mergeau la chilii, unde puteau dormi un timp nu 
foarte îndelungat, deoarece la ora şase începeau Ceasurile. Se citeau 
Ceasurile Întâi, al Treilea şi al Şaselea. După masa de dimineaţă, la ora 
10, toţi, în afară de cei bătrâni şi bolnavi, mergeau la ascultare. La ora 6 
seara, toţi fraţii Schitului se adunau într'o chilie anume, la pravilă, unde 
se citea rânduiala călugărească de rugăciune. Se începea cu Ceasul al 
Nouălea. Apoi se citea Pavecerniţa Mare sau cea Mică cu canoanele, un 
acatist şi Vecernia. Pravila se încheia cu „Rânduiala celor Doisprezece 
Psalmi.” După pravila de seară, toţi mergeau pentru binecuvântarea 
de obşte, la Stareţ. Mergeau apoi la masa de seară, iar după acesta mer- 
geau la chilii. În afară de rugăciunea de obşte, fiecare călugăr din Schit 


săvârşea pravila de rugăciune a chiliei, care consta din citirea a două 

cathisme, a troparelor zilei şi a pomelnicului fiecăruia, apoi două capi- 
tole din Epistolele Apostolilor şi un capitol din Evanghelie. Seara, la ora 
10, fiecare călugăr şi frate mai făcea o pravilă de chilie numită „A celor 
cinci sute.” Ea consta în cinci sute de scurte rugăciuni cu închinăciuni 
şi se săvârşeau cu metaniile. Trei sute din ele erau ale Domnului lisus 
Hristos, o sută ale Născătoarei-de-Dumnezeu, cincizeci ale Îngerului 
Păzitor, şi cincizeci ale tuturor sfinţilor.* Desigur, mulţi dintre fraţi, 
legaţi fiind de ascultarea lor, nu puteau să ia parte întotdeauna la 
rugăciunile de obşte şi să împlinească pe deplin pravila de chilie. De 
la aceştia nici nu se cerea un astfel de lucru, deoarece ascultarea, după 
cuvintele Sfinţilor Părinţi, „este mai mare decât postul şi rugăciunea.” 
Li se cerea însă tuturor să săvârşească zilnic şi cu stăruinţă „cele cinci 
sute de rugăciuni.” 

— Ţineţi-vă de cele cinci sute ca de un stâlp. În ele se găseşte o mare 
putere, în ele este legea vieţii monahale. De ce? Este o taină... spunea 
Starețul Varsaniufie. 

În mod practic, dacă se poate spune aşa, cele cinci sute îl învățau pe mo- 
nah să rostească necontenit numele lui lisus, îl învățau, după porunca 
Apostolului, rugăciunea neîncetată. Săvârşirea atentă şi fără grabă a ce- 
lor cinci sute dura puţin peste trei ore. Pe la ora 11, înainte de culcare, 
se citeau rugăciunile de seară şi Miezonoptica. Cu aceasta, se încheia 
cercul lucrării zilnice a rugăciunii. 

Liturghia se săvârşea la Schit doar de două ori pe săptămână: Sâmbăta 


şi Duminica. În afara acestor zile, se mai săvârşea în praznice şi în alte 


6 Această rânduială se păstrează şi astăzi în mănăstirile ortodoxe, îndeosebi în Sfântul Mun- 
te, şi face parte din tradiția isihastă a Rugăciunii inimii. Ea constă în rostirea repetată a Ru- 
găciunii lui lisus („Doamne lisuse Hristoase, Fiul lui Dumnezeu, milnieşte-mă pe mine, 
păcătosul”), şi a unor forme adaptate Maicii Domnului („Preasfântă Născătoare-de-Dum- 
nezeu, mântuieşte-mă pe mine, păcătosul”) şi sfinților („Toţi Sfinții, rugați-vă lui Hristos 
Dumnezeu pentru mine, păcătosul”). Rugăciunile se numără cu şiragul de metanii, care aju- 
tă Ia păstrarea unei ritmicități ce alungă răspândirea minții. In.red.] 

dăţi. De praznicele împărăteşti, de hramurile mănăstirii, în prima zi de 
Paşti şi în prima zi de Crăciun, la Schit nu se săvârşeau slujbe. Toţi fraţii 
Schitului mergeau în mănăstire la priveghere şi la Liturghie. În locul 
slujbelor zilnice, în biserica Sfântului loân Botezătorul se citea neîn- 
trerupt, cu glas tare, zi şi noapte, Psaltirea, cu pomenirea celor vii şi 
adormiţi, fraţi şi binefăcători. La citirea Psaltirii erau rânduiţi fraţi mai 
tineri. Ei se schimbau la fiecare două ore. 

În afara orelor de rugăciune, toţi cei în putere îşi petreceau timpul la 
muncă, la ascultare care i se dădea fiecărui frate totdeauna, după pu- 
terile şi posibilităţile sale. Ascultarea consta în îndeplinirea unor tre- 
buri necesare vieţii de zi cu zi: la bucătărie, la trapeză, la biserică, în 
grădină ş.a. Toţi fraţii nou-veniţi, independent de educaţia şi de poziţia 
avută în lume, erau numiţi prima oară la aceste ascultări „de jos,” cu 
scopul de a şterge gândurile despre o oarecare diferenţă între fraţi. 
Monahii care nu puteau participa la treburile de obşte din pricina 
bolii sau a bătrâneţii se ocupau la chilie cu rucodelia, lucrul de mână. 
Cea mai iubită rucodelie era strungăria în lemn. Cu mare măiestrie, 
se făceau la strung linguri, cupe, solniţe, străchini, cutii şi alte lucruri. 
Deosebit de bune erau lingurile de tei: uşoare, subţiri, cu forme ele- 
gante, împodobite cu un desen original şi, uneori, cu un înscris luat 
din înţelepciunea Sfinţilor Părinţi. Toate aceste obiecte se împărțeau, ca 
binecuvântare, numeroşilor vizitatori ai Schitului sau se mergeau către 
magazinul de icoane şi cărţi al mănăstirii, pentru a fi vândute în folosul 
aşezământului. 

Pentru cei ce iubeau cititul, la Schit se găsea o bibliotecă destul de vastă, 
care avea mai ales cărţi de orientare ascetică. Ordinea citirii cărţilor de- 
pindea în întregime de Stareţ. Citirea cărţilor cu de la sine putere, fără 
încuviinţare, nu era îngăduită. 

În afara pravilelor de rugăciune şi a slujbelor religioase, care se să- 


vârşeau întotdeauna în întregime, strict după tipic, fără prescurtări, 

omisiuni şi schimbări, o altă rânduială dificilă a vieţii din Schit era 
postul. Deosebit de greu era Postul Mare, cu slujbele lui îndelungate şi 
cu o masă sărăcăcioasă. Toată săptămâna întâi a Postului Mare, în afară 
de Sâmbătă, se dădea hrană fără ulei, doar o dată în zi. Luni, Marţi 
şi Joi nu se dădea hrană fiartă. Fraţii primeau varză murată cu ceapă, 
castraveți muraţi, bureţi, mere murate, pâine şi apă, în locul vestitului 
kvas mănăstiresc. Seara se dădea apă fiartă, cu pâine şi miere. Această 
înfrânare de la untdelemn se reflecta foarte mult în starea de sănătate 
a monahilor. Mulţi slăbeau spre sfârşitul Postului, şi doar harul 
Domnului le întărea puterile. În celelalte zile din Postul Mare, până în 
Săptămâna Patimilor, se gătea cu ulei în zilele când se săvârşea Sfânta 
Liturghie, iar în restul zilelor fără ulei. Laptele şi ouăle erau îngăduite 
în zilele de Sâmbătă şi Duminică (bineînţeles, în afara posturilor), în 
zilele de praznic şi în Săptămâna Albă, de dinaintea Postului Mare. În 
cursul unui an, erau astfel şase săptămâni de ouă şi lapte. Băutul vinu- 
lui era interzis, chiar şi în marile praznice. Pe scurt vorbind, întreaga 
viaţă a monahului de la Schit era rugăciunea şi postul. 

Pentru iubitorii de linişte, Schitul avea un mare avantaj faţă de 
mănăstire, atât în partea sa din afară, cât şi în cea lăuntrică. Mănăstirea 
avea o gospodărie frumoasă şi închegată. Livezile imense şi grădini de 
zarzavaturi, care aprovizionau obştea mănăstirii şi a schitului, grajdul 
de vite care număra aproape cincizeci de vaci din rasa Zimmental, grajdul 
de cai, fierăria, atelierul de căruţe, morile, cele câteva case de oaspeţi, 
fabricile de cărămidă şi ţiglă, brutăria, croitoria, cizmăria, atelierul de 
tâmplărie, atelierul de lăcătuşerie şi alte câteva ateliere aveau nevoie de 
braţe de muncă. De aceea, fraţii din mănăstire erau dărâmaţi din pricina 
ascultărilor. În afară de aceasta, mulţimea de oameni care veneau acolo 
tulbura liniştea, îndeosebi vara, când afluenţa de credincioşi creştea. 
Acest lucru înlesnea foarte puţin concentrarea forţelor sufleteşti nece- 


sare desăvârşirii duhovniceşti. 

Dar lucrurile nu stăteau de fapt chiar aşa. Între altele, trebuie spus că 
la Schit nu putea trăi oricine. Rugăciunile îndelungate, asprimea rân- 
duielilor, însingurarea şi lepădarea de orice lucru din afară nu puteau 
fi duse de oricine. La Schit veneau oameni care aveau o anumită încli- 
nare ascetică, iar astfel de oameni nu erau mulţi. Pentru cei aleşi, viaţa 
retrasă şi atmosfera din Schit erau cum nu se poate mai binefăcătoare. 
Aici, toate fuseseră prevăzute cu înţelepciune, până la cele mai mici 
detalii, şi făcute după un plan şi cu un anume scop de importanţă unică 
pentru omul pământean. Fraţii din mănăstire şi din Schit făceau parte 
din diferite pături sociale. Marea parte a călugărilor proveneau din 
pătura de jos, în mare măsură oameni cu puţină carte, care nu trecuseră 
decât prin şcoala primară. Erau puţini monahi învăţaţi la Optina, ca, 
de altfel, şi în alte mănăstiri. De aceea, aceştia erau preţuiţi şi li se 
încredința repede o muncă corespunzătoare, fără să fie ţinuţi multă 
vreme la ascultările de obşte. Ascultările de jos erau pentru aceştia o 
încercare a tăriei voinţei lor de a petrece în viaţa monahală, a capacităţii 
lor de a răbda întru smerenie şi ascultare. 

Pentru ca nou-începătorii să aibă posibilitatea de a cerceta şi a se obiş- 


nui cu noile condiţii de viaţă, la început nu Li se dădeau ascultări. 


Fraţii Beliaev, părăsind lumea, şi-au adus vieţile lor tinere ca jertfă lui 
Dumnezeu. Pentru avântul lor sincer şi înflăcărat, ei s'au învrednicit 
de o mare milă de la Dumnezeu; au aflat Schitul Sihăstriei Optina ca 
un liman lin, ca o comoară nepreţuită şi veşnică, ca un rai pământesc. 
Starețul Varsanufie discuta adesea cu dânşii; le-a făcut cunoscută 
viaţa exterioară a Schitului, cu rânduielile lui, şi le-a dat cele dintâi 
îndrumări de purtare. 

Numindu-l pe Nikolăi la ascultările de obşte (tăiatul lemnelor, mun- 


ca în grădină) împreună cu ceilalţi fraţi, el era în acelaşi timp prins 

şi cu munca de secretar. Nikolăi copia ştirile, scria scrisorile, ajutân- 
du-l pe secretarul-şef al Schitului, fratele Chiril Zlenko. Convingând 
cu capacităţile lui, i s'a încredinţat curând o muncă mai complicată: 
prezentarea pe scurt a cuprinsului scrisorilor Stareţului Amvrâsie, în 
vederea reeditării primului volum. 

Trebuie spus că Sihăstria Optina edita destul de multe cărţi şi de 
broşuri cu conţinut moral-duhovnicesc. Începutul acestei lucrări l-a pus 
pururi-pomenitul Stareţ Macărie. În timpul său, au fost editate cele mai 
importante scrieri ale Sfinţilor Părinţi, traduse de Starețul Moldovean 
Paisie Velicikovski din limba Greacă în limba Slavonă, ce fuseseră alese 
cu precădere din Filocalie. Lucrarea începută de Starețul Macărie a con- 
tinuat cu succes şi în perioada ulterioară. Înflorirea cea mai mare a avut 
loc în vremea Stareţului Amvr6sie. Cu traducerea şi cu editarea cărţilor 
s'a ostenit secretarul său, leromonahul Climent Zederholm, un monah 
învăţat şi luminat, care a trecut la Domnul încă de tânăr. 

În perioada Stareţilor Macărie şi Amvrâsie au fost editate următoarele 
cărţi: Scara Cuviosului loân Scărarul, învăţăturile Avvei Dorothsi, 
ale Cuviosului Theddor Studitul, ale Cuviosului Pâtru Damaschin, 
ale Sfântului Athanâsie Sinaitul, ale Cuvioşilor Varsanifie şi loân, 
cuvinte ale Cuviosului Sime6n Noul Theolog, ale Cuviosului Mâxim 
Mărturisitorul, ale Cuviosului Mărcu Ascetul, ale Cuviosului Thalăssie 
ş.a. În afara lucrărilor Sfinţilor Părinţi, a fost alcătuită şi publicată 
viaţa Stareţului Moldovean Paisie Velicikovski, care a pus începutul 
stăreţismului în Rusia, prin urmaşii săi: ucenicul, Schimonahul The6dor, 
Arhimandritul Moisi de la Optina, fratele acestuia, Egumenul Ant6nie, 
Stareţii Leonid şi Macârie — precum şi scrisorile acestora către monahi 
şi mireni. În ultimii ani, au fost publicate vieţile şi corespondenţa 
Stareţilor Amvr6sie, Anat6lie (Zerţalov) şi a Arhimandritului Isaăc. În 
afară de cărţi şi broşuri, mănăstirea a scos şi câteva „foi,” scurte articole 


cu conţinut duhovnicesc, îndeosebi extrase din cuvintele Sfinţilor. 

Unele cărţi, de pildă „Scara,” „Avva Dorothsâi” şi o serie de alte scrieri 
au fost retipărite de câteva ori. 

La sfârşitul lui Februarie 1908, Nikolăi a fost numit ajutor de bibliote- 
car, în contextul mutării bibliotecii într'o nouă încăpere, la etajul biseri- 
cii Sfântului Le6n al Cataniei. În acelaşi timp a fost pus să citească şi să 
cânte la strană. Avea un glas frumos, catifelat şi dulce de bas. 

Cu toate că avea un gât slab şi nu putea cânta îndelung, niciodată nu a 
refuzat să cânte la strană, dar nici nu cerea acest lucru. 

Mai apoi, leromonah fiind, îi îndemna şi pe fiii săi duhovniceşti să 
îndeplinească această pravilă înmânată de Starețul Varsanirfie: să nu se 
lege cu de la sine putere la vreo oarecare lucrare, spre evitarea încrede- 
rii în sine şi a cugetelor slavei deşarte, şi să nu refuze, dacă este numit 
sau rugat, sub pretextul unei părute boli, deoarece s'a observat de către 
Sfinţii Părinţi că monahul care refuză o lucrare nedorită sub pretextul 
bolii, se îmbolnăveşte mai apoi cu adevărat de această neputinţă. 
Foarte curând, a început să fie prețuit pentru felul minunat în care 
citea, al cărui început l-a pus fiind încă copil, la biserica „Bucuria tu- 
turor celor scârbiţi” din M6scova. 

Cititul său liniştit, fără grabă, fără intonaţii şi retoricisme care să impună 
simţămintele şi trăirile sale personale, le plăcea tuturor. Dimpreună cu 
glasul plăcut, producea o impresie corespunzătoare şi se primea uşor, 
lucru foarte prețuit în cântarea şi cititul bisericesc. 

Rânduiala citirii la pravilă şi în biserică era următoarea: cei Şase Psalmi 
de la Utrenie şi canoanele se citeau de către cei vârstnici, de monahii în 
mantie. Acatistele şi canonul acatistului se citeau de către ieromonahi. 
Rasoforii citeau Apostolul la Liturghie, prologul la Utrenie, paremiile 
la Vecernie, Ceasurile, Pavecerniţa şi cathismele în zilele de sărbătoare. 
Fraţii citeau Ceasurile, Pavecerniţa şi cathismele în zilele obişnuite. 
Preţuindu-i-se pe deplin şi după vrednicie cititul, Nikolăi, în ciuda 


pravilelor, era pus să citească ceea ce nu se cuvenea unui începător. 

Astfel, fiind încă frate, în Martie 1908 citea în biserică Pavecerniţa cu 
canonul Îngerului Păzitor, iar în Noiembrie acelaşi an citea Apostolul 
la Liturghie. În primele luni ale anului 1909, citea deja cathismele, ca- 
nonul Maicii Domnului la Pavecerniţă şi paremiile. În acelaşi timp, 
citea şi la trapeză. 

Întâia dată a citit viaţa sfântului Grigorie Omiritul. Cu acest prilej, 
a scris în jurnalul său: „Ce minunată viaţă! Câtă înţelepciune!.” În 
Noiembrie acelaşi an, a citit pentru întâia dată la trapeză o învăţătură 
în ziua prăznuirii Sfântului lerarh loân Gură-de-Aur, cu toate că în tim- 
pul mesei, de obicei, rasoforii erau cei ce citeau din vieţile sfinţilor, iar 
învăţătura o citeau cei în mantie. 

În anul 1910, nu cu mult înainte de tunderea în monahism, a fost pus 
să citească cei Şase Psalmi. Când s'a apropiat de Starețul său, pentru 
blagoslovenie, aceasta i-a spus: 

- Dumneavoastră aţi citit cei Şase Psalmi la Bunavestire... Vă felicit! 
Când a terminat de alcătuit sumarul scrisorilor Stareţului Amvrosie, i 
s'a dat o altă ascultare: ca împreună cu leromonahul Cucşa sau, mai bine 
spus, sub conducerea sa, să alcătuiască rânduiala slujbelor bisericeşti 
care se deosebesc de cele obişnuite, cum ar fi: „Scoaterea Sfintei Cruci,” 
„Slujbele din Săptămâna Patimilor” şi altele, cu scopul de a le edita în 
cărţi separate. 

În bibliotecă era mult de lucru. Nikolăi muncea cu râvnă, ajutând 
bibliotecarului, Părintele Ioân Polevoi (mai apoi leromonahul I6sif). 
Când biblioteca a fost mutată şi amenajată într'o nouă încăpere, acesta 
i-a dăruit lui Nikolâi, pentru hărnicia şi conştiinciozitatea lui, cartea 
„Calea împărătească a Crucii Domnului.” 

Nikolâi, cu bucuria lui nativă de viaţă, îndeplinea toate ascultările ce i 
se încredinţau. Cu aceeaşi bucurie muncea şi la trapeză, curăța zăpada, 
căra lemne, aprindea focul, mătura şi spăla vasele; mergea cu alţii în 


pădure după lemne. Un oarecare timp a făcut ascultare în biserică; 

era ajutor de paracliser. La venirea primăverii, a avut ascultare la 
livadă: căra gunoiul de grajd, săpa, sădea, uda. Vara, la cositul fânului, 
împreună cu toţi fraţii, cosea iarba şi aduna fânul pe luncile de lângă 
Kozelsk. Aici, la Schit, a făcut cunoştinţă cu munca, nu ca în lume, 
unde avea parte de desfătare. Trebuia să fii în picioare şi să munceşti 
de dimineaţa până seara târziu, plus şederea la rugăciune. Dar el, deşi 
răsfăţat şi neobişnuit cu munca fizică, nu se simţea împovărat cu nimic. 
Sufletul său luminos nu cunoştea nici tristeţea, nici nemulţumirea, nici 
cârtirea. Le ducea pe toate cu uşurinţă şi bucurie. „Cei începători se 
bucură întotdeauna, dacă vin la mănăstire din toată inima şi cu since- 
ritate,” spunea Starețul Varsanifie, când Nikolăâi i-a împărtăşit starea 
sa duhovnicească. 

În Octombrie 1908, când fratele Chiril “a dus la armată, Nikolăi a fost 
numit în locul acestuia secretar al egumenului Schitului, Starețul 
Varsaniifie. A fost, astfel, slobozit din toate ascultările, mai puţin cân- 
tatul şi cititul la strană. Această ascultare de secretar a fost ascultarea 
sa principală câtă vreme a vieţuit în Schit. 

Tot cam în aceeaşi perioadă, cu binecuvântarea şi din dorinţa anume a 
Stareţului, i s'a încredinţat lui Nikolâi ca, împreună cu Părintele loân 
Polevoi şi alţi fraţi, să alcătuiască istoricul Schitului, atât viaţa din afară 
cât şi cea lăuntrică de aici, şi, de asemenea, să facă descrierea cim- 
itirului Schitului, cu o scurtă biografie a tuturor celor înmormântați 
aici. Starețul dorea ca cei nou-intraţi în Schit să aibă posibilitatea 
prin citirea acestei lucrări de a lua cunoştinţă de viaţa şi rânduielile 
Schitului. Această lucrare complicată şi necunoscută l-a spăimântat 
la început pe Nikolăi. Nu se simţea încrezător în puterile sale. Dar 
Starețul l-a liniştit, spunându-i că Domnul îl va înţelepţi, şi l-a blago- 
slovit să înceapă lucrul. Materialul de bază pentru această lucrare a fost 
cronica Schitului păstrată în manuscris, care s'a ţinut de la întemeierea 


Schitului şi s'a păstrat la bibliotecă. Până la urmă, această ascultare a 

fost îndeplinită cu succes, cu toate că nu în întregime. (S'a păstrat în 
manuscris descrierea cimitirului Schitului şi a tuturor celor îngropaţi 
aici din ziua întemeierii Schitului.) Nikolăi vieţuia, ca mai înainte, în 
acelaşi corp de clădiri cu fratele său Ivân, dar aproape tot timpul liber 
de rugăciune îl petrecea la Stareţ, în afară de perioada în care se ocu- 
pa cu corespondenţa oficială şi cea care cuprindea treburile Schitului. 
Starețul purta o corespondenţă uriaşă cu fiii duhovniceşti şi admirato- 
rii săi. Nikolăi era ocupat de dimineaţă până seara târziu. Intra în chilia 
sa doar pentru o perioadă scurtă. Îşi bea şi ceaiul împreună cu Starețul, 
şi adesea lua masa cu dânsul. 

Starețul Varsanufie avea ca nimeni altul capacitatea de a înţelege 
omul, de a-i vedea sufletul şi cele ascunse ale sale. Având o deosebită 
bunăvoință faţă de dânsul încă din primele zile, el a văzut de îndată 
şi sa convins de faptul că va găsi în acest tânăr nu numai un ucenic 
şi un călugăr exemplar, ci şi un vrednic următor al făgăduinţelor şi 
învățăturilor sale. 

Pe vremea când încă nu era secretarul Stareţului, acesta îl oprea tot mai 
des pe Nikolăi după binecuvântarea de obşte şi discutau îndelung, 

S'a hotărât să îi transmită lui Nikolâi toată experienţa şi cunoştinţele 
sale, adunate de-a lungul anilor la Schit, ca unuia ce era vrednic să 
primească şi să păstreze acest dar. Starețul îi împărtăşea amintirile, du- 
rerile şi bucuriile sale, îl învăţa, îl sfătuia, îl ferea de primejdii. 

„Încă din primele zile am simţit o simpatie faţă de dumneata, şi cred că 
această simpatie se va păstra tot timpul cât mi-a mai rămas de trăit... 
Sufletul simte un alt suflet asemenea... Nimic nu poate fi mai trainic 
decât această dragoste în Hristos... De aceea vă şi iubesc, pentru că mă 
înţelegeţi,” îi spunea Starețul. 

Această simpatie s'a întărit pe zi ce trece şi, spre sfârşitul vieţuirii lor 
în Schit, s'a preschimbat într'o puternică şi curată afecţiune, dragoste 


duhovnicească. 

Nikolăi avea aceleaşi simţăminte faţă de Stareţ, nu numai de dragoste, 
ci şi un nemărginit respect şi devotament, închinându-se în faţa lui. EL 
Sa lăsat cu totul în voia Stareţului. În jurnalul său, pe care începuse să-l 
ţină încă de la M6scova şi l-a continuat şi la Schit, scria în primele luni: 
„Văd pentru prima oară un astfel de om... Niciodată nu am mai auzit 
astfel de cuvinte... Părintele mă mângâie foarte mult prin discuţii, prin 
cuvântul său... Ce zâmbet scump, bun şi copilăresc are!... Părintele este 
un mare Stareţ! Mă conving tot mai mult de aceasta... Fără el ar fi foarte 
greu de trăit... «Nu te feri de mâinile celui ce te-a adus la Domnul, căci 
toată viaţa ta nu ar trebui să ai faţă de nimeni altul o bunăvoință mai 
plină de preţuire».” (Scara, Cuv. 4, cap 72) 

Nikolâi citea mult, însă numai cu binecuvântarea Stareţului. Cea dintâi 
carte citită la Schit, „Viaţa Stareţului Macărie,” i-a produs o impresie 
aşa de puternică, încât a însemnat în jurnal: „EI, iată, a fost cu adevărat 
un om! Măcar de aş putea şi eu, păcătosul, să merg puţin pe urmele 


pr 


lui!” Au urmat apoi viaţa Stareţului Lev, a Arhimandritului Moisi, a 
Egumenului Ant6nie şi altele de acest fel. 

Pe data de 29 Ianuarie 1908, ziua pomenirii Sfântului Sfinţit-mucenic 
Ignătie de-Dumnezeu-purtătorul, a fost una din cele mai importante 
zile din viaţa lui Nikolăâi. Amândoi fraţii, Nikolăi şi Ivân, au fost 
îmbrăcaţi în veştminte de fraţi. Starețul, primind de la ei 600 de ruble, 
ca danie pentru mănăstire şi Schit, le-a spus că banii aceştia nu i-au 
dat lui, ci Sfântului loân Botezătorul, şi fiecare copeică li se va socoti 
atunci când toate cele materiale îşi vor pierde valoarea. Atunci când, 
îmbrăcaţi în dulame, cu chip de călugări, au venit la Stareţ şi, făcând o 
închinăciune în faţa icoanelor, au căzut apoi la picioarele lui, acesta a 
început să se roage: 

— Îţi mulţumesc, Doamne, căci ai ascuns acestea de cei înţelepţi 
şi pricepuţi şi le-ai descoperit pruncilor. /Mat. 11:25; Le. 10:21/ Îţi 


mulţumesc, Doamne, că i-ai adus aici pe Nikolăi şi pe Ivân... 

Sa rugat apoi ca Domnul să-i învrednicească să străbată calea vieţii 
călugăreşti şi să atingă țelul dorit. Apoi Starețul le-a dat metaniile şi 
le-a spus: 

- lată arma voastră. Să bateţi cu ele, fără milă, pe nevăzuţii vrăjmaşi... 
(Starețul avea în vedere rugăciunea lui lisus, săvârşită pe metanii). Să 
aveţi întotdeauna frica lui Dumnezeu. Fără frica lui Dumnezeu nu 
puteţi dobândi nimic... Acum, pentru voi, începe o nouă viaţă... 

L-a felicitat şi le-a dăruit câte un balahon (îmbrăcămintea de chilie a mo- 
nahilor, îndeobşte de culoare albă), câte un borcan de dulceaţă şi trei 
cărţulii. Una dintre ele se numea „Despre bunacuviinţă şi despre pur- 
tarea fraţilor începători,” de Ignâtie Briancianinov, şi purta dedicaţia 
„Una pentru voi amândoi, deoarece voi trebuie să fiţi una.” După aceea, 
i-a spus lui Nikolăi: 

- O iubesc pe mama voastră din toată inima. Ea a adus jertfă lui 
Dumnezeu două suflete, dându-vă binecuvântarea ei... Mulţumiţi-i şi 
pentru jertfa bănească la Schit şi mănăstire. Scrieţi-i că am cele mai 
bune simţăminte faţă de dânsa. Aş dori să o văd. Poate va veni aici la 
noi, la vară, dacă voi mai trăi. Mântuieşte-o, Doamne! 

Înainte şi după trapeză, toţi fraţii Schitului i-au felicitat, iar Părintele 
Nectărie, un ieromonah din Schit, felicitându-i, i-a spus lui Nikolâi: 

— Vă doresc să parcurgeţi acest drum cu smerenie, cu răbdare şi cu 
mulţumire... Veţi trăi numai la mănăstire. ...Cum va începe să se 
smerească! Nu va fi lipsă de cei smeriţi! — şi o luă la fugă. 

„Mie îmi place Părintele Nectărie. Doar că este dureros de ciudat,” scria 
Nikolăi în jurnal, amintindu-şi de această zi. 

El dădea multă însemnătate faptului că a fost îmbrăcat în veştminte de 
ziua Sfântului Mucenic Ignătie numit Theoforul, adică „purtătorul-de- 
Dumnezeu,” deoarece până la sfârşitul său mucenicesc l-a purtat pe 
Dumnezeu în inima sa, adică a avut marele dar al rugăciunii minţii şi 


inimii. Credea că era de datoria să-l imite pe acest sfânt. 

După ce Nikolâi a fost îmbrăcat în veştminte monahale, i s'a dat binecu- 
vântare să-l citească pe Avva Dorothei, cartea despre care gândea atât 
de dezaprobator în lume. 

După ce l-a citit pe Avva Dorothâi, a început să citească scrierile 
Cuviosului Pâtru Damaschin. Această carte serioasă şi profundă prin 
conţinut i-a plăcut foarte mult. Şi Starețul i-a spus că această carte este 
mai adâncă decât Avva Dorothâi. 

— „Avva Dorothâi” este abecedarul vieţii călugăreşti. Trebuie să o re- 
citeşti la fiecare trei ani. lată pilda Stareţului Macărie, care, recitind 
Avva Dorothsi şi „Scara” a găsit în aceste cărţi, de fiecare dată, ceva nou 
şi a sporit duhovniceşte. Dacă citeşti cu atenţie, atunci se descoperă lu- 
cruri tot mai noi la recitire... Pentru fiecare om, aceste cărţi sânt potri- 
vite cu starea sa duhovnicească. 

Referitor la cartea Episcopului Theofân, „Calea spre mântuire,” Starețul 
i-a spus lui Nikolăi că aceasta trebuie să fie cartea lui de căpătâi, deoa- 
rece a fost cea dintâi carte cu conţinut duhovnicesc pe care a citit-o în 
lume, înainte de a intra la mănăstire. 

Citind „Scara” Cuviosului loân Scărarul, Nikolăi nota în jurnal: „Este o 
carte minunată, adâncă!” 

Acititapoi pe rând scrierile Cuviosului The6dorStuditul, ale Cuviosului 
Mârcu Ascetul şi altele. O dată cu citirea acestor cărţi, Starețul l-a 
binecuvântat să citească permanent Vieţile Sfinţilor. Terminând cele 
douăsprezece cărţi, a început să le citească din nou. 

O impresie deosebit de puternică i-au produs lui Nikolâi scrierile 
Episcopului Ignătie Briancianinov. A început cu citirea volumului trei. 
Starețul, înmânându-i volumul doi, i-a spus: 

— Aţi făcut puţin cunoştinţă cu viaţa monahală şi cu rânduiala cea 
dinafară, dar aici veţi vedea sensul lăuntric al vieţii monahale. 
Vorbind aşa, Starețul avea în vedere învăţătura despre lucrarea 


lăuntrică a monahului, despre rugăciunea minţii şi a inimii, expusă de 

episcopul Ignâtie într'o formă deosebit de accesibilă. Pentru Nikolăi, 
această învăţătură era o revelaţie, şi a fost uimit de profunzimea tainică 
a acestei învățături ce i se descoperă. 

„lare mă mângâi cu scrierile Episcopului Ignătie. Nu ştiu cum să 
mulţumesc Domnului şi Părintelui că am o asemenea comoară... Mă 
minunez de mintea îngerească a Episcopului Ignâtie, de înţelegerea 
minunată şi adâncă a Sfintei Scripturi... Simt o deosebită simpatie 
faţă de scrierile sale. Ele îmi luminează inima şi mintea cu lumina cea 
adevărată a Evangheliei.” 

Aceeaşi impresie i-au produs şi articolul aceluiaşi autor, „Cuvânt des- 
pre moarte.” „Multe mi s'au desluşit din cele pe care înainte nu le 
înţelegeam. Această lucrare este de neînlocuit, în felul ei,” scria Nikolăi. 
A prețuit scrierile Episcopului Ignătie până la sfârşitul vieţii. 

— Folosiţi timpul cât se mai poate încă citi. Nu daţi ascultare 
vrăjmaşului, care caută să vă convingă că aveţi înainte tot timpul, că va 
veni o vreme când, cu adevărat, vă veţi ocupa numai cu cititul... Citiţi, 
îmbogăţindu-vă mintea cu cunoştinţe şi coborâţi-vă în adâncurile sme- 
reniei, socotindu-vă mai răi decât toţi...Va veni vremea când nu veţi 
mai avea această posibilitate... Va veni vremea când nu veţi mai avea 
voie să citiţi cărţi. Amintiţi-vă cuvintele mele..., i-a spus odată Starețul 
lui Nikolăi. 

— De ce spuneţi, părinte, că nu vom mai avea voie să citim? 

— Da, da... Peste vreo cinci sau şase ani... Atunci va trebui să citiţi 
cartea vieţii... 

Aceste cuvinte erau tainice şi de neînțeles pentru Nikolâi, dar nu 
a îndrăznit să ceară lămuriri... Des, foarte des, îşi amintea mai apoi 


aceste cuvinte proroceşti ale Stareţului său. 

CAPITOLUL 


A cunoscut întunecimea 
neorânduielii lumeşti; a priceput 
împrăştierea gândurilor puse în 
minte de grijile lumeşti; a văzut 
deşertăciunea celor din jur, în 
care omul este aruncat în chip de 
neîmpiedicat de către viața mult- 
zbuciumată; s'a rănit cu săgeata 
iubirii de linişte; a ascultat lumea 
cugetelor, înțelegând cuvintele 
prorocului: „Lucrează pacea 

şi culege-i roadele”; şi-a dorit 
liniştea sufletească ce se naşte aici, 
după cuvintele aceluiaşi proroc: 
„Îndreptează-te, suflete al meu, 
în lăcaşul tău.” 

(Sfântul Ierarh Theolipt, Mitropolitul 
Filadelfiei, Filocalia, vol. 5) 


Nikolâi s'a obişnuit de îndată cu viaţa din Schit şi a îndrăgit-o, crescând 
cu fiecare zi tot mai tainic şi mai puternic în noul pământ, intrând pe 
acelaşi făgaş cu toţi fraţii. Şi, lucru minunat! Cel veselul şi bucuros de 
viaţă, care iubea societatea, distracţiile şi joaca, lucruri fireşti tuturor 
tinerilor din lume, parcă s'a născut aici din nou. A îndrăgit întratât 
viaţa retrasă încât până şi ieşirile scurte, dincolo de curtea Schitului, îi 
na lui Amvr6sie, care se găsea la câţiva paşi de Schit. EI, ca şi toţi fraţii 
Schitului, se străduiau să meargă după apă la acele ore când nu erau 
închinători. (În Schit nu era apă bună de băut). 

Nu îi plăcea să meargă în Mănăstirea Optinei. Îl tulbura şi îl împrăştia 
aglomeraţia, închinătorii, zgomotul şi deşertăciunea legate de aceasta. 
Se ducea la mănăstire doar în caz de mare nevoie, când trebuia să-şi 
ia rufele de la spălătorie, să ajungă la magazinul de cărţi şi icoane sau 
avea vreo ascultare. 

În fiecare an, în primele zile ale lunii August, se aducea la Optina şi la 
Koz6lsk icoana făcătoare-de-minuni a Maicii Domnului de la Kaliga. 
Participând la procesiunea din jurul mănăstirii, Nikolâi se străduia să 
fie cât mai aproape de ai săi, de fraţii din Schit, şi se bucura când se 
întorcea din nou la Schitul său drag, la chilia sa liniştită. 

Odată, Starețul, parcă încercându-l, i-a spus: 

— După Paşti, vă voi da un căluţ ca să mergeţi la Kozelsk şi să vă 
cumpăraţi ce aveţi trebuinţă. 


- Ce spuneţi, părinte?! Dar eu cu greu ies din schit, până la mănăstire! 

- Înseamnă că din tine va ieşi un bun monah, a încheiat Starețul şi şi-a 
pus mâna pe fruntea lui Nikolâi. De marile praznice, toţi vieţuitorii 
Schitului mergeau la privegherea şi la Liturghia de la mănăstire. 
Împreună cu ei mergea şi Nikolâi. Lui însă nu-i plăcea să meargă acolo, 
nu îl trăgea sufletul. Nu numai că îl împovăra aglomeraţia şi prezenţa 
mirenilor, ci nici slujba din mănăstire nu îl mulțumea. Mai ales, nu 
îi plăcea cântarea de acolo. Lui Nikolăi nu îi plăcea cântarea pe note 
în biserici, şi niciodată nu a încuviinţat-o. După cuvintele Stareţului 
Varsanufie, cântarea pe note atrage gândurile şi atenţia celui ce se roagă 
la cuvintele cântării şi, de aceea, nu înlesneşte rugăciunea. Din această 
pricină, cântarea pe note nu este folositoare nici pentru cei ce cântă. Pe 
lângă acestea, dacă reuşeşti să cânţi bine, apare slava deşartă, iar dacă 
apare un eşec, atunci întotdeauna urmează necazul şi mâhnirea. 
Notele îl leagă pe cântăreţ de mâini şi de picioare. Nu există o libertate 
creatoare, nici sentimente. Sufletul tace. Sânt doar nişte sunete frumoa- 
se, fără conţinut, iar cuvintele scapă atenţiei şi nu mai este rugăciune. 
Nici trapeza mănăstirii nu i-a plăcut lui Nikolâi. În perioada cosirii 
fânului, când fraţii buni de muncă din mănăstire şi din Schit mer- 
geau pe luncile dintre Optina şi Koz6lsk, cei din Schit luau masa în 
mănăstire. Acolo mâncarea era mai simplă, deoarece se pregătea în 
cantităţi mai mari la Schit. 

Munca în aer liber, încărcată de miresmele ierburilor şi florilor nu îl 
apăsa. A învăţat repede să cosească, şi o făcea cu plăcere. Însă, cu toate 
acestea, era bucuros să se termine cositul, ca să poată din nou să nu mai 
iasă din Schit, desfătându-se cu liniştea lui dătătoare de viaţă. 

În Mai 1908, la Sihăstria Optina a venit în vizită mama lui Nikolăi şi 
a lui Ivân, împreună cu o soră şi cu un nepot. Nikolăâi îşi iubea şi res- 
pecta mama, era bucuros să o vadă, dar mersul în fiecare zi la arhon- 
daricul din mănăstire îl împovăra. Era deja obişnuit cu rânduiala vieţii 


de la Schit, iar abaterea de la aceste rânduieli îl scotea din făgaşul său. 

ÎI supăra şi faptul că nu putea să se oprească de la vorbele fără folos şi 
de la râs, după obiceiul cel mai dinainte, din lume. Dar Starețul i-a dat 
blagoslovenie să meargă obligatoriu, pentru a-şi împlini datoria de fiu, 
şi să se înfrâneze de la vorbe şi râs. 

Vera Lavrântievna a stat vreo săptămână. l-a plăcut foarte mult 
Sihăstria Optina, slujbele din mănăstire şi Starețul Varsanufie, la care 
s'a spovedit înainte de a se împărtăşi cu Sfintele Taine. Era neliniştită 
pentru fiii ei, cu toate că se bucura să îi vadă sănătoşi şi trăind fără griji 
lumeşti. Într'una din discuţiile cu Starețul Varsanifie, ea l-a întrebat: 

— Vor mai putea rezista mult timp în mănăstire, le vor ajunge puterile? 
Ea se temea că viaţa în mănăstire le va fi peste puteri sau că vor 
deznădăjdui. 

La aceasta, Starețul a răspuns: 

— Vor mai petrece aici... dacă nu îl vor uita pe Dumnezeu. 

Verei Lavrântievna i-a plăcut mult Sihăstria Optina, aşa că în August 
a venit a doua oară, aducând o danie îndestulătoare în bani pentru fii 
şi pentru pomenirea părinţilor ei. A venit şi în următorii ani la Optina, 


pentru a posti şi a se vedea cu fiii ei. 


lată cum îşi descria Nikolăi starea sufletească la începutul noii sale vieţi: 
„...Îmi place aici din ce în ce mai mult. Tare mult mi-a plăcut ieri prive- 
gherea, mai ales prima parte, Vecernia. Ce frumoase erau stihurile de 
la „Doamne, strigat-am!” Ce plăcut a fost să ascult cei Şase Psalmi în 
acest semiîntuneric plin de pace! După rugăciune, ai în suflet pace şi 
linişte, ca în toate cele de aici. Şi această noapte minunată, luna, ce- 
rul curat şi stelele curate! Linişte. În jur sânt pinii bătrâni de veacuri. 
Zăpada străluceşte. Este bine!... Slavă lui Dumnezeu, că EI, ca un mi- 
losârd, m'a aşezat aici pe mine, păcătosul, aici, sub Acoperământul 


Maicii Domnului şi a prorocului Său, loân Botezătorul. Aici îmi este 

oriunde bine; în chilia mea, însă, când sânt singur, este cel mai bine. 
Din chilie nu ies niciodată fără treabă. les doar la biserică, la ascultare, 
la trapeză, nicăieri mai mult. Mă mângâie Domnul, şi viaţa mea de 
frate al Schitului nu mă apasă. Nu-mi doresc nimic mai bun... 

Întâia zi a Sfântului şi Marelui Post. Aici se întâmpină şi se petrece 
după cuviinţă această sfântă perioadă. Slujba Postului este o mare 
mângâiere! Nu se cântă artistic, dar se cântă bine... 

Acum încep să pricep înţelesul postului; şi sufletului, şi trupului îi 
este uşor şi bine... Cum mă întăreşte Domnul pe mine, nevrednicul! 
Postul nu mă împovărează deloc, şi nici nu vreau o hrană mai bună. 
Mai am gânduri care îmi amintesc de trecut, dar sânt trecătoare, nu mă 
neliniştesc. Un alt lucru sânt amintirile şi imaginile din lume, acestea 
aduc tulburare, mai ales la slujbă... Mai înainte îi osândeam pe călugări, 
dar acum însumi văd cât de greu este să fii călugăr adevărat. lată, deşi 
trăiesc în Schit, nu am devenit dintr'odată înger, aşa cum ceream mai 
înainte de la fiecare călugăr... 

Paştile!... Ce bine este aici! 

Nu mai am acel puternic avânt al simţurilor, aşa cum se întâmplă în 
lume, ci sufletul îmi este liniştit şi echilibrat. Parcă am uitat acum că 
există o lume, cu părelnicele ei bucurii şi desfătări! Am uitat chiar 
şi de rude, cu toate că mă rog pentru ele în fiecare zi. Sânt pe deplin 
mulţumit de viaţa de aici, cu rânduielile ei. 

Vine primăvara. Ziua este cald. Totul prinde viaţă. Am observat că de 
anul trecut am început să iubesc mai mult natura şi să-i simt frumuseţea. 
Stau tot timpul în chilie şi nimic, nimic nu îmi trebuie! Scriu şi citesc, şi 
îmi este foarte bine. 

„„„Este foarte bine la Schit. Toţi copacii înfloresc, ce miresme! Iarba 
înverzeşte... Ceea ce văd acum la natură, îmi era necunoscut mai 
înainte. Cu aceste lucruri se poate desfăta doar omul care trăieşte în 


natură. La noi, la Schit, este un rai pământesc care îmi este şi mai 

scump, pentru că aici nădăjduiesc să dobândesc Raiul cel Ceresc. 
Domnul ne mângâie pe cei ce trăim în natură, pe cei ce fugim de con- 
fortul părelnic al vieţii de la oraş... La noi, pe porţile Schitului stă 
scris: „Cât sânt de iubite lăcaşurile tale, Doamne al puterilor.” /Ps. 
83:1/ Şi aşa este, cu adevărat... 

„„.În jur este linişte şi pace... Candelele licăresc în faţa icoanelor. 
Privegherea încă nu a început. Fraţii intră în linişte şi cu bună-rânduială 
în biserică, se închină şi, tăcând, se aşază la locurile lor, în aşteptarea 
slujbei. Ce tablou paşnic! Cât de bine este aici! lar acolo, după zid — 
deşertăciune, goliciune. Toţi se grăbesc undeva, toţi se îngrijesc de 
ceva. Câtă uitare de Dumnezeu, de existenţa sufletului şi de viaţa de 
apoi! Mai înainte şi eu mă găseam în acest vârtej, şi am trăit acolo. Am 
putut trăi o astfel de viaţă. 

Dar acum sânt aici, în Schitul liniştit. Este cu adevărat o minune că 
Domnul m'a despărţit de această straşnică fiară, care este lumea!... 
„„.Nu numai viaţa duhovnicească îmi place. Oriunde mi-aş îndrepta 
privirea, totul îmi este drag. Odată, când îl ajutam pe Părintele Ivân, 
paracliserul, Părintele Cucşa mi-a spus: „Când îţi aminteşti de cele 
vechi, chiar îţi vine să plângi!...” Aceasta îmi spune despre cât de bine 
era aici mai înainte. Pentru mine trecutul este lumea, iar prezentul este 
Schitul. Şi îi mulţumesc lui Dumnezeu... 

„„„Aici îmi este bine cu adevărat; este linişte, nu am nici un fel de neca- 
zuri. Dacă am uneori unele ispite din partea fraţilor, ele trec repede şi 
nu mă neliniştesc în chip anume... Uneori mă gândesc dacă nu cumva 
sânt prea nepăsător faţă de toate?... 

Cred că Domnul mă mângâie, dorind să-mi arate dulceaţa vieţii călu- 
găreşti... Pe mine nu mă tulbură nimic, şi nu îmi doresc nimic mai bun... 
„„.Ziua Pogorârii Duhului Sfânt. În timpul Liturghiei se auzea cum 
cânta o privighetoare într'un măr. Câtă simplitate şi frumuseţe, cea mai 


curată poezie!... 

„..Este bine la noi la Schit! Încep să înţeleg cuvintele Părintelui: „Cum 
să-ţi mulţumim, Doamne, că ne-ai despărţit de lume şi ne-ai adus aici?” 
Acum cer un singur lucru de la Domnul: să trăiesc în toate zilele vieţii 
mele în casa Ta!” 

Aşa s'a născut în Nikolâi dragostea pentru liniştire. Viaţa singuratică, 
în reculegere, nu a ţinut prea mult, aproape un an. Când a fost numit 
secretarul egumenului Schitului, Starețul Varsaniifie, rânduiala vieţii i 
s'a schimbat, în chip firesc. Lucra mult la transcrieri. În afară de aceasta, 
trebuia adesea să îl înlocuiască pe ucenicul de chilie al Stareţului. De 
aceea, aşa cum s'a amintit mai sus, era ocupat stând întreaga zi la Stareţ. 
La chilie venea ziua doar pentru scurtă vreme, iar noaptea doar pentru 
a dormi. Din pricină că nu avea timp, nu izbutea să-şi facă întotdeau- 
na pravila de chilie. Însă legăturile cu Starețul, care îl ţineau aproape 
de acesta, le răscumpărau pe toate. Nikolăi a găsit în Stareţ un bogată 
comoară duhovnicească şi, pe măsura puterilor şi a înţelepciunii sale, 
sorbea cunoştinţe preţioase. 

Viaţa era paşnică şi netulburată sub îndrumarea Stareţului. Îl neliniştea 
doar gândul la serviciul militar viitor. Dacă până şi absenţele scurte din 
Schit îl apăsau, îndelungatul serviciu militar i se părea ceva îngrozitor. 
Când l-a întrebat pe Stareţ dacă se poate ruga lui Dumnezeu ca să-l 
izbăvească de militărie, Starețul i-a răspuns că serviciul este o datorie 
în faţa statului, că este legal. Să te rogi pentru aşa ceva este ca şi cum 
te-ai ruga Domnului să te izbăvească de o ascultare nedorită. Trebuie să 
te laşi deplin în voia lui Dumnezeu. 

— Eu mi-am făcut multe planuri în legătură cu dumneavoastră, dar va fi 
cum îi este bineplăcut Domnului! Când vă veţi întoarce din armată, eu 
poate voi zace deja în pământul umed, i-a mai zis Starețul Varsaniufie. 
Înainte de a fi chemat în armată, cu binecuvântarea Stareţului, Nikolâi, 
împreună cu fratele său Ivân, au mers la M6scova pentru a-şi vedea 


rudele. Sufletul lui Nikolâi era întristat când şi-a luat rămas bun de 

la Stareţ şi de la Schit. În aşteptarea acestei lungi absenţe, tristeţea 
se înteţea. Chiar înaintea plecării s'a plimbat prin Schit şi a stat pe o 
băncuţă. „În Schit este linişte! Şi din această linişte mă pregătesc eu să 
merg, în deşertăciunea şi larma vieţii de oraş, la M6scova! Este linişte 
şi în pădure... Se aud chiar cum cad frunzele din copaci. Toată natura 
se stinge în aşteptarea iernii. Frunzele au îngălbenit. Mulţi copaci sânt 
aproape goi. O tristeţe liniştită, vărsată în natură, se potriveşte senti- 
mentului despărțirii de ceea ce am iubit atât de mult,” scria el. 

Au petrecut la M6scova aproape trei săptămâni. Nikolăi şi-a adus 
aminte de cuvintele Episcopului Trifon, când îi mărturisise despre 
starea lui de neîntreruptă fericire: 

- Starea de fericire va trece repede. Ea va fi înlocuită de o luptă grea... 

Pe data de 17 Octombrie, s'au întors la Schit. Nikolâi a văzut din nou 
ceea ce era mai drag inimii sale: pădurea, schitul, vechea biserică, fraţii 
şi Starețul — toate cele pe care le îndrăgise şi cu care se înrudise pe veci. 
Patru zile la rând a stat la Kozâlsk, la biroul militar, împreună cu fratele 
The6dor, ucenicul părintelui arhimandrit. 

Data de 3 Noiembrie 1909 a fost hotărâtoare pentru soarta sa viitoare. 
A făcut vizita medicală şi, spre marea sa bucurie, a fost scutit de ser- 
viciul militar, fiind înscris în armata de gradul trei. Doctorii i-au găsit o 
puternică dilatare a venelor de la piciorul stâng. 

Când, întraripat de bucurie, a ajuns la Schit, l-a întâlnit acolo pe Starețul 
său care tocmai se întorcea de la spitalul mănăstirii, unde fusese să 
vadă o nouă construcţie. Acesta s'a bucurat atât de mult când Nikolâi 
i-a comunicat vestea cea bună, încât l-a binecuvântat, l-a îmbrăţişat şi 
l-a sărutat. Întorcându-se spre răsărit, a început să se roage, apoi a spus: 
— Mare este mila Ta, Doamne! Trebuie că Episcopul Trifon s'a rugat 
pentru dumneavoastră... 

Starețul nu voia deloc ca Nikolâi să fie luat în armată. lar Nikolâi nu 


ştia cum să-i mulţumească lui Dumnezeu pentru marea Sa milosti- 

vire că, pe neaşteptate, l-a izbăvit de o grea încercare, de doi ani în 
armată! Chiar şi în aceste patru zile petrecute în afara Schitului, printre 
flăcăii chemaţi la armată, a avut de răbdat multe ocări, batjocuri şi alte 
neplăceri. Doar unul dintre ei i-a spus un cuvânt bun, când a ieşit din 
camera unde se făcea vizita medicală: 

— Să-ţi dea Dumnezeu mântuire! Mam rugat pentru tine să nu fii luat... 
Pe mine însă m'au luat... 

Călătoria la M6scova, mersul la Kozelsk pentru patru zile, toate gându- 
rile, aşteptările şi grijile pentru viitor — toate au rămas în urmă. 

Dar toate cele trăite s'au răsfrânt negativ asupra stării sale duhovniceşti, 


i-au tulburat echilibrul sufletesc şi i-au adus împrăştiere. 

CAPITOLUL 


| ] Tu însă rămâi în cele ce te-ai învățat 
şi te-ai încredințat, ştiind dela cine 


te-ai învățat. JIl Tim. 3:14] 


Seară de iarnă. Un amurg moale şi albăstriu se aşternuse peste pământ. 
În jur totul era alb. Pinii seculari stau pe gânduri, parcă ocrotind Schitul. 
În chilia confortabilă a Stareţului Varsanifie este semiîntuneric. Ard 
doar candelele înaintea icoanei Maicii Domnului, luminându-i chipul. 
Este linişte. Ticăieşte doar ceasul de pe perete, măsurând curgerea cli- 
pelor. Cu părul coliliu, într'o rasă albă, cu metaniile în mâini, Părintele 
Varsanufie şade sub portretele Stareţilor de la Optina. La doi paşi de el 
stă în picioare tânărul frate Nikolâi şi ascultă ce îi vesteşte Domnul prin 
gura Stareţului. 

Starețul Varsantifie avea darul înainte-vederii şi al chibzuinţei. EI, 
ca nimeni altul, înţelegea sensul tainic, ce se ascundea la o citire 
superficială a Sfintei Scripturi şi a scrierilor Sfinţilor Părinţi. Nikolăi, 
ascultând aceste cuvinte ale înţelepciunii duhovniceşti, le rânduia 
în mintea şi inima sa. Discuţiile pe teme duhovniceşti şi morale al- 
ternau cu amintirile despre trecut, iar alteori cu o convorbire simplă, 
prietenească. Multe lucruri i-a destăinuit Starețul din viaţa sa plină de 
greutăţi, dar cu multă încercare. 

- Priviţi ce minunăţie! spuse Starețul, arătând către un geam fără 
perdea. Luna plină se ivise pe după copaci. Lumina tainică a razelor ei 
aluneca cu delicateţe pe crengile acoperite cu promoroacă, strălucind 
pe zăpada albă şi luminând slab biserica Sfântului loân şi sfintele porţi. 
- Ce frumuseţe ascetică şi care te pune pe gânduri are Schitul nos- 
tru! Aceasta ni sa lăsat drept mângâiere. Nu degeaba a spus Prorocul 


David: „Că mai veselit, Doamne, întru facerile tale!” /Ps. 91:4/ — cu 

toate că frumuseţea aceasta este doar o preînchipuire a acelei minunate 
şi de neînchipuit frumuseți făcută de Dumnezeu întru început... 

Cuvintele care îi atrăgeau în chip anume atenţia lui Nikolăi în vremea discu- 
ţiilor purtate cu Starețul şi care erau pe înţelesul minţii sale, încă necoaptă, 


erau notate de către dânsul în jurnalul său, cu blagoslovenia Stareţului. 


ÎNVĂŢĂTURILE STAREŢULUI VARSANUFIE 

1. DESPRE COMPORTAREA EXTERIOARĂ 

Faceţi înşivă ceea ce puteți face. Siliţi-vă să nu vă folosiți de serviciile altora. Nu 
țineți în chilia voastră nimic de mâncare. Mergeţi întotdeauna îngrijiţi la trapeză. 
La chilia ta să nu bei mai mult de trei ceşti cu ceai. Aşa se cuvine Stareților. Să 
nu mergi pe la alte chilii să beai ceai, chiar în cazul când vei fi invitat. La trapeză 
să mănânci pe săturate, dar nu până la ghiftuire. Postul şi cumpătarea vor fi de 
trebuință mai apoi, dar pentru dumneavoastră nu sânt obligatorii. Să dormiţi 
şase ore, iar trei din ele să fie somn neîntrerupt. Aşa trebuie să facă un monah. 
Somnul şi pântecele sânt legate între ele. Cu un stomac prea plin, monahul va 
dormi mai mult decât se cade. Să mergeţi cu stăruinţă la biserică şi la pravilă; 
străduiți-vă să ajungeţi până să înceapă slujba. Siliți-vă să fiți cei dintâi acolo. 
La noi, în Schit, Utrenia are o mare însemnătate. Prin ea se menţine toată viața 
la Schit, însă cere şi o mare trudă. Pentru noi, cei obişnuiţi din lume să ne trezim 
târziu din somn, Utrenia este una dintre cele mai grele rânduieli ale vieții din 
Schit. De aceea, nu trebuie să te complaci, încă din primele zile. Dormitul în tim- 
pul Utreniei şi alte neputințe vin dintro lipsă de hotărâre. Trebuie să fii hotărât 
să faci un lucru, orice s'ar întâmpla. Atunci, pentru o astfel de hotărâre, Domnul 
te va ajuta. lată, de pildă, dumneata te-ai hotărât să pleci din lume, şi Domnul 
te-a ajutat şi ai părăsit-o. Aşa se întâmplă cu orice alt lucru. 

Dacă te cheamă cineva la vreo ascultare urgentă, iar dumneata în acest timp 
îți faci praoila de rugăciune, să mergi unde eşti chemat, fără nici o tulburare. 
Este bine să faci aşa, deoarece, zic Sfinții Părinți, ascultarea este mai mare 


decât postul şi rugăciunea. 

Să taci cât mai mult. Dar dacă vei fi întrebat ceva, chiar şi în biserică, să 
răspunzi fără nici un fel de supărare şi fără să te posomorăşti. 

Niciodată să nu primeşti pe cineva în chilie fără rugăciunea: „Pentru 
rugăciunile Sfinților Părinților noştri, Doamne lisuse Hristoase, Dumnezeul 
nostru, miluieşte-ne pe noi.” Pe oricine vei întâlni dintre fraţi, totdeauna să 
i te închini cel dintâi, fără să te uiţi la vârstă, iar de la un ieromonah să iei 
blagoslovenie. 

Să citeşti acum cărți. Mai apoi nu va mai fi vreme de citit. Îți vei dori să citeşti, 
dar nu vei mai avea acea vreme. Vei regreta că ai citit puțin atunci când ai fi 


putut. Cititul cărților întăreşte voința. 


2. DESPRE RUGĂCIUNE 

Țineţi-vă de cele cinci sute de rugăciuni, împlinindu-le cu grijă şi corectitu- 
dine. Ţineţi-vă de cele cinci sute aşa cum v'ați ține de o frânghie mântuitoare, 
şi nu veți rătăci. Ele au o mare şi tainică putere. 

Rugăciunea lui lisus trebuie spusă în întregime, fără prescurtări. Aşa ne-au 
poruncit Stareţii noştri. Accentul trebuie pus pe ultimul cuvânt, „păcătosul.” 
Rostul rugăciunii lui lisus este să avem pururea pomenirea lui Dumnezeu. 
Cea dintâi lucrare a voastră, de cum vă treziţi, să fie însemnarea cu semnul 
Sfintei Cruci, iar cele dintâi cuvinte ale voastre să fie cuvintele Rugăciunii lui 
Iisus. Când puteți, faceți Rugăciunea lui lisus pe şirul de metanii, iar când veţi 
fi ocupați, faceți-o fără metanie. 

Când cădeți în vreo visare, să nu vă împotriviți singur, ci să aruncaţi cu pie- 
tre împotriva ei. Piatra este numele lui lisus, Rugăciunea lui lisus. Să nu 
încercaţi să alungați gândurile cu puterea voastră, ci să nu le primiţi. Numele 
lui lisus le va alunga. Dacă, uneori, nu faci rugăciunea cu atenţie şi ea va 
fi împrăştiată, nu trebuie să te mâhneşti. În timpul rugăciunii, chiar şi gura 
noastră se sfinţeşte cu numele Domnului lisus Hristos. 

Totdeauna să aveți în voi Rugăciunea lui lisus: „Doamne lisuse Hristoase, Fiul 


lui Dumnezeu, miluieşte-mă pe mine, păcătosul.” Şi spovediți-vă gândurile. 

Toţi Sfinții Părinți spun că nu poți făptui Rugăciunea lui lisus fără îndrumare 
şi cercetare. Numele lui lisus nimiceşte toate loviturile diavoleşti. Dracii nu se 
pot împotrivi puterii numelui lui Hristos. Toate uneltirile diavoleşti se risipesc 
precum colbul. De ce şi cum se întâmplă acestea, nu putem şti. Ştim doar că 
toate sânt adevărate. În lucrarea Rugăciunii lui lisus, cercetarea se face mai ales 
prin descoperirea gândurilor. Mai mult decât toate şi înainte de toate, smeri- 
[i-vă, smeriți-vă. .. 

Rugăciunea poate fi a buzelor sau a gurii, exterioară. Există şi o rugăciune 
lăuntrică, rugăciunea minţii şi a inimii. Dar mai este încă un fel de rugăciune, 
mai înalt, rugăciunea duhovnicească. Cei ce au această rugăciune încep să 
cunoască tainele firii, înțelesul şi cuprinsul ei lăuntric. Aceştia privesc la toate 
cele văzute dintr'un unghi lăuntric, duhovnicesc. Sânt cuprinşi de o înaltă 
răpire duhovnicească, şi ochii lor adesea varsă lacrimi. Extazul marilor artişti, 
accesibil nouă în domeniul poeziei, muzicii, picturii, este nimic în comparație 
cu extazul acestor oameni, deoarece cei dintâi nu au parte de un extaz duhov- 
nicesc. Cuviosul Isadc Sirul vorbeşte despre încă un fel de rugăciune, cel de-al 
patrulea fel de rugiiciune, care trece dincolo de hotarele conştiinţei noastre. Ce 
este această rugăciune, eu unul nu ştiu. Poate că acest fel de rugăciune l-a avut 
doar Cuviosul Isadc... 

Cuviosul Serafim din Sarv spune că cel ce, la mănăstire fiind, nu lucrează 
rugăciunea lui lisus, acela nu este monah... Înfricoşat lucru este să te gândeşti 
şi la ceea ce mai adaugă el: „Acela este un tăciune ars.” Da... Este obligatoriu 
să ai o oarecare rugăciune, cât de mică. 

În nevoința rugăciunii, principalul lucru este răbdarea. Vrăjmaşul se 
străduieşte prin toate mijloacele să-l smulgă pe nevoitor de la rugăciunea lui 
Iisus. Izbânda se dobândeşte prin petrecerea cu răbdare în nevoinţa rugăciunii. 
Scrierile Episcopului I9nâtie Briancianinov sânt de neînlocuit. Acestea, dacă 
se poate spune aşa, sânt alfabetul, silabele. Lucrările Episcopului Theofân 
Zivorâtul sânt deja gramatica. Ele sânt mai profunde. Chiar şi cei mai 


experimentați le citesc cu o oarecare greutate... Este cu neputinţă să cunoşti 

rugăciunea lui lisus doar din lecturi. Ea se poate cunoaşte doar din experiența 
proprie. Rugăciunea lui lisus este o mare neţărmurită. Este cu neputinţă să 
0 epuizezi şi cu neputinţă să 0 descrii în cărți. Mulți încep să o lucreze, dar 
puțini o duc la capăt. De aceea, puţini sânt cei ce au rugăciunea lăuntrică. 
Această mare lucrare este acum aproape uitată. Nimeni nici măcar nu mai 
vorbeşte despre ea. 

Celui ce are rugăciunea lăuntrică, rugăciunea îi este firească precum respirația. 
Orice ar face, rugăciunea merge de la sine, în lăuntru. Cel ce are o astfel de 
rugăciune, stând în biserică, ascultă şi ceea ce se cântă şi se citeşte şi, în 
acelaşi timp, se roagă şi lăuntric, aşa cum este scris: „Rugăciunea se lipeşte de 
răsuflarea ta.” (Scara, Cuv. 27, cap. 61) Chiar şi în timpul somnului, lucrarea 
rugăciunii nu se întrerupe în inima lui: „Eu dorm şi inima mea priveghează.” 
/Cânt. Cântărilor 5:2/ Noi, însă, nu avem acest dar. Noi ne trezim şi nu avem 
pe buzele noastre nici măcar numele lui lisus Hristos. 

Una se cuvine a face cel începător, alta celui ce a sporit în lucrarea rugăciunii. 
Este mai uşor să asculți cu atenție cuvintele ce se citesc şi se cântă, decât să te 
păzeşti de împrăştierea gândurilor din vremea Rugăciunii lui lisus. De aceea, 
să urmați această pravilă. Uneori se întâmplă ca omului să-i fie mai de folos 
să facă Rugăciunea lui lisus, decât să asculte ce se citeşte şi se cântă... Aici 
trebuie să ai bună-chibzuială. 

Cuovintele Psalmistului, repetate întreit, „înconjurând m'au înconjurat, şi întru 
Numele Domnului am înfrânt pre ei,” |Ps. 117:11/ sânt înţelese pe deplin de 
lucrătorii rugăciunii lui lisus, fără oreo tâlcuire. Acesta este unul dintre cele mai 
limpezi locuri despre Rugăciunea lui lisus, şi mai sânt foarte multe în Psaltire. 
Poate oare să piardă rugăciunea lui lisus cel ce a dobândit rugăciunea 
lăuntrică? Da, eu cred că poate. Din pricina nepăsării, din pricina agitației 
care este în jur. Se întâmplă ca Domnul, din pricinile sale necunoscute, să 
te lipsească de rugăciune, aşa cum s'a întâmplat, de pildă, cu Schimonahul 
Cleâpa. Doi ani a simţit el pierderea rugăciunii inimii, după care aceasta s'a 


întors din nou la dânsul. Se poate ca Domnul să fi îngăduit acest lucru pentru 

încercarea credinţei lui. În astfel de cazuri nu trebuie să-ţi pierzi nădejdea. 
Stare chinuitoare şi tristă care premerge adesea primirea rugăciunii lăuntrice 
a lui lisus nu este obligatorie pentru fiecare, deoarece Împăratul îl poate repede 
îmbogăți pe cel sărac. Dar legea generală de atingere a Rugăciunii lui lisus este 
că aceasta se dobândeşte cu multă trudă şi durere, petrecându-se şi o chinui- 
toare stare a duhului. 

Domnul, „Cel ce dă rugăciunea celui ce se roagă,” /I Împ. 2:9/ este acela care dă 
rugăciunea lăuntrică, uneori chiar înaintea morții sau după moarte. 

Primul dar al lui Dumnezeu în rugăciune este atenția, atunci când mintea se 
ține în cuvintele rugăciunii, neabătându-se. Dar chiar şi în această rugăciune 
atentă şi neabătută, inima continuă să tacă. Problema stă în faptul că avem 
simțurile separate de gânduri, că între ele nu există o înțelegere. 

Al doilea dar al rugăciunii îl avem atunci când mintea se uneşte cu inima şi, în 
bună înțelegere, ele se îndreaptă spre Dumnezeu. 

AL treilea dar este rugăciunea duhovnicească. Despre această rugăciune, eu nu 
pot spune nimic. Omul care are rugăciunea duhovnicească, cu toate că trăieşte 
pe pământ, este în Dumnezeu cu mintea, cu inima şi cu tot sufletul său. Cei ce 
au dobândit o astfel de rugăciune privesc la toți cu ochii duhului, au străvedere 
şi vedenii... 

Te poți ruga pentru dăruirea unei rugăciuni atente, însă este greşit să ceri de 
la Dumnezeu înalte daruri de rugăciune. Acest lucru trebuie să-l lăsăm în 
întregime la alegerea lui Dumnezeu. 

Părintele loân din Kronştadt a fost un mare luminător al pământului Rusesc. 
Era o făclie ce ardea şi lumina. Avea darul unei rugăciuni înalte şi lăuntrice. 
Lucrarea lui pastorală a fost atât de mare, încât nu putem decât să ne mirăm de 
cum a izbutit trupul său slab să poarte atâtea eforturi. Şi îmi amintesc cuvin- 
tele Apostolului: „Puterea mea întru slăbiciune se săvârşeşte.” [II Cor. 12:9] Se 
ştie că oamenii cu o înaltă viață duhovnicească pleacă în cealaltă lume de ziua 
prăznuirii unui sfânt care s'a nevoit în chip asemănător lor sau care a avut un 


dar asemănător. Părintele loân a trecut la Domnul în ziua pomenirii Sfântului 

Mucenic Ignâtie Theoforul, întemeietorul rugăciunii lăuntrice a lui lisus. 
Da, am lucrat Rugăciunea lui lisus. Lucrul mergea, rugăciunea începuse să se 
încinsă. Însă egumenia mi-a răpit rugăciunea... Acum, rugăciunea abia mai 
respiră... Adesea îmi pun întrebarea: „Voi dobândi ceva folos în acest post al 
meu, Sau voi pierde?” 

Unii socotenu că eram înşelat atunci când trăiam cu atenție, când mă îndelet- 
niceam cu Rugăciunea lui lisus... Acum ei spun aşa: „De te rogi, de nu te rogi, 
e totuna — nu mai poți dobândi Rugăciunea, au trecut acele vremuri.” Acesta 
este, desigur, un gând insuflat de diavol. Rugăciunea lui lisus este necesară 
pentru a intra în Împărăția Cerului. 

O lungă perioadă nu am putut înțelege ce înseamnă unirea minţii cu inima. 
În esenţă, este o unire a tuturor puterilor sufletului, când toate năzuiesc către 
Dumnezeu — ceea ce, atunci când sânt despărțite, este cu neputinţă. Ce frumusețe 
poate avea nota sau sunetul muzical luat separat sau în dezacord? Se poate spune 
că nu are nici o frumuseţe. Dar aceleaşi sunete, în operele compozitorilor de 
geniu, au o mare putere şi frumusețe. Rugăciunea lui lisus nu are margini. Ea 
are un astfel de nod pe care, oricât l-ai deznoda, rămâne tot nod. Când mintea 
se antrenează în citirea Sfintei Scripturi şi în rugăciune, începe să se lumineze. 
Atunci când însă este afundată doar în cele pământeşti, ea se îngroaşă şi nu poate 
înțelege lucrurile duhovniceşti... Trebuie să te antrenezi în citirea duhovnicească 
şi să te străduieşti să biruieşti patimile. Ele sânt uşor de biruit atunci când se află 
doar în cugete, însă când trec în cuvinte şi lucruri, şi se înrădăcinează acolo, sânt 
foarte greu de biruit, aproape cu neputinţă... Toată viața monahului este o luptă 
cu gândurile. De aceea avem trebuinţă de rugăciunea lui lisus. 

„Dacă cineva nu se va uni cu Domnul lisus aici pe pământ, niciodată nu 
se va uni cu dânsul,” spune Sfântul Simeân Noul Theolog. Acestea cuvinte 
sânt înfricoşătoare. Când le-am citit, fiind încă frate, am început să caut o 
încuviințare a acestor zise ale Cuviosului Simeân. Şi mi-am amintit textul 
Evanghelic: „Fericiţi cei curaţi cu inima, că aceia vor vedea pre Dumnezeu.” 


/Mat. 5:8] Dacă ar fi să schimbăm ordinea cuvintelor, atunci am spune aşa: 

„Pe Dumnezeu îl vor vedea cei curaţi cu inima.” lar rugăciunea lăuntrică a lui 
Iisus, unirea minții cu inima într'o năzuință unică către Dumnezeu — aceasta 
este inima curată. 

Rugăciunea cu cuvintele proprii este îngăduită doar în afara bisericii. În tim- 
pul slujbelor bisericeşti şi al săvârşirii pravilei de obşte, eu nu sfătuiesc pe 
nimeni să se roage cu propriile cuvinte. Trebuie să fii atent la cele ce se citesc. 
Poţi săvârşi rugăciunea lui lisus în timpul slujbelor doar atunci când nu se 
înțelege ce se citeşte şi se cântă... Ţineţi Duhul aproape, „Că slova omoară, iar 
duhul face viu."]I1 Cor. 3:6] 


- Ce sfântă pomenire facem astăzi? A Cuviosului Mâxim Mărturisitorul? 
- Da. 

— Aţi fost cu băgare de seamă la Condacul acestui Sfânt? 

— Nu. 

— Daţi-mi cartea. Citiţi. 

- „Lumina întreit strălucitoare ce s'a sălășluit în sufletul tău, vas ales 
arătându-te pre tine, atotfericite”... 

— Aici se vorbeşte despre rugăciunea lui lisus. Acum, mai departe. 

— „Înţelesurile cele dumnezeieşti şi trainice le-ai dezlegat, fericite, şi 
tuturor ai propovăduit după înţeles Treimea cea mai presus de fiinţă 
şi fără de început.” ... Înţeleg acum de ce Starețul Amvr6sie avea tot- 
deauna sub braţ scrierile Cuviosului Mâxim Mărturisitorul. Sânt foarte 
adânci şi tainice. 

Este mare lucru să-i pomeneşti în rugăciune pe nevoitorii ce nu s'au proslăvit, 
dar care sânt cunoscuți prin viața lor sfântă. Nu atât ei au nevoie de rugăciunile 
noastre, ci noi avem nevoie de rugăciunile lor. Dacă îi pomenim în rugăciunile 
noastre, ei iau aminte la glasul nostru şi se roagă pentru noi. 

A[i observat, pesemne, că pomenesc mulți sfinți la sfârşitul rugăciunilor de 


seară. Să nu credeţi că fac acest lucru fără nici un motiv. De numele fiecărui 

sfânt pomenit de mine se leagă un eveniment din viața mea, care a avut loc de 
ziua lui. Păstrez numele lor în memorie, deoarece am observat că în ziua pome- 
nirii lor am fost izbăvit de un necaz sau de vreo primejdie. 

Psalmul „Cel ce locuieşte întru ajutorul celui Preaînalt” /Ps. 90/ trebuie să îl ştii 
pe de rost şi să-l spui zilnic. Are o mare putere, şi izbăveşte din primejdii. 
Diavolul nu vă va îngădui să faceți nici un pas în dobândirea sporirii 
duhovniceşti. Trebuie să lupţi pentru fiecare pas. În această luptă avem o singură 
armă: Rugăciunea lui lisus. Se spune: „Bate cu această sabie vrăjmaşii nevăzuți, 
deoarece nu avem armă mai puternică nici în cer, nici pe pământ.” (Scara, Cuv. 
21, cap. 7) Dacă vei cugeta la aceste cuvinte, te vei înfricoşa la gândul că nu este 
armă mai puternică nici chiar în cer! „Ca întru numele lui lisus tot genunchiul 
să se plece, al celor cereşti şi al celor pământeşti şi al celor dedesubt, şi toată limba 
să mărturisească că Domn este lisus Hristos.” /Fil. 2:10-11/ 


Ce vremuri înspăimântătoare vor venil... 


3. DESPRE MONAHISM 

Viața călugărească trebuie parcursă treptat. Aceasta este ştiinţa ştiinţelor. După 
cum fiecare ştiinţă trebuie studiată sub îndrumarea unui om cu experiență, tot 
aşa şi aici trebuie să te ţii de Starețul tău. „Doar pe unul trebuie a-l întreba,” 
deoarece poate avea loc o dezbinare duhovnicească. 

Sânt două feluri de monahism: de dinafară şi lăuntric. Cel de dinafară, numit 
şi „monahism de potcap,” se dobândeşte uşor, după cum scrie şi Cuviosul loân 
Scărarul: „Lesne este a face monahism pe dinafară, dar anevoie a face un mo- 
nah pe dinlăuntru.” Acest monahism lăuntric poate fi şi în lume. Despre acest 
monahism lăuntric se vorbeşte acum foarte rar. Aproape că nimeni nu mai ştie 
nimic despre el. Monahismul de dinafară este un exercițiu în nevoințele exte- 
rioare: postul şi privegherea. Însă şi în aceste privinţe el se raportează la cele 
exterioare: participarea la slujbele bisericeşti, trezvia. Monahismul lăuntric 
înseamnă curățirea inimii de patimi şi lupta cu gândurile. 


Monahismul exterior nu se poate ocoli, dar nu trebuie să te mulțumeşti numai cu 

atât. Doar monahismul exterior, fără cel lăuntric, aduce daune. Monahismul ex- 
terior se aseamănă cu săparea pământului. Oricât ai săpa, nu creşte nimic dacă 
nu semeni. Monahismul lăuntric este semănatul, iar sămânța este Rugăciunea 
lui lisus. Ea luminează întreaga viață lăuntrică a monahului şi îi dă putere în 
luptă; este de trebuință mai ales la purtarea durerilor şi ispitelor... 

Trebuie să câştigi la început monahismul exterior, adică purtarea călugărească, 
dar nu trebuie să te opreşti aici, ci să mergi mai departe. Monahismul nu stă 
numai în dulamă, borşuri de post şi kaşă”. Este adevărat că îmbrăcămintea 
de monah trebuie purtată, că trebuie să şi posteşti, dar nu aceasta este totul. 
Doar cele dinafară nu aduc nici un folos, este nevoie de un focuşor lăuntric. 
Monahismul este „omul cel ascuns al inimii” || Pet. 3:4/, după cum spunea 
Starețul Anatslie. Dacă vezi în monahism doar o uniformă, atunci este greu 
de trăit în mănăstire. Călugări obişnuiţi sânt mulți. Dar sânt şi dintre cei ce 
ard cu o deosebită dragoste față de Dumnezeu, căruia i se închină în duh şi în 
adevăr. Aceştia sânt cei mai curaţi idealişti. Aceştia sânt cei pe care îi caută 
Dumnezeu şi îi cheamă la Dânsul. 

În mănăstire îi este bine să trăiască doar celui ce mulţumeşte lui Dumnezeu 
pentru milosârdia Lui, pentru că l-a smuls din lume şi l-a sălăşluit aici, iar 
celui care cârteşte pentru viaţa lui îi este greu să trăiască în mănăstire. 
Toată viața monahului se află în lăuntrul său, deoarece lucrarea monahului 
este o lucrare lăuntrică. Cele dinafară, nevoința şi înfrânarea, sânt doar un 
sprijin. Dacă fiecare om şi-ar urmări viața, dar îndeosebi un monah, ar vedea 
că toată viaţa lui este o minune neîntreruptă. 

Menirea dumitale merge mai sus. 

Este bine să trăieşti în mănăstire atunci când o faci cu atenție, când pătrunzi 
înțelesul lăuntric al vieții monahale... Pătrunzând în înțelesul lăuntric, 
vei putea vedea în toate o minunată înțelepciune şi profunzime. Totdeauna 
nou-începătorii se bucură din toată inima dacă merg la mănăstire. „Slujiți 


Domnului cu frică şi vă bucuraţi Iui cu cutremur.” /Ps. 2:11/ lată, unii ca 


7 Mâncare rusească preparată din crupe şi apă, cu grăsime [n.red.] 

aceştia se trudesc pentru Domnul cu frică, temându-se să nu-l supere cu ceva, 
şi se bucură. Cum? Cu cutremur! 

Cuviosul Ioân Scărarul spune: „Îngerii sânt lumina călugărilor, iar călugării 
sânt lumina mirenilor.” Nu uitaţi că noi trebuie să fim lumină pentru lume... 
Menirea noastră în viața viitoare este să fim împărați şi preoți. Mantia şi schi- 
ma au o mare însemnătate pentru că i se dă celui ce le primeşte harul de a trăi 
călugăreşte, de a-şi împlini făgăduințele călugăreşti. 

Jumătatea drumului călugăriei este foarte anevoioasă. Este partea cea mai grea 
a drumului călugăriei. La începutul drumului, harul lui Dumnezeu ne ajută şi 
ne mângâie, dar la jumătatea drumului este însăşi arşița. 

Voi aţi venit aici ca să-l căutați pe Dumnezeu. Toţi îl caută pe Dumnezeu, dar 
a-l găsi pe Dumnezeu este țelul vieții călugăreşti. Poţi să trăieşti în mănăstire 
şi să nu dobândeşti nimic, să nu fii călugăr... Toţi îl caută pe Dumnezeu — şi 
artiştii, poeţii, pictorii, mai ales muzicienii îl caută pe Dumnezeu. Dar nu-l caută 
cum trebuie... Cum trebuie căutat Dumnezeu? Prin păzirea poruncilor Lui... 
În poezia lui Puşkin „Prorocul” stă scris: „a Heruvimilor este năzuința către 
ceruri, şi mersul balaurilor mării este pe sub ape.” Aceste două orientări merg 
prin noi una lângă cealaltă. Nu trebuie să ne străduim să filosofăm doar la cele 
înalte. Acest lucru nu se dobândeşte de îndată, ci treptat. „Mersul balaurilor 
mării” va fi tot mai liniştit, şi în cele din urmă se va întâmpla să rămână doar 
năzuința către cele înalte. Că monahii au neputințe nu este un lucru de mirare. 
Monahii sânt şi ei oameni. Când omul vine la mănăstire nu devine dintr'o dată 
nepătimaş. Toate patimile şi neputințele rămân cu dânsul. În lume nu se luptă cu 
dânsele, dar aici, deşi mai este biruit, rămâne tot timpul în luptă. 

Să rămâneți aici călugăr până la sfârşitul vieţii. 


Toată bucuria monahului trebuie să stea în smerenie, smerenie şi... simplitate. 
Starețul Amvrâsie a fost întrebat odată ce este monahismul. Fericire, a răspuns 
Starețul, şi a urmat: Într'adevăr, este o fericire cu neputinţă de închipuit pe 

pământ. Călugăria nu este atât de uşoară precum îşi închipuie unii, dar nici 
atât de grea şi dezolantă precum cred alții. 

Fiind încă în lume, am scris 0 poezie închinată Starețului Amorosie: „Fericit cel 
ce străbate calea strâmtă...” şi, tipărind-o la Kazân, i-am trimis-o Starețului. 
Apoi, când am venit la Optina, m'am dus la Stareţ şi i-am amintit de această 
poezie, iar el ma întrebat: „Dar o aveţi la dumneavoastră? — şi a arătat cu de- 
getul la piept. În mod mecanic, mi-am pipăit buzunarul uniformei de la piept şi 
i-am spus: „Nu... nu. Cum aşa?” În acea clipă nu am înțeles nimic! Dar când 
mi s'a spus că Părintele Amvwrâsie nu spune nimic în zadar, nici chiar în glumă, 
i-am întrebat despre aceasta pe ucenicii Starețului, pe Părintele Ilariân şi pe 
Părintele lonă, pe fiecare în parte. Amândoi mi-au dat aceeaşi explicaţie: „Să o 
aveți la dumneavoastră înseamnă să o purtați în inimă, să împliniți adică ceea 
ce ați scris în poezie. Corespunde starea dumneavoastră duhovnicească cu cele 
scrise?” Abia atunci am înțeles despre ce este vorba. Am înțeles că, într adevăr, 
nu aveam cu mine poezia. Dar Starețul Amordsie o avea cu siguranţă. 

Dacă cei ce doresc să intre în mănăstire ar şti ce dureri îi aşteaptă, atunci 
nimeni mar mai veni aici. Domnul ascunde aceste dureri. Însă şi dacă ar şti 
oamenii ce fericire îi aşteaptă pe călugări, atunci toți ar fugi la mănăstire. 
Esenţa vieții călugăreşti este lupta cu patimile. 

Drumul vieții călugăreşti nu poate fi parcurs în mod arbitrar. 

Monahul trebuie să se asemene unui înger. Cine este monah? Este cel ce 
împlineşte toate Poruncile lui Dumnezeu. 

Monahul care rabdă toate cu seninătate dobândeşte cununa muceniciei. Smere- 
nia şi dragostea sânt cele mai înalte virtuţi şi trebuie să fie linia sa definitorie. 
Să nu crezi că vei zbura repede la ceruri... Nu... La început trebuie să te 
exersezi în monahismul de dinafară, exterior, iar apoi, trecând de aces- 
ta, să mergi mai departe. Trebuie să rabzi tot felul de dureri, înjosiri şi 
răutăți — şi în lăuntrul tău, de la diavol, şi în afară, de la frații nechibzuiți. 
Trebuie să treci de la început prin toate încercările. Trebuie să înduri 


lupta cu patimile şi să dobândeşti o părere smerită despre sine... Uneori 

vei simți chiar repulsie față de viața monahală. Trebuie să rabzi toate. 
Monahii contemporani tind să împlinească în toate voia lor. Avva Dorothei 
spune, însă: „Eu nu cunosc pentru călugăr o altă cădere decât urmarea pro- 
priei voințe.” 

Monahismul de astăzi s'a abătut de la calea sa. Cu toate acestea, diavolului 
nu îi place nici monahismul zilelor noastre, de vreme ce se ridică atât de tare 
împotriva lui. Monahismul ține întreaga lume. Când nu va mai fi monahism, 
atunci va fi Înfricoşata Judecată. 

Orice Creştin, cu atât mai mult cel îmbrăcat în haina călugărească, trebuie să 
aibă pace cu Dumnezeu şi cu oamenii. 

Dacă lui Dumnezeu îi va place, vei avea o oarecare poziție de autoritate în 
mănăstire. Să ştii dinainte că aceasta este o cruce grea. Starețul Amorâsie spu- 
nea: „Un simplu călugăr are nevoie de un car de răbdare, dar egumenului îi 
trebuie un întreg convoi...” Să nu primeşti a fi egumen, doar dacă ți se va da 
ca ascultare. De va fi însă doar o propunere, mai bine să refuzi. 

Îndreptăţirea de sine nu este un lucru călugăresc. Să nu te îndreptățeşti 
niciodată. Fie că ai dreptate, fie că nu ai dreptate, să taci când vei fi mus- 
trat, iar apoi să spui: „lertaţi, sânt vinovat.” Şi dacă spui aşa, Domnul îţi 
va descoperi mai pe urmă că, într'adevăr, ai greşit. Nu trebuie să stăruieşti 
întru cele ale tale. Fățărnicia, duplicitatea, viclenia sânt moarte curată pe 
calea monahicească. Trebuie să mergi drept şi cu tărie, fără să te întorci, şi 


să slujeşti tuturor. 


4. DESPRE ASCULTARE 

Credeţi-mă, vorbele mele vă vor fi de folos în ceea ce trebuie să împliniți pentru 
ascultare. După credința pe care o aveţi, vă spun cele de trebuință. 

Nu contează ce fel de ascultare împlineşti, ci felul cum o împlineşti. Orice as- 
cultare trebuie împlinită cu smerenie, răbdare şi rugăciune. Ascultarea este mai 
mare decât postul şi rugăciunea. Nu vă tulburaţi dacă veţi întârzia sau dacă 


nu veți lua parte la vreo slujbă bisericească. Calea ascultării este cea mai de în- 


viața Sfântului 
NICON | 93 


credere şi cea mai iute. Pentru împlinirea ascultării care întrece puterile fireşti 
ale omului, Domnul dă putere — dacă cel ce face ascultarea se apucă de treabă 
primind totul ca din mâna Domnului, ca o descoperire a voii lui Dumnezeu. Să 
te arăţi smerit dacă ascultarea este greu de îndeplinit. Nu trebuie să stăruieşti 
în părerile tale. Trebuie să-ți asumi ascultarea ce ți sa încredinţat cu nădejde 


în ajutorul lui Dumnezeu. 


5. DESPRE SMERENIE 

Piatra de căpătâi a vieții călugăreşti este smerenia. Smerenia şi ascultarea te 
ajută la dobândirea altor virtuți. Dar dacă există mândrie, totul se pierde. Omul 
înzestrat cu mari virtuţi, dar mândru, se aseamănă unei corăbii încărcate cu 
lucruri prețioase, care nu mai ajunge la liman, ci se scufundă în mare. „Şi spre 
cine voiu căuta, fără numai spre cel smerit şi lin, şi care tremură de cuvintele 
mele” /Isa. 66:2] spune Domnul. lar călugăria este o mare uriaşă şi nesfârşită. 
Este cu neputinţă să o goleşti sau să o treci înot. Acest lucru este de neînțeles 
pentru omul care nu a păşit pe acest drum... E o cale îngustă, şi această cale 
dureroasă poate fi parcursă numai cu ajutorul lui Dumnezeu... „Jugul meu e 
bun şi povara mea este uşoară.” Mat. 11:30/ La prima privire, se pare că în 
aceste dou cuvinte există o oarecare contrazicere. Pe de o parte, această cale 
este uşoară şi bună, iar pe de alta este îngustă şi dureroasă. Este îngustă şi 
dureroasă doar pentru cei ce păşesc pe ea constrânşi fiind, fără vreo înclinaţie 
lăuntrică, sau pentru oarecari țeluri diferite de mântuirea sufletului. Pentru 
unii ca aceştia, calea este anevoioasă. Dar pentru cei ce ajung în rândul mona- 
hilor din dorinţă curată şi cu hotărârea de a sluji Domnului Dumnezeu în duh 
şi în adevăr, calea este uşoară. 

Şi Părintele Macărie, şi Părintele Amovrosie, şi toți Stareţii noştri spuneau tot- 
denuna: „Să ne smerim, trebuie să ne smerim!,” asemenea Sfântului loân Theo- 
logul care, spre sfârşitul vieții sale, spunea: „Fiilor! lubiți-vă unul pe celălalt!” 
Aşa şi Stareţii noştri întăreau: „Smeriţi-vă!” Aceste două virtuți, iubirea şi sme- 


renia, se condiționează parcă una pe alta, întocmai ca lumina şi căldura. 

Să nu vă mândriți şi să nu fiți înfumurați nici față de sine, nici în fața al- 
tora. Socotiți-vă mai răi decât toți. Obişnuiţi-vă cu gândul că sânteți osândiți 
la chinurile iadului şi că vă puteţi izbăvi de ele doar cu mila lui Dumnezeu. 
Acesta nu este un lucru uşor. Doar sfinții au ajuns să se socotească vrednici de 
chinurile iadului, să se socotească mai răi decât toți. 

Cu cât trăieşti mai mult în mănăstire, cu atât mai mult te convingi de faptul că 
Domnul ia aminte doar la cel smerit şi blând. Mândria este o însuşire diavolească. 
Totul este binevenit, chiar şi pocăința pentru cele mai mici păcate, pe care mulți 
nici nu le socotesc păcate, însă trebuie să vă îngrijiţi mai ales de ce este mai 
important. Cel mai mult trebuie să vă străduiţi să dobândiți smerenia. Să vă 
smeriți, să vă smeriți, şi iar să vă smeriți. Dacă este smerenie, atunci este 
totul. Dacă nu este smerenie, nu este nimic, chiar dacă omul ar săvârşi minuni. 
Smeriți-vă!... 

Fericiți cei curaţi cu inima! Cel smerit nu poate să nu fie curat cu inima. Da, 
acesta va vedea pe Dumnezeu! 

Avva Dorothei ne învaţă să luăm aminte la noi înşine, să ne urmărim viața 
noastră, pentru a vedea dacă am sporit. Este necesară această atenţie față de 
sine. Sporirea, în esență, se găseşte în smerenie. Monahul nu poate rămâne 
într'o singură stare, el ori merge înainte, ori înapoi. Nu stă nici o clipă în 
acelaşi loc, ci se găseşte tot timpul în mişcare. 

Prorocul David a spus că „a lipsit cel cuvios.” Pentru ce a lipsit? Pentru că 
„S'au împuținat adevărurile” şi „deşarte a grăit fieştecare către vecinul său” 
/Ps. 11:1-2/ — pentru că nu se vorbesc cele folositoare de suflet, ci se spun vorbe 
goale, fleacuri. Prorocul David a mai spus: „Smeritu-m'am şi mam mântuit.” 
/Ps. 114:5] Pentru mântuire este de ajuns doar smerenia. Şi, iarăşi, se spune în 
alt psalm: „Vezi smerenia mea şi osteneala mea, şi lasă toate păcatele mele.” /Ps. 
24:18] Prorocul David a spus aşa pentru că adevărata smerenie nu există fără 
trudă. Sfinții Părinți numesc smerenia veştmântul Dumnezeirii. Smerenia este 
cea dintâi condiție a mântuirii. Numai cu smerenia ne putem mântui. Această 


cale a smereniei şi răbdării umilințelor este una grea. Mulţi au ales această 

cale, s'au hotărât să meargă pe dânsa, dar nu au rezistat... Şi Episcopul Ienâtie 
Briancianinov a vrut să se meargă pe această cale, dar nu a rezistat. El a viețuit 
şi la Sihăstria Optina. La noi s'a păstrat o predanie care zice că Starețul Lev ar fi 
spus despre el: „De n'ar fi pornit pe un alt drum, ar fi fost un al doilea Arsenie cel 
Mare.” Episcopul Ignătie este socotit îndrumiitorul monahismului contemporan, 
şi celui ce doreşte să înţeleagă în zilele noastre esența monahismului i-ar fi cu 
neputinţă să o facă fără scrierile sale. Totuşi, Episcopul Ignâtie nu este asemenea 
lui Arsenie cel Mare. E adevărat că este Sfânt, dar nu este Arsenie... 
Smeriţi-vă... Smeriţi-vă... Toată ştiinţa, toată înțelepciunea vieții călugăreşti 
se găseşte în aceste cuvinte: „Smeritu-m'am şi m'am mântuit.” Smeriţi-vă şi 
răbdați-le pe toate. Învățați smerenia şi răbdarea, iar pacea să se sălăşluiască în 
sufletele voastre. Credeţi-mă, celui ce are pace în suflet chiar şi ocna i se pare a 
fi rai. Sfântul Macârie cel Mare spune că fiecare om, chiar şi cel sfânt, are ceva 
mândrie într însul. lată cât de adâncă este în noi această infecție! Doar îngerii 
nu sânt mândri, ei sânt curați, asemenea şi oamenii care trec de aici la cer. 
Mustrarea de sine este o înălțare nevăzută, spune Sfântul loân Scărarul. La 
fel cum omul nu observă când creşte şi ajunge dintr'un copilaş un adult, aşa şi 
creşterea sa duhovnicească este imperceptibilă pentru dânsul. Această creştere 
duhovnicească nevăzută a omului se realizează prin mustrarea de sine. 
Trebuie să te mustri pe sine pentru neputinţele tale şi să te smereşti, ca să nu cazi 
în deznădejde şi slăbiciune. Orice s'ar întâmpla, nu trebuie să deznădăjduieşti 
niciodată. În lupta cu patimile, chiar dacă acestea ne biruiesc, să ne mustrăm 
pe sine, să ne căim, să ne smerim şi să continuăm lupta, mergând înainte fără 
încetare... Ne rămâne doar smerenia. După cum se vede, a trecut fără putință 
de întoarcere vremea nevoințelor aspre. 

Să ne mustrăm pe sine... Cum să ne mustriim? Foarte simplu. Conştiinţa în- 
cepe să vorbească şi te va mustra dacă vei lua seama la tine însuți. Vă rămâne 
doar să fiți de acord cu glasul conştiinţei voastre, dacă aţi făcut ceva rău sau 
ați gândit ceva rău, adresându-vă smeriți lui Dumnezeu cu rugămintea de a 


fi iertați. Au fost Sfinți Părinţi a căror viață a fost o neîncetată mustrare de 

sine. O linie dreaptă, fără nici un fel de întreruperi. Dar noi sântem departe de 
aceasta... Când ne mustrăm pe sine, ne umplem de putere duhovnicească. De 
ce se întâmplă aşa, nu ştim. Este o lege a vieții duhovniceşti. Ce este mustra- 
rea de sine? Smerenia. Să te socoteşti pe tine însuţi vinovat, păcătos, aceasta 
este smerenia. Dar ce este smerenia? Este veştmântul Dumnezeirii, după cu- 
vântul Sfântului loân Scărarul. Noi mergem şi ne atingem de acest veştmânt 
atunci când ne mustrăm pe sine. Vă amintiți de femeia cu scurgere de sânge 
din Evanghelie? Ea a trecut cu smerenie prin mulțimea de oameni pentru a 
se atinge de marginea hainei lui Hristos şi, atingându-se, s'a vindecat... Aşa 
s'au petrecut toate, ca în Evanghelie. Dar există şi un alt înțeles, un înțeles 
duhovnicesc al acestui eveniment... Din câte îmi amintesc, nu am întâlnit la 
nici un Sfânt Părinte o analiză a mustrării de sine. După mândrie, vine de 
îndată, cu tărie, desfrânarea. Bine este când ne mustrăm pe sine şi ne smerim. 
Mulţi se cocoţă în cer, se umplu de nevoinţe, dar nu vor să se smerească. Nu 
vor! Aceasta este o molimă, o plagă a monahismului contemporan. Smeriţi-vă! 
Să nu primeşti cugetele de slavă deşartă, înseamnă să nu le dai atenţie. 
Monahul duce întotdeauna luptă cu cugetele. Slava deşartă, întărindu-se, se 
preschimbă în mândrie. Slava deşartă îl poate face pe om să se asemene unui 
afon care începe să cânte, unui leneş care devine sârguincios, unui somno- 
ros care se trezeşte... Cuviosul Casian Romanul, observând aceasta, se miră 
de viclenia şi răutatea acestui drac. Toţi sfinții au fugit de slava deşartă şi 
au avut o atitudine foarte prudentă faţă de aceasta. Starețul Amorâsie avea 
totdeauna cu dânsul un toieguț şi, când cineva începea să vorbească ceva ce 
ar fi putut trezi slava deşartă, Starețul lua toieguțul şi începea să-l vânture 
prin aer. Cineva l-a întrebat odată: „De ce învârtiți acest toieguț, părinte?” 
„Fiindcă cred că în curând se va plimba pe spatele tău!” „Ah, da? Atunci mai 
bine să lăsăm această discuţie.” Încă din timpul vieții, deşi nu ieşea din chilie, 
Starețul Amorosie se arăta altora în chip văzut, nu în somn, dându-le sfaturi 
şi izbăvindu-i din primejdii. Când a fost întrebat despre cum făcea aceasta, el 


a răspuns: „Nu sânt eu, ci îngerul meu..." Slava deşartă nu este de folos nici 

sfinților care nu s'au proslăvit, ca de pildă Stareţului Amorosie, deoarece omul 
se pleacă lesne spre riu, iar inima omului, chiar dacă are o viață sfântă, poate 
avea 0 uşoară aplecare spre slava deşartă. Starețul Anat6lie s'a îmbolnăvit când 
a auzit despre vedenia avută de Părintele loân din Kronştadt, că în timpul 
Sfintei Liturghii, împreună cu Părintele Anatdlie, slujeau doi îngeri. EL a postit 
şi s'a rugat ca Domnul să-i şteargă din minte acest gând. De ce? Se temea de 
înfumurare. Se temea de gândul care-i zicea: „lată cine sânt eu!” Dacă ar fi 
primit acest gând, desigur, totul s'ar fi năruit.Gândurile de slavă deşartă şi 
visele că veţi fi stareţ şi egumen trebuiesc alungate. Nu se cade să doreşti acest 
lucru... Dar, bineînţeles, acest lucru s'ar putea împlini. Domnul vă poate pune 
în acest loc... sau poate vă va zăvori acolo, în chilie... 

lertați-mă, pentru Domnul, dar eu socotesc că ultima situaţie este mai înaltă. 
Cu cât veţi lăsa mai des apa Volgăi să curgă, ea va spăla şi va curăți totul. lar 
Volga este smerenia. Ea curăță orice murdărie a păcatului, orice întinăciune. .. 
Prima şi principala condiţie a îndreptării este conştiinţa propriilor neajunsuri 


şi neputințe. 


6. DESPRE OSÂNDIRE ŞI ÎNDOIALĂ 

Dacă trăieşti necuviincios, nimeni nu se atinge de tine, dar când începi să 
trăieşti cu bună-cuviință, atunci repede vin necazuri şi ispite. Să nu uităm că 
monahii şi, în general, toți frații sânt şi ei oameni. lar dacă sânt oameni, atunci 
fiecare dintre ei suferă de o oarecare patimă. Toţi au venit aici, la mănăstire, 
ca la un spital, căutând vindecare — şi se vindecă, cu ajutorul lui Dumnezeu. 
Vă spun acestea pentru ca, văzând neajunsurile unor frați, să vă străduiți a 
nu-i judeca. Aceasta este deviza noastră. Toţi oamenii sânt neputincioşi, toți 
au patimi. Trebuie să iertăm... Mânia şi osândirea sânt patimi cu care trebuie 
să ne luptăm toată viața...Când am venit aici, în timpul Părintelui Anat6lie, 
i-am spus că aş vrea să trăiesc mai retras. „În zăvorâre?” „Da,” spun eu. 
„Şi nici la baie nu veți mai merge? Desigur.” „Da, eu despre asta vorbesc, 


nici la baie nu veți mai merge?” „Dumneavoastră, părinte, ce înţelegeţi prin 


viața Sfântului 
NICON | 98 


baie?” „Pustia, zăvorârea nu vă vor curăți. Eu pot trăi pe mai departe cu 
patimile mele în pustie, fără să-mi dau seama de ele. Acolo nu-ți poți cunoaşte 
neputinţele şi cusururile... Dar aici, ele ne „curățesc.” Cum vor începe să ne 
„împăneze,” atunci ține-te! Aici, şi fără rugămintea noastră, vor începe să ne 
„Curățească”... Aşa ne vom cunoaşte neputințele: mânia, supărarea, osândi- 
rea, răutatea, dorința de răzbunare, şi ne vom smeri!” 

Niciodată nu trebuie să osândeşti pe cineva, îndeosebi după chipul din afară 
sau după purtare. Este o patimă incredibilă, şi este greu să te lupți cu dânsa. 
Temeţi-vă de îndoială. Diavolul care-l stăpâneşte pe omul ce s'a încrezut în 
părerile lui poate să-i arate ceea ce nu există, spre a-l arunca în îndoială. Când 
diavolul vă va arăta neajunsurile şi neputinţele altora şi vă va îmboldi spre 
osândire, atunci să vă spuneți în sine: „Sânt mai rău decât toți. Sânt vrednic 
de chinurile veşnice. Doamne, miluieşte-mă!” Chiar dacă veți spune aceste 


cuvinte fără simțire, cu toate acestea trebuie să le spuneți. 


Nikolăi i-a zis odată Stareţului că îi vin gânduri de osândă împotriva 
Stareţului pentru cuvintele şi povestirile sale care, probabil, nu au nici 
o legătură cu monahismul.Stareţul i-a răspuns: Când vă vin gânduri de 
osândă împotriva Starețului sau de murmur împotriva lui, să le răspundeți: 
„Nu este treaba mea aceasta, pentru aceasta va răspunde Starețul, nu eu.” La 
o astfel de întrebare, Starețul Lev a răspuns: „Copii, noi adesea nu putem înțe- 
legem nici ce zic oamenii simpli, cu ce scop şi cu ce intenţie. Cu atât mai mult 
nu putem înțelege ce zic Stareții. În afară de aceasta, din viețile sfinților vedem 
că glumele erau îngăduite de aceştia — de pildă Cuvioşii Pahomie, Antânie cel 
Mare şi alții. Desigur, nu luau conținutul acestor glume din Sfânta Scriptură 
sau din scrierile Sfinţilor Părinţi, ci pur şi simplu povesteau ceva. Aşa fac şi 
eu. Vă povestesc ceva în vreme ce poate că diavolul vrea să vă aducă tristeţe — 
iar povestirea mea a alungat-o! Să vă descoperiți toate gândurile, mai ales cele 


care vă neliniştesc vreme îndelungată. 

Îndoiala, ca şi gândurile de desfrânare şi de hulă trebuiesc disprețuite şi 
nebăgate în seamă. Disprețuiţi-le, şi vrăjmaşul diavol nu va răbda şi vă va 
părăsi. El nu rabdă disprețul, deoarece este mândru. Dacă veţi intra în discuție 
cu aceste gânduri, deoarece ele nu sânt toate ale voastre, ci insuflate de la 
orăjmaşul, atunci acesta vă va face de ocară, vă va dărâma şi vă va ucide. 
Omul credincios, care Îl iubeşte pe Dumnezeu, nu poate huli, dar observă în 
sine, în acelaşi timp, două firi: şi iubeşte, şi huleşte. Din aceasta se vădeşte că 
există o putere a răului care insuflă îndoiala, gândurile desfrânate şi de hulă. De 
aceea, să disprețuiți aceste gânduri; ele nu vă vor vătăma, mai ales atunci când 
le veţi descoperi Starețului. Nu trebuie să intrați în amănunte la mărturisirea 
gândurilor, deoarece poţi să-şi faci rău şi ție şi Starețului. Mai ales gândurile 
desfrânate nu trebuie să le descoperi în amănunt. Mai curând trebuie să le aco- 
peri, trebuie să astupi acea groapă urât mirositoare, nu să sapi în ea. Cugetele 
desfrânate nu vi se socotesc drept păcat, dacă nu v'aţi îndulcit de ele. Doar 
sfinții pot izgoni aceste cugete, doar ei se pot împotrivi lor; noi putem scăpa de 
ele doar prin fugă. Dacă nu aveţi putere să vă luptaţi cu ele, atunci chemați nu- 
mele Domnului lisus, şi numele Lui le va alunga... Păcatul nespovedit lucrează 
în chip nimicitor împotriva omului şi duce sufletul la moarte. 

Sântem pe o cale greşită dacă ne străduim să pătrundem totul doar cu min- 
tea, încercând să lămurim dintr'odată felurite îndoieli şi probleme încurcate. 
Vrăjmaşul atunci ne va încâlci cu totul şi ne va distruge... Cu cât monahul 
trăieşte mai mult în mănăstire, cu atât află mai multe, cu atât învață mai mult. 
Acest lucru se petrece treptat. Doar Domnul poate lumina mintea omului în- 
tru cunoaşterea adevărului... Mintea este un lucru, înțelegerea este altceva. 
Înțelegerea duhovnicească este un dar dumnezeiesc. Şi mintea omului este dar 
dumnezeiesc, dar înțelegerea este cel mai înalt dar şi nu se dă deodată. Un om 
poate fi foarte inteligent, dar, în acelaşi timp, să nu aibă darul înțelegerii... 


Unii oameni sânt trupeşti; ei trăiesc doar pentru pântec, pentru desfrânare. 

Alți oameni sânt sufleteşti; ei sânt mai sus decât cei trupeşti. Mai sânt şi oa- 
meni duhovniceşti. Deosebirea dintre oamenii sufleteşti şi cei duhovniceşti este 
uriaşă. „Însă omul cel sufletesc nu priimeşte cele ale Duhului lui Dumnezeu; 
că nebunie sânt lui şi nu le poate cunoaşte, căci duhovniceşte se judecă.” [1 Cor. 
2:14/ El poate cunoaşte toată înțelepciunea omenească, dar să nu aibă înţelegere 
duhovnicească, „pentru că cuvântul Crucii, celora ce pier, nebunie este, dar 
nouă, celora ce ne mântuim, puterea lui Dumnezeu este.” /I Cor. 1:18] Pentru 
ei este nebunie, iar pentru noi, cei ce ne mântuim, puterea lui Dumnezeu... 
Da. Băgaţi de seamă că s'a spus „celora ce ne mântuim,” nu celor ce ne-am 
mântuit, şi „celora ce pier,” nu celor ce au pierit. Unii nici nu observă această 
diferență. Noi toți ne lucrăm mântuirea, dar nu ştim dacă ne vom mântui. Zice 
„celora ce pier,” nu celor ce au pierit, deoarece ei încă se mai pot întoarce, cu 
toate că stau pe un plan înclinat, alunecând în jos. 

Când citiți cărți, să nu intrați în amănunte şi să nu vă grăbiţi la analiză, ci 
rugaţi-vă lui Dumnezeu să vă lumineze mintea. Aşa mi-a spus Starețul Anatlie, 
iar la întrebarea mea „De ce aşa?,” mi-a răspuns: „Ca să nu vă încurcaţi...” 

În cărțile Sfintei Scripturi şi ale Sfinților Părinți sânt locuri care stârnesc 
îndoială şi nedumerire, ca de pildă: „vămi,” „prestol ceresc,” „cete îngereşti” 
şi altele. Toate acestea trebuie înţelese în chip duhovnicesc. Ele sânt doar o 
aluzie la realitatea necunoscută şi inaccesibilă limbii omeneşti. Unii însă se 
lasă păcăliți, nepricepând că toate aceste cuvinte trebuie înțelese nu în sens 
literal, ci într'un înţeles mai înalt, duhovnicesc. 

Cercetați-vă pe sine în fiecare seară şi pocăiți-vă de păcatele săvârşite. 
Cercetarea vieții duce la cunoaşterea neputințelor şi la pocăință, iar pocăința 
duce la neîncetata cugetare la moarte şi Dumnezeu. 

Văd la dumneavoastră germenii unei vieți atente... Cel ce vorbeşte în deşert 
nu poate viețui cu grijă şi atenţie, împrăştiindu-se tot timpul. Din tăcere se 
naşte liniştea, iar din linişte, rugăciunea. Cum s'ar putea ruga cel împrăştiat? 
la aminte la tine însuți. Vieţuirea cu grijă şi atentă înlesneşte rugăciunea şi 

apropie de Dumnezeu. S'a spus: „Luaţi aminte de sine înşivă.” /Lc. 21:34/ 

Tăcerea este o nevoinţă. Cine se hotărăşte pentru o astfel de nevoinţă, acela 
trebuie să se pregătească de necazuri. Liicerea însăşi nu se dăruieşte repede şi 
cu uşurinţă. De aceea este ea atât de necesară la mântuirea sufletului, „căci 
tăcerea este taina veacului ce va să vină.” Cel ce tace se găteşte pentru viața 
viitoare, spunea adesea Starețul Macârie. 

Teama de lume, de viață mirenească, este o frică mântuitoare. Voi aţi ieşit din 
această fiară înspăimântătoare, lumea, şi Dumnezeu vă va da s'o părăsiți pen- 
tru totdeauna... Să vă temeţi doar de păcat. În Sfânta Scriptură se spune că 
Dummnezeu nu-i iubeşte pe cei fricoşi. /Deut. 20:8, Pil. 29:5/ Monahul nu tre- 
buie să fie fricos şi laş. EI trebuie să-şi pună nădejdea în Dumnezeu. De ce 
Dumnezeu nu îi iubeşte pe cei fricoşi? Pentru că ei sânt aproape de deznădejde, 
de tristețe. lar deznădejdea este un păcat de moarte. Adevăratul monah trebuie 
să fie străin de o astfel de stare. Nu trebuie să ne supărăm pe oamenii care 
ne aduc necazuri, deoarece ei sânt cei mai buni binefăcători ai noştri, care ne 
arată neputinţele pe care nici măcar nu bănuiam că le avem. Cu astfel de oa- 
meni trebuie să ne purtăm cu blândeţe şi să ne rugăm pentru dânşii. Purtarea 
blândă săvârşeşte minuni. Păstraţi conştiinţa propriei păcătoşenii. Ea este 
foarte prețioasă înaintea lui Dumnezeu. Ce l-a mântuit pe vameş? Numai 
conştiinţa propriei păcătoşenii... „Dumnezeule, milostiv fii mie păcătosului.” 
/Lc. 18:13 Această rugăciune a traversat deja două mii de ani. Însă, uitaţi, 
vameşul se recunoaşte pe sine păcătos dar, în acelaşi timp, nădăjduieşte în mila 
lui Dumnezeu. Nu te poți mântui fără nădejde.* 

Domnul a spus: „Nu am venit să chem pre cei drepți, ci pre cei păcătoşi la 
pocăință.” |Mat. 9:13, Mar. 2:17, Lc. 5:32/ 

Cine sânt aici „cei păcătoşi”? Se referă, desigur, şi la păcătoşii care nu îşi recu- 
nosc starea de păcătoşenie; lucrul acesta s'a spus şi despre draci. Mândria cu 
care ei stau înaintea lui Dumnezeu este de neînchipuit pentru noi. Nu putem 


înțelege ce ură au ei față de Dumnezeu... 


8 Este acelaşi cuvânt cu cel primit de la Domnul de către Starețul Siluan Athonitul, un alt 
sfânt Rus al vremurilor noastre: „Ține-ţi mintea în iad, şi nu deznădăjdui!” /n.red.] 

„Dumnezeu celor mândri le stă împrotivă, iar celor smeriți dă har.” Ilac. 4:6; 
I Pet. 5:5/ De ce nu se spune că Dumnezeu le stă împotrivă celor desfrânaţi 
sau altor păcătoşi, ci tocmai împotriva celor mândri? Pentru că mândria este 
0 însuşire diavolească. Cel mândru se face asemenea diavolului... Cineva spu- 
nea: „Am citit Psaltirea, dar nu am înțeles nimic. Cred că ar fi cu mult mai 
bine pentru mine să aşez această carte în raft.” Dar Starețul i-a spus: „Nu, nu 
trebuie.” „De ce? Nu înțeleg nimic din ea!” „Iu nu înţelegi, dar dracii înțeleg, 
nu pot răbda şi fug.” 

Vei trăi cum se cuvine în mănăstire doar atunci când vei trăi cu luare-aminte. 
lată, eu vă spun: începeţi cu smerenia. Sânt păcate de moarte şi alte păcate, 
care nu sânt de moarte. Păcatul de moarte este acel păcat pentru care omul nu 
se pocăieşte. Se numeşte de moarte pentru că din pricina lui sufletul moare şi 
merge în iad, după moartea trupească. Poţi învia sufletul doar prin pocăință. 
Păcatul de moarte ucide sufletul, îl face incapabil de fericirea duhovnicească. 
Dacă ai pune un orb într'un loc cu o privelişte minunată şi l-ai întreba dacă 
este adevărată acea frumusețe, orbul ar răspunde nu, pentru că nu vede nimic, 
pentru că este orb. Acelaşi lucru se poate spune despre neputinta sufletului 
ucis de păcat de a privi fericirea veşnică. 

Există o muzică: artă. Dar există şi o muzică a sufletului. Aceasta este tihna 
sufletului, acea tihnă despre care se vorbeşte în Evanghelie: „Luaţi jugul meu 
asupra voastră şi vă învățați dela mine, că sânt blând şi smerit cu inima, şi veți 
afla odihnă sufletelor voastre. Că jugul meu e bun şi povara mea este uşoară.” 
/Mat. 11:29-30/ Iată acea tihnă... Aţi studiat matematică? Ştiţi ce este semnul 
egal? Iată: tihna sufletului = fericirea = muzica, armonia tuturor puterilor 
sufleteşti. 

Toate cele din Evanghelie, în afara primului înțeles, unul desluşit, mai au încă 
un înţeles ascuns, tainic. Se poate ca să ajungeţi mai apoi duhovnic. Vă spun: 
fiți cu grijă față de femei! Cu ele trebuie să fii extraordinar de precaut. Nu ştiţi 
cât de complicat este sufletul femeiesc! E bine că nu v'ați căsătorit... Aşadar, 


vă previn să fiți mai precaut cu ele... Ce mai urzesc... şi mai urzesc... fără nici 

sens. Cu ele, adică cu surorile şi cu monahiile trebuie să fii prudent. Ele mi se 
plâng de Părintele 16sif, şi Părintelui l6sif i se plâng de mine. Odată, ucenicul 
Părintelui I6sif mi-a spus: „Părinte, să nu le credeți. Toate mint. La ele în 
mănăstire hoinăresc prin chilii şi se îndeletnicesc cu bârfa. Şi aceasta, tot 
timpul.” Dar trebuie să menţionez că o astfel de hoinăreală continuă atâ- 
ta vreme cât acea monahie nu urmează calea călugărească. Totul ia sfârşit 
când capătă starea călugărească. Unii capătă această stare după un an-doi, 
alții după cinci sau zece ani. Cine are aptitudine pentru starea călugărească 
păşeşte repede pe acest drum. Alţii, însă, nu intră nicidecum pe acest făgaş; 
aleargă spre el, privesc şi se îndepărtează. Dar sânt şi călugărițe cu o înaltă 
stare duhovnicească. 

Femeia nu poate trăi fără credință. După o vreme de necredință, se întoarce 
din nou la Dumnezeu. În caz contrar, ea începe repede să decadă. Cu bărbatul 
e altceva. El poate trăi fără credință. Se împietreşte cu desăvârşire, devine un 
stâlp de sare, şi trăieşte aşa, împietrit. 

Evanghelia şi, în general, toată Sfânta Scriptură este înfăşurată în taine. Este de 
o mare adâncime. Acolo înțelesurile sânt inepuizabile. Nu poți pricepe totul. Aşa 
cum se întâmplă cu o ceapă, la început iei o coajă, apoi alta, apoi o a treia — aşa şi 
cu citirea Sfintei Scripturi. A prins omul un înțeles, urmează altul, mai profund... 
Acest înţeles ascuns, tainic, se descoperă unuia după un drum de o sută de cen- 
timetri, iar altuia la o mie de verste. Unuia i se dă mai mult, altuia mai puțin. 
Dar pentru viață este de ajuns şi o mică părticică. Aşa luminează Domnul 
mintea nevoitorilor Săi. 

Ştiinţa nu numai că nu împiedică, dar chiar înlesneşte creşterea duhovnicească. 
Prorocul David spune: „Tăria mea şi lauda mea este Domnul. Cânta-voiu 
Domnului în viața mea, cânta-voiu Dumnezeului meu, până ce voiu fi.” 
/Ps. 117:14, Ps. 103:34, Ps. 145:2| Această cântare este nespusă. Pentru a 
0 primi, oamenii merg la mănăstire — şi, în cele din urmă, o primesc. Dar 
unul o primeşte peste cinci ani, iar altul peste patruzeci. Dumnezeu îţi va 


da şi vei primi acest dar. Cel puţin dumneata eşti pe calea către acest dar. 

În Sfânta Scriptură întâlnim cuvântul „ostroave.” „Ostroavele (...) întru 
brațul meu vor nădăjdui.” Isa. 51:5] Cum pot să nădăjduiască ostroavele? 
Prin cuvântul „ostroave” se înțeles mănăstirile. Textul arată că la venirea lui 
Antihrist doar în mănăstiri se va mai păstra credinţa. Omul are trei părți: trup, 
suflet şi duh. Acest lucru se vede şi din cuvintele Născătoarei-de- Dumnezeu, 
spuse de dânsa la întâmpinarea Elisăvetei: „Măreşte sufletul meu pre Domnul, 
şi s'a bucurat duhul meu de Dumnezeu, Mântuitorul meu.” 

Starețul Macârie i-a spus odată Părintelui Anat6lie că trebuie să vină la 
biserică până la începerea slujbei. „De ce?” „Vă voi spune imediat.” Şi, peste 
câțiva ani, i-a zis: „Pentru că atunci intră Maica Domnului în biserică.” 
Întotdeauna şi în toate este o înlănţuire de situaţii, dar scopul acestei înlănțuiri 
rămâne necunoscut... Observă evenimentele vieții dumitale. În toate există 
un înțeles profund. Acum sânt neînțelese, dar mai târziu multe ți se vor des- 
coperi. Întreaga noastră viaţă se rânduieşte după un oarecare tainic plan, pe 
care nu îl observăm şi nici nu îl înţelegem. Cred că trăim atât de nepăsător 
şi păcătuim deoarece nu înţelegem sensul lăuntric al evenimentelor din viața 
noastră. Să nu credeți că dumneata ai ajuns aici întâmplător. Nu... Venirea 
dumitale la Schit este profund proniatoare... Nimic nu este întâmplător în 
viața noastră. Chiar şi cele ce ni se par a fi nişte fleacuri au înțelesul lor... Nu 
putem pătrunde cu puterile noastre înțelesul lăuntric al acestor evenimente. 
Acesta este un dar de Sus. Dacă vei merge pe acest drum, dacă izbuteşti să 
pătrunzi în înțelesul evenimentelor prin lucrarea rugăciunii lui lisus, atunci şi 
„mai mari decât acestea vei vedea,” aşa cum i-a spus Domnul lui Nathanail. / 
10. 1:50/ Când omul începe să vadă ceea ce mai înainte nu observa, ceea ce nici 
alții nu observă — acesta este începutul curățirii minții. 

Chinuri negrăite îi aşteaptă pe păcătoşi în iad. Dar o fericire de negrăit îi 
aşteaptă pe cei drepți. Cuvintele Apostolului, „cele ce ochiul n'a văzut şi ure- 
chea n'a auzit” /I Cor. 2:9/ se pot raporta şi la fericire, şi la chinuri. 

Noi gândim foarte abstract despre muncile iadului, de aceea şi uităm de ele. 


In lume ele nu sânt recunoscute. Diavolul caută să-i convingă pe toți că nu 

există nici el, nici chinurile iadului. Dar Sfinții Părinți învaţă că logodna cu 
gheena, ca de altfel şi cu fericirea, începe încă de pe pământ. Păcătoşii încep 
să simtă, să experimenteze chinurile iadului încă de aici, de pe pământ, iar cei 
drepți — fericirea, doar că în viaţa viitoare şi chinurile şi fericirea vor fi mult 
mai puternice... Fără îndoială, chinurile iadului există, şi aceste chinuri vor fi 
materiale. Sufletele drepţilor şi ale păcătoşilor vor avea chiar şi îmbrăcăminte. 
Dar că nu va fi acest trup grosolan, ci unul mai fin, schimbat... Dar totul va 
fi aşa până la Înfricoşata Judecată. Iar ce va fi după aceea, nimeni nu ştie, nici 
Chiar îngerii — este o taină... 

Tot ce învaţă Sfânta Biserică este adevărat, şi chinurile de dincolo de mormânt 
există... După învăţătura Sfinților Părinți, Înfricoşata Judecată va fi la mie- 
zul nopții, şi „ca un laţ va veni preste toţi cei ce şed pre faţa a tot pământul.” 
/Lc. 21:35/ Intrarea în rai, în fericirea veşnică o putem primi nu numai prin 
nevoințele şi faptele noastre bune, ci şi prin jertfa ispăşitoare a Mântuitorului 
Hristos, Dumnezeul nostru. Faptele noastre bune, adică săvârşirea poruncilor 
evanghelice, sânt necesare doar ca mărturie a dragostei noastre față de Domnul. 
Fără dragoste de Domnul, fericirea este cu neputinţă şi raiul este de neatins. 
Multă vreme nu am înțeles cuvintele Psalmistului: „Glasul Domnului cel ce 
taie para focului...” /Ps. 28:7] Mă gândesc astfel: pe pământ, para focului are 
şi căldură, şi lumină. Între rai şi iad, însă, focul se desparte astfel: lumina este 
în rai şi îi bucură pe cei drepți, iar dogoarea fără lumină îi arde pe păcătoşi în 
ind, deoarece este scris că flacăra iadului stă în întuneric şi păcătoşii nu se văd 
unul pe altul... Doamne, mântuieşte şi miluieşte! Doamne, arată-ne orice vrei 
aici, dar miluieşte-ne dincolo!... 

Desigur, nu vorbesc cu nimeni despre aceasta şi nu arăt că port frica de chinu- 
rile iadului întotdeauna în mintea mea. Eu mă folosesc de această frică pen- 
tru smerenia mea... şi cum mai smereşte acest simțământ al fricii! Savanţii 
contemporani tigăduiesc existenţa chinurilor iadului... Să ne sculăm şi să ne 
rugăm ca Domnul să ne izbăvească de chinurile iadului. Să-i mulțumim tot- 


deauna Domnului că ne aflăm aici. Intreaga noastră viaţă să fie o mulțumire 

că Domnul ne-a adus aici. Este adevărat, nu locul mântuieşte, dar ne putem 
gândi în cel mai rău caz că sântem în barcă. 

Cele mai noi invenţii ce se arată cu scopul de a aduce un folos, în cele din urmă 
se dovedesc a fi mai mult dăunătoare decât folositoare... Vom ajunge să trăim 
vremuri înfricoşătoare, dar harul lui Dumnezeu ne va ocroti. 

Acum, Creştinismul este urât pretutindenea. El este o povară pentru aceşti oa- 
meni, care se simt împiedicaţi să-şi trăiască viaţa în libertinaj, să săvârşească 
păcatele fără oprelişte. Generaţia tânări se descompune, putrezeşte, se 
degenerează. Ei vor să trăiască fără Dumnezeu. Dar de ce? Roadele unei astfel 
de vieți sânt vădite... 

Întreaga lume se află sub înrâurirea unei puteri care stăpâneşte mintea, voia 
şi toate puterile sufleteşti ale omului. Este o putere străină, o putere malefică. 
Izoorul ei este diavolul, iar oamenii răi sânt doar nişte unelte prin care el 
lucrează. Acesta este Antihristul care vine în lume. Aceştia îi sânt înainte- 
mergătorii. Despre acest lucru vorbeşte Apostolul: „Şi pentru aceea va trimite 
lor Dumnezeu lucrarea înşelăciunii, pentru ca să creadă ei minciunii, ca să se 
judece toți cari n'au crezut adevărului, ci au binevoit întru nedreptate.” 
[II Thes. 2:10-11/ Ceva întunecat, ceva îngrozitor vine în lume... Omul rămâne 
parcă fără apărare... Într'atât este stăpânit de această forță malefică, încât nu 
mai este conştient de ceea ce face. Nu avem acum în Biserică izvoare vii de pro- 
rocie, dar avem semne. Ele sânt văzute cu limpezime de oamenii cu înţelegere 
duhovnicească... Antihristul vine pe față în lume. De aici, din mănăstire, se 
văd mai bine urzelile diavolului. Aici ochii se deschid, dar acolo, în lume, oa- 
menii nu înțeleg nimic... Să mulțumim Ziditorului că am plecat din lume. 
Este curios faptul că oamenii necredincioşi, materialiştii, nu pot merge mai de- 
parte de materia văzută, tăgăduind existența îngerilor, a dracilor şi chiar a lui 
Dumnezeu, însă când vorbesc despre chinurile veşnice, nicidecum nu pot ad- 
mite ceva material, ceva simțit. Această contradicție au observat-o mulți oame- 
ni de mare renume. Să ştiţi că pe locurile unde stau acum biserici, mănăstiri şi 


alte locuri sfinte se găseau mai înainte temple păgâneşti, idoli. Adesea am citit 

în viețile sfinților: „Unde erau capişti, s'au zidit biserici...” Aşa i-a bineplăcut 
lui Dumnezeu, ca să ruşineze mândria diavolului... dar în vremurile din urmă 
bisericile vor fi dărâmate, iar în locul lor vor fi construite temple idoleşti şi al- 
tele. Mănăstirile vor fi într'o mare prigoană şi împilare. Adevăraţii Creştini se 
vor aciua prin mici bisericuțe... Să nu dai, Doamne, să trăiesc acele vremuri! 
Dar voi le veţi trăi... Veţi fi în mănăstire, mănăstirile vor fi prigonite şi se vor 
afla în mari lipsuri... Eu voi zace în pământul umed... Şi vei veni, fiul meu, 
la mormântul meu şi-mi vei spune: „Scumpule părinte, Părinte Varsaniifie! 
Ajută-mă, roagă-te pentru mine! Îmi este tare greu...” Aşa, fiul meu, aşa... 
În Apocalipsă se spune: „Fericit cela ce citeşte cuvintele prorociei acesteia.” 
/Apoc. 1:3/ 

Dacă aşa este scris, înseamnă că într 'adevăr aşa va fi, deoarece cuvintele Sfintei 
Scripturi sânt cuvintele Sfântului Duh. Dar în ce stă această fericire? Mai ales 
că noi nu înțelegem nimic din cele scrise, ar putea zice unii. Poate fi mângâierea 
lăuntrică pe care o avem din citirea cuvintelor dumnezeieşti. Putem crede şi 
aşa: ceea ce acum este de neînțeles, se va înţelege atunci când vor veni vremu- 
rile înfăţişate acolo. Dar să ne gândim: unde se mai citeşte acum Apocalipsa? 
Aproape în exclusivitate în mănăstiri, iar în academiile theologice şi seminarii 
de nevoie. Dar în lume rar este citită! Este limpede, aşadar, că cel ce va citi 
Apocalipsa înainte de a sfârşitul lumii va fi cu adevărat fericit, deoarece va 
înțelege ce se întâmplă. Şi înțelegând, se va pregăti pe sine. Citind, va vedea în 
evenimentele descrise în Apocalipsă evenimente contemporane lui. Starețul a 
luat Biblia, a deschis Cartea a Treia a lui Ezdra şi, arătând un pasaj 
însemnat cu creion albastru, a spus: Citiţi! 

Apoi, după ce Nikolăi a terminat, a adăugat: Veacul şi-a pierdut tinerețea 
sa şi vremurile se apropie de bătrâneţe. Veacul este împărțit în douăsprezece 
părți, iar nouă părți ale lui şi jumătate din cea de-a zecea parte deja au tre- 
cut, aşa că rămâne doar ce mai este după jumătatea părții a zecea. În gene- 
ral, această carte este tainică. De-a lungul vremii, mulți au făcut calcule, şi 


la toți sfârşitul cade în timpurile noastre, adică în secolul al douăzecilea. Şi, 

într'adevăr, sânt multe semne. Noi vom pleca, dar dumneavoastră veți fi par- 


ticipant şi contemporan cu toate aceste grozăvii. Veţi trăi vremuri îngrozitoare. 


Orice hotărâre a Bisericii ai aborda, găseşti pretutindenea profunzime. lată, de 
pildă, de ce în săptămâna de după praznicul Sfintei Treimi se cântă pe glasul 
al 7-lea. Pentru că cifra 7 este o cifră sfântă şi are o mare însemnătate. În a 
şaptea zi s'a odihnit Domnul de toate lucrurile Sale, sânt şapte Taine, şapte 
daruri ale Duhului Sfânt, şi multe altele. După săptămâna Treimii, urmează 
săptămâna tuturor Sfinților, când se cântă pe glasul al 8-lea, cifră care 
înseamnă nesfârşirea, cu alte cuvinte, veacul viitor. lar toți sfinții, plecând din 
această lume, aşteaptă veacul viitor, veşnicia. Dobândind sfințenia pe pământ, 
ei nu se mai pot clătina în dragostea lor faţă de Dânsul, ci veşnic se desăvârşesc 
în iubire. 

În viața fiecărui om, doi ani au o însemnătate covârşitoare; al douăzecilea an 
va găsit în mănăstire. Unde vă va prinde cel de-al patruzecilea an? Ar fi bine 
să vă găsească în Împărăția Cerului!” Episcopul Ignătie Briancianinov explică 
însemnătatea covârşitoare a acestor ani prin aceea că cifra 40 reprezintă anii 
de peregrinare a ludeilor prin pustie, iar 20 este jumătatea acestei peregrinări. 
Cifra 6 redată în slavonă prin litera S, şarpele, are întotdeauna o semnificație 
tainică şi fatală. Vă amintiți ce s'a întâmplat cu dumneavoastră când mergeați 
pe al şaselea an?.. 

Mulţi dintre Sfinţii Părinţi tâlcuiesc că „urâciunea pustiirii, carea s'a zis prin 
Daniil prorocul, stând în locul cel sfânt” |Mat. 24:15] va fi templul evreiesc 
ce se va zidi peste mormântul Mântuitorului. În acest templu, care se va con- 
strui la venirea lui Antihrist, va şedea pe tron însuşi Antihristul. Atunci se 
va împlini prorocia...Eu nu cred că voi ajunge să trăiesc acele cumplite zile, 


dar dumneavoastră veţi trăi până atunci... Amintiți-vă cuvântul meu, veți 


9 Şi, într'adevăr, Starețul Nicon a trecut la Domnul pe 25 lunie 1931, la vârsta de 43 de ani. 
In.red.] 


viața Sfântului 
NICON | 109 


vedea acea aprigă zi. Dar iarăşi vă spun, nu aveţi de ce să vă temeţi, vă va 
apăra harul lui Dumnezeu. De aceea, îndeletniciți-vă cu împlinirea porun- 
cilor lui Dumnezeu. Este posibil să se repete prigoanele şi chinurile celor dintâi 
Creştini. ladul s'a surpat, dar nu este nimicit şi va veni 0 vreme când ne va da 
să aflăm despre dânsul. Toate minăstirile vor fi dărâmate şi Creştinii cu putere 
vor fi dați la o parte... Aceste vremuri nu sânt departe." 

Amintiţi-vă acest cuvânt al meu. Veţi trăi aceste vremuri. Atunci veţi spune: 
„Da, îmi amintesc, Părintele Varsaniifie mi-a spus despre toate acestea... Câţi 
ani au trecut...” 

Va veni o vreme când şi pentru Optina va fi greu — poate spre binele ei... 

A 43-a învățătură a Cuviosului Theddor Studitul din Săptămâna Ortodoxiei, 
cu toate că a fost scrisă cu 1500 de ani în urmă, poate fi raportată pe deplin la 
vremurile noastre. Şi, dacă va fi bineplăcut Domnului, vor mai trece încă o mie 
de ani şi nu-şi va pierde puterea! 

Poate veți trăi acele vremuri când din nou îi vor chinui pe Creştini. Ei şi acum 
sânt chinuiți, dar nu atât de grosolan. Nu, eu nu vorbesc despre astfel de chi- 


nuri. Eu vorbesc de chinuri asemănătoare celor din vechime. 


Feţele oamenilor cu viaţă sfântă şi eolavioasă poartă pecetea acestei sfințenii. 
Aceste fețe au particularitatea că atunci când le priveşti parcă te uimesc, 
îți produc o puternică impresie şi nu pot fi uitate nici după trecerea unui 
timp îndelungat. Am văzut astfel de oameni. Odată, privind la un epis- 
cop, m'am gândit: „Oare n'am o vedenie?,” deoarece era ceva nepimântesc. 


Credința se transmite ereditar. Din Cain s'au tras urmaşi necredincioşi, iar 


10 Prorocia Stareţului Varsaniifie s'a îndeplinit după revoluția bolşevică din 1917, în urma 
căreia întreaga Biserică Ortodoxă a suferit o cumplită prigoană, majoritatea mănăstirilor şi 
bisericilor fiind închise sau dărâmate, monahii, preoții şi simplii credincioşi au fost depor- 
taţi, închişi sau omorâți, iar Ţarul ortodox Nicolae al II-lea, împreună cu toată familia sa, a 


fost asasinat. [n.red.] 

din Avel urmaşi cu credință în Dumnezeu. Aşa cum se transmite ereditatea 
trupească, la fel se transmite şi ereditatea sufletească şi duhovnicească. 
Era odatii un om bogat, care, deodată, a devenit sărac. Era sănătos, şi a devenit 
bolnav. Şi o situaţie, şi cealaltă sânt grele, dar sânt remediabile, deoarece Hristos 
este cu cel sărac şi cu cel bolnav. Dar să-ți pierzi credința este cea mai mare neno- 
rocire! E cu atât este mai îngrozitoare, cu cât omul nu are atunci nici un sprijin. 
Vin să spovedească la mine nişte suflete fericite. Le numesc „fericite” pentru 
că au o mare conştiinţă a neputinței lor, a păcătoşeniei lor. Şi, împreună cu 
această conştiinţă, au o credință puternică în Dumnezeu. 

„Patericul“ Episcopului Ignâtie Briancianinov a fost scris astfel: el a extras 
din scrierile şi din viețile Sfinţilor ceea ce răspunde mai bine la problemele 
ce frământau viața călugărească. Din acest punct de vedere, cartea este 
remarcabilă. Multe nelămuriri ce-l frământă îndelung pe cineva se rezolvă 
imediat. 

Nu de mult mi s'au povestit lucruri cutremurătoare despre un monah. Ce va 
fi atunci când Pustia Optina se va umple cu astfel de oameni? Eu nu voi trăi 
până atunci, dar voi sânteți datori să luptați... Va trebui să vărsați mult sânge 
şi lacrimi... Da... Da, va trebui să vărsați multă sudoare, sânge şi lacrimi... 
Desigur, Domnul nu va îngădui, Optina va dăinui... 

A venit odată la mine un credincios din lume şi ma întrebat: „Cum să merg 
pe calea lui Dumnezeu? Învățați-mă.” M'am gândit, atunci, ce să-i zic, şi i-am 
răspuns: „Aţi citit Psaltirea?” „Am citit-o” „Acolo se spune: «Domnul (...) 
învăţa-va pre cei blânzi căile sale». /Ps. 24:10/ Trebuie să ştim, aşadar, mai înainte 
de toate, că Domnul Însuşi ne învață căile Sale, dar nu-i învață pe toți, ci doar pe 
cei blânzi, pe cei ce se smeresc. Deci şi dumneavoastră smeriţi-vă, fiţi blânzi, şi 
Domnul nu vă va lăsa şi Însuşi vă va învăța cum să parcurgeți acest drum. 
Reţineţi că în anul 1921 se vor împlini 100 de ani de la întemeierea Schitului... 
Volumul al cincilea din scrierile Episcopului Ignătie cuprinde învățătura 
Sfinților Părinţi ce se aplică la monahismul contemporan; tot el ne învaţă acolo 


cum trebuie citite scrierile Sfinților Părinți. 

În această privinţă, Episcopul Ignătie are o introspecție mai profundă decât 
Episcopul Theofân Zăvorâtul. Cuvântul lui lucrează cu putere în suflet, deoa- 
rece izvorăşte din experiență... A fost o minte măreaţă! Ştiţi ce s'a întâmplat 
când l-au înmormântat pe Episcopul Ignâtie? Îngerii i-au însoţit trupul cu 
cântări: „Arhiereule al lui Dumnezeu, Părinte lerarhe Ignătie!” A avut parte 


de cântare îngerească! 


7. DESPRE STAREŢI 

În viața duhovnicească sânt mai multe căi spre mântuire, dar cea mai simplă 
şi cea mai scurtă cale este calea îndrumării stărețeşti. Această cale nu duce 
numai la mântuire, ci şi la desăvârşire. De aceea urăşte diavolul atât de mult 
stărețismul. 

Starețul Amorâsie nu a avut ucenici deosebit de apropiați, în afara Părintelui 
Anat6lie care, dacă se poate spune aşa, era adevăratul lui împărtăşitor-de- 
taine. Starețul Amorâsie nu avea duşmani. Îi iubea pe toţi, chiar pe cei care 
nu-l iubeau. Pe unii ca aceştia îi iubea chiar mai mult decât pe ceilalți, şi erau 
unii dintr aceştia! Şi acum mai sânt în mănăstire monahi care nu vor să audă 
de Starețul Amorosie. Cu adevărat, „nu este proroc necinstit, fără numai în 
patria sa şi în casa sa.” |Mat. 13:57; Mar. 6:4/ Pe Cuviosul Serafim din Sarov 
îl cinstea toată Rusia, iar în mănăstirea sa îl urau... Da, „nu este proroc necin- 
stit, fără numai în patria sa.” 

Din pricina răuvoitorilor, Starețul Lev a fost supus persecuțiilor. Chiar şi 
Episcopul Nicole al Kaligăi, văzându-l înconjurat de mulțime de norod, 
i-a spus dojenitor: „Ce faci aici?” „Cânt Dumnezeului meu până ce voi fi.” 
Preasfinţitul a înțeles toată profunzimea răspunsului... da, Starețul Lev cânta 
lui Dumnezeu cu toată ființa sa. 

Starețul Amorâsie spunea că Antihristul nu este departe... El mai spunea că 
tulburarea nu e numărată nicăieri în rândul virtuților, iar pricina din care se 
naşte tulburarea este minciuna. 


În relaţiile ucenicului cu Starețul, credința ucenicului este de temelie. Dacă îşi 

întreabă Starețul cu credință, atunci Domnul, după credința ucenicului, îi va 
descoperi acestuia voia Sa. 

Vrăjmaşul urăşte atunci când cineva are față de altcineva sentimente sincere 
şi dragoste întru Hristos. EL se străduieşte să semene vrajbă şi dezbinare, ca 
un urâtor de bine. Vă spun, vrăjmaşul nu va lăsa în pace aceste legături ale 
noastre, sincere şi simple, ca ale tatălui faţă de fiu. Adesea el i-a despărțit şi 
pe sfinți. Dar, vă spun, dacă între noi se va păstra sinceritatea unuia față de 
celălalt, toată răutatea lui va fi zdrobită. 

Da... Acum înţeleg eu cum viețuiau mai înainte Starețul cu ucenicul său. În 
unanimitate. Aşa cum vorbea Starețul cu ucenicul său, aşa şi eu vorbesc, doar 


cu dumneavoastră. 


8. DESPRE NECAZURI ŞI ISPITE 

Tot omul trebuie să îndure o perioadă de ispite şi de luptă. Este o stare grea, 
de suferință... Despre aceste chinuri se vorbeşte în Psalmi: „Cutremur a cu- 
prins pre ei: acolo sânt dureri ca ale celeia ce naşte.” /Ps. 47:6/ Orice om ce se 
naşte duhowniceşte spre o viaţă nouă încearcă durere, până ce iese la lărgime. 
Cine nu a încercat în lume aceste dureri „ca ale celeia ce naşte,” atunci trebuie 
să le încerce în mănăstire. Şi vouă vă stau înainte... Aceste dureri constau 
în lupta cu patimile. Patimile se vor ridica împotriva noastră. Vrăjmaşul nu 
ne dă odihnă. Trebuie răbdare. Trebuie să ne răbdăm pe noi înşine şi să nu 
abandonăm armele, ştiind că acest lucru este cu neputinţă. 

Necazurile neîncetate pe care Dumnezeu le trimite omului sânt semnul unei 
griji dumnezeieşti deosebite faţă de dânsul. Rostul necazurilor poate diferi. Ele 
se trimit ori pentru tăierea răului, ori pentru înțelepțire, ori pentru mai multă 
slavă în viaţa viitoare, ori ca pedeapsă pentru păcatele săvârşite mai înainte. 
Toţi îşi poartă crucea lor. Şi dumneata îți porți cruciulița... Purtarea crucii 
este necesară pentru mântuirea fiecărui Creştin, nu numai a monahului. Da... 
Toţi de până acum şi-au purtat crucea, şi o vor purta de acum înainte. Chiar şi 


Dumnezeu cel întrupat şi-a purtat crucea, iar crucea Lui a fost cea mai grea, 

pentru că într însa se găseau toate crucile. lar omul (Simon Kirineanul) ajută 
prin faptul că ia de la Hristos crucea şi o duce el însuşi. Şi noi, purtându-ne 
crucile, Îl ajutăm pe Domnul la purtarea crucii, ne pregătim să-i fim slujitori 
în ceruri. Ce numire înaltă! 

Necazurile puternice sânt întotdeauna semnul harului lui Dumnezeu. Trebuie 
doar să răbdăm! 

„Nu vă nădăjduiți spre boieri, spre fiii oamenilor, întru cari nu este mântuire.” 
/Ps. 145:3/ Mi-a plăcut să citesc Sfânta Scriptură şi lucrările Sfinţilor Părinţi. 
Mi-a plăcut îndeosebi Psaltirea. Şi ce profunzimi mi s'au descoperit uneori... 
Să nădăjduiți totdeauna doar în Dumnezeu, şi niciodată în oameni. Atunci tot 
răul va cădea de la voi precum o creangă tăiată. 

Cu cât trăieşti mai aspru şi mai atent cu sine însuţi, cu atât vrăjmaşul se ridică 
mai puternic împotriva ta. Mai ales în ajunul praznicelor se străduieşte să-ți 
pregătească ceva. Trebuie să te aştepţi la orice, trebuie să fii gata de orice... Dar 
Domnul este milostiv. Cu prilejul sărbătorilor se fac daruri. Şi dumneavoastră 
veți primi ceva. Doar că veţi băga de seamă acest lucru peste vreo patruzeci de 
ani, poate. Atunci veţi afla ce dar va trimis Domnul la acea sărbătoare. Când 
vă aflați într'o stare bună sufletească, să aşteptaţi furtuna. Aşa se întâmplă 
aproape totdeauna... Orice lucru bun este anticipat sau urmat de o ispită. 
Când se înmulţesc necazurile, trebuie să-ți spui: „Vrednic sânt cu adevărat de 
toate aceste necazuri! Înseamnă că ele sânt de trebuinţă pentru a mă curăța de 
patimi şi mai ales de mândrie...” Mai mult decât atât, pentru a suporta o ocară 
trebuie să ai grijă să nu te superi pe cel ce te-a ocărât. 

Necazuri vor fi întotdeauna. Dar starea Lăuntrică a omului va fi alta... Cu toate 
că vor fi mereu necazuri, cel ce a dobândit rugăciunea lăuntrică le va îndura 
cu uşurinţă, deoarece cu dânsul este Hristos. El va umple de o nespusă bucurie 
inima nevoitorului, şi nici un necaz nu va putea birui această bucurie întru 
Domnul. Când te vor nelinişti gândurile de frică pentru necazurile viitoare, 
nu trebuie să intri în vorbă cu ele, ci să spui: „Fie voia Domnului!” Aceste 


cuvinte te vor linişti. 

Eu țin cuvânt la Utrenie, rostesc acel cuvânt jalnic ca să nu fiu pedepsit la 
Înfricoşata Judecată pentru tăcere. 

Mai înainte nu înțelegeam ce se întâmplă în lume, dar acum, când mă lovesc (la 
spovedanie) de aceste probleme, lumea mă uimeşte prin complicățenia şi depri- 
marea ei. E adevărat, sânt şi bucurii, dar sânt trecătoare... Şi ce fel de bucurii 
mai sânt şi acestea? De cea mai proastă calitate! Dar noi avem fericirea! Chiar 
putin asemănătoare cu Raiul. Există, desigur, şi necazuri, dar sânt vremelnice. 
Bine este celui ce se îngrijeşte de viaţa lăuntrică, contemplativă, deoarece ea îi 
va da totul! 

Frate Nikolâi, vam spus-o nu o dată, şi încă vo mai spun: îmi vine gândul 
să las totul şi să plec la o chilie singuratică. Devine înfricoşător de trăit, frate 
Nikolâi, înfricoşător. Însă mă tem să plec cu de la sine putere, fără să mă 
sfătuiesc cu nimeni. Încep să înțeleg cuvintele Prorocului David: „Mântuieşte- 
mă, Doamne” Dacă ar fi să luăm doar această parte a frazei, ar fi ceva de la 
sine înțeles că nimeni nu-şi doreşte nefericirea — toți vor spune, întotdeauna: 
„Mântuieşte-mă, Doamne” Dar psalmistul mai adaugă: „că a lipsit cel cu- 
vios.” /Ps. 11:1/ Nu ai cui să ceri ajutor. Abia acum înțeleg de ce Sfinţii Părinţi 
fugeau în pustie. Aveau o pricină anume pentru care fugeau... Aş fi vrut şi eu 
să fug în pustie. De unul singur nu poți fugi, dar cu Dumnezeu se poate. lată, 
Episcopul Theofân al Vâşei, Zăvorâtul, a încercat de multe ori să lase totul şi 
să se retragă în zăvorâre, dar nu a fost aceasta voia lui Dumnezeu. Ca răspuns 
la intenția sa, el a fost transferat la catedra episcopală de la Vladimir. Şi doar 
după câțiva ani s'a retras la iubita lui mănăstire de la Vâşa. Da... însă, frate 
Nikolâi, când vom fi şi noi împreună la „Vâşe”?!! Mai devreme sau mai târziu, 
dar trebuie! Da, prietene... Şi, totuşi, nu mă părăseşte gândul însingurării. În 
clipa de față, însă, pentru mine este deosebit de greu... Mă tem că Domnul îmi 


va spune: „De ce ai plecat de la program?” Trebuie să faci răbdare... Poate că 


11 Joc de cuvinte, vâşe însemnând „cele mai înalte.” [n.tr.] 

acele suflete pe care Domnul le-a rânduit să se mântuiască prin mine nu se vor 
mântui dacă eu voi pleca din post... Domnul poate face o armă a sa chiar şi 
pentru mântuirea unui om păcătos. Întru toate este voia Sa cea sfântă!... Poate 
că Domnul va rândui să mă retrag din activitate. Atunci vei veni la mine, frate 
Nikolâi, şi vei spune: „Ce fericire este viața călugărească! Doar că sânt multe 
necazuri...” Dar cum altfel? Fără necazuri nu te poți mântui. 

Nu mi-am dorit şi nici nu am căutat această situaţie de egumen. Stau în acest 
post din ascultare. Mă gândesc că ar fi fost mai bine pentru mine dacă aş fi 
viețuit într'o chiliuță a mea şi aş fi săvârşit rugăciunea lui lisus. Dar dacă n 'aş 
fi fost egumenul Schitului, nu ar fi fost cine să vă primească aici. 

Am observat în cursul vieţii că problemele nedesluşite şi situaţiile neînţelese 
s'au lămurit de la sine, uneori mai repede, uneori mai încet, iar uneori pes- 
te câțiva ani. Nu am încercat în chip anume să lămuresc aceste împrejurări, 
având credință că ulterior toate se vor lămuri. 

Acum încep să cunosc ce sânt ocările şi defăimările drăceşti, despre care se 
vorbeşte uneori în viețile sfinților. Ce vis înfricoşător am avut în acea noapte, 
când am dormit la vilă! Acum ştiu cât de mult urăşte diavolul Schitul nostru. 
Nu vă pricepeți să cântaţi la nici un instrument muzical? Înseamnă că trebuie să 
cântaţi în suflet, după cuvintele Prorocului David: „Cânta-voiu Dumnezeului 
meu, până ce voiu fi!” /Ps. 103:33/ Privesc la dumneavoastră şi mă gândesc: în 
fața mea se află un tânăr călugăr, blând, care a trăit în lume. Acum trăieşte în 
Schitul Sihăstriei Optina... sub acoperământul harului dumnezeiesc... Aveţi 
din fire dragoste de pace. Dezvoltaţi-o într'o direcție duhoonicească. Aşa puteți 
ajunge un bun călugăr. Fiţi „prunc“ întotdeauna. Dar numai în nerăutate, nu 
şi cu mintea. Cu mintea să fiți bărbat desăvârşit. Să staţi cu tărie. Să nu vă 
abateți de pe drumul cel drept. 

Prin lăsarea lumii cu deşertăciunea ei, talantul nu stă îngropat în pământ. 
Vă spun acestea ca să vă întăresc. Cei ce îngroapă talantul se aseamănă celor 
ce refuză să fie puşi acolo unde este voia lui Dumnezeu. Cuviosul Serafim 


din Sarov a refuzat să fie egumen. Şi câte a suferit pentru aceasta! Ce mari 

necazuri şi ispite! Puțin a lipsit să nu cadă în deznădejde... Aşa că a fost ne- 
voit să ia asupră-şi o mare nevoință, şederea în genunchi pe o piatră vreme de 
trei ani de zile, pentru a birui aceste ispite. lată ce înseamnă să refuzi voia lui 
Dumnezeu! Părintele Arhimandrit mi-a spus: „Dar veți putea îndura cele ce 
vi se vor întâmpla dacă refuzați? ” De aceea, rămân aici. 

Uneori îmi vin gânduri care îmi spun că viața călugărească este fără bucurii. 
„Zilele trec una după alta, în acelaşi chip. Nu ai ce aştepta de la viitor...” — 
acestea sânt unele dintre cele mai otrăvite gânduri. Călugărul trebuie să fie tot 
timpul ca în chinurile facerii, până ce ajunge la măsura desăvârşirii. Icf. Efes. 
4:13/ lar cât timp este viu în noi omul cel vechi, el se arată prin tot felul de 
patimi, tristeţe, deznădejde... Şi ce este acum împovărător pentru un astfel de 
Om, va fi mai târziu o mare mângâiere. Atunci totul în el va fi lumină şi bucurie 
întru Domnul. Atunci vor putea fi de folos cuvintele Psalmistului: „Veselitu- 
m'am de cei ce au zis mie: În casa Domnului vom merge.” /Ps. 121:1/ Când 
vă va necăji acest gând, să spuneţi întru sine: „«Încă nu s'a arătat ce vom fi». 
/I lo. 3:2/ Domnul îmi va ajuta să merg pe acest drum. Nu cred că voi dobândi 
treptele înalte ale desăvârşirii, dar aici nădăjduiesc să mă mântuiesc.” 

O, dacă mi-ar mai da Domnul zile măcar până când veți primi mantia, pen- 
tru a vă întări cu duhul... Există o mantie materială şi una duhovnicească. 
Trebuie să ne întărim cu duhul. Întărirea cu duhul înseamnă jertfelnicie. Să ne 
întărim în jertfa faţă de Domnul lisus Eristos, în jertfa față de toate, orice ar fi, 
întru socotirea a toate ca „pagube,” de dragul lui Hristos. Acesta e un meşteşug 
foarte greu al vieții duhovniceşti... 

Pentru a spori în viața duhovnicească, îndeosebi în Rugăciunea lui lisus, 
este de neapărată trebuință să rabzi felurite necazuri, ocări, înjosiri şi, mai 
ales, învinuiri mincinoase... Eu am vrut să vă călesc în vederea necazuri- 
lor şi ispitelor ce vă aşteaptă de la draci, de la oameni şi de la tentaţiile lu- 
mii, pe care va trebui să le înduraţi până ce veţi ajunge la mărimea dragostei 
Creştine şi la eliberarea de patimi. Trebuie să imiţi lucrările Sfântului al cărui 


nume îl porți... Sfântul lerarh Nicolăe s'a remarcat printr'o mare râvnă în 

credința ortodoxă şi în iubirea față de Domnul Dumnezeu şi față de oameni. 
Spovedania este una, iar descoperirea gândurilor este altceva. Sfinții Părinți 
spun: când nu ai cui să te adresezi, alege-ți un frate potrivit cu tine şi descope- 
ră-ți cugetele ciitre el. Gândurile le poţi descoperi chiar şi unui om fără preoție. 
Mintea este o putere de sine mişcătoare, dar depinde de noi ce orientare îi dăm. 
Asemenea pietrei de moară, ea se învârte, dar depinde de om ce toarnă în coş: 
secară, grâu sau oarecari semințe otrăvite. Aşa şi mintea: ea prelucrează totul, 


dar trebuie să-i dai doar ce este bun. 


Înainte de intrarea sa în Schit, Starețul Varsaniifie a scris câteva poe- 
zii pe teme moral-duhovniceşti. Odată, pe când frunzărea versurile 
proaspăt venite de la tipar, Nikolâi a cerut pentru el câteva poezii. Ele 
fuseseră editate de Sihăstria Optina şi tipărite pe foi volante. Starețul, 
zicând: „lată, pentru dumneavoastră,” i-a dat patru foi cu diferite poe- 
zii şi douăzeci şi opt de foi cu poezia despre Rugăciunea lui lisus. 

— Părinte, dar de ce atât de multe? a spus Nikolăi. 

Starețul, tăcând un timp, i-a răspuns: 

— Vreau ca dumneavoastră să mergeţi pe acest drum... 

Nikolăi mai citise această poezie şi înainte, nu o dată, şi i-a plăcut mai 
mult decât altele. Atenţia i-a fost atrasă de conţinutul profund şi sin- 
ceritatea ei. Era evident că Starețul nu a scris-o pentru frumuseţea cu- 
vântului şi a rimei, ci exprimând nişte situaţii trăite, înalte şi sfinte. lată 


această poezie: 


Rugăciunea lui lisus 
Începutul ei e cale îngustă 
Şi sufletul neliniştit nu are vreme de-odihnă. 
Dureri şi străduințe, uriaşe suferinţe 


Întâmpină nevoitorul, şi vede 

Cum scârbele îl înghesuie mereu. 
lar el stă plin de îndoieli, 
De gânduri grele... 

Necunoscută-i este liniştea şi bucuria, 

Şi ajutor de nicăieri n'aşteaptă, 
Doar de la Hristos, Mântuitorul lui, 

Iar aprigi-i vrăjmaşi îi strigă neîncetat: 
„Ehei! Să se pogoare de pe cruce!” 
Prietene, 0, Doamne, îndrăzneşte! 

Să nu cumva să curmi măreața, greaua-ți luptă, 
Şi câmpul crud de luptă nicicum să-l părăseşti, 
Nici sfânta şi dumnezeiasca rugăciune! 
Să-ţi porți până la capăt, până la moarte nevoința. 


Te aşteaptă biruința, ostaş duhovnicesc! 


Legat de această poezie, Starețul i-a spus lui Nikolâi: „În poezia mea 
«Rugăciunea lui lisus» nu este nimic plăsmuit. Toate cele aşternute pe 
hârtie s'au scris de la mine din inimă... Starea sufletească, trecerea 
de la rugăciunea vorbită la cea lăuntrică, a inimii, nu o poţi reda în 
cuvinte, aşa cum se întâmplă în realitate. Ea poate fi înţeleasă doar de 
cel ce însuşi a încercat-o. Calea rugăciunii lui lisus este calea cea mai 
scurtă spre desăvârşirea duhovnicească. Cel ce merge pe această cale 
întâlneşte necazuri... În poeziile mele sânt aceste cuvinte: «Întreaga 
fiinţă-a omului ce-a dobândit această rugăciune se schimbă parcă. Se 
umple de uimire văzând o altă ţară strălucind în depărtări»...” 

Când Starețul a început să vorbească despre Rugăciunea lui lisus, 
Nikolâi îl asculta cu o deosebită atenţie şi însufleţire. El nu înţelegea 
atât cu mintea, ci mai mult simţea cu inima însemnătatea rugăciunii 
lui lisus în desăvârşirea duhovnicească. Cuvântul Stareţului „Vreau ca 


dumneavoastră să mergeţi pe acest drum” l-a primit ca pe o poruncă. La 

început, Starețul i-a poruncit să săvârşească rugăciunea lui lisus doar 
atunci când are vreme, iar la sfintele slujbe să fie atent la citire şi cântare; 
rugăciunea să o săvârşească doar atunci când nu aude ce se citeşte sau în 
pauze. Mai apoi, văzând sârguinţa şi osârdia lui Nikolăi, i-a dat binecu- 
vântare, la rugămintea acestuia, să săvârşească Rugăciunea şi în timpul 
sfintelor slujbe. Nikolăi a însemnat în jurnalul său de nenumărate ori 
despre lucrarea binefăcătoare a Rugăciunii lui lisus în timpul în timpul 
năvălirii unor cugete necuviincioase şi a clevetirilor vrăjmaşului. De 
când a început să săvârşească această Rugăciune, slujbele bisericeşti nu 
îl mai împovărau şi nu mai avea acea împrăştiere cumplită a gându- 
rilor şi acea neatenţie care îl supărau atât de mult. Starețul îi dădea să 
citească acele cărţi unde era desluşită învăţătura despre Rugăciunea lui 
lisus. Uneori Nikolâi citea cu glas tare, iar Starețul îi tâlcuia locurile 
mai puţin lămurite. Astfel, sub îndrumarea Stareţului, Nikolâi a citit 
o carte rară, scrisă de un autor necunoscut: „Povestirile descoperite de 


un pelerin părintelui său duhovnicesc”? 


şi o altă carte nu mai puţin 
rară, „În Munţii Caucazului,” interzisă mai apoi de Sfântul Sinod. 

Starețul Varsanufie era simplu în relaţiile cu oamenii. Avea o purtare 
simplă, copilărească nu numai faţă de Nikolâi, pe care îl iubea, dar şi 
faţă de ucenicii de chilie şi de toţi fraţii. Această simplitate era rodul 
credinţei sale neclintite în Dumnezeu, în poruncile Evangheliei, ale 
smereniei şi dragostei. Unii răuvoitori i-au reproşat această simplitate 
în purtare, spunând că astfel îşi subminează autoritatea sa de egu- 
men. Dar Starețul făcea aşa cum au făcut şi au învăţat Stareţii săi de 
la Optina. Legat de aceasta, i-a spus odată lui Nikolăi: „În vechime, 
trăsătura caracteristică în relaţiile avvei (părintelui) cu ucenicii era sim- 
plitatea. Avva era cu adevărat un tată, nu un domn sau un conducător 
de care nu te poţi apropia. Această simplitate era şi în Schitul nostru, la 


Stareţii noştri, însă după moartea Stareţilor Amvr6sie şi Anat6lie a început 


12 Cunoscută în Română sub numele „Pelerinul rus.” /n.red.] 

să dispară. Acum chiar mi se spune că mă port prea simplu cu fraţii. Dar 
nu pot altfel! Dacă unii abuzează de simplitatea mea, nu pot ca, din pricina 
câtorva, să adopt nişte relaţii reci şi oficiale cu toţi ceilalţi! Iată, astăzi am 
fost mustrat că mă comport prea simplu. O astfel de mustrare a primit şi un 
Sfânt Părinte, care a răspuns: «Vrei să lepăd această simplitate? Am dobân- 
dit-o vreme de treizeci de ani; ai vrea să o părăsesc într'o singură zi?». Aş 
dori ca şi în relaţiile fraţilor cu mine să fie aceeaşi simplitate! Dumnezeu 
vede că îi iubesc pe toţi, aş vrea să-i adun pe toţi în inima mea — şi nu este 
strâmt acolo... dar ce să-i faci? Nu vor. Ei singuri nu vin...” 

Starețul avea o dragoste deosebită faţă de un anumit ieromonah al 
Schitului, Părintele Cucşa. Era cu neputinţă să nu-l iubeşti pe acesta. 
Toţi îl iubeau, iar el avea pace cu toţi. Era iubit pentru blândeţea, sim- 
plitatea copilărească, asprimea faţă de sine şi dragostea sa faţă de toţi. 
Chiar şi chipul său era cuceritor. 

Starețul îi iubea mult şi pe ucenicii săi de chilie: pe cel mai în vârstă, 
Părintele Nichita, ajutorul său neînlocuit în problemele gospodăreşti, pe 
fratele Chiril şi pe fratele Nikolăi. Însă cel mai mult îl iubea şi îl preţuia 
pe Nikolăi, doar lui îi încredința toate cele ascunse ale sufletului său. 
Adesea, îl numea în discuţiile lor „împreună-tăinuitorul său,” „viitorul 
urmaş” al său, „pruncuşor” şi alte denumiri gingaşe şi iubitoare. 
Starețul era însingurat din punct de vedere duhovnicesc. Văzând că 
seara vieţii lui se apropie de asfinţit, nu a vrut să ducă cu sine în mor- 
mânt acea bogăţie duhovnicească cu care l-a înzestrat Dumnezeu. De 
aceea, l-a ales pe Nikolâi ca urmaş al său, a hotărât să-i încredinţeze 
doar lui această bogăţie. 

- Va trimis aici Însuşi Dumnezeu... Ca şi cum aţi fi fost făcut pentru 
Optina, iar Optina făcută pentru dumneavoastră, spunea el odată. 
Starețul Varsanufie iubea şi înţelegea natura, văzând într'însa o re- 
flectare a Frumuseţii celei mai presus de toate. Se plimba deseori prin 


Schit şi prin pădurea care îl înconjura. Când era în putere, cel mai 

îndrăgit loc de plimbare era Jelezinka, unul dintre cele mai pitoreşti din 
pădurea Optinei. Într'o vâlcea, printre bălți de o culoare verde-sma- 
rald, împestriţate cu flori, curgea liniştit peste nisipul galben pârâiaşul 
Jelezinka, iar în jur se afla pădurea gânditoare şi măreaţă. De acum 
însă nu mai putea merge cu Nikolăi la Jelezinka, îi era greu să se urce 
muntele pe drumul de întoarcere. Dar în plimbările prin Schit, Nikolăi 
îi era neîncetat însoțitor. Uneori mergeau şi prin pădure, mai ales la 
nord-vest de Schit, pe drumul ce duce în satul Prâski. Se plimbau pre- 
cum tatăl şi fiul. De obicei, Nikolâi îl ducea pe Stareţ de braţ. Cu toată 
simplitatea arătată, Starețul nu îşi pierdea niciodată statutul de stareţ, 
egumen, îndrumător şi părinte. Lui Nikolâi i s'au deschis ochii în 
multe probleme după discuţiile avute cu Starețul, plin de înţelepciune 
duhovnicească. Nikolâi a primit, pe cât a putut, fărâmituri din această 
înţelepciune şi le-a păstrat cu sfinţenie în mintea şi în inima sa. 

Odată, pe când Starețul se pregătea să iasă din chilie, şi-a dat jos fesul de 
catifea şi punându-l deodată pe capul lui Nikolăi, a exclamat, zâmbind: 
— Măiculiţă! Dar ce frumuşel eşti!... 

Altă dată, când Nikolăi i-a spus că vede în sine împrăştiere şi lipsă de 
grijă, Starețul, strângându-i capul la piept şi punând mâna pe cap, l-a 
acoperit cu mantia şi, însemnându-l cu semnul crucii, a citit psalmul 
„Cel ce lăcueşte întru ajutorul celui Preaînalt.” /Ps. 90:1/ I-a poruncit 
apoi să-l citească la prilejurile grele din viaţă. 

Văzând o aşa iubire a Stareţului, Nikolăi sa umplut tot mai mult 
de un simţământ de cinstire evlavioasă, de dragoste fiiască faţă de 
îndrumătorul său. Niciodată nu abuza şi încrederea şi iubirea lui, cu 
toate că era conştient de vieţuirea sa slabă, că se leneveşte uneori la 
împlinirea îndrumărilor Stareţului şi că nu se aseamănă deloc unui 
monah prin felul în care trăieşte. 

O astfel de părere smerită despre sine trebuie să o punem pe seama 


cinstei lui Nikolăâi, deoarece ascultarea lui era atât de grea, încât îi 

ocupa întreaga zi şi, din această pricină, nu putea să-şi mai facă şi 
pravila de chilie. 

În acelaşi timp, nu avea cum să nu observe neajunsurile unor fraţi din 
Schit, mai ales în ce priveşte viaţa duhovnicească. Îl supăra faptul că 
aici, în Schitul binecuvântat, rareori puteai auzi între monahi o discuţie 
despre Dumnezeu, despre veşnicie şi despre cele legate de desăvârşirea 
duhovnicească. Aceste lucruri îl supărau şi, fără să vrea, îl duceau la 
gânduri de osândire şi dojană. 

După o discuţie cu Starețul pe această temă, Părintele Varsanufie sa 
ridicat, i-a prins capul în mâini şi i-a spus: 

- Mai important decât toate, şi înainte de toate: smeriţi-vă, smeriţi-vă! 
Când însă l-a întrebat pe Stareţ de ce monahismul contemporan se 
deosebeşte atât de vădit de viaţa aspră a monahilor din timpurile 
străvechi, Starețul i-a răspuns: „o lume slabă dă monahi slabi.” Şi, pen- 
tru a întări aceste cuvinte, i-a relatat cele spuse de Cuviosul Serafim din 
Sar6v când i-a fost adresată o astfel de întrebare. Cuviosul Serafim din 
Sar6v a ziccăînvremurile de peurmă, de dinaintea venirii Antihristului, 
monahii vor trăi precum mirenii de acum, iar mirenii vor trăi precum 
dobitoacele...Pentru Nikolăi, întreaga rânduială a vieţii pe care o du- 
cea, ce se lega de prezenţa sa permanentă la Stareţ, era binefăcătoare. 
Relaţiile dintre el şi Stareţ erau o adevărată pildă a străvechii legături 
dintre stareţ şi ucenic, deoarece avea posibilitatea deplină să-şi desco- 
pere cugetele şi să împlinească întru toate voia Stareţului, nu voia sa. 
Astfel, în vechime, apăreau noi uriaşi duhovniceşti, se iveau noi stareţi 
din adevărații ucenici, într'o perioadă relativ scurtă, lucru cu neputinţă 
fără un stareţ nevoitor. Cu adevărat, fericit este cel ce îşi dobândeşte un 
stareţ. El va merge „din putere în putere” /Ps. 83:8/, lucru ce sa împlinit 
şi cu fratele Nikolâi. Nimeni din Schit, cu atât mai puţin din mănăstire, 
nu avea o situaţie atât de prielnică precum Nikolăi. El însuşi recunoştea 


starea sa privilegiată şi, mustrându-se pentru greşeli, spunea: 

- Mi sa dat mult, dar şi mult mi se cere... 

Chiar Starețul i-a spus odată: 

- Aveţi o situaţie deosebit de fericită. Neîncetat vă aflaţi lângă Stareţ, 
având mereu posibilitatea de a-i spune cele de trebuinţă, ceea ce greu 
s'a mai putut face, mai ales după moartea Stareţului Anat6lie. Se prea 
poate ca, la rândul dumneavoastră, să încercaţi acelaşi lucruri... 

Din învăţăturile Stareţului şi din cărţile Sfinţilor Părinţi, Nikolâi a 
înţeles curând că monahismul este o luptă neîntreruptă cu lumea, cu 
trupul şi cu diavolul. A înţeles şi şi-a însuşit cu tărie ideea că trebuie 
să se pregătească pentru lupta şi necazurile ce îl aşteaptă, că starea lui 
fericită, potrivit legii vieţii duhovniceşti, trebuie să se schimbe la urma 
urmelor într'o grea luptă şi că e nevoie să se înarmeze de dinainte cu 
răbdare, pentru a nu cădea mai apoi în slăbiciune şi deznădejde, când 


va fi sub jugul ispitelor. 

CAPITOLUL 


VI 


Hristos dară pătimind pentru 

noi în trup, şi voi cu acelaşi cuget 
vă înarmaţi: cel ce a pătimit în 
trup a isprăvit cu păcatul. 

ŢI Pet. 4:1] 


Când Nikolăi a intrat în Schit, Starețul Varsandfie avea cam 64 de 
ani. Starețul era adesea bolnav. Puterile îi scădeau în chip vizibil. Nu 
rareori i se plângea lui Nikolăi că slăbeşte tot mai mult. Uneori, din 
pricina slăbiciunii, nu mai ieşea din chilie zile de-a rândul. Toate aceste 
plângeri ale sale erau pline de grijă şi dragoste faţă de iubitul său fiu 
duhovnicesc, ucenic şi viitor urmaş. 

„Am început să slăbesc... să slăbesc... Simt că nu mi-a rămas mult de 
trăit. Mă rog la Unul Dumnezeu pentru dumneavoastră, ca să vă ridicaţi 
pe picioare, să vă întăriţi. Cred că veţi fi chemat la armată. Nu-i nimic! 
Veţi merge, veţi face armata, şi veţi afla despre mai multe blana acestui 
balaur care este lumea. Uneori este frumoasă şi străluceşte, revărsân- 
du-se în multe culori. Oamenii aleargă către ea, văzând o frumuseţe 
părelnică, iar lumea-fiară îşi deschide gura şi-i înghite. Să nu vă lăsaţi 
înşelat de aceste frumoase străluciri. Să ştiţi că este doar o piele. Şi, din 
nou, să vă întoarceţi aici. Aş fi vrut să mi se mai prelungească viaţa, 
pentru ca să aveţi vreme să vă întăriţi nu numai în cele duhovniceşti, 
dar şi în cele dinafară, adică să ajungeţi rasofor. Mi-aş fi dorit să vă văd 
rasofor şi cu mantie, dar nu ştiu dacă voi mai trăi până atunci. Când 
veţi primi mantia, vi se va pune o pecete împărătească. Atunci va de- 
pinde de dumneavoastră să vă păstraţi sau să vă rupeţi... Străduiţi-vă 
încă din timpul vieţii mele să vă întăriţi aici, fiindcă nu se ştie ce va fi 
după mine...” 

Încă din anul 1909 Starețul a început să vorbească despre moartea ce se 


apropie. Au început să i se umfle picioarele. Era un semn al sfârşitului 

său mai mult sau mai puţin apropiat. „larăşi am început să slăbesc. 
Abia mai stau. Şi cu ce mă duc dincolo?... Aş fi vrut să mai trăiesc. Este 
înfricoşător să mori. Mă tem că va trebui să dau răspuns pentru fiii 
mei duhovniceşti. Cred că fac foarte puţin pentru ei, şi prea puţin mă 
îngrijesc de dânşii. Cât sânt în viaţă, cât timp mă aflu în locul acesta, 
veţi trăi cumpătat. Peste zece ani veţi fi pe picioarele dumneavoastră, 
desigur, dar eu nu nădăjduiesc că voi trăi până atunci. Va trebui să vă 
încredinţaţi vouă înşivă. După mine, va trebui să răbdaţi. Vă veţi găsi 
în situaţia în care am fost eu, când după moartea Stareţului Anat6lie, 
toate mi-au fost puse mie în spate. De aceea, încă de pe acum, să vă 
înarmaţi cu răbdare. Dar nu vă veţi clătina! Da... Cred că voi muri 
curând. Şi când mă voi odihni în pământul jilav, veţi veni la mormân- 
tul meu, vă veţi ruga pentru sufletul meu şi veţi spune: «Părintele m'a 
iubit cu adevărat»...” 

Rostind aceste cuvinte, Starețul l-a mângâiat pe cap, l-a strâns la piept 
şi l-a sărutat. Prin Aprilie, anul 1909, când Starețul şi Nikolăi rezolvau 
nişte probleme, a venit la ei portarul, Părintele Alexâi, şi i-a înmânat 
Stareţului un pacheţel pe care îl primise de la o călugăriţă. În pacheţel 
era îmbrăcăminte de schimnic. După ce Părintele Alexâi a plecat, 
Starețul a spus: 

— Îmi doream să primesc schima mare înainte de moarte. În afara 
părintelui arhimandrit, n'am spus nimănui acest lucru — şi, iată, primesc 
îmbrăcămintea de schimnic! Văd în aceasta o prevestire a morţii mele 
grabnice. Acum dorinţa nu mi se poate îndeplini, din pricina situaţiei 
mele, dar nădăjduiesc că Domnul mi-o va împlini. Sau poate voi muri 
peste puţină vreme... 

În Iulie 1909, Starețul Varsantifie a plecat împreună cu părintele arhi- 
mandrit către Lavra Sfântului Serghie, la o sinaxă monahală convocată 
de Arhiepiscopul Nicon. 


Despărţindu-se de Stareţ, Nikolăi a simţit cu acuitate, pentru întâia 

dată, toată greutatea despărțirii de iubitorul său părinte şi îndrumător; 
a înţeles, pentru întâia dată, rămânând de unul singur, de ce se lipseşte 
fără persoana Stareţului. Chiar a plâns după ce, conducându-l pe Stareţ, 
s'a întors la chilia sa. La plecare, Starețul i-a poruncit să aibă grijă de sine 
în lipsă-i, adică să-şi împlinească pravila de rugăciune. Starețul a rămas 
la sinaxă aproape trei săptămâni. Când Nikolâi a intrat din nou în chil- 
ia cea binecunoscută şi dragă, după binecuvântarea de obşte a fraţilor, 
Starețul, obosit, aşezându-se pe divan, l-a chemat lângă dânsul, l-a strâns 
la piept şi a început să-i vorbească... Toate cele spuse lui Nikolâi erau 
pline de cea mai duioasă iubire şi au rămas o taină pentru toţi, deoarece 
Nikolâi n'a încredinţat aceste cuvinte nici măcar jurnalului său. 

La sfârşitul lui 1909, Starețul ieşea tot mai rar din chilie pentru priveghe- 
re şi pentru Utrenie, chiar şi la marile praznice - ca de pildă hramul 
mare al mănăstirii, Intrarea Maicii Domnului în Biserică, Naşterea 
Domnului, Botezul Domnului şi altele. În astfel de cazuri, slujba se 
făcea în chilia Stareţului în prezenţa Părintelui Cucşa, a ucenicilor de 
chilie şi a lui Nikolâi. Starețul rostea vozglasurile, iar ceilalţi citeau şi 
cântau. Starețul era tot mai slăbit... 

Nikolăi se tulbura în suflet când Starețul îi vestea moartea sa apropiată, 
despărţirea dintre cei vii şi cei morţi. Nu-şi putea închipui cum se va 
desfăşura viaţa lui fără Stareţ. Simţea doar că moartea Stareţului va fi o 
pierdere grea şi irecuperabilă. Nu o dată a vrut să vorbească cu Starețul 
pe această temă, să rezolve câteva probleme ce îl nelinişteau. Se temea că 
durerea pricinuită de moartea Stareţului va fi atât de mare încât nu va 
putea suporta greutatea ei. Cu toate acestea, s'a hotărât odată să-l întrebe: 
- În cazul morţii, sub a cui îndrumare să trec şi ce rânduială să ţin în 
alegerea cărţilor de citit? 

Starețul, după ce a tăcut o vreme, i-a răspuns: 

- Deocamdată eu încă trăiesc şi vom fi împreună, iar când voi muri, 


vă voi da în grija Domnului. El nu vă va lăsa... Vă dau în seama lui 

Dumnezeu, aşa cum spuneau vechii Stareţi ucenicilor lor. Legat de citi- 
tul cărţilor, nu este nimic hotărât în această privinţă. Regula generală este 
aceasta: la început se citesc cărţi care ne învaţă despre viaţa făptuitoare, 
iar mai apoi cărţi despre cea contemplativă. Domnul Însuşi vă va învăţa... 
În Aprilie 1910, Nikolâi a fost tuns rasofor. De obicei, fraţii sânt făcuţi 
mai întâi rasofori. Potrivit hotărârii Consistoriului, erau trecuţi oficial 
în înscrisurile mănăstirii doar după trei ani de încercare. Nikolăi a 
intrat în mănăstire în Decembrie 1907 şi putea fi tuns rasofor abia la 
sfârşitul anului 1910. În săptămâna a şasea a Postului Mare, a venit la 
atelierele de reparaţii după cizme, iar Părintele Macărie i-a spus: 

- Părintele arhimandrit doreşte să îţi facă o mângâiere de sărbători. 
Încercaţi acestea! — şi i-a înmânat o dulamă şi o camilafcă. 

Pentru Nikolâi această veste a fost o bucurie neaşteptată şi nebănuită. 
Când i-a povestit Stareţului, acesta i-a răspuns: 

- Da. Eu am hotărârea de pe 3 Aprilie. De acum sânteţi rasofor. 
Tunderea în rasofor a lui Nikolăi, împreună cu alţi fraţi ai mănăstirii 
şi Schitului, a avut loc pe data de 16 Aprilie, în Vinerea Mare din 
Săptămâna Patimilor, în biserica Cuvioasei Maria Egipteanca, unde se 
săvârşeau de obicei tunderile. După tundere, părintele arhimandrit a 
rostit pentru călugării ce au primit tunderea un scurt cuvânt despre 
smerenie şi ascultare. Apoi, toţi cei ce au primit tunderea, cerând bine- 
cuvântare şi sfinte rugăciuni la mormintele Stareţilor adormiţi, au mers 
la Schit pentru a lua blagoslovenie de la egumenul Schitului, Starețul 
Varsaniifie, iar apoi de la Starețul I6sif. Starețul Varsanufie, vorbindu- 
le, a spus printre altele: 

- Acum asupra dumneavoastră lucrează un har deosebit. Acum pentru 
dumneavoastră începe o nouă viaţă. Şi calea pe care va merge monahul 
în această perioadă de după rasoforie va fi calea pe care va rămâne 
până la mormânt. Aţi fost tunşi rasofori. Aceasta nu este o înălţare în 


rang, precum în lume. Nu. Pe praporul monahului este scris: „Care din- 

tre voi va vrea să fie mai mare, să fie vouă slujitor.” /Mat. 20:26/ Smeriţi- 
vă, smeriţi-vă! De acum harul lui Dumnezeu vă va mângâia mai mult, 
dar şi vrăjmaşul se va înrăi mai mult, de aceea vă previn: fiţi gata de 
necazuri şi ispite... 

Nu la multă vreme după tundere, Starețul Varsanufie i-a spus lui Nikolăi: 
- Poate aţi observat că am devenit mai aspru faţă de dumneavoastră. 
Perioada aceasta, de după rasoforie, are o mare însemnătate pentru mo- 
nah. Veţi rămâne până la sfârşitul vieţii cu ce direcţie vă veţi alege şi cu 
ce dispoziţie veţi avea de îndată după tundere. V'am spus nu doar o dată, 
şi v'o repet şi acum: dezvăţaţi-vă de a glumi, de a lua în râs, că de nu, să 
nu dea Dumnezeu!, poate deveni obişnuinţă. Desigur, dumneavoastră 
aveţi din fire acest caracter vesel, dar trebuie să vă abţineţi şi să vă lăsaţi 
de luat în râs. Aduceţi-vă aminte de moarte, de chinurile iadului şi de 
cuvintele Evangheliei: „Vai vouă, celor ce râdeţi acum,” /Lce. 6:25/ şi râ- 
sul vă va îngheţa pe buze. Aţi primit tunderea în rasofor pe 16 Aprilie, 
de ziua Sfintelor Muceniţe Irina, Hionia şi Agâpia. Ce înseamnă aceste 
nume? Agâpia înseamnă iubire, Irina — pace, Hionia — cea de zăpadă. 
Înseamnă că dumneavoastră, după cuvântul Apostolului, trebuie ca 
„pacea să urmaţi cu toţii, şi sfinţenia.” /Evr. 12:14/ În afară de aceste 
virtuţi, de pace şi dragoste, trebuie să vă curăţiţi de patimi, adică să vă 
albiţi. Hionia este cea de zăpadă. Trebuie să vă curăţaţi sufletul, pentru 
a fi alb ca zăpada, aşa cum spune psalmul: „mai vârtos decât zăpada 
mă voiu albi” /Ps. 50:7/ Mai departe se spune: „Auzului meu vei da 
bucurie şi veselie.” /Ps. 50:8/ Bucuria şi veselia sânt o pregustare a 
fericirii, pe măsura curăţirii. Şi apoi: „Bucura-se-vor oasele cele sme- 
rite” /Ps. 50:8/ Aici, în acest psalm, există o continuitate logică foarte 
subtilă... În Iulie 1910, pe neaşteptate, Starețul s'a simţit foarte rău în 
timpul privegherii, încât a ieşit din biserică şi, venind la chilie, s'a în- 
tins în pat. În dimineaţa următoare, se simţea atât de slăbit, încât n'a pu- 


tut să se ridice din pat fără ajutorul ucenicilor de chilie şi a lui Nikolâi, 

care nu l-a părăsit toată noaptea. Aflând de boala Stareţului, au venit 
părintele arhimandrit, duhovnicul mănăstirii, Părintele Theodâsie şi 
felcerul, Părintele Panteleimon. Starea sănătăţii Stareţului era foarte 
gravă. În seara aceleiaşi zile, Părintele Theodssie l-a tuns pe Stareţ în 
schima mare, iar naşul său de Evanghelie a fost Părintele Nectărie, iero- 
monah al schitului. Pe când se pregătea de tundere, Starețul l-a chemat 
pe Nikolăi şi i-a spus: 

— S'ar putea să ne despărţim. Ceea ce nam dus eu la bun sfârşit, să 
desăvârşească harul lui Dumnezeu... 

Nikolăi a izbucnit în plâns. Nu credea că Starețul poate muri. 

A început tunderea. Când Starețul a fost îmbrăcat în schimă, Nikolăi a 
privit la dânsul şi, din nou, cu greu şi-a stăpânit lacrimile. După tun- 
dere, când toţi au plecat, Starețul i-a spus: 

— Acum trebuie să înceapă o nouă viaţă pentru mine... 

În dimineaţa următoare, Starețul s'a simţit ceva mai bine, iar peste încă o 
zi se simţea în stare să-l primească pe Părintele I6sif, care venise să vizi- 
teze bolnavul. Starețul s'a îndreptat. Peste câteva zile, i-a spus lui Nikolăi: 
- Schima este un hotar. Sau moartea, sau însănătoşirea. Văd că schima 
m'a ridicat! Trebuia să mor, dar acum mi sa dat o amânare... Simt că în 
mine a început o nouă viaţă, dar în ce va consta, nici eu nu ştiu. Simt 
o înteţire a furtunii. Nu mam gândit că va fi linişte, dar nici nu mam 


aşteptat ca furtuna să se înteţească. A început teama de viitor. 


Încă înainte de a primi ordinul de încorporare din anul 1909, în timpul 
cât a stat la M6scova, Nikolâi a răcit. A început să-l doară gâtul, care îl 
supăra încă din copilărie. Din această pricină nu putea cânta prea mult 
timp, gâtul obosea repede. 

De această dată, boala a durat aproape două luni de zile. Concomitent 


cu durerile de gât, a început să-l doară şi piciorul stâng, o dată cu di- 

latarea venelor. Durerile şi slăbiciunea în picioare se măreau în timpul 
şederii îndelungate la rugăciune. A trebuit să apeleze după ajutor la 
spitalul mănăstirii. Felcerul, Părintele Panteleimon, l-a sfătuit să-şi ban- 
dajeze piciorul bolnav, dar acest remediu nu i-a putut uşura în esenţă 
durerile. La sfârşitul anului 1909, durerile şi slăbiciunea picioarelor 
erau atât de puternice, încât cu greu putea sta la slujbele bisericeşti, 
fiind nevoit să se aşeze chiar şi atunci când nu se cuvenea. Începând cu 
anul 1910, la durerea de picioare s'a mai adăugat şi o slăbiciune generală 
în tot trupul, şi o oboseală rapidă. A început să fie biruit de somn. Au 
apărut dureri de piept, mai ales atunci când râdea. Se poate presupune 
că motivul bolii, în parte, era felul de viaţă din Schit, neobişnuit pentru 
dânsul: post, priveghere, stat îndelung în picioare. Toată ziua trebuia 
să stea în picioare, aproape fără să se aşeze, vreme de multe ceasuri. 
Pe lângă acestea, ascultarea avută era foarte grea. Venea seara la chi- 
lia sa extrem de obosit. Când îi împărtăşea Stareţului neputinţele sale 
trupeşti, îndeosebi durerea de picioare, din pricina căreia rezista cu 
greu la slujbe, acesta îi spunea că boala de picioare i-a trimis-o Domnul, 
din dragoste de dânsul... Domnul ştie ce face, şi fiecărui om care 
păşeşte pe calea plăcută Lui îi trimite ce-i este de folos pentru păşirea 
cu succes pe această cale mântuitoare. 

La sfârşitul anului 1910, Nikolăi se simţea foarte rău din punct de ve- 
dere fizic. Nu avea cum să îşi vadă faţa, deoarece, chiar dacă ar fi avut 
oglindă, nu ar fi avut nici vremea, nici dorinţa să se privească. Însă 
Starețul a văzut o schimbare bruscă pe faţa lui Nikolâi. Odată, în vara 
anului 1910, dintr'odată, fără nici o legătură cu discuţia avută, privind 
la Nikolăi, el i-a spus: 

- Doar nai să mori... 

Peste câteva zile, privindu-l cu stăruinţă, Starețul i-a spus din nou: 

— Să nu-ţi treacă prin cap să mori. După ce voi muri eu, atunci şi dum- 


neata... Măcar în ziua următoare... 

- Părinte, observați oare ceva la mine? — l-a întrebat Nikolâi. 

- Observ... Observ... Îţi voi spune mai apoi... 

După un oarecare timp, Starețul i-a zis iarăşi: 

- Trebuie să supravieţuiţi. Ce mă voi face? 

— Părinte, îmi spuneţi acest lucru a treia oară. Din ce pricină? 

La acestea, Starețul nu a răspuns nimic... 

Pomenirea morţii de către Stareţ îl uimea şi îl speria pe Nikolâi. Îl 
uimea pentru că nici măcar nu bănuia schimbarea bruscă petrecută 
în înfăţişarea sa exterioară. A cugetat îndelung la cuvintele tainice 
ale Stareţului, dar nu le putea pricepe. Un singur lucru înţelegea, că 
Starețul avea în vedere moartea sa fizică. Lucrul acesta îl făcea atent 
şi îl silea să se gândească mai des la trecerea în viaţa veşnică. Nu 
se simţea pregătit pentru această trecere, văzându-şi cu limpezime 
neajunsurile în cele duhovniceşti, şi acest lucru stârnea o mai mare 
năzuinţă de îndreptare. 

Putem presupune că încă din anii tinereţii, de pe la vârsta de 20-24 de 
ani, Nikolăi suferea de un proces ascuns de tuberculoză. Dar el nu ştia 
despre aceasta. Se poate să nu fi ştiut nimeni în afară de Stareţ, care îl 
urmărea cu agerime pe viitorul său urmaş. 

E neîndoielnic că Domnul, pentru sfintele rugăciuni ale Stareţului, 
ce vedea în persoana lui Nikolâi singura mângâiere şi bucurie la 
apusul zilelor sale, l-a ajutat să învingă boala. El nu a murit, ci a 
rămas în viaţă, întru slava numelui lui Dumnezeu pe pământ, prin- 
tre oameni. 

Nikolăi şi-a îndurat plin de bărbăţie, răbdare şi dârzenie starea 
bolnăvicioasă, cu ajutorul lui Dumnezeu şi cu rugăciunile Stareţului. 
Nu s'a descurajat şi nici nu a slăbit duhovniceşte. Era, ca şi mai înainte, 
fericit cu duhul. Această stare de bucurie a duhului a fost înlesnită de 
înnăscuta-i bucurie de viaţă şi de credinţa în cuvintele Stareţului că 


Domnul i-a trimis boala, din dragoste faţă de dânsul. Această credinţă 

i-a dăruit nădejde în mila şi ajutorul lui Dumnezeu, şi i-a întărit pute- 
rile duhovniceşti şi trupeşti. În parte, se poate să fi avut această stare 


de bucurie şi pentru că nu cunoştea seriozitatea bolii sale. 

CAPITOLUL 


VII Că mulți sânt chemați, 
dar puțini aleşi. 


/Mat. 22:14] 


O durere nespus de mare i-a pricinuit fratele său, Ivânuşka. După cum 
s'a amintit la începutul acestei povestiri, ei au intrat împreună la Schitul 
Sihăstriei Optina. Împreună şi-au dat vieţile în îndrumarea Stareţului 
Varsanifie, cu un singur ţel sfânt, de a duce o viaţă călugărească 
plăcută lui Dumnezeu. De aceea, au locuit la început împreună, chiliile 
lor fiind una lângă alta. Dar drumurile lor s'au despărţit curând. La 
început, această despărţire nu a fost vizibilă în afară. Ea se ascundea 
în aşezarea lor lăuntrică. Dar starea aceasta era diferită la ei, după cum 
şi firile lor erau diferite. Nikolăi, un tânăr liniştit, cumpătat, iubitor de 
pace, şi-a încredinţat pe deplin, sincer şi fără rezerve, voia şi mintea sa, 
precum şi întreaga sa viaţă în mâinile Stareţului, încă din primele zile 
de vieţuire în Schit. Înflăcărat şi nerăbdător în dorinţele sale, Ivân, cu 
o minte curioasă şi o părere extrem de bună despre superioritatea sa 
intelectuală, nu a putut să-şi încredinţeze, pe deplin şi cu inimă curată, 
voia şi mintea sa către voia Stareţului. Acest lucru l-a pierdut... 
Starețul Varsanirfie a văzut încă din primele zile sufletul lui, precum şi 
sufletul lui Nikolăi. Odată, încă prin 1908, Starețul i-a vorbit lui Nikolăi 
despre fratele său, care tocmai ieşise de la dânsul: 

- lată, mi se plânge că are multe îndoieli şi nelămuriri, că nu înţelege 
multe lucruri. M'a copleşit cu întrebările: „Dar de ce?” „Dar pentru ce?” 
„Dar aceasta?” „Dar cealaltă?” Eu îi spun: „lertaţi, nu pot răspunde. 
Şi eu, şi ucenicii de chilie ne-am sculat la ora patru, toată ziua sân- 
tem în picioare.” El îmi spune: „Unii îl laudă pe Avva Dorothâi, dar 


eu nu înţeleg nimic.” De aceea se mâhneşte. l-am răspuns: „Chiar nu 

înţelegeţi nimic? Poate totuşi înţelegeţi ceva. Harul lui Dumnezeu i-a 
lăsat unuia zece puduri, iar altuia, dumneavoastră, măcar un bănuţ. Să 
mulţumiţi pentru aceasta, şi va fi bine. Când Starețul Macărie era frate, 
i se părea că înţelege cartea Avvei Dorothâi. Mai apoi, ieromonah fiind, 
spunea că nu înţelege multe lucruri din această carte. Dacă Starețul 
Macărie, cu mintea sa îngerească, nu înţelegea pe deplin această carte, 
nu este uimitor că nici dumneavoastră nu o înţelegeţi! Această carte 
este temelia vieţii călugăreşti. Ea are o mare adâncime, deoarece 
este scrisă din insuflarea Duhului Sfânt. Nu degeaba au trecut cinci- 
sprezece veacuri şi este încă citită — şi nu numai la noi, ci şi în Apus, 
în mănăstirile de acolo.” Atunci ma întrebat: „De ce astăzi nu mă simt 
mângâiat de dumneavoastră?” „Nu ştiu. Sânteţi mâhnit, iar la mâhnire 
trebuie să-i mulţumeşti lui Dumnezeu, deoarece Pronia Dumnezeiască 
ştie mai bine ce ne este de folos.” Ivân caută cu sinceritate mântuirea, 
dar vrea să priceapă totul cu mintea. El vrea să dobândească cunoştinţe 
lipsite de temei doar cu mintea, fără făptuire. O astfel de părere şi-a 
făcut Starețul despre Ivân, după primele discuţii cu dânsul. Cele ce au 
urmat au dovedit că Starețul, încercat în viaţa duhovnicească, nu s'a 
înşelat. Ivân era un tânăr talentat. El învăţa foarte bine în gimnaziu, 
mai bine decât Nikolâi. Se remarcase mai ales prin compunerile sale, 
care deveniseră model chiar şi pentru clasele mai mari ale gimnaziului. 
Dacă ar fi mers pe alt drum, ar fi ieşit din el un bun preot predicator 
sau un misionar. Dar căile Domnului sânt necunoscute pentru slaba 
noastră înţelegere! În primii doi ani petrecuţi la Schit, după cuvintele 
lui Ivân, „am trăit ca în rai şi m'am socotit cel mai fericit dintre muri- 
tori.” El avea ascultarea de paracliser. Starețul Varsanifie se compor- 
ta faţă de amândoi fraţii cu grijă şi atenţie. Dar când sa apropiat de 
Nikolăi şi l-a numit secretarul său, aceste lucruri l-au atins dureros pe 
Ivân. Acesta nu se putea împăca cu gândul că i sa dat întâietate fratelui 


său, pe care îl socotea inferior din punct de vedere al dezvoltării in- 

telectuale, în ascunzişurile sufletului său. Şi-a ascuns cu grijă gelozia şi 
invidia faţă de fratele său!!* 

În virtutea îndatoririlor sale, Nikolâi îşi petrecea zilele împreună 
cu Starețul, iar Ivân îl vedea doar în fugă. Erau zile când nu se ve- 
deau deloc. Această situaţie nu a fost nici pe departe spre folosul 
lui Ivân. Nedespărţiţi în lume, acum, cu voia lui Dumnezeu, fraţii 
s'au despărţit. Nu mai era între ei acea unanimitate şi identitate 
de păreri. Ivân se îndepărtase în chip vădit de fratele său, dar lui 
Nikolăi nici prin minte nu îi trecea că vrăjmaşul vrea să semene 
neghină între dânşii, adică dezbinare, vrajbă, ură. „L-am sfătuit să 
menţină dragostea şi unirea. Dar cum aş fi putut face acest lucru, 
când noi aproape nu ne vedem unul pe altul şi când simţeam că Ivân 
se depărtează de mine?” 

Părerea prea bună despre posibilităţile proprii l-a făcut pe Ivân să 
născocească pentru sine nişte nevoinţe împotriva rânduielilor Schitului, 
în mod arbitrar, fără blagoslovenia Stareţului. Se ruga îndelung în vre- 
mea nopţii, mult mai mult decât pravila de rugăciune cuvenită. La 
citirea Psaltirii în biserică, cerea de unul singur să o facă în perioada ce- 
lor mai grele ore din noapte. Odată a mâncat chiar pâine neagră cu ulei 
de candelă, după pilda vechilor schimnici, şi, drept urmare, a nimerit la 
spital. Cu toate că făcea acestea cu bună intenţie, s'a înhămat la lucrarea 
mântuirii sufletului în mod arbitrar şi cu prea multă râvnă. Adevărul 
e că era încă un copil, un copil înflăcărat. Înflăcărarea lui, însă, s'a 
stins repede. Viaţa monotonă a vieţuitorilor Schitului l-a plictisit în 


scurtă vreme. Năzuinţa lui nerăbdătoare şi nechibzuită de a se înălța 


13 „Amarul meu a început din pricină că nu am spus nimănui (nici chiar Stareţului) despre 
unele ispite ale mele... Aş fi putut rămâne fără de păcat dacă nu i-aş fi osândit şi invidiat pe 
alții — pe deasupra, pe nişte oameni mari! Şi după cum judeci, în mod inevitabil, aşa vei fi şi 
judecat! Acest lucru a început să mă dărâme! Fratele meu ştia superficial despre aceasta, şi 
inima lui parcă nu se mai deschidea pe atunci către mine...” (Din scrisoarea lui I. M. Belia- 
ev către L. E. şi V. E. Mejkov, din 18 lunie/1 Iulie 1959) /n.ed.rus.] 

la cer dintr'o dată şi fără mari nevoinţe s'a preschimbat în mâhnire şi 
deznădejde. La sfârşitul anului 1909 nu-şi mai putea ascunde dificila 
lui stare sufletească nici faţă de Stareţ, nici faţă de fratele său. Nikolăi îl 
compătimea sincer, îi părea rău de dânsul, dar nu putea nici să-l ajute, 
nici să-i uşureze mâhnirea. Nikolâi nu a fost niciodată în situaţia de a 
trăi astfel de sentimente şi, de aceea, nu îl înţelegea pe Ivân. 

- Rugaţi-vă pentru frate, rugaţi-vă! Satana s'a ridicat cu putere asupra 
lui, îi spunea Starețul lui Nikolăi. 

La începutul anului 1910, Ivân i-a anunţat pe Stareţ şi pe fratele său că 
are de gând să părăsească Schitul şi să plece în Athos. Oricât au încercat 
Starețul său şi Nikolăi să-l convingă să renunţe, el şi-a impus cu dârze- 
nie voia sa. 

- Ne vom ruga şi vom plânge pentru el, a spus Starețul. 

Pe 27 Ianuarie, aproape fără să-şi ia rămas bun de la Nikolăi, Ivân a 
plecat la Mâscova. Înainte de plecare, i-a spus fratelui tot ce adunase 
în suflet. Nikolâi a fost nevoit să asculte multe cuvinte neplăcute şi de 
ocară din gura fratelui său, ce i-au adus multă amărăciune. 
Asigurându-se de binecuvântarea Episcopului Trifon, Ivân a plecat 
de la Mâscova către Athos. Înainte de plecare, i-a trimis Stareţului 
Varsanufie şi fratelui său o scrisoare în care le cerea iertare şi sfinte 
rugăciuni, despărţindu-se de dânşii pentru totdeauna. În Athos nu a stat 
multă vreme, vreo lună-jumătate sau două. Nu i-a plăcut acolo nimic. 
Pe deasupra, s'a mai şi îmbolnăvit şi, simțind că nici aici nu-şi găseşte 
liniştea sufletească, s'a întors frământat la Mâscova. Dar nici M6scova 
nu l-a mulţumit, cu toate că, după cuvintele sale, „nu m'am îndepărtat 
de Mănăstirea Arătării Domnului şi de Părintele lonă,” părintele său 
duhovnicesc care s'a purtat cu dânsul cu o deosebită atenţie şi căldură. 
La sfârşitul lui Aprilie 1910, la rugămintea sa, a fost primit din nou 
la Schitul Sihăstriei Optina, după cum l-au sfătuit Episcopul Trifon şi 


Părintele Ionă. 

De această dată, Nikolâi a fost uimit de faptul că Ivân începuse să scrie 
versuri, chipurile cu binecuvântarea Stareţului Varsanifie. Versurile 
lui Ivân nu erau rele, dar conţinutul lor era străin lui Nikolăi şi, de 
aceea, le înţelegea prea puţin. În sufletul său, el nu le încuviinţa şi le 
numea „plângăreţe,” pentru că Ivân descria în ele starea sa sufletească 
tristă, de neînțeles lui Nikolâi. 


Ivân şi-a închinat una din poezii fratelui său. lată această poezie: 


Cum voi cânta cântarea Domnului în pământ străin? 
(prelucrare a Psalmului 136) 
Nu... În cântecele mele nu veţi găsi bucurie! — 
Imne de biruință vă trebuie vouă... 
Dar cântul meu e de-ntristare, 
Suspinurile mele vă sânt străine! 

Dar eu, la râul Vavilonului şezând, 
Acum când sânt în surghiun, îndrăzni-voi oare 
Imnul libertăţii să-l cânt?! 

În lanțuri ce zăngăne 
Pot doar să plâng! 

Spre cer vreau să-mi ridic ochii 
Dar văd doar bolta închisoriil... 

Şi-aş vrea să mă scol, dar nu am puteri, 
Ferecat sânt pe de-a-ntregu-n cătuşe! 
Abia-mi aduc aminte de sfânta mea țară 
Atunci când gemetele se rup de pe buzele-mi! 
O!, de-aş putea măcar la sfârşitul vieții 
Să privesc la patria maică! 

Şi când uita-voi eu Sionul 
Atunci uitată să fie dreapta mea! 


Mai bine-ar fi de-aş amuţi pe vecie, 

Decât sufletu-mi să-ndrăgească străină cântare! 
Aminteşte-Ţi, Dumnezeule, de vrăjmaşul 
Şi de ziua năpastei, 
Atunci când am fost în surghiun! 

O, ce bucuros mai era el, cel vinovat de surghiun, 
Cel ce caută să ne piardă pe toțil... 
„„„Fericit cel ce îi va răsplăti Cu aceeaşi răsplată 
Şi cel ce nu va pregeta să zdrobească de piatră 


Pe toți copiii ce i-a zămislit. 


Se dedică celui ce caută cântarea Domnului, iubitului meu frate întru Hristos, 
celui mai cinstit între monahi, Părintelui Nikoli, ca să se roage pentru mine 
netrebnicul să mă învrednicească Domnul şi pe mine să mă unesc cu ceata 


celor ce caută cântarea Domnului în Patria Sfântă. [Monahul Ioân/ 


Când Nikolăi i-a arătat Stareţului poezia, acesta i-a interzis lui Ivân să 
mai scrie versuri. Este posibil ca Nikolăi să nu fi înţeles nimic, dar cu 
siguranţă Starețul a înţeles aluziile exprimate de Ivân în acele versuri, 
poate inconştient — şi anume aluziile la „bolta închisorii” şi la faptul 
că suferinţele şi gemetele sale sânt străine şi Stareţului Varsanufie şi 
Părintelui Nikolăi... 

La scurtă vreme după acest episod, Ivân i-a scris Stareţului o scrisoare 
pe care acesta a numit-o „îngrozitoare,” după care i-a spus lui Ivân că 
ar fi mai bine dacă ar vieţui într'o mănăstire oarecare din M6scova. 
Mutându-se în M6scova, la rude, Ivân a alcătuit un acatist foarte bun 
în cinstea Sfântului Ierarh Parthenie al Lampsacăi, încuviinţat de 
Episcopul Trifon şi tipărit în anul 1912 cu binecuvântarea Sfântului 
Sinod. Mai apoi, au apărut zvonuri că pe când se afla încă în Athos 


fusese tuns în mantie, în taină, de către unul dintre chilioţi cu nu- 

mele Parthenie. Cât sânt de adevărate aceste zvonuri, nu se ştie!! 
Ivân a locuit la M6scova până în toamna anului 1910, în Octombrie, 
când sa întors la Sihăstria Optina şi a fost primit din nou la Schit, 
având, ca şi mai înainte, ascultarea de paraclisier. Când sa întors pen- 
tru a treia oară la Sihăstria Optina şi a mers la părintele arhimandrit cu 
rugămintea de a fi primit la Schit, acesta, cu obişnuitul său zâmbet pe 
jumătate ironic, i-a spus: 

— Ai văzut piatra ce se găseşte lângă balconul meu? 

— Am văzut-o, părinte. (Acea piatră era atât de mare, încât cu greu o 
puteau ridica doi sau trei oameni). 

- Mergi şi o mută din loc. 

— Părinte, nu am putere să fac acest lucru! 

- Dar ceri să fii primit la Schit!..., a zis părintele arhimandrit şi, luând o 
înfăţişare serioasă, l-a binecuvântat şi de această dată. 

Astfel sau terminat relativ bine peregrinările lui Ivân între Optina, 
Mâscova şi Athos. 

Nikolâi a retrăit puternic toate cele întâmplate cu fratele său şi, chiar 
dacă chinurile lui Ivân rămâneau de neînțeles, îi părea rău de dânsul, 
îl compătimea şi se ruga pentru el, învinuindu-se amarnic că s'a com- 
portat faţă de dânsul cu atenţie neîndestulătoare. Starețul şi Nikolăi 
au fost bucuroşi când Ivân, părând că s'a înţelepţi, s'a întors cu sme- 


renie la Schit. 


14 loan Beliaev nu a primit tunderea în mantie. La Athos, el s'a întâlnit cu leroschimonahul 
Parthenie, care i-a dat de blagoslovenie „icoana ocrotitorului său.” Tunderea în rasă a pri- 
mit-o de praznicul Paştilor, în anul 1912. „La Optina nu au reuşit să mă îmbrace din pricină 
că am plecat la Golutvin. Pe mine m'a îmbrăcat personal în rasă Părintele Varsaniifie.” (Din 
scrisorile lui 1. M. Beliaev către L. E. şi V. E. Mejkov, din 3/16 Septembrie 1958) In.ed.rus.] 

CAPITOLUL 


| ] | I| În lume necaz veţi avea... 
/l0. 16:33] 


Viaţa lui Nikolâi se scurgea ca şi mai înainte, în linişte şi pace, şi buna 
lui stare sufletească nu se întrerupsese. În perioada aceasta, se apropia- 
se într'o aşa măsură de Stareţ şi se iubeau unul pe altul cu sfânta dra- 
goste cea întru Hristos încât aproape nu se mai despărţeau. Nikolăi chiar 
mânca împreună cu Starețul şi adesea rămânea noaptea şi dormea pe 
divanul ce se găsea sub tablourile Stareţilor. 

Presimţind despărţirea apropiată de iubitul său fiu duhovnicesc, des- 
pre care amintise în nenumărate rânduri, Starețul i-a spus lui Nikolăi: 

— Va fi ce este bineplăcut lui Dumnezeu! Să nădăjduiţi doar în 
Dumnezeu, şi nu în oameni. Dumnezeu îşi alege şi îşi numeşte slugile 
Sale. Mie nu mi s'a descoperit cum şi cine veţi fi. Nu degeaba via elibe- 
rat Domnul de serviciul militar. Să trăiţi călugăreşte şi Domnul nu vă 
va părăsi. Şi aici aţi primit, şi acolo veţi primi. Doar să nu povestiţi 
nimic nimănui din ceea ce v'am spus... 

Ultimele cuvinte Starețul i le spunea adesea lui Nikolăi. Când Starețul 
îi dăruia ceva — o carte, o iconiţă, metanii, ceva dulciuri — întotdeau- 
na îl avertiza să nu spună nimănui, pentru a nu da naştere la invidie. 
Nikolăi a împlinit cu sfinţenie ceea ce i-a poruncit Starețul, iar mai apoi 
i-a sfătuit el însuşi pe fiii lui duhovniceşti să procedeze la fel. 

Odată, Starețul i-a spus lui Nikolăi: 

- Nu veţi trăi şi nu veţi avea tot timpul această pace şi linişte, aşa cum 
este acum. Va trebui să răbdaţi... să răbdaţi foarte mult... Eu nu vă spun 
acestea ca să deznădăjduiţi, nu!, ci ca să ştiţi că vor veni astfel de vre- 


muri. Adunați puteri acum! Atunci veţi spune: „Ioate acestea mi le-a 

zis Părintele încă de acum douăzeci de ani...” Se apropie zile grele... 
Pentru toţi va fi greu de trăit, pretutindenea, dar îndeosebi monahi- 
lor. Va fi greu de trăit, dar Domnul nu vă va părăsi şi nu vă va lipsi de 
Împărăţia Cerului... Mă rog lui Dumnezeu să vă pună pe picioare, ca să 
vi se întărească picioarele — care sânt încă picioare de copil — deoarece, 
după mine, vrăjmaşii vor tăbărî asupra dumneavoastră. Să nu vă temeţi, 
însă, deoarece temelia dumneavoastră va sta pe piatra făgăduinţelor 
făcute. Vă aflaţi în aceeaşi situaţie în care eram şi eu, oarecând. Starețul 
Anatdlie era foarte binevoitor faţă de mine. Duhovniceşte, eu eram mai 
aproape de dânsul decât toţi. El mă numea nevoitor, ceea ce stârnea in- 
vidia câtorva dintre fraţi. Este adevărat că nu eram aşa de apropiat faţă 
de Starețul Anatlie precum sânteţi dumneavoastră faţă de mine, dar 
m'am bucurat totdeauna de unele înlesniri. Şi, iată, după moartea lui au 
început să mă atace. Mi-a fost foarte greu... Vă vorbesc despre necazu- 
rile şi ispitele mele pentru ca să întăriţi în dumneavoastră credinţa în- 
tru Domnul, căci veţi îndura multe... Şi trebuie să vă dovediţi credinţa 
prin fapte. Singura mea nădejde este în Domnul, vă spun adevărul. „Nu 
vă nădăjduiţi în boieri, în fiii oamenilor...” Intraţi în monahism având 
cele mai bune condiţii. lar necazurile şi ispitele pe care le aşteptaţi, le 
veţi îndura cu ajutorul Domnului, deoarece deja vă întăriţi. Ele vă vor 
sluji la proslăvirea numelui Domnului şi la primirea cununilor... Voi 
ajunge oare până când veţi fi în mantie?... Da... Atunci aş zice: „Acum 
slobozeşte pre robul tău, Stăpâne!” /Lc. 2:29/ 

Altă dată, Starețul i-a spus: 

— Să nu doriţi egumenia, frate Nikolăi! Este tare grea. Doar din ascul- 
tare, de vi se va cere... Dacă va fi plăcut Domnului să luaţi jugul egu- 
meniei — un jug, deşi greu, dar şi plin de roade — vă spun din timp să 
fiţi foarte atent şi grijuliu în ceea ce priveşte partea financiară. Atenţia, 
exactitatea şi acurateţea în treburi şi îndatoriri vor înlesni şi concentra- 


rea lăuntrică, sufletească a dumneavoastră, când veţi dobândi atenţia 

faţă de sine. Starețul îşi punea mari nădejdi în Nikolăi, în urcarea aces- 
tuia pe scara ierarhică, şi se străduia să-l pregătească din vreme pentru 
slujirea Bisericii ce-i stătea înainte. Când a băgat de seamă că Nikolăi 
rosteşte neclar câteva cuvinte, mai ales la vorbirea în grabă, l-a sfătuit 
să se ocupe de îndreptarea acestui neajuns în vorbire şi l-a învăţat cum 
să procedeze. l-a amintit acest lucru în nenumărate rânduri: 

— Este necesar pentru folosul dumneavoastră personal şi al mânăstirii. 
Cât sânteţi încă tânăr, puteţi îndrepta acest neajuns... 

Curând după tundere, i-a dat lui Nikolăi o carte, manualul lui Svirelin 
„Lipicul bisericesc,” şi i-a dat blagoslovenie să înceapă studierea tipicu- 
lui, mai puţin locurile care se referă la preot. 

Odată, pe când se plimbau prin Schit, Starețul i-a spus: 

— De bună seamă că nici eu, nici dumneata nu avem de gând să ne 
despărţim unul de altul, dar e-adevărat: bine este să mori în Schit la 
aceşti ani ai dumneavoastră. lar pe mine, „Cel neîndurător,” m'ar fi dus 
şi mar fi aşezat sub tei... Şi Starețul a arătat cu mâna către mormintele 
călugărilor adormiţi în Schit. 

- E şi dorinţa mea să rămân pentru totdeauna în Schit, şi să stau aici în 
mormânt. Cuviosul loân Scărarul spune că „cel ce nu s'a curăţat, de îşi 
doreşte moartea, se poartă nebuneşte,” a rostit Nikolăi. 

— De ce să vă doresc moartea? Daţi-mi mie dreptul de a o dori... Dar, cu 
toate acestea, se poate întâmpla oricând. Dumnezeu are socotelile Sale. 
Nu se ştie pe cine dintre noi îl va cere Domnul mai înainte... 

— De ce sânteţi numit uneori „Cel neîndurător”? 

- Nu ştiu. În vieţile sfinţilor se spune că diavolii îl numeau pe Sfântul 
loân Theologul „Cel neîndurător foarte.” Desigur, noi nu putem fi aşa 
de „neîndurători foarte” precum Sfântul Apostol loân Theologul. E 
bine dacă vom fi măcar „puţintel mai neîndurători.” 

- Părinte, i-a spus odată Nikolâi Stareţului, după o discuţie îndelun- 


gată, aş vrea să aud de la dumneavoastră, din gura dumneavoastră, 

că nu trebuie să plec din aşezământul acesta, din Schit, şi să rabd 
totul. 

- Domnul te va binecuvânta, copilul meu, să nu pleci din Schit. Rabdă 
totul... da, se poate, dacă nu ţi-a mai rămas mult de trăit... Te binecu- 
vântez cu bucurie. Da... Voi muri, dar nu voi pleca... Este altceva dacă 
te vor muta în mănăstire. Deocamdată sânteţi încă frate, puteţi refuza, 
spunând că aţi intrat doar în Schit. Dar dacă veţi fi în mantie, nu veţi 


putea refuza. Poţi doar să ceri. 


Nimic nu tulbura viaţa liniştită a vieţuitorilor Schitului, depărtaţi de 
lume. Întâmplări mai neobişnuite au fost, de pildă, un incendiu la fabri- 
ca de cărămidă, apariţia unor epidemii de holeră în satele învecinate, 
moartea unuia dintre fraţi, nişte hoţi care au intrat la vremea prive- 
gherii în chilia Părintelui loân Polevoi şi altele. 

Un eveniment de seamă care a tulburat viaţa tihnită a călugărilor de la 
Optina a fost venirea scriitorului Lev Tolstoi, la sfârşitul lui Octombrie 
1910. Lev Tolstoi mai fusese şi înainte la Sihăstria Optina, nu o dată, 
la Starețul Amvr6sie, iar mai apoi la Starețul I6sif. Dar dându-i-se de 
ştire că în urmărirea lui se află soţia, fiica şi Ciertkov, a fost silit să 
plece în grabă, fără să mai intre la Stareţi sau la părintele arhiman- 
drit. Călătorind cu trenul, Lev Tolstoi s'a îmbolnăvit subit şi, în gara 
Astapovo, fiind într'o stare gravă, a fost adăpostit în locuinţa şefului 
de staţie, unde mai apoi a şi murit. Printr'un ordin al Sfântului Sinod, 
Starețul I6sif fusese însărcinat să meargă la muribund, cu scopul de 
a face o ultimă încercare spre a-l convinge pe conte de adevărurile 
Bisericii Ortodoxe şi de a se uni cu aceasta. Starețul I6sif nu a refu- 
zat, dar în ziua plecării s'a simţit atât de slab, încât nu a putut merge. 
Atunci, printr'o altă telegramă primită de la Sinod, a fost însărcinat să 


meargă egumenul Schitului, Părintele Varsanifie. Starețul a vrut să-l 

ia şi pe Nikolâi. Dar apoi, vorbind cu părintele arhimandrit, a plecat 
însoţit de felcerul mănăstirii, lerodiaconul Panteleimon. 

Nikolâi, conducându-l pe Stareţ şi luându-şi rămas bun, sa întors la 
chilie. Pe masă se găseau nişte batiste, dăruite de Stareţ nu cu mult 
înainte de plecare. Luându-le în mâini şi privindu-le, a şoptit fără să se 
gândească la ce zice: 

- Batiste, batiste! Va trebui, oare, să-mi şterg cu ele lacrimile la vreme 
de necazuri?... 

Starețul a lipsit câteva zile şi s'a întors cu bine la Schit, spre marea bu- 
curie a lui Nikolâi. Călătoria lui nu a fost încununată de succes. Nu li 
s'a îngăduit să intre la muribund nici lui, nici chiar soţiei sale, cu toate 
rugăminţile nenumărate. Aşa a rămas moartea scriitorului apostat o 
taină pentru toţi, spre întărirea cuvintelor proroceşti ale Protoiereului 
Ioân din Kronştadt. 

Şi din nou au început să curgă lin zilele, săptămânile, lunile. A venit şi 
anul 1911. În acest an, o întâmplare însemnată şi nefericită a fost moartea 
Stareţului I6sif. Slăbind încet, Starețul s'a stins în linişte, la 74 de ani, aşa 
cum şi-a trăit şi lunga-i viaţă. A trecut la Domnul pe data de 9 Mai, fără 
suferinţe deosebite. Starețul nu mai era! Cu onorurile cuvenite, însoţit 
de o mare mulţime de fii duhovniceşti şi admiratori, Starețul I6sif a fost 
prohodit şi îngropat în acelaşi paraclis cu Starețul Amvrâsie.* 

Soborul fraţilor mai vârstnici din mănăstire şi schit l-a ales Stareţ pe 


leromonahul Nectârie” din Schit, cel ce, cândva, i sa părut lui Nikolâi 


15 Contele Lev Nikolaievici Tolstoi (1828-1910), cunoscut astăzi îndeosebi ca scriitor, a fost 
şi întemeietorul unei mişcări bazate pe învățăturile sale despre o nouă religie şi etică, numi- 
tă de unii istorici „anarhism creştin pacifist.” Pentru aceasta, Sfântul Sinod al Bisericii Ruse 
I-a excomunicat în 1911. Principalul său discipol a fost Vladimir Ciertkov, cel care a organi- 
zat după moartea lui Tolstoi mişcarea „tolstoiților.” In.red.] 

16 Paraclisul comun a fost construit mai târziu. In.ed.rus.] 

17 Părintele Nectărie a fost ales stareț la data de 12 Martie 1912, după mutarea Starețului 
Varsaniifie la Mănăstirea Staro-Golutvin. In.ed.rus.] 

„cam ciudat.” Este adevărat că Starețul Nectârie, cu toată statura sa 
duhovnicească înaltă, avea puţină nebunie pentru Hristos. Unele din- 
tre cuvintele şi lucrările sale erau întotdeauna neînţelese de cei din jur. 
Moartea Stareţului I6sif a prevestit dezlănţuirea unei furtuni 
înfricoşătoare asupra Schitului, ale cărei lovituri, cu voia lui Dumnezeu, 
au fost îndreptate împotriva Stareţului Varsanufie şi a Părintelui 
Nikolâi. Moartea Stareţului I6sif, dacă se poate spune aşa, pricina din- 
tru început a tuturor nenorocirilor, sa năpustit deodată asupra lor... 
Fiii duhovniceşti ai Stareţului I6sif, rămaşi orfani, în voia lor, şi-au dat 
frâu liber patimilor şi, la îndemnul diavolului, vrăjmaşul păcii şi al dra- 
gostei, şi-au ascuţit ostilitatea faţă de Starețul Varsanufie până ce, foarte 
curând, au trecut la fapte. Legat de aceasta, nou-numitul Stareţ Nectărie 
era nedorit, deoarece se apropiase duhovniceşte de Starețul Varsanufie 
şi se bucura de simpatia lui. Toate acţiunile lor rău-intenţionate îndrep- 
tate împotriva Stareţului se desfăşurau în mare taină. Nici Starețul, 
nici Părintele Nikolăi nu au bănuit ce ispită grea le pregăteşte Domnul, 
până în ultima clipă. 

Odată, în primele zile ale lunii Martie 1912, în Duminica a Cincea a 
Postului Mare, Starețul, întorcându-se după Liturghie la chilia sa, l-a în- 
trebat pe Nikolăi dacă a fost atent la Evanghelia ce sa citit la Liturghie. 
Şi, citând cuvintele: „lată ne suim în Ierusalim şi Fiul Omului da-se-va 
arhiereilor şi cărturarilor... şi vor batjocuri pre el, şi-l vor bate, şi-l vor 
scuipi, şi vor omort pre el...” /Mar. 10:33-34/ a spus: 

— lată treptele suirii în lerusalimul cel de Sus. Trebuie să le trecem. Pe 
ce treaptă ne aflăm noi?... 

Aceste cuvinte au fost rostite în chip tainic, gânditor. Luând seamă la 
ele, Nikolâi a tăcut şi le-a pus la inimă. 

După câteva zile de la această discuţie, Starețul a fost chemat la 
părintele arhimandrit. Întorcându-se de la dânsul, Starețul l-a uimit 


pe Nikolâi prin paloarea neobişnuită a feţei sale. Trăsăturile feţei parcă 

încremeniseră. Starețul i-a comunicat şi lui vestea care l-a paralizat ca 
o lovitură de trăsnet, prin neaşteptata ei amărăciune. Inima lui Nikolăi 
parcă sa rupt şi sa prăbuşit. Un vârtej de gânduri i-au trecut prin 
minte, totul s'a amestecat. Printr'un ordin al Sfântului Sinod, scumpul 
său Stareţ era mutat în eparhia M6scovei ca arhimandrit al mănăstirii 
Staro-Golutvin. Şi pentru Stareţ, şi pentru Nikolâi, această veste a fost 
o lovitură peste măsură de grea. Starețul îşi aştepta moartea şi singura 
lui dorinţă era ca, la sfârşitul zilelor sale, să fie eliberat din rangul de 
egumen şi să se retragă într'o chilie singuratică din schitul iubit ini- 
mii sale. Dar Domnul i-a pregătit altceva. Toate nădejdile şi dorinţele 
sale s'au năruit. Durerea Stareţului era nemăsurată... „Nu trebuie să 
socoteşti drept durere ceea ce omul trăieşte în afară, ci ceea pentru care 
îngăduie Dumnezeu să fie mâhnit, ceea ce îi aduce inimii necaz şi du- 
rere.” Starețul suferea cu adevărat. 

Împărtăşindu-i lui Nikolâi durerea sa, i-a spus o dată că din pricina 
luptei lăuntrice puternice şi a durerii, se teme să nu înnebunească. Şi 
Stareţului, şi tuturor celor apropiaţi, printre care şi lui Nikolăi, le era 
limpede că un astfel de ordin al conducerii superioare era o pedeapsă 
pentru Stareţ şi că totul fusese aranjat prin uneltirile celor potrivnici, 
care au clevetit, au minţit şi multe altele... Nu o dată şi-a amintit mai 
apoi Părintele Nikolâi cuvintele Evangheliei: „lată ne suim în Ierusalim 
şi Fiul Omului da-se-va arhiereilor şi cărturarilor... şi vor batjocuri pre 
el, şi-l vor bate, şi-l vor scuipi, şi vor omori pre el...” /Mar. 10:33-34/ 
lată treptele suirii în lerusalimul cel de Sus. Şi l-au batjocorit pe Stareţ, 
şi l-au scuipat, şi l-au rănit, şi... l-au omorât. 

În anul 1912, Paştele a căzut devreme, pe 25 Martie. Mulţi ani după 
aceea, Părintele Nikolăi îşi amintea ultimele zile petrecute împreună 
cu Starețul şi cea din urmă discuţie avută cu dânsul în timpul ultimei 
plimbări prin pădurea troienită de la Optina. Pentru cea din urmă 


oară, Starețul a admirat frumuseţea locurilor îndrăgite de dânsul şi 

a cântat încetişor irmoasele Întâmpinării Domnului. Îi plăceau aceste 
irmoase. Simţindu-şi apropiatul sfârşit, i-a spus lui Nikolăi că aceste 
irmoase le cântă pentru ultima dată, pentru că anul viitor nu le va mai 
putea cânta. 

Părintele Nikolăi, precum şi toţi cei ce îl iubeau şi îl respectau pe 
Starețul Varsanifie, nutrea în adâncul sufletului nădejdea că Starețul 
va rămâne totuşi la Schit. Se poate presupune că aveau un temei pentru 
a nădăjdui acest lucru. Starețul ar fi avut posibilitatea să refuze această 
numire nedorită, invocând bătrâneţea şi boala, şi să iasă la pensie. 
Acesta era şi adevărul. Era cu adevărat slab şi bolnav. Ulterior, după 
moarte, s'a aflat că nu cu mult înainte de mutare, Starețul înaintase o 
cerere pentru a fi eliberat din funcţia de egumen al Schitului, cu scopul 
de a ieşi la pensie. Ca un răspuns la această cerere, a primit ordinul 
de numire la mănăstirea din eparhia Moscovei. Se poate presupune că 
lupta grea, lăuntrică, a Stareţului a stat în aceasta: fie să refuze numirea 
şi să-şi aştepte sfârşitul zilelor în liniştea Schitului, pregătindu-se pen- 
tru trecerea în veşnicie, fie să rămână până la sfârşit fiu ascultător al 
Bisericii şi să ia asupra lui jugul trimis de mâna lui Dumnezeu. După 
o mare luptă lăuntrică şi rugăciuni stăruitoare, Starețul a hotărât, ca 
un adevărat fiu al Bisericii, să-şi plece capul cu umilinţă în faţa căilor 
necunoscute ale lui Dumnezeu şi să ridice pe umerii săi slabi crucea 
grea ce i se încredinţase. 

În învăţăturile şi poveţele sale, Starețul le amintea fraţilor din mănăstire 
şi tuturor fiilor duhovniceşti, mai înainte de toate, despre cele mai im- 
portante virtuţi ale monahului: smerenia şi ascultarea. Amintindu-şi 
cuvintele Apostolului: „pildă te fă credincioşilor,” /I Tim. 4:12/ el sa 
arătat pe sine şi de această dată o înaltă pildă de ascultare călugărească. 
Şi iată, pe data de 2 Aprilie, Luni, în Săptămâna Tomei, Starețul 
Varsaniifie a părăsit pentru totdeauna scumpul său Schit, împreună cu 


toţi cei dragi şi apropiaţi lui duhovniceşte şi cu ceilalţi fraţi. 

După Schitul liniştit şi înmiresmat, care se ascundea sfios de lume 
în pădurea seculară, el sa îndreptat spre „o ţară îndepărtată,” către 
Golutvinul străin şi necunoscut. Starețul şi-a urmat crucea... 

Pentru Părintele Nikolăi a venit o perioadă de necazuri. Aşa cum i-au 
prezis Episcopul Trifon şi Starețul Varsanuifie, starea sa sufletească 
liniştită, senină, şi bucuria binecuvântată au lăsat loc suferințelor, mâh- 
nirii şi durerii. 

La început, necazurile nu au fost atât de grele încât să întunece sufle- 
tul său luminos. Domnul l-a purtat pe alesul său pe drumul crucii ce-i 
fusese menit nu dintr'odată, ci treptat. Boala Stareţului, neputinţele 
sale, emoţiile legate de fratele său Ivân - toate acestea, la un loc, au fost 
doar vestitori ai unor suferinţe nespus mai mari. 

Pregătindu-se să se despartă de scumpul şi iubitul său Stareţ, singurul 
învăţător şi părinte din lume, Părintele Nikolâi suferea îndoit. Inima i 
se frângea doar la gândul că pierde ceva uriaş prin plecarea Stareţului. 
ÎI neliniştea şi-l înfricoşa şi gândul la schimbările ce vor avea loc în 
viaţa lui după plecarea Stareţului. În acelaşi timp, nu putea rămâne 
nepăsător văzând marea durere şi mâhnire a Stareţului său. Toate 
acestea găseau un răsunet fierbinte în iubitoarea sa inimă. Dar Starețul 
era slab şi bolnav. 

Totuşi, tinereţea sa îl salva pe Nikolăi de această profundă mâhnire. În 
afară de aceasta, era atât de preocupat cu încredințarea tuturor treburi- 
lor şi problemelor Schitului noului Părinte, încât nu-i mai rămâneau 
nici timp şi nici puteri ca să conştientizeze întreaga greutate a catastro- 
fei ce avea să-i nimicească viaţa paşnică. 

Trăiau împreună zile pline de tristeţe. Doar rugăciunea şi lăsarea în 
voia lui Dumnezeu mai întăreau puterile Stareţului şi ale Părintelui 
Nikolâi. Se prea poate ca Părintele Nikolăi să fi nădăjduit că Starețul îl 
va lua cu sine. Dar Starețul era ca o stâncă nebiruită de loviturile zbu- 


ciumate ale mării; el punea aplecarea şi dragostea sa faţă de Nikolâi ca 

jertfă la picioarele lui Dumnezeu. Nikolăi era de folos la Optina, aici era 
prețuit. Se puneau mari nădejdi într'însul. Viaţa acestuia la Schit fără 
de cusur, vreme de patru ani, şi referinţele cele mai bune ale Stareţului 
Varsaniifie erau binecunoscute părintelui arhimandrit. 

Starețul şi-a luat rămas bun pentru totdeauna de la Nikolăi. Întruna 
din ultimele discuţii de rămas bun cu Părintele Nikolâi, Starețul a rostit 
în chip de rugăciune, pentru dânsul, aceste mişcătoare cuvinte: 

- Mântuieşte, Doamne, pe robul Tău Nikolăi! Fii ajutorul lui! Apără pe 
dânsul atunci când nu va avea nici casă, nici adăpost... 

A venit şi ziua despărțirii. Când Starețul şi-a pus pentru cea din urmă 
dată blagoslovitoarea sa mână peste capul lui Nikolăi, acesta a văzut ne- 
gru înaintea ochilor. Nu se poate descrie greutatea mâhnirii sale. O poate 
înţelege doar cel ce a avut parte să se despartă de un om iubit şi iubitor... 
Starețul a plecat însoţit de chileinicul său, fratele Grigorii Ermakov (mai 
apoi leromonahul Gherântie), care îl înlocuise pe fratele Nikita, plecat în 
armată. Împreună cu ei a plecat la Golutvin şi fratele Ivân Beliaev. 
Nikolăi a rămas singur. Sa întors la chilie cu inima pustiită şi cu capul 
îngreuiat, după ce l-a petrecut pe Stareţ. Suspinele îi zguduiau pieptul. 
Atunci şi-a adus aminte de batistele dăruite lui de Stareţ cu doi ani în 
urmă şi de cuvintele sale: „Batiste, batiste! Va trebui, oare, să-mi şterg 
cu ele lacrimile la vreme de necazuri?...” 

Atitudinea ostilă a unor fraţi faţă de Starețul Varsanufie, aşa cum de- 
seori se întâmplă, s'a îndreptat acum spre Nikolăi. Tot ceea ce Starețul 
i-a prezis, în chip prorocesc, s'a împlinit. Toate s'au prăbuşit o dată cu 
plecarea Stareţului. Viaţa Părintelui Nikolăi s'a schimbat în întregime. 
Câte ocări şi batjocuri tainice şi făţişe a trebuit să suporte de la unii fraţi 
nechibzuiţi? Acest lucru doar el îl ştie ... 

Pentru a umple până la capăt paharul suferințelor hărăzite, Părintele 
Nikolăi a mai primit o lovitură, la scurtă vreme după plecarea Stareţului. 


Nu numai că a fost despărţit de Stareţ, dar, asemenea Stareţului, 

a fost şi izgonit din Schit. Nikolâi a fost strămutat în mănăstire. 
Dacă ar fi să ne amintim cât de mult se înfrăţise cu Schitul, cât de mult 
iubea liniştea acestuia şi cum se ruga Domnului ca toată viaţa să şi-o 
petreacă în schitul ascuns şi binecuvântat, ca aici să-şi odihnească oa- 
sele — dacă ar fi să ne amintim toate acestea, atunci vom înţelege lim- 
pede ce tristeţe cumplită i-a pricinuit lui Nikolăi această strămutare. E 
adevărat, era de mare ajutor în mănăstire - Arhimandritul Xenofânt, 
de asemenea bătrân şi bolnav, a pierdut prin plecarea Stareţului 
Varsanufie la Golutvin nu numai un om apropiat cu duhul, ci şi 
un sfătuitor şi ajutor înţelept în toate problemele administrative şi 
gospodăreşti. Arhimandritul Xenofânt avea nevoie de un ajutor tânăr 
şi energic. Părintele Nikolăi, ajutându-l pe Stareţ la corespondenţă de 
patru ani şi mai bine, era la curent şi cu acele probleme ale Stareţului 
care vizau conducerea Schitului. Este posibil ca această strămutare 
nedorită pentru Părintele Nikolâi să fi fost hotărâtă la mănăstire încă 
înainte de plecarea Stareţului, la rugămintea stăruitoare a Părintelui 
Arhimandrit. Se poate presupune însă că au intervenit şi aici uneltirile 
celor potrivnici Stareţului. 

Nikolăi şi-a luat rămas bun de la Stareţ şi şi-a luat rămas bun şi de la 
Schit. Adio, Schit iubit, adio, Schit înmiresmat... Adio, chilie lesnicioasă 
a Stareţului, adio, cuvântări şi sfaturi înțelepte şi de-Dumnezeu-insu- 
flate, adio pentru totdeauna!... 

În mănăstire, Părintele Nikolăi a devenit secretar la cancelarie, împreună 
cu Părintele Pâtru Krutikov (mai apoi leromonahul Parthenie). 

Între timp, Starețul Varsantifie, ridicat la Mâscova la rangul de arhi- 
mandrit, intra şi el într'o nouă şi cea din urmă fază a existenţei sale 


pământeşti. A mers la locul noii sale slujiri ca pătimind sub cruce. lar 


18 În „Cronica Schitului” se află o însemnare din data de 15 Mai 1913: „Monahul Nicolae 
Beliaev a fost mutat din Schit la mânăstire la patruzeci şi cinci de zile după trecerea la Dom- 
nul a Starețului Varsaniifie.” In.ed.rus.] 

realitatea nu l-a înşelat. Mănăstirea Staro-Golutvin de la Kolomenskoie 
(gubernia Moscova) era părăsită atât din punct de vedere exterior, cât 
şi din punct de vedere duhovnicesc. Multe clădiri necesitau reparaţii 
urgente. Neorânduiala domnea pretutindeni. Puţinii fraţi ai mânăstirii 
i-au uimit privirea experimentată prin decăderea lor. Participarea cu 
nebăgare de seamă la slujbele bisericeşti, îmbrăcămintea neîngrijită, 
obrăznicia şi relaţiile dure dintre fraţi dar şi cu persoanele din con- 
ducere, plecările nemotivate din mănăstire, beţia — iată ce a găsit aici 
Arhimandritul Varsanifie! Toată această neruşinare şi neorânduială 
l-au indignat sufleteşte. 

Fără să ia în seamă bătrâneţile sale, suferinţele şi emoţiile ultimelor 
zile, el nu a căzut cu duhul. Cu energia care îl caracteriza, şi-a început 
ostenelile sale, îngrijindu-se de buna-rânduială lăuntrică şi exterioară 
a mănăstirii. Ostenelile sale au fost peste măsură de mari şi în ce-i 
priveşte pe acei fraţi decăzuţi. Sa trudit fără să-şi cruţe puterile. 
Rodul strădaniilor sale nu s'a lăsat mult aşteptat şi, în scurtă vreme, 
mănăstirea a început să se înnoiască şi să prospere. Nu erau mijloace 
materiale pentru reparaţii. Vestea venirii Stareţului de la Optina pe 
meleagurile din Kolomenskoie s'a răspândit cu repeziciune. A crescut 
afluenţa închinătorilor. Veniturile mănăstirii au început să crească. 
S'au găsit binefăcători care să doneze sume mari de bani şi materiale 
de construcţie. Într'un singur an, întreaga mănăstire a fost reparată. 
Sa îmbunătăţit trapeza monahilor. Faţă de fraţi, însă, Starețul a fost 
nevoit să ia un şir de măsuri drastice, ajungând până la îndepărtarea 
din mănăstire a câtorva călugări nevrednici, care îi îmboldeau 
şi pe alţii, şi curând s'au curmat toate ticăloşiile. Călugări din alte 
mănăstiri, fii duhovniceşti ai Stareţului, s'au silit să vină aici, pentru 
a lucra Domnului sub înţeleapta cârmuire a Părintelui Varsanufie. 
Mănăstirea sa umplut de oameni care căutau cu sinceritate mân- 


tuirea. Te poţi mira, cu adevărat, de faptul că Starețul a avut pute- 

rea să înfăptuiască într'un răstimp atât de scurt o uriaşă lucrare de 
înfrumusețare şi gospodărire a mănăstirii. În toate acestea se vădea 
ajutorul lui Dumnezeu. 

De mult timp, încă la Optina fiind, Starețul a început să slăbească. 
Ostenelile fără măsură, grijile şi necazurile i-au zdruncinat firavul 
trup. De la începutul anului 1913, Starețul a simţit o acutizare a bolii 
sale de stomac. A început să slăbească cu repeziciune. Boala se agrava 
pe zi ce trece. În Februarie, zdruncinat de boală, a căzut la pat. Starețul 
a îndurat suferinţele cu răbdare uriaşă. Cu o lună înainte de moarte, 
a refuzat orice ajutor medical, spunându-le celor din jur: „Mă aflu pe 
cruce. Lăsaţi-mă în pace...” 

Simţindu-şi apropierea sfârşitului, cu mână tremurândă şi slăbită a scris o 
lungă scrisoare Părintelui Theodsie, cel ce l-a înlocuit la cârma Schitului 
Optina. În această scrisoare, printre altele, se află şi următoarele rânduri: 
„Când gânduri îndurerate mă învăluie din pricina poverilor prea grele, 
mă duc cu gândul la scumpa mea Optină, la dragul meu Schit... Poate 
Domnul mă va învrednici să mă zăvorăsc acolo şi să mă pregătesc de 
moartea care, după cum se pare, se apropie... Mă opresc, deocamdată, 
aşteptând un semn desluşit de la Dumnezeu...” 

E vădit lucru că Starețul nu a încetat să se gândească până la sfârşitul 
vieţii la scumpul său Schit, îndrăgit de inima sa, şi dorea doar un sin- 
gur lucru pe pământ — să moară la Schit... 

Concomitent cu această scrisoare, el a înaintat o cerere către Mitropo- 
litul Macărie al M6scovei pentru a fi slobozit din ascultarea de Stareţ al 
Mănăstirii Golutvin, pe motiv de boală, şi pentru a i se îngădui întoar- 
cerea la Schitul Optinei. Iscălind această cerere, i-a spus secretarului 
său, fratelui Ivân Beliaev: 

— De îndată ce voi primi aprobarea, vom merge toţi la Optina. Acolo îmi 
voi odihni oasele... 


Dar era prea târziu... Boala Stareţului a progresat cu o rapiditate 

înspăimântătoare (este posibil să fi avut cancer la tractul intestinal). 
Era jumătatea lunii Martie. 

Pe data de 1 Aprilie, Luni, în săptămâna a şasea a Postului Mare, dis- 
de-dimineaţă, Starețul şi-a încredinţat curatul său suflet Domnului pe 
Care l-a iubit atât de fierbinte şi pentru Care s'a răstignit pe sine până 
la ultima suflare. Presimţirea apropiatului său sfârşit, despre care îi 
spunea Părintelui Nikolăi atunci când şi-au luat rămas bun la Optina, 
nu l-a înşelat. Venind întâia dată la Golutvin, le-a spus proroceşte 
însoţitorilor săi: „De aici mă voi înfăţişa Domnului.” 

Starețul a trăit la Golutvin exact un an de zile, aşa cum, în chip ascuns, 
i-a prezis Fericita Parascheva de la Sarov, vorbindu-i despre cele 365 de 
zile tainice, după a căror scurgere a plecat la Domnul. 

Moartea Stareţului Varsanifie a fost cu adevărat moartea unui drept. 
Cu vreo două săptămâni înaintea sfârşitului, el nu mai mânca nimic 
şi se împărtăşea aproape în fiecare zi cu Sfintele Taine ale lui Hristos. 
Ucenicii de chilie dragi inimii sale, fratele Ivân, fratele Grigorii şi 
fratele Chiril Zlenko, au fost prezenţi la patul lui de moarte. Ei priveau 
cu mâhnire cum se stingea încetişor un mare luminător al vieţii lor şi 
a multor altora. 

Starețul a fost pe deplin conştient până la sfârşitul vieţii. Rugăciunile 
către Domnul şi către Preacurata sa Maică erau înlocuite de suspine 
adresate îndeosebi sfinţilor cinstiţi de el şi adormiţilor Stareţi de la 
Optina. Cele din urmă cuvinte ale sale, rostite abia mişcându-şi limba, 
au fost despre Rai... Apoi a urmat ultima răsuflare şi sufletul Stareţului 
Varsanufie a părăsit trupul său stricăcios, învelişul lui de pământ. 

Cu câteva zile înainte de sfârşit, i-a rugat pe cei ce-l înconjurau să citească 
Sfânta Evanghelie, lucru ce sa săvârşit până în cea din urmă clipă. 
Sfârşitul Stareţului a fost profund emoţionant şi ziditor. Rostind cele 
din urmă cuvinte despre Rai, a adormit în pace. Domnul i-a trimis 


robului Său, după o viaţă plină de trudă, un sfârşit fericit şi liniştit... 

Trupul Stareţului, îmbrăcat, după cum glăsuia testamentul său, în 
haine schimniceşti, a stat în biserică până la data de 6 Aprilie. 
Panihidele pentru nou-răposatul Schiarhimandrit Varsanuifie sau 
săvârşit aproape fără întrerupere. Toţi fiii şi admiratorii săi duhovniceşti 
au venit de pretutindeni pentru a-i da adormitului ultimele onoruri. 
Pe data de 6 Aprilie, în Sâmbăta lui Lazăr, Preasfinţitul Episcop Trifon, 
venit de la M6scova, a slujit în sobor o Sfântă Liturghie pentru cel ador- 
mit şi a rostit un cuvânt mişcător. Episcopul Trifon, care îl cunoscuse 
pe Stareţ încă de când era frate şi l-a prețuit profund, a spus printre 
altele şi aceste cuvinte: 

- Tu ai ştiut doar să iubeşti, să săvârşeşti doar binele — şi ce mare de 
răutate şi de cleveteli s'au revărsat asupra ta! Toate le-ai primit cu sme- 
renie, precum mult-pătimitorul lov... Sânt martor că nu am auzit de 
la tine nici un cuvânt de osândire asupra cuiva... Eu, ca păstor, ştiu ce 
înseamnă să fii Stareţ. Învățăturile sale au fost atât preţuite deoarece a 
îmbinat cultura cu înălţimea vieţii monahale... 

Încheindu-se slujirea Prohodului după rânduiala călugărească, 
mulţimea de fii şi admiratori duhovniceşti, precum şi locuitorii oraşului 
Kolomna şi din împrejurimi, ce-l îndrăgiseră pe Stareţ în acest scurt 
răstimp, şi-au luat rămas bun de la dânsul. Sicriul cu trupul adormitu- 
lui a fost aşezat întrun vagon şi, cu încuviințarea Sfântului Sinod, un 
tren special a plecat spre Sihăstria Optina. 

Moartea Stareţului a fost cu totul neaşteptată pentru fraţii de la Optina. 
Părintele Nikolăi şi ceilalţi monahi care îl preţuiau pe Stareţ nutreau 
în adâncul sufletului nădejdea că acesta se va întoarce la Schit. Este 
adevărat că vestea primită la mijlocul Postului despre boala Stareţului 
le-a clătinat, oarecum, această nădejde. Însă, la scurtă vreme, ei au 
primit a doua ştire, cum că Starețul s'a hotărât ferm să revină la ei. 
Din nou s'a aprins nădejdea în inimile celor ce-l iubeau. Şi, deodată, o 


veste înfricoşătoare şi zguduitoare: Starețul nu mai este printre cei vii, 

Starețul a murit... 

Pe data de 8 Aprilie, trenul funerar a sosit la staţia Kozelsk. 

De aici, cu mulţime mare de popor, sicriul a fost dus la Sihăstria Optina 
purtat pe mâinile slujitorilor Bisericii. Pe data de 9 Aprilie, Marţi, în 
Săptămâna Patimilor, după Liturghie, un sobor alcătuit din douăzeci şi 
unu de ieromonahi şi patru diaconi, în frunte cu Părintele Theodâsie, 
Egumenul Schitului, a săvârşit Sfânta Liturghie pentru cel adormit. 

La stihira de umilinţă cântată de întreg grupul de monahi, „Veniţi să 
dăm cea mai de pe urmă sărutare...,” toţi fraţii de la Optina şi mulţimea 
de fii duhovniceşti şi închinători au mers să-şi ia rămas bun de la Stareţ. 
Starețul Varsanifie a fost îngropat alături de dascălul său, Starețul 
Anatdlie, lângă uşile de miazăzi ale catedralei cu hramul Intrarea în 
Biserică a Născătoarei-de-Dumnezeu. După un an de mari suferinţe, sa 
întors în scumpa lui Optina, pentru a-şi odihni oasele — nu în străinul 
Golutvin, ci alături de iubitul său Stareţ... A fost o mare mângâiere 
pentru toţi cei ce l-au iubit pe cel adormit. 

Arhimandritul Xenof6nt nu a luat parte la înmormântare. Era bolnav. 
Adunându-şi ultimele puteri, s'a sculat din pat şi, de la fereastra chiliei 
sale, s'a uitat întristat la procesiunea tristă de înmormântare. 

Nici Părintele Nikolăi nu a fost la înmormântare. Era la spital. Ţintuit 
la pat de o grea neputinţă, asculta cu inima frântă de amărăciune 
dangătul tărăgănat de înmormântare al clopotelor şi vuietul răsunător 
al clopotului mare de nouă sute de puduri” din mănăstire. Suferea de 
reumocardită, adică de un reumatism acut cu inflamarea ţesuturilor şi 
a inimii. Părintele Nikolăi a petrecut mult timp la spital. A ieşit de aco- 
lo abia după trei luni de la înmormântarea Stareţului. Primii lui paşi, 
slabi şi neîncrezători, au fost făcuţi către scumpul lui mormânt. Pe mor- 
mântul Stareţului Anat6lie era o cruce albă de marmură. Alături, spre 
biserică, se găsea o movilă proaspătă de pământ, acoperită cu crengi 


19 Pud = unitate de măsură: 16,381 kg [n.tr.] 

de brad şi cu o cruce înaltă de lemn, lângă care ardea mereu o candelă. 
Un măr rămuros îşi revărsa florile de culoare alb-roză în apropierea 
mormântului. Petalele lui se scuturau la adierea uşoară a unui vântişor 
de primăvară şi se aşezau precum zăpada pe iarba plăpândă şi pe capul 
descoperit al lui Nikolăi, care stătea cu faţa plecată pe scumpul mor- 
mânt. Îşi amintea de cuvintele Stareţului, spuse lui cândva: „Cândva 
voi zăcea în pământul jilav, să veniţi la mormântul meu, să vă rugaţi 
pentru sufletul meu şi să spuneţi: Părinte scump! lată, el ma iubit cu 
adevărat!” Atunci vei fi orfan, copile scump, vei fi orfan... 

Era luna Mai. Pe cerul azuriu strălucea vesel soarele. În jur era numai 
verdeață, tinereţe, frumuseţe, toate încântau privirea. Din pricina mâh- 
nirii, însă, Părintele Nikolăi nu vedea nimic. În privirea lui toate erau 
întunecoase şi palide. Conştientizând că Starețul nu se mai găseşte 
printre cei vii şi, pe deasupra, că nu a avut posibilitatea să-şi ia iertare 
de la el şi să-i dea cea mai de urmă sărutare, durerea Părintelui Nikolăi 
nu avea hotar... 

Domnul, Care cu înţelepciune a rânduit viaţa noastră, viaţa oamenilor 
pe pământ, ne-a dat un mijloc minunat de vindecare pentru orice du- 
rere şi orice întristare — timpul. Timpul vindecă toate rănile, ostoieşte 
cea mai crudă boală, potoleşte cele mai grele suferinţe sufleteşti şi des- 
chide ochii asupra multor lucruri de neînțeles atunci, cândva... 
Timpul s'a scurs. Rana sângerândă a inimii Părintelui Nikolăi, o dată cu 
trecerea timpului vindecător, s'a închis treptat; durerea sufletului după 
învățătorul pierdut s'a domolit; toate emoţiile răvăşitoare ale acelor zile 
s'au şters. Pentru el, Starețul era încă viu, era ca o stea călăuzitoare, care 
îi arăta calea adevărată în toate împrejurările vieţii. 

Cu prilejul împlinirii a patruzeci de zile de la moartea Stareţului 
Varsanufie, cu participarea nemijlocită a Părintelui Nikolăi, Sihăstria 
Optina a editat o cărticică în patruzeci şi şase de pagini având titlul: 


„Amintirile Stareţului de la Optina Schiarhimandritul Varsanifie — 


viața Sfântului 
NICON | 161 


cunună pe mormântul Părintelui, din partea fiilor şi admiratorilor săi 
duhovniceşti, cu prilejul împlinirii a patruzeci de zile de la fericitul 
său sfârşit” În cărticică se descria pe scurt viaţa adormitului Stareţ, 
lucrarea lui, boala, moartea şi înmormântarea. La sfârşit, într'o ramă cu 
chenar negru, sa tipărit un apel, alcătuit, probabil, de Părintele Nikolâi 
şi având următorul conţinut: „Sihăstria Optina, se ocupă în clipa de 
faţă cu strângerea de materiale pentru redactarea vieţii adormitului 
Stareţ. De aceea, îi rugăm pe toţi cei ce deţin mărturii despre viaţa şi 
faptele lui, despre lucrarea harică a rugăciunilor sale, despre înainte- 
vederea sa, despre învăţăturile sale, în scris sau prin viu-grai, sau, de 
asemenea, mărturii despre viaţa sa înainte de intrarea în mănăstire, 
să le transmită pe adresa: Oraşul Koz6lsk, Gubernia Kaliga, Sihăstria 
Optina, leromonahul Theod6sie.” 

La patruzeci de zile de la trecerea în veşnicie a Stareţului Varsanifie, 
pe data de 10 Mai, s'au adunat aici, din felurite colţuri ale Rusiei, fiii săi 
duhovniceşti — preoţi, călugări şi mireni — pentru a cinsti, în rugăciune, 
pomenirea scumpului şi neuitatului lor părinte. În ajunul acestei zile sa 
slujit o priveghere pentru cel adormit, în timpul căreia egumenul schi- 
tului, leromonahul Theodâsie, a rostit un cuvânt. În cuvinte concise, el 
a schiţat personalitatea luminoasă a adormitului Stareţ, activitatea lui în 
folosul aşezământului, marea lui ascultare faţă de Biserica lui Hristos, ne- 
maiîntâlnitul său dar de a pătrunde în sufletul celor ce se pocăiau şi lu- 
crarea harică ce venea asupra lor. Acest cuvânt a fost alcătuit de Părintele 
Nikolăi la porunca conducerii mănăstirii. Încă din Noiembrie, anul 1912, 
în ziua împlinirii a o sută de ani de la naşterea marelui Stareţ Amvrosie, 
el a alcătuit un cuvânt rostit tot de Părintele Theodâsie. Conducerea 
mănăstirii preţuia de multă vreme cultura Părintelui Nikolăi şi darul său 
de a-şi împărtăşi gândurile şi sentimentele concis, simplu şi convingător. 
După un oarecare răstimp de la moartea Stareţului Varsanifie, prin 


strădaniile administratorilor săi şi cu participarea activă a Părintelui 

Nikolâi, peste mormintele Stareţilor Varsanifie şi Anat6lie a fost 
înălţată un paraclis frumos şi zvelt, având un acoperiş poleit cu aur, ce 
strălucea vesel sub razele soarelui. Prin sticla multicoloră a ferestrelor, 
în interiorul paraclisului, se prelingea o lumină tainică. O candelă, ce 
ardea mereu înaintea unei cruci, lumina chipul Dumnezeiesc, chipul 
Maicii Domnului şi pe cel al Sfântului Ierarh Varsanifie al Tverului. 
În partea dreaptă se afla o cruce albă din marmură şi piatra de mor- 
mânt a Stareţului leroschimonah Anatslie. În partea stângă se găsea 
o piatră asemănătoare, ce acoperea mormântul Stareţului Varsanufie. 
Pe aceasta, cu litere de aur, se găsea gravată inscripţia: „Fie voia lui 
Dumnezeu cea bună şi desăvârşită.” Pe partea din afară a peretelui 
paraclisului, dinspre catedrala Intrării în Biserică a Născătoarei-de- 
Dumnezeu, se găsea înscrisul: „Starețul Schiarhimandrit Varsanifie, 
în lume Colonelul Păvel Ivânovici Plihankov, din neamul nobiliar al 
guberniei Orenburg, sa născut pe data de 5 Iulie 1891. În anul 1907 a 
fost numit egumen, întâi-stătător al Schitului şi duhovnic al fraţilor. În 
anul 1912 a fost numit întâi-stătător al Mănăstirii Staro-Golutvin din 
Kolomenskoie şi înălţat la rangul de arhimandrit. A trecut la Domnul 
pe data de 1 Aprilie, anul 1913, la 68 de ani de la naştere.” Pe ceilalţi 
pereţi ai paraclisului se găseau următoarele înscrisuri: „Odihneşte, 
Doamne, sufletele robilor tăi în corturile drepţilor.” „Neîncetat vă 
rugaţi, întru toate mulţămiţi.” /1 Thes. 5:17/ şi „Cela ce va răbda până 


în sfârşit, acela se va mântui.” /Mar.13:13/ 

CAPITOLUL 


| X Tu însă ai urmat mie cu învățătura, 
cu petrecerea, cu voia, cu credinţa, 


cu îndelunga-răbdare, cu dragostea, 
cu îngăduinţa. 
ŢII Tim. 3:10/ 


În mănăstire s'au păstrat foarte puţine mărturii despre viaţa Părintelui 
Nikolăi. Jurnalul l-a întrerupt după năpasta care l-a despărţit de 
Starețul Varsaniifie şi care i-a schimbat atât de mult viaţa”. În jurnal în- 
semnase cu precădere sfaturile şi învăţăturile Stareţului. Când acesta 
a încetat să mai fie printre noi, a dispărut şi nevoia de a mai face 
însemnări. Nikolâi nu a mai avut nici timpul necesar, nici dorinţa 
de a-şi descrie viaţa de zi cu zi, obişnuită şi monotonă. Nu-i plăcea 
să vorbească despre sine, despre simţămintele, gândurile şi emoţiile 
sale. Se ştie cu exactitate doar faptul că a fost totdeauna şi în toate 
un „slujitor al lui Dumnezeu.” A fost o minunată pildă nu doar pen- 
tru tineri, ci şi pentru monahii vârstnici, ce petrecuseră în mănăstiri 
zeci de ani. A fost un înalt model de ascultare necondiționată, de 
tărie şi bărbăţie, care nu se clătina nici în faţa linguşirilor, nici în faţa 
amenințărilor. Era mai serios decât îi îngăduia vârsta, mai chibzuit şi, 
în acelaşi timp, vesel. Încă din primii ani a atras atenţia tuturor. Toţi 
vedeau şi înțelegeau că Părintele Nikolăi nu este un monah de rând, 
ca mulţi alţii. Temelia aşezată în sufletul său de Starețul Varsanufie 
era trainică şi de nădejde. Pe tot parcursul vieţii din mănăstire, 
în liniştea chiliei sale, la biserică, la ascultare, pretutindeni şi tot- 
deauna, a ridicat pe această temelie indestructibilă noi şi noi pietre, 
şi-a zidit casa duhovnicească întru slava lui Dumnezeu. A crescut 
duhovniceşte fără întrerupere. 


20 Ultima parte a jurnalului Starețului Nicon a dispărut la unul din călugării de la Opti- 
na, care a fost arestat. In.a.] 

Lucrând ca secretar la cancelaria mănăstirii, Părintele Nikolâi era ocu- 
pat de dimineaţă până seară, mai puţin, desigur, ceasurile de slujbă. 
Trebuia să meargă de câteva ori pe zi de la mănăstire la Schit şi înapoi, 
având de rezolvat diferite treburi, deoarece noul egumen al Schitului 
nu era încă îndeajuns de experimentat. Când părintele arhimandrit s'a 
îmbolnăvit, a fost înlocuit provizoriu de egumenul Schitului, Părintele 
Theodosie. Atunci, silit de împrejurări, Părintele Nikolâi s'a evidenţiat 
nu numai ca un secretar punctual şi conştiincios, dar şi ca un ajutor 
activ în toate problemele practice ale mănăstirii. 

Pentru Arhimandritul Xenof6nt, pierderea unui sfătuitor şi ajutor de 
neînlocuit precum adormitul Stareţ Varsaniifie a fost regretabilă, în 
sensul cel mai deplin al cuvântului. Părintele Nikolâi, datorită însuşirilor 
sale practice, a ajuns în scurtă vreme mâna dreaptă a arhimandritului 
suferind şi, la rândul său, a devenit de neînlocuit. Acea neîncredere 
arătată de arhimandrit faţă de Părintele Nikolăi, atunci când a refuzat să-l 
primească la Schit, în anul 1907, dispăruse de mult. (Nikolâi a fost primit 
doar la cererea anume a Stareţului Varsanifie; despre aceasta, chiar 
Starețul i-a spus odată fratelui Nikolâi: „De n'aş fi fost eu egumen, nu 
var fi primit la Schit”). Părintele arhimandrit îl preţuia în chip deosebit 
pe tânărul şi iscusitul său ajutor. La moartea Părintelui Xenofânt, relaţiile 
oficiale dintre ei se preschimbaseră într'o legătură caldă şi puternică. 

Şi aşa a trecut vremea. A venit şi mult-copleşitorul an 1914. În luna 
Iulie, în întreaga ţară s'a răspândit până în cele mai îndepărtate şi re- 
trase colţuri vestea înfricoşătoare: „Va fi război!” A ajuns până şi la 
Sihăstria Optina. Războiul cu Germania şi aliaţii acesteia a adus multe 
schimbări în viaţa liniştită şi ritmică a mănăstirii. Mulţi dintre tinerii 
fraţi au plecat pe front. O dată cu aceştia a plecat la război şi fratele Ivân 
Beliaev. Când adormitul Stareţ Varsandfie a fost mutat la Mănăstirea 
Golutvin, fratele Ivân a plecat împreună cu el şi a stat împreună cu dân- 


sul până la moartea acestuia, îndeplinind ascultarea de secretar per- 

sonal. Când Starețul a murit, Ivân s'a întors, împreună cu fraţii Grigrii 
şi Chiril, la Schitul Sihăstriei Optina, primind vechea sa ascultare de 
paracliser. Din pricina miopiei, era scutit de serviciul militar şi nu a 
fost înrolat. Arzând însă de dorinţa faptelor vitejeşti, a plecat voluntar 
pe front, ca sanitar. Arhimandritul suferind i-a dat voie sa plece.?! În 
aceste împrejurări, în viaţa lui Ivân a avut loc un eveniment care i-a 
hotărât soarta viitoare. În trenul sanitar care mergea pe front, a făcut 
cunoştinţa cu o soră de caritate care, cu voia lui Dumnezeu, l-a ferme- 
cat într'atât, încât a uitat de toate...Sfârşitul acestei poveşti este destul 
de trist si dureros. Ivân sa întors de pe front împreună cu fata iubită la 
M6scova, unde s'au căsătorit... Unde mai era flacăra sufletească pen- 
tru Dumnezeu? Unde mai era năzuinţa fragedă şi sinceră pentru viaţa 
călugărească, pentru viaţa în Dumnezeu?... „Că duh a trecut într'însul 
şi nu va fi, şi nu se va mai cunoaşte locul său.” /Ps. 102:16/ 

Primind de la M6scova vestea căsătoriei fratelui său, Părintele Nikolăi 
a rămas uimit de fapta lui atât de neaşteptată şi de amară. Venind la 
Schit, şi-a împărtăşit durerea cu Părintele Theodâsie. Acesta, ascultân- 
du-l pe Părintele Nikolâi, i-a spus că nu-l cunoaşte pe fratele Ivân 
Beliaev. Desigur, îl ştia foarte bine şi nu avea cum să-l uite atât de re- 
pede. Părintele Nikolâi a încercat să-i amintească de câteva ori că este 
vorba de fratele său bun, care fusese monah la Schit cu ascultarea de 
paracliser şi că, nu de mult timp, plecase pe front. Părintele Theodâsie a 
ascultat, a ascultat şi apoi, plin de înţeles, a spus din nou: „Nu, nu-l cu- 
nosc...” Atunci a înţeles Părintele Nikolâi. Pentru Părintele Theodâsie, 


un monah îmbunătăţit duhovniceşte, „monahul Ivân” nu mai exista. 


21 „Când a început războiul din 1914, s'a primit ordin de sus să se pună la dispoziția Cru- 
cii Roşii pentru front câte un ieromonah şi un frate din fiecare mânăstire. Părintele Arhi- 
mandrit l-a desemnat pe Părintele Gavril şi pe mine. Pentru ce ne-a ales pe noi doi, nu ştiu. 
Atunci am mers împreună la Moscova, la Vlădica Trifon, şi am primit de la el binecuvânta- 
re pentru drum.” (Din scrisoarea lui Ivan Beliaev adresată lui L. E. şi V. E. Mejkov pe 3/16 
Octombrie 1958) In.ed.rus.] 

Pasul făcut de fratele său a fost pentru Părintele Nikolăi atât de dure- 
ros, încât această amintire i-a umbrit sufletul curat şi luminos până la 
sfârşitul vieţii. ÎI mustra conştiinţa că poate nu depusese îndeajunsă 
stăruinţă pentru a-şi întări fratele în mergerea pe drumul ales. 

Pe data de 30 August al aceluiaşi an 1914, după o grea suferinţă (can- 
cer la ficat), sa stins din viaţă Arhimandritul Xenofânt, la vârsta de 
67 de ani. A fost înmormântat în catedrala cu hramul icoanei Maicii 
Domnului de Kazân. După moartea lui, în gazeta „Cârmaciul” a apărut 
un articol-necrolog cu fotografie, scris de Ivân Beliaev. 

După moartea Arhimandritului Xenof6nt, în calitatea de întâi-stătător 
al Sihăstriei Optina a fost ales şi încuviinţat leromonahul Isaâc. Prin 
viaţa sa exemplară, de adevărat monah, a fost pe deplin vrednic 
de ocuparea unui post atât de înalt. Era un om mare la statură, cu o 
înfăţişare plăcută şi impunătoare, simplu ca un copil şi, în acelaşi timp, 
înzestrat cu înţelepciune duhovnicească. Simplitatea sa mergea une- 
ori până la curiozitate. Părintele Nikolăi, amintindu-și totdeauna cu 
căldură de problemele rezolvate împreună cu Arhimandritul Isaăc, 
le-a povestit odată, zâmbind, fiilor săi duhovniceşti că la o sinaxă 
când trebuia hotărât ce sumă de bani să se aloce celor ce au suferit din 
pricina războiului, părintele arhimandrit, adresându-se fraţilor mai în 
vârstă, dând din mâini, a spus nedumerit: „Puțin este prea puţin, iar 
mult este prea mult...” Părintele Nikolăi îl respecta şi îl preţuia, iar în 
împrejurările anevoioase din viaţă i-a cerut mereu sfatul. 

În anul 1915, pe data de 24 Mai, de pomenirea Cuviosului Sime6n din 
Muntele Minunat, Părintele Nikolâi a fost tuns în mantie şi a primit 
un nou nume — Nicon, în cinstea Sfântului Mucenic Nicon, prăznuit de 
Biserică pe data de 18 Septembrie. Părintele Nicon împlinise 27 de ani. 
După mai puţin de un an, la 16 Aprilie 1916, Părintele Nicon a fost hi- 
rotonit în treapta de ierodiacon. Toţi fraţii şi închinătorii au observat 


că Părintele Nicon slujea foarte frumos încă din primele zile. El rostea 

ecteniilor cu linişte, cumpătare şi în acelaşi timp cu însufleţire, stând 
cu evlavie şi cu frica lui Dumnezeu înaintea dumnezeiescului prestol, 
împreună cu ieromonahul slujitor. 

Când, a fost întrebat mai apoi cum de slujea atât de frumos chiar de 
la început, presupunându-se că sia pregătit de mai dinainte pentru hi- 
rotonie, Părintele Nicon a răspuns: 

- Nu. Până la hirotonia întru ierodiacon nu am citit niciodată Liturghierul, 
deoarece nu ştiam dacă sânt vrednic sau nu să fiu slujitorul lui Dumnezeu. 
Am început să îl citesc abia când miau hirotonit ierodiacon. Fraţii mau 
învăţat să slujesc. Am ascultat tot ce mi sa spus şi chiar am cerut să mi 
se arate lipsurile şi neajunsurile în slujire. Ascultând sfaturile, am cuge- 
tat la ele şi le-am primit pe cele care mi se potriveau. Odată la noi, la 
Optina, a slujit un protodiacon de la Kaluga. L-am rugat să-mi arate cum 
să slujesc. El m'a întrebat: „Aţi citit «Tipicul de învăţătură»?” l-am răspuns: 
„Da, l-am citit.” „Atunci nu mai aveţi nimic de întrebat,” mi-a răspuns 
el. Am rămas foarte mulţumit de răspunsul protodiaconului, şi apoi, 
citind această carte cu atenţie, am înţeles de ce mi-a răspuns aşa şi i-am 
rămas recunoscător. Din această carte am aflat că la săvârşirea slujbelor 
dumnezeieşti nu ajunge doar să rosteşti cuvintele frumos şi cu glas tare, 


ci trebuie să slujeşti cu evlavie... 


Războiul se prelungea. La sfârşitul anului 1916, se simţea o lipsă acută 
în toate cele necesare vieţii. Preţurile se scumpiseră la toate produsele. 
Sihăstria Optina era supusă la tot felul de lipsuri şi greutăţi, împreună 
cu întreaga ţară. Se ducea lipsă de mână de lucru. A trebuit să fie folosiţi 
muncitori plătiţi. Bugetul mănăstirii s'a micşorat. 

Cu toate acestea, Sihăstria Optina răspundea cu bucurie la toate ape- 
lurile şi cererile de ajutor din partea celor ce suferiseră din pricina 


războiului şi nu se zgârcea să facă danii către diferite societăţi de 

binefacere, reducându-şi la minim trebuinţele. În faţa marelui val de 
refugiaţi din Polonia şi Bielorusia, sa dispus ca mănăstirea să le ofere 
locuri de cazare. Această hotărâre a autorităţilor l-a neliniştit puternic 
pe părintele arhimandrit şi pe fraţii mai în vârstă. Unde să adăposteşti 
cincizeci de refugiaţi? Sa hotărât să li se dea un arhondaric. Printre 
refugiații stabiliţi aici s'au ivit cazuri de îmbolnăviri epidemice (febră 
tifoidă şi tifos exantematic). Mănăstirea a fost nevoită să mai elibereze 
pentru aceştia şi una din clădirile bolniţei. Spre sfârşitul războiului, 
încă un arhondaric a fost transformat în aşezământ pentru copii or- 
fani. Lumea, cu deşertăciunile ei, a cotropit mănăstirea. Însă locuitorii 
ei erau parte a ţării, parte a poporului pătimitor, şi toţi împreună trăiau 
greutatea şi durerea urmărilor războiului, înțelegând că „de pătimeşte 
un mădular, pătimesc toate mădulările dimpreună.” /I Cor. 12:26/ Viaţa 
călugărilor nu s'a schimbat în esenţa ei. Ca şi mai înainte, se săvârşeau 
dumnezeieştile slujbe în bisericile mănăstirii şi ale Schitului, iar fraţii 
trudeau cu toţii la ascultările lor, lucrându-şi mântuirea. 

A venit şi anul îngrozitor şi fatal 1917. A izbucnit Revoluţia. Tot ce aparţinea 
trecutului sa prăbuşit. În ţara vlăguită de război, puterea a fost luată de 
partidul bolşevicilor athei, care îmbrăţişaseră concepţia materialistă des- 
pre lume. În aşteptarea unor schimbări inevitabile şi iminente, monahii 
de la Optina au continuat să trăiască în linişte şi cucernicie. Ajungeau, 
deja, şi la ei, veşti despre închiderea unor biserici şi mănăstiri, împreună 
cu confiscarea bunurilor. Vechiul şi multisecularul edificiu al statului 
Rus se dărâmase. Construirea noului edificiu nu începuse încă. A în- 
ceput „nimicirea,” cu urmarea inevitabilă a tuturor distrugerilor — haosul 
sfărâmăturilor. Ţara trecea prin greutăţi de neînchipuit. Războiul cu inter- 
venţioniştii, ce cuprinsese ţara ca într'un cleşte, consuma toate mijloacele 
sărăcăcioase ale ţării, epuizate din anii anteriori. Foametea, lipsa acută a ce- 
lor necesare vieţii, represiunile, epidemiile de tifos şi alte boli chinuiau ţara. 


Chiar din primii ani de după Revoluţie, marea parte a mănăstirilor au 

fost închise — în primul rând mănăstirile care aveau salarizare de la 
stat. Din pricină că fraţii nu aveau mijloace de existenţă, ei se împrăştiau 
prin toată ţara, lăsându-şi mănăstirile în voia lui Dumnezeu. 

Sihăstria Optina, ca şi alte mănăstiri cu viaţă de obşte, a răbdat cu stoi- 
cism toate greutăţile, toate îngrădirile şi asupririle. Mănăstirea nu a fost 
supusă dintr'o dată distrugerii. 1 sau confiscat treptat bunurile: la în- 
ceput morile, iar apoi fabrica de cărămidă şi de cherestea, ce aduceau 
mănăstirii un venit însemnat. Mai apoi i sau confiscat şi pădurea, 
ochiurile de apă, luncile, grădinile, livezile şi vitele. Aceeaşi soartă au 
avut-o stupina şi, o dată cu aceasta, Schitul - ale cărui chilii au fost 
transformate în „case de odihnă.” Starea mănăstirii ajunsese critică, 
fiind lipsită de principalele mijloace de existenţă. Dar monahii de la 
Optina nu s'au dat bătuţi. Cei capabili de muncă au organizat un artel 
agricol,? bineînţeles, cu permisiunea autorităţilor civile. Artelurile de- 
semnate —o parte din grădini, livezi, lunci şi vite — asigurau în parte ne- 
voile materiale ale monahilor. Ca şi mai înainte, în bisericile mănăstirii 
se săvârşeau dumnezeieştile slujbe, iar fraţii se osteneau pe mai de- 
parte, cu nădejde în mila şi bunătatea lui Dumnezeu, încredinţând 
mănăstirea şi pe ei înşişi în mâna Lui. 

Pe data de 3 Noiembrie 1917, de ziua Sfântului Marelui Mucenic 
Gheorghe, Părintele Nicon a fost hirotonit ieromonah. 

O dată cu venirea maturității (avea 29 de ani), sănătatea Părintelui 
Nicon s'a îmbunătăţit. Din boala îndurată în ultimii ani de viaţă la Schit 
se pare că nu mai rămăsese nici o urmă. Îl neliniştea doar faptul că 
avea un picior bolnav. Ca şi mai înainte, cu greu stătea în picioare la 
îndelungatele slujbe din mănăstire. Deseori şedea jos. Această boală 
a răbdat-o în linişte şi seninătate, fără să se plângă vreodată cuiva. Ca 
şi mai înainte, lucra ca secretar la cancelarie, dar nu pentru mănăstire, 


22 Artel — formă a cooperaţiei socialiste de producție în fosta U.R.S.S. (mai ales în agricul- 
tură), bazată pe socializarea principalelor mijloace de producție. In.red.] 


viața Sfântului 
NICON | 171 


ci pentru „Artelul agricol «Sihăstria Optina». În aceste vremuri grele 
şi primejdioase, capacităţile administrativ-gospodăreşti ale Părintelui 
Nicon sau manifestat în deplinătatea lor. Tânăr, plin de energie şi cu put- 
eri nemăcinate, a muncit cu râvnă, având ca ţel suprem al ostenelilor sale 
proslăvirea numelui lui Dumnezeu pe pământ. Acest sfânt şi înalt ţel îi 
şoptea să păzească mănăstirea, până la ultima posibilitate. „Voi muri, dar 
nu voi pleca!” — nota el în jurnalul tinereţilor sale. 

Părintele Nicon na dorit şi nici n'a căutat vreodată funcţii de conducere. 
Dorinţa lui tainică era o viaţă liniştită, o viaţă de ascet, departe de lume. 
Dar Domnul a voit să-l poarte pe nevoitorul Său pe altă cale. De drept, 
el făcea ascultare la cancelarie, însă de fapt, nu fără voia lui Dumnezeu, 
avea cuvântul hotărâtor în feluritele probleme ale mănăstirii, iar mai 
apoi în artelul agricol. 

„Făclie picioarelor mele [este] legea Ta, şi lumină cărărilor mele.” 
/Ps. 118:105/ Acest stih al psaltirii l-a însoţit pe Părintele Nicon în toate 
lucrările sale. Legea sfântă a lui Dumnezeu era desluşit întipărită în inima 
lui. Şi-a construit raţionamentele urmând doar această lege şi sa lăsat con- 
dus doar de acestea, fără să ia în calcul raţionamentele tulburi ale altora. 
Tăria şi stăruința sa, arătate în multe rânduri, erau întemeiate pe 
dreptatea legilor dumnezeieşti, nu pe născocirile nestatornice ale oa- 
menilor, şi de aceea au stârnit nemulţumire între fraţi. Gruparea ce- 
lor nemulţumiţi de Părintele Nicon o alcătuiau îndeobşte acei monahi 
care în trecut se manifestau ostil faţă de adormitul Stareţ Varsaniufie. 
Atitudinea lor critică şi neîncrezătoare s'a răsfrânt, din inerție, asu- 
pra ucenicului iubit al Stareţului, asupra Părintelui Nicon; fermitatea 
arătată de acesta faţă de ei şi atitudinea binevoitoare faţă de dânsul a 
părintelui arhimandrit au ascuţit şi mai mult relaţiile ce se încordaseră. 
Gruparea acestor monahi nu era prea mare, dar aproape toţi aveau 
însemnătate şi un cuvânt de spus în problemele de conducere ale 


mănăstirii. Unii dintre ei erau nedumeriţi de faptul că cele mai corecte 

hotărâri într'o problemă sau alta nu le aparţineau lor, monahilor mai în 
vârstă şi mai experimentați, ci unui tânăr ce nici nu împlinise treizeci 
de ani, Părintele Nicon. Se potrivesc aici pe deplin cuvintele înțelepte 
ale unui sfânt părinte: „L-au urât pentru virtuțile pe care ei nu le aveau 
şi pe care nu le puteau urma...” 

Părintele Nicon îşi amintea adesea cuvintele proroceşti ale iubitului său 
Stareţ: „Veţi vedea zile cumplite... Amintiţi-vă cuvântul meu... Va veni 
o vreme când veţi vărsa multe lacrimi, sânge şi sudoare... Şi fiul meu 
va veni la mormânt, şi-mi va spune: «Scumpul meu Părinte Varsaniufie! 
Ajută-mă, roagă-te pentru mine, îmi este foarte greu!»...” 

„Dumnezeu vede în inimă” /l Împ. 16:7/ Inima lui era curată şi liberă 
de orice viclenie. Şi gândurile lui erau bune, iar Domnul preţuieşte 
şi gândurile. De aceea, nu o dată le-a spus fiilor săi duhovniceşti că 
„...trebuie să trăim astfel încât toată viaţa să fie înconjurată şi apărată 
de legile lui Dumnezeu ca o pavăză; nu numai orice lucru întreprins, 
ci şi fiecare cuvânt trebuie să-l încercăm pentru a fi în înţelegere cu 
legea lui Dumnezeu.” 

Iată ce-i scria unui fiu duhovnicesc, amintindu-și cele trăite de dân- 
sul: „Ioate acestea aparţin trecutului. Dar nici trecutul, nici prezentul, 
nici viitorul nu mă vor sili să-mi schimb hotărârile, deoarece ele se 
întemeiază pe cuvântul lui Dumnezeu, pe legile Evangheliei şi pe prin- 
cipiile Bisericii. Eu sânt monah, iar monahul este cel ce împlineşte legile 
lui Dumnezeu. Nici constrângerile, nici amenințările, nici chiar moa- 
rtea nu trebuie să-l silească pe monah a dispreţui legea lui Dumnezeu. 
Cuvintele Psalmistului îmi zdrobesc cu smerenie inima cea păcătoasă: 
„Al tău sânt eu, mântuieşte-mă, că îndreptările tale am căutat.” /Ps. 
118:94/ Aceste cuvinte i le spun Domnului atunci când oamenii sau 
gândurile mă ameninţă în împlinirea îndatoririlor mele de slujitor al lui 


ZA 


Dumnezeu. Facă-se voia Ta, Doamne!... 

CAPITOLUL 


Şi lumea a urît pre ei, căci nu 
sânt ei din lume. 

[Io. 17:14/ 

Şi toți cari voiesc cu bună-cinstire 
a viețui întru Hristos lisus 
prigoni-se-vor. 

[II Tim. 3:12/ 


Încă dela începutul Revoluţiei, Biserica Ortodoxă a avut de pătimit mari 
prigoane şi silnicii. Bisericile şi mănăstirile erau închise unele după 
altele. În mănăstiri şi biserici se amenajau case de odihnă, sanatorii, 
cluburi, cinematografe, biblioteci sau, pur şi simplu, erau transformate 
în magazii. În anii nimicirii, bisericile rămase deschise duceau o lipsă 
acută de cele necesare săvârşirii slujbelor dumnezeieşti. Nu se găsea 
făină de grâu pentru prescuri, vin roşu pentru săvârşirea Liturghiei (au 
fost cazuri când vinul a fost înlocuit cu suc de vişine). Nu se găseau nici 
tămâie, lumânări şi untdelemn. 

Mulţi, foarte mulţi oameni, chiar dintre cei în vârstă, nemaivorbind 
de tineret, au părăsit Biserica. O parte a tineretului cu aplecări 
revoluţionare organizau aşa-numitele organizaţii de „luptători pentru 
atheism.” Aceştia aveau drept scop distrugerea în cel mai scurt timp 
a credinţei Creştine. Pentru aceasta, în timpul marilor praznice orga- 
nizau pe străzi procesiuni profanatoare, îmbrăcaţi în veşminte furate 
din bisericile închise şi, în general, se dedau la tot felul de samavolnicii 
şi ocări la adresa preoţimii. 

Mai mult, în urma ordinelor guvernului, au fost luate din biserici toate 
lucrurile de preţ. Comisii speciale confiscau vase de aur şi de argint, 
odoare bisericeşti, cruci ş.a. 

Biserica batjocorită trăia vremuri cumplite. Avalanşa de năpaste 
abătute asupra ei a măturat din cale tot ce era sfânt. Episcopi, preoţi, 
monahi şi toţi cei apropiaţi cu duhul de Biserică au avut de îndurat 


o cruntă prigoană. Acuzaţi de „contrarevoluţie,” ei erau arestaţi şi 

supuşi la tot felul de insulte, erau maltrataţi, erau închişi, împuşcaţi, 
erau surghiuniţi în locuri îndepărtate, de regulă în Nordul Îndepărtat 
sau în Siberia, erau siliţi să îndeplinească munci mai presus de puterile 
lor, în condiţii animalice, cu raţii de hrană minime. Un mare număr 
de mărturisitori ai credinţei şi-au încheiat pătimitoarea viaţă în locuri 
neştiute de nimeni. Erau vremuri înfricoşătoare. Ne vin acum în minte 
cuvintele proroceşti ale Stareţului Varsanifie, rostite cu mult timp 
înainte de Revoluţie ucenicului său, Părintele Nicon: „Mănăstirile vor 
fi prigonite şi împilate. Va veni o vreme când pentru Optina va fi foarte 
greu... Adevăraţii Creştini se vor adăposti pe lângă mici bisericuțe... 
Veţi fi martori ai acelor vremuri, când Creştinii vor fi iarăşi chinuiţi, 
şi chinurile lor se vor asemăna cu cele ale primilor Creştini... Noi, de 
bine, de rău, vom pleca... dar voi veţi fi părtaşi şi contemporani ai aces- 
tor grozăvii... Să vă amintiţi cuvântul meu când veţi vedea ziua cea 
rea...” Aceste cuvinte sunau înfricoşător şi tainic în gura Stareţului — şi, 
iată, s'au împlinit... 

Pe data de 17 Septembrie 1919, de ziua onomastică a mamei sale, Vera 
Lavrentievna, Părintele Nicon, întorcându-se de la Sfânta Liturghie la 
chilia sa, a fost arestat pe neaşteptate şi, fără a i se comunica nimic, a 
fost trimis la închisoarea din Kozelsk. Pregătindu-se de posibila moar- 
te, i-a scris mamei, din închisoare, o misivă emoţionantă, în care spu- 
nea, printre altele, că a fost arestat „doar pentru că este călugăr” şi că 
„Sa zbătut pentru mănăstire.” După un oarecare răstimp, Părintele 
Nicon a fost eliberat şi a continuat să muncească în mănăstirea sa, întru 
slava lui Dumnezeu. 

Pe data de 9 Martie 1920, a trecut la Domnul ultimul înainte-stătător 
al Schitului Sihăstriei Optina, Schiegumenul Theod6sie. Rămăşiţele 
sale pământeşti au fost îngropate lângă peretele de miazăzi al altarului 
drept din catedrala „Intrarea în Biserică a Născătoarei-de-Dumnezeu.” 


Deasupra mormântului a fost aşezată o cruce modestă de lemn, cu o 

inscripţie sumară. Pe data de 30 Iulie 1922, după o boală de peste un an, 
a trecut la Domnul Starețul leroschimonah Anat6lie, numit „cel Mic.” 
Poporul îl numea aşa pentru că era mic de statură, spre deosebire de 
înaintaşul său, adormitul Stareţ Anat6lie Zerţalov. Dis de dimineaţă, 
ucenicul său de chilie, Părintele Eustignie, văzând ca stareţul a slăbit 
cu totul, a fugit în grabă la iconom, Părintele Panteleimon, fost fel- 
cer principal. Când s'au întors şi au intrat în chilie, Starețul stătea 
în genunchi, cu capul sprijinit de pat, mort. Starețul Anatdlie a fost 
înmormântat în acelaşi paraclis cu Stareţii Amvrosie şi l6sif, făcându- 
se câteva mici schimbări. Şi pe mormântul lui s'a aşezat o piatră de 
epitaf, însă nu mai era din marmoră, ci din lemn, înscris cu vopsea 
albă. Inscripţia de pe mormânt glăsuia: „Întru aceasta vor cunoaşte 
toţi că ai mei ucenici sânteţi, de veţi avea dragoste întru voi.” /lo. 
13:35/ şi „Cela ce petrece întru dragoste, întru Dumnezeu petrece, şi 
Dumnezeu întru el.” /I lo. 4:16/ 

Adormitul Stareţ era ieromonah al Schitului şi se bucura de o mare 
popularitate. Era chemat neîncetat de mulţimi de vizitatori şi viz- 
itatoare, care doreau să vorbească cu el. Când, în anul 1908, a murit 
duhovnicul fraţilor din mănăstire, leroschimonahul Sâvva, şi chilia lui 
de lângă biserica Icoanei Maicii Domnului din Vladimir a rămas liberă, 
Părintele Anat6lie s'a mutat acolo. Nu cu mult timp înainte de moarte, 
datorită faptului că autorităţile bolşevice au deschis în Mănăstirea 
Optina un muzeu, el sa mutat din nou în aşa-numita „clădire a lui 
Patapov,” o căsuţă nu prea mare, în apropierea turnului din partea de 
sud-est. Era un Stareţ minunat, admirat şi iubit profund de către toţi. 
Era plin de o dragoste caldă şi neobişnuită faţă de toţi oamenii, fără 
nici o excepţie. 

Fiii duhovniceşti ai Stareţului Anat6lie, rămaşi orfani în urma trece- 
rii sale la cele veşnice, au trecut sub oblăduirea ultimului Stareţ de la 


Optina, Părintele Nectărie. Toţi fraţii rămaşi în mănăstire, majoritatea 

surorilor de la Mănăstirea Şamordino%, ce şi-a trăit ultimele zile ca 
„artel agricol,” precum şi mulţi alţi credincioşi, localnici sau veniţi 
de pe alte meleaguri, l-au avut pe acesta ca părinte duhovnicesc şi 
stareţ. Neputincios şi istovit din pricina greutăților îndurate, Starețul 
îi primea pe toţi cei ce veneau la dânsul. Cu toate că Schitul nu mai 
exista, Starețul continua să primească poporul în „bordeiul” său, aflat 
în dreapta sfintelor porţi ale mănăstirii. 

În Postul Mare din anul 1923, Starețul Nectărie a fost arestat. Era slab 
şi bolnav. Cu toate acestea, a fost urcat într'o sanie ţărănească şi dus 
la Kozâlsk. L-a însoţit unul dintre fraţi, iar fiii săi duhovniceşti care 
mai erau încă în mănăstire l-au condus până la hotarele mănăstirii, 
acolo unde se încheie aleea bătrânelor sălcii. Starețul a fost transferat 
în scurtă vreme de la închisoare la spitalul din Kozelsk şi aşezat într'o 
încăpere aparte. La uşile noii sale locuinţe veghea o sentinelă cu arma 
în mână... Starețul fusese arestat din pricina unor bănuieli şi mai ales 
pentru că la el veneau mulţimi de oameni. 

Pe la jumătatea primăverii, Starețul Nectărie a fost externat din spital şi 
i sa îngăduit să locuiască la Kozelsk, după ce îi fuseseră luate iscălitura 
şi acordul de a nu părăsi raionul Kozelsk şi i se interzisese să mai 
primească credincioşi. Starețul a fost adăpostit de o familie evlavioasă, 
dar nu a locuit prea mult aici. El a plecat de aici pe neaşteptate şi fără să- 
şi ia rămas bun de la nimeni, împreună cu ucenicul său de chilie, şi sa 
adăpostit la un fiu duhovnicesc, într'un cătun. Nimeni nu şi-a putut ex- 
plica motivul plecării sale precipitate. Se poate presupune că, ştiindu- 
se sub supraveghere şi nedându-i-se voie să primească pe nimeni, nici 
n'ar fi putut proceda altfel, deoarece mulţi oameni, fără să ţină cont 
de nimic, nici măcar de situaţia existentă, iar alţii din simplă neştiinţă 
continuau să-l viziteze pe Stareţ la Kozâlsk. Amintindu-şi cuvintele 


23 Mănăstire întemeiată de Starețul Amwrosie. Se află la aproximativ zece kilometri distan- 
ță de Optina. In.tr.] 

Evangheliei: „Pre cela ce vine către mine nu-l voiu scoate afară,” /lo. 6:37/ 
el nu-i putea refuza pe cei veniţi, dar, în acelaşi timp, era legat de acel 
ordin să nu primească pe nimeni. După cum sa aflat mai târziu, un 
motiv mult mai veridic a fost ordinul autorităţilor de a părăsi hotarele 
guberniei Kaluga. Starețul nu a petrecut prea mult în acel cătun, la fiul 
său duhovnicesc, ci s'a strămutat iarăşi în apropiere, în satul Holmişci 
din gubernia Riânsk. Aici Starețul, slăbind treptat, a trăit aproape cinci 
ani. Pe data de 29 Aprilie 1928, a plecat lin din această viaţă tristă şi 
vremelnică către cea veşnică. 

Întrun cimitir sătesc însingurat, sub umbra mestecenilor, a fost în- 
gropat ultimul stareţ, leroschimonahul Nectârie. Cu toată distanţa 
mare şi lipsa căilor de acces, mormântul Stareţului nu a fost dat uitării.* 
În fiecare an, mai ales în lunile de vară, la scumpul lui mormânt vin 
foştii săi fii duhovniceşti. Pe mormânt se găsesc mereu nişte gropiţe, 
căci, luând binecuvântare şi cerând sfintele lui rugăciuni, credincioşii 
iau şi nisip de acolo, completat mereu la loc de o mână grijulie — aşa 
cum se întâmpla cândva la Optina, la mormintele stareţilor. Este un lu- 
cru mişcător şi, în acelaşi timp, instructiv. Fără să vrem, ne vin în minte 


cuvintele sfinte „Cel drept al meu din credinţă va fi viu.” /Avac. 2:4/ 


În toamna anului 1922, răspunzând mamei sale, neliniştită pentru 
dânsul în aceste vremuri cumplite, Părintele Nicon a scris o scrisoare, 
care, după cum el însuşi s'a exprimat în final, s'a revărsat din inimă. 
La începutul misivei, îşi descrie pe scurt viaţa, spune că se osteneşte 
întrucâtva ca secretar, dar este foarte ocupat cu felurite alte proble- 


me legate de mănăstire sau, mai bine zis, de ceea ce a mai rămas din 


24 Pe data de 3/6 Iulie 1989, moaştele Starețului Nectărie au fost descoperite şi aduse la Op- 
tina. Înainte-stătător al mănăstirii, cel dintâi după redeschiderea acesteia, a fost Arhiman- 
dritul Evl6ghie Smirov, acum Episcop al Suzdalului şi Vladimirului. In.a.] 

mănăstire; slujeşte la prestolul Domnului; cântă la strană. Căutând să-şi 
liniştească mama, îi scrie că nu a încercat încă dureri care să-l privească 
personal şi care să-i pricinuiască supărări inimii. Dacă au fost dureri, 
ele i-au privit pe cei apropiaţi lui. „Caut să nu închid ochii la cele ce 
se petrec şi la cele viitoare,” scrie el mai departe, „şi mă străduiesc să 
fiu pregătit pentru toate, pentru a putea rosti cuvintele psalmistului: 
«Gătitu-m'am, şi nu m'am turburat». /Ps. 118:60/ Căile Domnului sânt 
necunoscute pentru noi. Nu le putem înţelege. De aceea, cu toată sme- 
renia, mă las în voia lui Dumnezeu. Cred, cu tărie, că toate se află în 
mâinile lui Dumnezeu... Aştept viaţa veacului ce va să fie...” 

În vremea când scria aceste rânduri, la Optina rămăseseră puţini 
monahi. Până la închiderea definitivă, mulţi dintre ei au părăsit 
mănăstirea. Lipseau îndeosebi fraţii şi monahii tineri, pe care, pro- 
babil, îi nemulţumea munca în „artelul agricol,” deoarece trebuia să 
muncească mult şi cerinţele erau foarte aspre. Cei care lucrau în artel 
nu aveau totdeauna posibilitatea să participe la dumnezeieştile slujbe; 
aveau foarte puţin timp şi pentru rugăciunea la chilie. Dintre cei tineri 
a rămas, până la urmă, doar fratele Ilie Jirnov (mai apoi leromonahul 
loân; a murit în surghiun); el ţinea cârja Episcopului Miheia la ul- 
timele lui slujbe. Monahii rămaşi, în marea lor parte bătrâni, erau ferm 
hotărâți să nu plece din mănăstire până ce nu vor fi izgoniți. Toţi trăiau 
sub stăpânirea fricii. În fiecare zi şi în fiecare clipă se aşteptau la toate: 
surghiun, arest, închisoare, pribegie, moarte... 

Frământările ivite la începutul anilor 1920 printre unii reprezentanţi 
ai Bisericii Ruse, ce au dus la schismă şi dezbinare, au agravat durerile 
călugărilor de la Optina, următori neabătuţi ai Ortodoxiei şi ai drep- 
tarelor Sfinţilor Părinţi. 

Înnoitorii, ce îşi ziceau „Biserica vie,” conduşi mai ales de clerul de 
mir, au constat la început într'o minoritate de Creştini cu o credinţă 


nu prea trainică. Aceştia erau atraşi mai ales de noutate. Intemeietorii 

schismei căutau să înnoiască şi să dea „un suflu nou” Bisericii, cu de la 
sine putere, încălcând făţiş canoanele Sinoadelor Ecumenice şi Locale, 
nesocotind hotărârile acestora şi vrând să introducă altele noi. Printre 
multele schimbări dorite de aceştia se numărau episcopii căsătoriţi, 
preoţii cu două cununii, slujirea în limba Rusă (chipurile, o limbă 
înţeleasă mai bine), scurtarea şi slăbirea posturilor. Ei susțineau că 
hotărârile bisericeşti s'au învechit şi nu mai corespund duhului vremu- 
rilor, de aceea nu mai atrag minţile şi inimile Creştinilor. Puterea laică 
bolşevică îi proteja făţiş pe „înnoitorii” care aduceau dezbinare, tulbu- 
rare şi neorânduială în Biserica Ortodoxă. „Biserica vie” a avut o istorie 
de scurtă durată. Năruindu-se treptat, ea şi-a încheiat existenţa pe la în- 
ceputul anilor 1930, dăinuind nu mai mult de un deceniu — ca o ramură 
putredă ruptă din copacul sănătos şi care aduce roadă, ea sa veştejit, s'a 
uscat şi s'a prefăcut în colb. 

În scrisoarea adresată mamei sale, Părintele Nicon aminteşte poveţele 
adormitului Stareţ Varsanifie: „Apostolul ne spune: «Ispitiţi pre voi 
înşivă, de sânteţi întru credinţă». /Il Cor. 13:5/ «Lupta cea bună m'am 
luptat, călătoria am săvârşit, credinţa am păzit; de acum s'a gătit mie 
cununa dreptăţii». /II Tim. 4:7-8/ Este un mare lucru să păzeşti, să 
păstrezi credinţa. Atunci puteţi avea nădejdea cea bună în destinul 
vostru...” Apoi, adaugă: „Şi mi-a poruncit minunatul meu stareţ să mă 
încerc pe sine, din când în când, dacă petrec în adevărurile credinţei 
ortodoxe, ca nu cumva să mă abat de la ele din nebăgare de seamă. Ma 
sfătuit, printre altele, să citesc Catehismul Ortodox al Mitropolitului 


Filaret şi Mărturisirea de credinţă ortodoxă a Patriarhilor Răsăritului”. 


25 Este vorba de „Catehismul ortodox” alcătuit de Mitropolitul Filaret al Kievului şi apărut 
întâia dată în 1823, cel mai răspândit în Rusia acelor vremuri, şi de „Epistola enciclică, către 
Ortodocşii cei de pretutindenea, a Bisericii celei Una, Sfântă, Sobornicească şi Apostoleas- 
că,” a celor patru Patriarhi ai Răsăritului, din anul 1848 — răspuns la Epistola Papei Pius al 
IX-lea, „Către Răsăriteni.” In.red.] 

Acum, când s'au clătinat stâlpii Bisericii Ortodoxe, văd cât de preţioase 
sânt îndrumările Stareţului! Acum a venit vremea cercetării, de sân- 
tem sau nu în credinţă! Credinţa o poate păstra cel ce crede sincer 
şi fierbinte, care se păzeşte pe sine de orice păcat, după cum spune 
Evanghelia: «Ci aceasta este judecata, că lumina au venit în lume, şi 
au iubit oamenii mai mult întunerecul decât lumina; că viclene erau 
lucrurile lor».” /lo. 3:19/ 

În anul 1923, „Artelul agricol «Sihăstria Optina», sub forma căruia 
s'a menţinut oarecum mănăstirea, a fost închis. Fosta mănăstire a tre- 
cut sub conducerea departamentului „Ştiinţa,” ca monument istoric, 
şi a fost denumită „Muzeul «Sihăstria Optina»."Mănăstirea nu avea 
nimic notabil din punct de vedere istoric şi arhitectural, dar numele 
ei era strâns legat de cel al unor remarcabili scriitori, care şi acum se 
bucură de reputaţie mondială. Floarea culturii Ruse, cei mai străluciți 
reprezentanţi ai ei, în aceeaşi măsură cu poporul simplu, veneau aici, în 
această mănăstire liniştită, departe de deşertăciunea lumii, la Stareţii ei. 
Şi ce îi atrăgea aici, dacă nu căutarea adevărului? Mănăstirea, cu Stareţii 
ei, lucra binefăcător asupra sufletelor şi minţilor, în chip nevăzut, dar 
sensibil învăluit în har, luminând cu lumina adevărului dumnezeiesc. 
Lev Tolstoi a fost de câteva ori la Optina, mai întâi la Starețul Amvr6sie 
şi apoi la Starețul I6sif. Odată, el a venit pe jos de la Iasnaia Poliana şi sa 
oprit nu la hotel, cum făcea totdeauna, ci la casa pelerinilor, împreună cu 
poporul de rând (între altele, Starețul Amvr6sie spunea cândva despre 
acesta: „Contele este mândru. Aici se află pieirea lui...”). 

N. V. Gogol a fost de nenumărate ori la Optina, la Starețul Macărie, cores- 
ponda cu dânsul şi mai mult ca sigur că legăturile avute cu el i-au produs 
în suflet acea cotitură hotărâtoare. La muzeu s'au păstrat ca exponate 
scrisorile lui originale adresate Stareţului Macărie. 

La Optina a fost şi poetul A. K. Tolstoi. Impresionat de vizita făcută, 


a scris poemul „loân Damaschin” Un fragment din acest poem, „Vă 

binecuvântăm pe voi, păduri...” este binecunoscut în interpretare vocală. 
Renumitul scriitor şi publicist 1. V. Kireievski a fost un mare binefăcător 
al mănăstirii, lucrând împreună cu monahii mai ales la editarea de 
cărţi. El a trăit aici vreme îndelungată, iar când el şi fratele lui au murit, 
în anul 1856, au fost înmormântați lângă altarul catedralei „Intrarea 
Născătoarei-de-Dumnezeu în Biserică,” îndărătul mormintelor Stare- 
ţilor Lev şi Macărie. 

Deseori venea şi rămânea aici multă vreme scriitorul slavianofil K. N. 
Leontiev. Mai apoi şi-a construit o casă pe un teren învecinat cu grajdu- 
rile de vite şi a trăit aici până la moartea Stareţului Amvrâsie. Ulterior, 
în această casă, până la lichidarea mănăstirii, a trăit împreună cu familia 
pictorul şi graficianul L. A. Bruni, fiul duhovnicesc al Stareţului Nectărie. 
A fost la Sihăstria Optina şi scriitorul F. M. Dostoievski. Învăluit de 
duhul Optinei, marele scriitor şi psiholog a scris vestitul său roman 
„Fraţii Karamazov.” Cel ce ştie Optina recunoaşte cu uşurinţă în această 
carte oraşul, mănăstirea şi schitul. Starețul Amvrosie a fost pentru scri- 
itor prototipul chipului Stareţului Zosima, însă trăsăturile caracteris- 
tice ale Stareţului Amvr6sie i-au scăpat scriitorului, şi nu le-a putut 
reda. În muzeu s'a păstrat fotografia unui monah numit Filarât, fost 
felcer al mănăstirii, cu o faţă tânără, frumoasă şi insuflată. Dostoievski, 
văzându-l pe acest tânăr frate şi încântat fiind de înfăţişarea lui 
fermecătoare, a dat naştere chipului lui Ali6şa Karamazov, unul dintre 
cei mai simpatici eroi ai romanului. 

În jurisdicţia muzeului au intrat bisericile, cimitirul, trapeza şi toate 
celelalte clădiri ale mănăstirii, precum şi Schitul - în care nu au reuşit, 
totuşi, să amenajeze o „casă de odihnă” Cele şaptezeci de hectare 
ale frumoasei păduri seculare au trecut, de asemenea, sub jurisdicţia 
muzeului şi au fost declarate rezervaţie naturală de stat. Această 
pădure, după părerea specialiştilor, era unică în zona centrală a Rusiei, 


păstrând vestigii ale faunei din perioada glaciară. 

Clădirile mănăstirii în care locuiau mai înainte fraţii au fost ocupate 
de o casă de copii, de birourile gospodăriei colective, ale fabricii de 
cherestea şi ale muzeului. În perioada de vară, muzeul închiria 
vilegiaturiştilor marea parte a camerelor. În fosta trapeză a fost 
amenajată o secţie de muzeu în care erau expuse ţesături (exponatele 
erau îndeobşte odăjdii luate din veşmântăria mănăstirii şi covoare de 
la Sihăstria Şamordino) şi o secţie de floră şi faună, destul de săracă. La 
Schit, chilia Stareţului Amvrosie a fost renovată în forma iniţială atât în 
interior, cât şi în exterior, potrivit îndrumărilor fostului ucenic de chilie 
al Stareţului Nectărie, Părintele Sebastian. 

La muzeu au rămas vreo zece sau cincisprezece monahi, în calitate 
de muncitori şi paznici. Toţi ceilalţi au primit ordin să părăsească 
mănăstirea şi să plece încotro vor dori. 

Cu mare durere şi-au părăsit călugării de la Optina scumpa lor 
mănăstire, cu care sau înrudit în anii îndelungaţi de vieţuire! Ma- 
rea lor parte s'au mutat la Koz6lsk. Unii sau mutat în satele apropi- 
ate: Stenino, Nijnie Prâski. Puţini au plecat acasă... Episcopul Mihdia, 
Arhimandritul Isaâc, leromonahul Dosithsi (duhovnicul fraţilor după 
plecarea Stareţului Nectărie) şi alţi fraţi mai în vârstă s'au stabilit cu 
locuinţa la Kozelsk. La rugămintea stăruitoare a ţăranilor din Stenino, 
satul cel mai apropiat de mănăstire, la Optina a rămas deschisă pen- 
tru săvârşirea slujbelor biserica Icoanei Maicii Domnului din Kazân. 
În această biserică li sa îngăduit călugărilor să slujească. „Rugaţi-vă 
cât poftiţi, dar nu veţi avea nici un fel de locuinţă aici. Să veniţi de la 
oraş, de la sat, de unde doriţi.” — li s'a comunicat din partea conducerii 
muzeului. Părintele Nicon, împreună cu alţi câţiva monahi, ca mem- 
bru al fostului „artel agricol,” nu a fost forţat să părăsească mănăstirea 
până la lichidarea definitivă a artelului şi predarea tuturor bunurilor 
către muzeu. Arhimandritul Isaâc, slujind pentru cea din urmă oară 


Sfânta Liturghie în sobor, i-a spus Părintelui Nicon: 

— Părinte Nicon! Noi plecăm, dar tu vei rămâne. Vor mai veni credincioşi. 
Îţi dau blagoslovenie să slujeşti în biserică şi să primeşti la spovedanie pe 
cei veniţi, iar ierodiacon va rămâne cu tine Părintele Serafim. 

Părintele Nicon a fost invitat să fie preot de parohie şi la oraş şi la sat, de- 
oarece mulţi îl ştiau drept un bun slujitor. Dar locuitorii satului Stenino, 
credincioşii permanenţi ai mănăstirii, l-au rugat să nu părăsească 
Optina. Ştiu că Părintele Nicon îşi dorea să nu părăsească mănăstirea 
atâta vreme cât mai putea sta acolo. Binecuvântarea părintelui arhi- 
mandrit de a sluji în biserica Icoanei Maicii Domnului din Kazân a fost 
percepută de dânsul ca o arătare a voii lui Dumnezeu, aşa că a refuzat 
invitaţiile de a sluji la parohie. 

Aproape zilnic, împreună cu lerodiaconul Serafim, Părintele Nicon 
săvârşea dumnezeieştile slujbe în biserica mănăstirii. În acea perioadă, 
a vieţuit într'unul din turnurile mănăstirii, la al doilea cat. Alături de 
el, într'o chilie aparte, vieţuia Părintele Serafim. Fraţii care se mutaseră 
la Kozâlsk şi în satele apropiate veneau adesea la Optina, în biserică, 
unde slujeau, cântau şi citeau la strană. 

După cum sa amintit mai sus, Părintele Nicon nu a dorit niciodată să 
ocupe funcţii de conducere. Cu voia lui Dumnezeu, el a fost cel ne- 
voit să părăsească ultimul scumpa şi draga lui mănăstire. Lui i s'au 
încredinţat biserica şi cheile acesteia. EI a fost cel ce a slujit aici până în 
cea din urmă zi. La Optina, ca şi mai înainte, veneau mulţi credincioşi 
ce aşteptau mângâiere duhovnicească şi aveau trebuinţă de sfaturi. 
Părintele Nicon, ca şi cum ar fi primit binecuvântare de sus pentru 
nevoinţe grele şi mântuitoare, a primit asupră-şi nu numai îndatorirea 
de duhovnic, ci şi cea de Stareţ. 

Era foarte aspru cu sineşi. Până când părintele arhimandrit nu i-a dat 
blagoslovenie să slujească la Optina şi nu i-a poruncit să primească 
credincioşi, nu a îndrăznit să dea sfaturi celor ce veneau la dânsul. 


Doar după ce a primit blagoslovenia părintelui arhimandrit a început 

să primească poporul. lar când dădea sfaturi, temându-se de slava 
deşartă, totdeauna cita cuvintele Stareţilor de la Optina. Doar mai 
apoi, înţelepţit de harul lui Dumnezeu, când dădea sfaturi îşi întemeia 
cuvintele pe cele ale Evangheliei, ale Psalmilor şi ale Sfinţilor Părinţi 
ai Bisericii. 

Una dintre cele mai devotate şi mai sincere fiice duhovniceşti, Monahia 
Amvrâsia de la Şamordino, amintindu-şi de acele timpuri, povestea ce 
impresie luminoasă a produs asupra ei Părintele Nicon când l-a văzut 
pentru întâia oară. „Panihida pentru adormiţii Stareţi o slujea tânărul 
Părinte Nicon, totdeauna sobru, concentrat. Mă gândeam, privindu-l: 
«lată un adevărat călugăr nevoitor!» După slujba Panihidei, credincioşii 
i se adresau cu diferite probleme. Uneori ajungeau şi până la mine 
câteva cuvinte. Cineva spunea: «Da, aşa este!» «Aşa niciodată nu poate 
să fie» — urma răspunsul Părintelui Nicon. «Ce bine este să întâmpi- 
ni moartea cu rugăciune! Dar pentru aceasta trebuie să te obişnuieşti 
cât mai eşti sănătos». «Cum să înduri durerile?» «Să te laşi în voia lui 
Dumnezeu». Cuvintele Părintelui Nicon îmi produceau o impresie 
puternică. Şi mi-am amintit o povestire pe care o citisem cândva, despre 
un căpitan care, atunci când corabia lui s'a scufundat, a stat la cârmă şi 
s'a rugat până când toţi marinarii sau salvat cu bărcile şi alte lucruri. 
Deodată, el a văzut cerurile deschizându-se şi pe Hristos Mântuitorul 
într'o lumină negrăită... Mi-a venit în minte această povestire pe când 
stăteam în spatele tuturor şi îl priveam pe Părintele Nicon...” 

Cu puţin înainte de a se închide Optina, s'a închis şi „artelul agricol” de 
la mănăstirea de maici Şamordino. Oparte din călugăriţe s'au împrăştiat, 
iar altele s'au mutat la Kozelsk. Monahia Amvr6sia, împreună cu trei 
surori, s'a stabilit cu locuinţa la Kozelsk. Era o călugăriţă cu o înaltă 
viaţă duhovnicească, vădit luminată de lumina adevărurilor lui Hristos 
şi primitoare profundă a sfintelor învățături ale Evangheliei. După cum 


tot ceea ce reflectă lumea ne atrage privirile, tot aşa şi personalitatea 

Monahiei Amvr6sia atrăgea cu o putere nevăzută inimile celor ce 
căutau cu sinceritate mântuirea. Curând după stabilirea ei la Kozelsk, 
au mai venit încă vreo câteva călugăriţe pentru a locui împreună, care 
doreau să-şi petreacă viaţa călugărească sub îndrumarea ei. Astfel s'a 
alcătuit o mică obşte. Câtă vreme a mai vieţuit la Optina, Părintele 
Nicon venea adesea la Maica Amvrâsia, la această obşte organizată de 
dânsa, şi îi spovedea pe cei ce se pregăteau pentru Sfânta Împărtăşanie, 
le dădea sfaturi, îi îndruma, îi mângâia... 

În acest an, 1923, Părintele Nicon a fost foarte bolnav şi a stat în pat 
mai bine de o lună, având tot timpul o temperatură ridicată. Avea 
tromboflebită la un picior. Îl trata doctorul A. V. Kozanski, care fusese 
medic la fostul spital al mănăstirii. Maica Amvr6sia avea şi ea specia- 
lizarea de doctor. În timpul cât Părintele Nicon a fost bolnav, slujbele 
la biserică au fost săvârşite de un alt ieromonah, numit de părintele 
arhimandrit. Maica Amvrâsia nu s'a depărtat de bolnav şi pe perioada 
suferinţei lui s'a mutat într'o chilie învecinată, din acelaşi turn. L-a în- 
grijit cu multă atenţie şi grijă, păstrându-i, în acelaşi timp, liniştea. Când 
i-a scăzut temperatura şi starea lui sa îmbunătăţit întrucâtva, Părintele 
Nicon a început să primească din nou credincioşii care veneau la el, cu 
toate că zăcea la pat. 

În luna August 1923 a început să se răspândească zvonul închiderii imi- 
nente a ultimei biserici de la Optina. Curând, zvonurile s'au adeverit 
şi, de praznicul Schimbării la Faţă a Domnului, biserica Icoanei Maicii 
Domnului din Kazân a fost închisă, iar uşile ei bătute în scânduri. 
Părintele Nicon a continuat să vieţuiască la Optina şi să-i primească pe 
toţi cei ce doreau să vorbească cu el, dar stătea deja în altă chilie, aflată 
dincolo de magazinul bisericesc, pe scară. 

În această perioadă, în afară de monahii care lucrau la muzeu, mai 
vieţuiau la Sihăstria Optina şi câteva călugăriţe care munceau la fos- 


tul ocol de vite al mănăstirii. Şi-au găsit aici adăpost şi câteva maici 

de la Şamordino, lucrând la gospodăria colectivă, la spital, la fabrica 
de cherestea şi la muzeu. Majoritatea acestor călugăriţe erau fiicele 
duhovniceşti ale Părintelui Nicon. După ce sa închis biserica, ele au 
început să se adune de praznice într'o odaie, de obicei în bucătăria 
spitalului, în care lucrau şi locuiau două monahii surori, şi unde 
Părintele Nicon slujea privegherea. Cu aceste prilejuri veneau fiii lui 
duhovniceşti şi călugărițele de la Kozelsk. Una din ultimele privegheri 
săvârşite de Părintele Nicon la Sihăstria Optina a fost cea din data de 
15 Iunie 1924, în ajunul pomenirii Cuviosului Tihon din Kaliga. După 
slujba privegherii, Părintele Nicon a rostit un cuvânt de învăţătură şi a 
amintit că vor trebui să părăsească Optina peste câteva zile. Mulţi au 
început să plângă, iar el le-a spus: „Minunaţii mei!” (Acest cuvânt îl 
întrebuința adesea.) „Doar sânt monah! Am jurat să rabd orice ocară. 
lar dacă aceasta se va împlini, atunci se cuvine să mă bucur, nu să mă 
mâhnesc. S'a spus, doar: «Toată bucuria socotiți, fraţii mei, când în 
multe feluri de ispite cădeţi». /lac. 1:2/ Îmi amintesc că pe când eram 
încă fratele Nikolăi, Părintele Varsanifie mi-a spus aceste cuvinte, în 
chip de rugăciune: «Doamne, mântuieşte-l pe acest rob al Tău! Fii lui 
ajutor! Apară-l când nu va avea nici aşternut, nici adăpost»...” 
Călugării de la Optina stabiliţi la Kozelsk au început o nouă viaţă, 
neobişnuită, dureroasă, plină de greutăţi. Unii dintre ei, care au avut 
putinţă, au cumpărat câteva căsuțe şi au vieţuit mai mulţi împreună. 
Ultimul arhidiacon de la Optina, Părintele Lavrentie Levcenko (mai 
apoi ieromonah, mort în exil), a fost unul dintre aceşti fericiţi. Toţi 
membrii familiei sale — tatăl, mama şi cele trei surori ale sale — au 
fost monahi. La ei au mai venit încă câţiva fraţi de la Optina, şi cu 
toţi au avut parte de mai multe înlesniri, în comparaţie cu alţii, în 
curgerea vieţii călugăreşti. Sursa existenţei lor materiale a fost lu- 
crul meşteşugăresc — un atelier de producere a pâslarilor, amenajat 


în casa lor. Pâslarii produşi de ei erau vestiți prin durabilitatea lor, 

prin lucrătura lor de înaltă calitate şi se bucurau de o cerere mare. 
Nu departe de Părintele Lavrentie, pe aceeaşi stradă lăturalnică, pe 
nume Maloie Zarecie, a închiriat o casă separată părintele arhimandrit. 
El vieţuia împreună cu doi ucenici de chilie. 

Unii dintre monahii în vârstă au vieţuit împreună cu rudele lor 
călugăriţe, şi ele izgonite din mănăstiri, care îi îngrijeau. Cum şi din ce 
trăiau ei, ştie doar Domnul. 

Cu mare greutate şi-au părăsit fraţii scumpa lor mănăstire. Greu le-a fost 
să trăiască în oraş, cu toate că nu era unul mare, aici, în deşertăciunea 
lumească! Greu le-a fost să rămână fără acoperiş şi fără o bucată de 
pâine, neavând nici un fel de perspective în viitor! Mulţi dintre ei erau 
vlăguiţi de greutatea jugului noilor condiţii de viaţă şi din pricina 
necontenitei aşteptări, obositoare şi epuizante pentru suflet şi trup, a 
viitoarelor necazuri. Singura lor mângâiere era rugăciunea. Şi Domnul, 
văzând neputinţa robilor Săi, le-a trimis o mare mângâiere, sprijinin- 
du-i şi întărindu-i. Chiar în vremea când la Optina sa închis cea din 
urmă biserică, la biserica Sfântului Gheorghe din Kozelsk a rămas 
liber locul de preot. Şi toate s'au orânduit în chip minunat, încât toate 
posturile bisericii le-au ocupat călugării de la Optina. Părintele arhi- 
mandrit l-a numit întâi-stătător pe fostul magazioner de la veştmântar, 
Ieromonahul Macărie (care mai apoi, întorcându-se din surghiun, a 
vieţuit în oraşul Belev, regiunea Tila, unde a şi murit în anul 1939). 
Arhidiacon era Părintele Lavrântie. Îndatorirea de citeţ o îndeplinea 
leromonahul Savâtie. Apoi, o dată cu venirea fostului iconom şi tipi- 
car, leromonahul Theodât, s'a format un cor nu prea mare al monahilor 
trăitori la Kozelsk. Părintele Cle6pa era paracliser. El mai era paznic şi 
clopotar al bisericii. Parohia ajunsese asemenea unei mici mănăstiri. 
Este adevărat că slujbele se făceau prescurtat, pentru a nu-i obosi pe 
enoriaşii neobişnuiţi cu slujbele îndelungate, dar se slujea şi se cânta, ca 


şi mai înainte, după modelul de la Optina. Aici a lucrat şi s'a văzut mila 

lui Dumnezeu, Care i-a mângâiat şi i-a ţinut treji. La marile praznice, 
ieromonahii, iar din când în când şi părintele arhimandrit, săvârşeau 
slujbele în sobor. Veneau şi din satele apropiate monahii stabiliţi acolo; 
atunci se cânta la două strane. Locuitorii din Kozelsk erau atraşi de 
slujbele mănăstireşti, şi biserica era totdeauna plină de credincioşi. 
Era o biserică minunată, cu două caturi. La catul de jos erau trei al- 
tare. Altarul cel mare îl avea ca hram pe Sfântul Vasilie cel Mare, iar 
cele laterale pe Sfântul Mare Mucenic Gheorghe şi pe Sfânta Muceniţă 
Parascheva. Iconostasul, sculptat în lemn de culoare închisă, având un 
stil sobru şi o frumoasă pictură cu chipurile în mărime naturală, fără 
nici un fel de podoabe, lăsa o impresie plăcută. Biserica de la catul de 
sus, sfinţită întru cinstea şi slava Schimbării la Faţă a Domnului, era 
văruită în alb, luminoasă şi dătătoare de bucurie. 

În această perioadă, se adunase la Kozelsk un mare număr de călugări 
şi călugăriţe. Unii veniseră de departe şi se stabiliseră aici atraşi de 
prezenţa celor de la Optina. Această afluenţă de monahi a atras atenţia 
conducerii locale. Curând, în ziarul din Kozelsk a apărut un foileton, 
în care se spunea, printre altele, că „la noi a fost o singură mănăstire, 
acum sânt două” şi că „seara, de pe fiecare ulicioară şi de la fiecare colţ 
se iţesc corbi negri...” 

În anul 1927 s'a produs o mare tulburare în sânul clerului ortodox, 
în urma apelului adresat Bisericii Ruse de către locţiitorul scaunului 
patriarhal, Mitropolitul Serghie. I-a tulburat pe toţi mai ales cererea 
de a-i pomeni în biserică, la dumnezeieştile slujbe, „pe toţi cei ce sânt 
la putere.” Clerul de astăzi este obişnuit cu acest lucru, dar atunci s'a 
stârnit, dacă se poate spune aşa, o adevărată furtună, un vârtej de în- 
doieli, de sminteală şi tulburare. Dacă Sfânta Biserică ne opreşte să 
ne rugăm la Liturghie pentru eretici şi îi dă anathemei, deşi ei cred 
totuşi în Dumnezeu, atunci cum ne putem ruga pentru athei, care 


au drept ţel nimicirea credinţei în Dumnezeu şi prigonesc Sfânta 

Biserică? Această idee a adus tulburare multora, chiar şi unor persoane 
duhovniceşti din M6scova şi din alte oraşe ale ţării. Au avut loc multe 
discuţii contradictorii pe această temă. Fraţii mai în vârstă de la Optina, 
în frunte cu Arhimandritul Isaâc, deşi cu inima strânsă, au hotărât să 
se supună apelului Mitropolitului Serghie, ca întâi-stătător al Bisericii 
din pământurile Ruseşti, pentru sfânta ascultare. Doar puţini dintre 
ei, foarte puţini, sau desprins de majoritate şi au rămas cu părerea lor. 
Clerul din Kozelsk a urmat pilda celor de la Optina. 

Admiratorii moscoviți ai Stareţului Nectărie care nu erau de acord 
cu Mitropolitul Serghie, fără să ştie ce a sfătuit acesta, au hotărât că 
stareţul s'a rupt de cei de la Optina în ce priveşte această problemă şi au 
răspândit pretutindenea părerea lor. Sa dovedit mai apoi că stareţul a 
avut aceleaşi păreri cu fraţii de la Optina, inclusiv în această problemă 
discutabilă, totdeauna, până la moarte. Când o fiică duhovnicească 
l-a întrebat despre acest lucru, el a spus: „Când Evreii erau în robia 
vaviloniană şi nu se rugau pentru Împăratul Vavilnului deoarece 
acesta era păgân, o duceau foarte prost, dar când au început să se roa- 
ge, starea lor s'a îmbunătăţit simţitor...” lar Părintele Nicon, la o între- 
bare asemănătoare, a răspuns: „Nu trebuie să-l învinuim pe mitropolit, 
deoarece el nu a greşit cu nimic în ce priveşte dogmele Bisericii. Se poate 
ca unora să nu le placă atitudinea lui politică, poziţia lui prudentă, dar 
aici el nu poartă nici o vină. Nu ştim în ce împrejurări se găsea atunci 
când a iscălit acest apel.” 

Toate aceste lucruri au fostregretabile în cel mai înalt grad. Neîncrederea, 
greaua descumpănire, tulburarea, deruta şi dezbinarea torturau sufle- 


tele tuturor credincioşilor adevăraţi, dăruiţi Bisericii Ortodoxe. 

CAPITOLUL 


XI 


Pildă te fă credincioşilor cu cuvân- 
tul, cu petrecerea, cu dragostea, cu 
duhul, cu credința, cu curăția. 

ȚI Tim. 4:12] 

Cât sânt de frumoase picioarele 
celor ce binevestesc pacea, ale celor 
ce binevestesc cele bune. 

/Rom. 10:15/ 


Părintele Nicon s'a mutat în Kozelsk la sfârşitul lunii Iulie 1924. Ştiind 
că mutarea lui este iminentă, şi-a găsit din timp o locuinţă pe strada 
Bunavestire. Acolo vieţuia deja Părintele Chiril Zlenko, acel frate Chiril 
împreună cu care, în zilele tinereţilor sale, prin lepădarea de lume, a 
pus început vieţii la Schit, sub îndrumarea Stareţului Varsanufie. 
Părintele Nicon ocupa jumătate dintr'o casă nu prea mare. Două fe- 
restre ale noii sale chilii dădeau la stradă şi erau mereu acoperite cu 
perdele albe. În afară de această cameră, mai era încă una, în lături, cu 
o fereastră ce dădea în grădină. Aici îşi ţinea părintele cărţile. Stăpâna 
casei era o femeie în vârstă, singură, foarte liniştită şi tăcută. Părintele 
Nicon era foarte mulţumit de chilia sa. Era destul de caldă, uscată, şi 
lucrul cel mai de preţ era liniştea. Strada era foarte puţin circulată, încât 
nimeni şi nimic nu tulburau liniştea paşnică. 

Nu cu mult înainte de mutarea Părintelui Nicon în Kozâlsk, s'a 
desfiinţat corul catedralei Adormirii Maicii Domnului din oraş — care, 
de altfel, era destul de modest. Biserica parohială era săracă şi nu-şi 
putea plăti cântăreții în acea perioadă grea. Părintele Nicon a căzut de 
acord cu propunerea parohului şi a consiliului bisericesc de a cânta 
la slujbele din Duminici şi sărbători. El a strâns câţiva fraţi care ştiau 
să cânte şi astfel, sub conducerea sa, s'a format un cor bărbătesc din 
şase-şapte monahi. Sub conducerea Părintelui Nicon cântau Părintele 
Gherontie, fost ucenic al Stareţului Varsanifie, Grigorie Ermakov 
(a murit în exil), Părintele Rodin Şeicenko (mai apoi leromonahul 


Rafail, care a fost surghiunit de două ori şi a murit la Kozelsk în anul 

1957), Părintele Vasilie Belogradski, fost canonarh la Optina, Părintele 
Acâchie, lerodiaconul Ignâtie şi alţii. Psalii, în afara Părintelui Nicon 
şi a Părintelui Vasilie, nu aveau calităţi vocale prea bune. Glasurile 
lor erau slabe. Dar minunatele cântări de la Optina îndulceau auzul 
credincioşilor mai mult decât cel mai ales cor. 

Cam în aceeaşi perioadă s'a arătat în chip minunat în această biserică 
icoana Maicii Domnului „Neaşteptata Bucurie.” Istoria arătării sale 
abia dacă sa mai păstrat în amintirea cuiva. Se ştie doar că arătarea 
ei a fost neobişnuită, lucru pe care parohul bisericii l-a făcut cunos- 
cut tuturor enoriaşilor, propunând să se cânte acatistul ei într'una 
din zilele săptămânii, lucru ce s'a făcut până la închiderea bisericii. 
Minunata cântare de la Optina, „Bucură-te, neaşteptată bucurie dăruită 
credincioşilor,” uitată aproape pretutindeni, răsună pătrunzător şi 
mişcător în gurile monahilor. 

Dacă cititorul îşi mai aminteşte, Părintele Nicon a cinstit această icoană 
încă din copilărie, şi apoi în adolescenţă. Amintindu-şi cuvintele 
scumpului său stareţ, Varsanuifie, cum că „nimic nu este întâmplător 
în viaţa noastră, chiar şi cele care ni se par fleacuri au un înţeles şi o 
însemnătate profundă,” el a primit arătarea în biserică a icoanei Maicii 
Domnului „Neaşteptata Bucurie” ca pe o minune, ca pe o lucrare a 
milei lui Dumnezeu. Fusese cândva primit în Schit pe neaşteptate, în 
ziua praznicului acestei icoane. Cu adevărat, pentru el a fost atunci o 
bucurie neaşteptată. lar acum, izgonit fiind din mănăstire, a dobân- 
dit în această săracă biserică din Kozelsk o neaşteptată bucurie în 
chipul Maicii Domnului, care l-a ocrotit şi i-a dăruit o bucurie tainică, 
duhovnicească. A văzut în aceasta binecuvântarea nevăzută a Maicii 
Domnului pentru a sluji în biserică. 

Se poate ca Părintele Nicon să nu fi luat parte la slujbele din biseri- 
ca Sfântului Gheorghe tocmai din pricina aceasta. Încă de la Optina, 


începuse să se bucure de renumele unui mare duhovnic. La Kozelsk, 

Părintele Dosithâi a continuat să fie duhovnicul fraţilor, însă marea par- 
te a maicilor de la Şamordino şi din alte mănăstiri, câţiva mireni dintre 
locuitorii oraşului şi din împrejurimi, precum şi Starețul Nectărie şi 
Părintele Dosithâi îi călăuzeau la Părintele Nicon. Se poate presupune 
că, din băgare de seamă, pentru a nu forţa evidenţele, slujea doar în 
biserica catedrală unde era psalt. 

Părintele Nicon slujea destul de des. Parohul bisericii, Părintele Serghâi, 
şi al doilea preot, Părintele Grig6rii, îl rugau uneori să slujească atunci 
când nu puteau. În afară de aceste prilejuri, el slujea totdeauna în zilele 
sfinţilor pe care îi cinstea în chip anume, ca şi în zilele însemnate. 
Slujea minunat: liniştit, aşezat, fără să se grăbească sau să lungească, 
simplu, fără intonaţii şi expresivitate exagerată. Glasul lui era pă- 
trunzător. Evlavia şi emoția sfântă cu care stătea înaintea prestolului 
dumnezeiesc se transmitea şi credincioşilor. 

Aici, în catedrală, a început să rostească predici pentru întâia oară. La 
Optina nu se ţineau predici decât cu excepţia unor evenimente deo- 
sebite. Acolo se citeau învățături gata tipărite. Odată, în săptămâna a 
cincea a Marelui Post, la Liturghia de dimineaţă, când ierodiaconul 
care slujea cu dânsul începu să citească Evanghelia, Părintele Nicon, 
stând la locul cel de sus, asculta sfânta bunăvestire. A rămas uimit de 
cuvintele: „lată ne suim în lerusalim, şi Fiul Omului se va da arhiereilor 
şi cărturarilor” /Mat. 20:18, Mar. 10:33/ Şi-a amintit atunci de Schit, 
de Starețul Varsaniufie şi de toată durerea care s'a abătut asupra vieţii 
lor liniştite... Inima Părintelui Nicon fremăta de aceste amintiri şi s'a 
ivit o dorinţă irezistibilă de a spune ceva de folos credincioşilor. După 
obiceiul înrădăcinat la Optina de a nu face nimic fără binecuvântarea 
celor mai în vârstă, s'a adresat ierodiaconului slujitor, deoarece atunci 
nu mai era nimeni în afară de ei doi. Răspunsul ierodiaconului a fost 
afirmativ şi Părintele Nicon, la vremea cuvenită, a început să vorbească. 


Tema predicii a fost Evanghelia ce fusese citită. „lerusalimul,” spunea 

el, „înseamnă întrun înţeles duhovnicesc Împărăţia Cerului. Suirea 
la lerusalim este viaţa pământească a fiecărui om credincios care 
îşi lucrează mântuirea. Acest lucru este înfăţişat în stihira de Luni a 
Săptămânii Patimilor: «Mergând Domnul la patima cea de voie le-a 
spus Apostolilor pre cale: iată ne suim în Ierusalim, şi Fiul Omului va fi 
vândut dupre cum este scris. Să venim, dar, şi mai curăţiţi de gânduri 
rele, să mergem împreună cu Dânsul şi să ne răstignim»... Celui ce se 
mântuieşte în Domnul i se dăruiesc treptele urcării în lerusalimul cel 
de Sus. Pe calea vieţii, în chip de neîmpiedicat, omul întâlneşte dureri şi 
ispite. Trebuie să fim gata pentru acestea. Neputinţa noastră omenească 
nu le doreşte, uită adesea că sânt de neocolit şi vrea doar fericirea 
pământească. Luaţi aminte că şi Sfinţii Apostoli, până la primirea haru- 
lui Duhului Sfânt şi a darului de a pricepe Scriptura, nu erau străini de 
pofta slavei şi fericirii vremelnice — aşa cum spune Sfânta Evanghelie. 
După cele spuse de Hristos despre necazurile şi prigoanele viitoare, 
fiii lui Zevedei i-au cerut lui Hristos înlesniri şi cinstiri în împărăţia 
vremelnică aşteptată atunci de ei. Însă în locul acestor înlesniri, Hristos 
le-a făgăduit prietenilor Săi că vor bea paharul morţii. De aceea, dacă 
vedem viaţa noastră plină de dureri şi neîmplinită în nădejdi şi dorinţe, 
să nu deznădăjduim. Aşa trebuie să fie... Viaţa Creştinului se cere a fi 
asemenea vieţii lui Hristos. Sfântul Apostol Pâtru ne spune: «Hristos 
au pătimit pentru noi, lăsându-vă pildă, ca să urmaţi urmelor lui». 
[1 Petru 2:21/ Pentru aceasta ne-a dat Hristos sfinte porunci, ca să pe- 
trecem într'însele şi printr'însele să fim adevăraţi ucenici ai Lui. (Întru 
aceasta vor cunoaşte toţi că ai mei ucenici sânteţi, de veţi păzi poruncile 
mele», le spune Hristos prietenilor Săi, mergând către pătimire. Pentru 
a împlini poruncile lui Hristos, trebuie mai întâi să le cunoaştem. Ele 
sânt înfăţişate în Evanghelii. 

Citiţi Sfânta Evanghelie, pătrundeţi-vă de duhul ei, faceţi din ea rân- 


duiala vieţii voastre. Abordaţi orice lucrare şi orice problemă a vieţii 

în duhul învăţăturii Evangheliei. Aceasta este singura lumină a vieţii 
noastre. Printre alte învățături şi porunci, citim în Evanghelie cum a 
vorbit Hristos pe scurt despre trebuinţa smereniei şi cum le-a arătat 
aceasta ucenicilor chiar înaintea patimilor Sale. 

Fără smerenie, nu poţi fi ucenic al lui Hristos. Fără smerenie, inima 
omului nu primeşte şi nu-şi însuşeşte învăţătura lui Hristos. Ini- 
ma smerită îl îndeamnă pe om să se supună voii lui Dumnezeu, să 
primească toate cu cuminţenie, iar Domnul va face în aşa fel încât omul 
să-şi supună mintea, înţelegerea şi voia sa în ascultarea lui Hristos. 
Experienţa dovedeşte că cei ce fac totul după priceperea lor culeg roade 
amare. Ce chinuri pricinuieşte omului „raţiunea independentă,” în ce 
întuneric al căderii şi al pierzaniei este aruncat omul prin părăsirea 
învăţăturii şi a căilor lui Hristos! Calea lui Hristos ajunge pentru noi 
strâmtă şi dureroasă, dar îi dă omului care o urmează ceva ce nu poate 
da în schimbul nici unui fel de comori deşarte şi vremelnice, sau al 
plăcerilor acestei lumi — aşa de scumpe sânt darurile dăruite de Hristos 
celor credincioşi lui... Să ne încredinţăm, aşadar, pe deplin voii lui 
Dumnezeu. Prin rugăciunea inimii, Îl încredinţăm pe Hristos pentru a 
fi alături de noi pe căile vieţii şi de a intra împreună cu EI în lerusalimul 
cel de sus. Amin.” 

Primind binecuvântarea părintelui arhimandrit, de acum înainte, de 
fiecare dată când slujea, Părintele Nicon rostea un cuvânt de învăţătură. 
În predicile sale, lămurea cel mai adesea cuprinsul unui psalm sau a 
Evangheliei citite în acea zi. 

Una din fiicele sale duhovniceşti care se pricepea să surprindă cu repe- 
ziciune înţelesul cuvintelor sale scria pe scurt cele ascultate, după care 
le prelucra şi le completa, apoi le dădea Părintelui Nicon spre verificare. 
S-au păstrat în manuscris unele din aceste învățături: tâlcuirea Psalmului 


7 


103, „La râul Vavilonului,” a Psalmului 100, „Milostivire şi judecată,” 


a cuvintelor „Îndrepta-va pre cei blânzi la judecată” din Psalmul 24, 

„În psaltire cu zece strune voiu cânta ţie” din Psalmul 143, şi altele. 
Pentru ca cititorul să-şi facă o idee limpede despre capacităţile orato- 
rice ale Părintelui Nicon, vom înfăţişa două din cele mai grăitoare 


predici ale sale. 


Cuvânt rostit la molebenul Mântuitorului, în cinstea Icoanei 
Chipului celui Nefăcut de mână, 16 August 1925 /Lc. 9:51-56; 10:22-24/ 
În numele Tatălui şi al Fiului şi al Sfântului Duh. 

În Evanghelia de astăzi am auzit aceste cuvinte: „Llisus] au întărit faţa lui ca 
să meargă la Ierusalim” — s'a hotărât să meargă la Ierusalim, către nevoința 
Sa. În înțeles duhovnicesc, aceste cuvinte ne arată că orice Creştin, care s'a 
hotărât asemenea lui EHristos să meargă către Ierusalimul cel de Sus, adică 
să petreacă o viață duhovnicească pentru Împărăția Cerurilor, trebuie 
„Să se întărească,” să se pregătească pe sine pentru această călătorie, să se 
hotărască întru străbaterea vieţii de nevoinţă. Trebuie să se pregătească şi să 
se hotărască, deoarece călătoria aceasta cere nevoință, silirea întru săvârşirea 
tuturor faptelor bune prin care se dobândeşte Împărăţia Cerurilor. Trebuie să te 
pregiteşti şi să te hotărăşti, deoarece la săvârşirea faptelor bune se împotrivesc 
şi ne stau dimpotrivă felurite ispite, piedici, dureri şi, mai ales, oameni insuflați 
de vrăjmaşul mântuirii noastre. Potrionicul vrea să împiedice bunele noastre 
doriri şi insuflă oamenilor lumii acesteia ură faţă de robii lui Dumnezeu. 
După cum Hristos în drumul spre lerusalim nu a fost primit de locuitorii acelei 
țări pentru că mergea la Ierusalim, pentru că avea înfăţişarea unui pelerin 
ce călătorea spre Ierusalim, tot aşa orice rob nevoitor al Iui Hristos nu este 
primit de oamenii acestei lumi deoarece are chipul, înfăţişarea unui om care 
merge către Ierusalimul cel de Sus. Ei nu-l înțeleg şi nici nu-l pot înţelege. Ei 
nu înțeleg nici nevoința lui Creştină, ci sânt străini de ea. Pentru ei, se pare 
că nevoitorul este neînțeles şi străin. Chiar şi felul de a gândi, de a simți, de 
a înțelege, de a voi şi de a se purta, precum şi viața în întregul ei, ba chiar 


şi înfăţişarea de dinafară a omului care trăieşte pentru Dumnezeu nu sânt 

aceleaşi cu cele ale omului care trăieşte viața acestei lumi. De aceea, lumea 
potrionică lui Hristos se ridică împotriva celor ce se silesc a trăi Creştineşte, îi 
prigonesc, îi vrăjmăşesc şi nu îi primesc în rândul lor. 

„Şi nu au priimit pre dânsul, căci fața lui era mergând spre Ierusalim.” 

Mai departe, în Evanghelie se spune că „nimenea cunoaşte cine este Fiul, 
fără numai Tatăl, şi cine este Tatăl, fără numai Fiul şi căruia va vrea Fiul 
să-i descopere.” Aceasta înseamnă că nimeni nu poate să cunoască de la sine 
pe Dumnezeu şi pe Domnul nostru lisus Hristos, nu poate avea o înțelegere 
dreaptă a credinţei în Dumnezeu, dacă nu i le va descoperi Însuşi Dumnezeu. 
Nimeni nu poate cunoaşte voia lui Dumnezeu şi căile Domnului de la sine, nu 
poate avea o înțelegere dreaptă a vieții duhovniceşti şi a moralității Creştine, 
dacă nu îl va învăța Însuşi Dumnezeu. lar Dumnezeu îl va învăța pe cel ce şi-o 
doreşte şi se roagă sincer Lui pentru aceasta, pe cel ce este capabil şi vrednic 
de această învățătură, pe cel ce îşi păzeşte conştiinţa, pe cel ce năzuieşte spre 
Lumină, pe cel ce se sileşte spre orice bine. 

De aceea, frați şi surori, trebuie să ne rugăm cu mai multă osârdie Domnului 
şi să-i cerem să ne dea tărie în credința ortodoxă, în cunoaşterea vieții 
duhovniceşti şi în cunoaşterea sfintei Sale voi. Să ne rugiim Lui să ne descopere 
cum trebuie să ne lucrăm mântuirea, cum să săvârşim nevoința Creştinească 
şi, descoperindu-ne aceste lucruri, să ne dea hotărâre tare şi neclintită în 
înfăptuirea acestei nevoinţe de dragul Împărăției Cerurilor. 

Şi, iată, eu vă cer tuturor să ne rugăm acum cu osârdie ca Domnul să ne ajute 
să mergem pe acest drum, să ne descopere cum să ne lucrăm mântuirea şi cum 


să mergem pentru a ajunge la Ierusalimul cel de Sus. Amin. 


Cuvânt de învățătură rostit de ziua numelui, întru cinstea Sfântului 
Mucenic Nicon, în clipa felicitării de către fiii săi duhovniceşti 

28 Septembrie 1925 

Aş fi vrut să rostesc astăzi un cuvânt legat de Evanghelia citită acum: „Încă 


şi voi mărturisiți, că dintru început cu mine sânteți.” /l0. 15:27/ dar nu am 

reuşit. Se făcuse târziu şi trebuia să înceapă Liturghia. Dar înțelesul adânc al 
acestor cuvinte evanghelice mi-a preocupat până acum mintea, şi ideile vin una 
după alta. E cu neputinţă să înfățişez pe larg această temă. Vă voi spune, pe 
scurt, doar câteva cuvinte spre zidire. 

În Evanghelie se spune: „Încă şi voi mărturisiți, că dintru început cu mine 
sânteți.” Luaţi seama la aceste cuvinte şi pătrundeţi-le înțelesul. De aceea au 
mărturisit despre Domnul lisus Sfinţii Apostoli, iar după ei Sfinții Mucenici 
şi îndeobşte toți sfinții plicuți lui Dumnezeu — pentru că ei, după cum spune 
Însuşi Hristos, dintru început, adică totdeauna, au fost cu Domnul. Totdeauna 
au petrecut nedespărțiți de Domnul, totdeauna au păzit sfintele Lui porunci, 
totdeauna şi-au adus aminte de Dânsul, totdeauna au săvârşit voia Sa cea sfântă. 
Dacă şi noi vom fi totdeauna cu Domnul, vom avea puterea şi tăria de a-l 
mărturisi. Vom avea bărbăția, tăria şi vârtutea de a-l mărturisi nu doar cu 
limba, ci chiar şi cu viața noastră. Ni se va da şi nouă harul de a răbda cu 
seninătate orice suferință, orice greutate şi vitregie a sorții, de dragul Domnului 
nostru lisus Hristos. 

Străduiţi-vă, dar, să fiți totdeauna cu Domnul, şi atunci veți putea fi mărturisi- 
torii lui Hristos. Îl veți mărturisi tot atât de puternic, tot atât de neînfricat, tot 
aşa de minunat precum Sfinții Apostoli, Sfinții Mucenici şi toți Sfinţii. lată ce 
vă sfătuiesc: fiți totdeauna cu Domnul, amintiți-vă de Dumnezeu. Fie-vă frică 
să nu îndepărtați de la voi ajutorul lui Dumnezeu cu tot felul de păcate. Fie-vă 


frică să nu rămâneți fără Domnul. Domnul să vă păzească! 


Nu se poate spune că predicile Părintelui Nicon, în comparaţie cu ale 
altora, străluceau de elocinţă. Nu aveau nici o strălucire. Erau simple, 
accesibile, pe înţelesul tuturor, deoarece tot ceea ce spunea nu era luat 
din cărţi, ci din experienţa trăită de el însuşi. Toate predicile sale erau 
pline de o credinţă tare şi neclintită în Dumnezeu şi în sfintele Lui 


făgăduinţe, şi de aceea lucrau puternic asupra sufletelor credincioşilor. 

În afară de aceasta, te surprindea pătrunderea profundă şi neobişnuită 
a înţelesului cuvintelor pe care le alegea pentru învăţătură. Se prea 
poate ca Starețul Varsanifie să-i fi înmânat vrednicului său ucenic, 
într'un oarecare măsură, darul deosebit de a pătrunde înţelesul cuvin- 
telor. Printre altele, Părintele Nicon spunea că în cărţile de tâlcuire a 
Sfintei Scripturi nu poţi găsi mereu o pătrundere atât de adâncă şi de 
tainică a înţelesurilor precum cea avută de Starețul Varsaniifie. 
Prezenţa Părintelui Nicon în biserica catedrală îi atrăgea acolo pe fiii 
săi duhovniceşti, mai ales călugăriţe. Catedrala, care până nu demult 
era pustie, s'a însufleţit şi sa umplut de credincioşi. De obicei, după 
slujbe, veneau la dânsul toţi admiratorii şi fiii săi duhovniceşti, dorind 
să primească binecuvântare, iar uneori să-l întrebe ceva. 

Amintirea acestor lucruri ne aduce în faţa ochilor o imagine. Tocmai 
s'a sfârşit privegherea în această catedrală. Candelele din faţa icoanelor 
au fost stinse (se economisea uleiul). Semiîntuneric. Credincioşii nu se 
împrăştie. Îl aşteaptă pe Părintele Nicon. Şi, iată, din altar iese dragul 
nostru părinte şi învăţător! În semiîntunericul catedralei, a licărit o rază 
de lumină! Faţa lui minunată răspândea lumină şi căldură. Întreaga lui 
înfăţişare rodea în sufletele credincioşilor un simţământ de bucurie, in- 
sufla linişte, pace şi seninătate. Sufletul ţi se uşura... 

Părintele Nicon, la fel cu toţi fraţii de la Optina, trăia foarte pătrunzător 
surghiunul. Greu i-a fost să părăsească sfânta mănăstire unde a trăit 
aproape optsprezece ani. Cu toate că se declara „pe deplin mulţumit” 
de noua lui locuinţă şi spunea că este aproape asemenea unei mănăstiri, 
putem presupune că vorbea aşa doar pentru a-i încuraja pe alţii şi pe 
sine însuşi. Marea lui mângâiere era aceea că avea putinţa să meargă la 
biserică, să cânte şi să săvârşească dumnezeieştile slujbe. 

ÎI mângâia şi faptul că nu era singur, faptul că fraţii de la Optina, deşi 
împrăştiaţi prin oraş, aveau totuşi posibilitatea să comunice unii cu 


alţii. Mai apropiat de el cu duhul era Arhimandritul Isaâc. Părintele 


viața Sfântului 
NICON | 201 


Nicon mergea deseori la dânsul, în casa lui singuratică. Acolo zăbovea 
mereu, găsind bucurie şi mângâiere în discuţiile însufleţite pe care le 
purta cu acest stareţ înţelept. Amintindu-şi de Optina cea dragă inimii 
lor, atât de apropiată ca distanţă şi ajunsă atât de inaccesibilă, cântau 
uneori cântări bisericeşti îndrăgite de dânşii. La acea vreme, Părintele 
Arhimandrit cânta foarte bine şi putea chiar compune. Ca monah, 
Părintele Nicon era fără cusur. Aşa a rămas şi la Kozelsk, purtând la 
înălţime stindardul monahal, păstrându-şi cu sfinţenie făgăduinţele 
până la sfârşitul zilelor, fără să le încalce nici cu cuvântul, nici cu lu- 
crul. Izgonit din mănăstire şi lăsat, parcă, de capul lui, el nu începea 
nimic fără binecuvântarea părintelui Arhimandrit, iar uneori, fără să 
ţină seama de distanţă, la prilejuri deosebit de însemnate, mergea în 
satul Holmişci, la Părintele Nectâărie, Starețul lui. 

Când sa mutat la Kozelsk, Părintele Nicon avea 36 de ani. Plin de energie 
şi de puteri neirosite, şi-a închinat întreaga viaţă slujirii lui Dumnezeu 
ca păstor şi duhovnic. Numărul fiilor săi duhovniceşti creştea treptat. 
Starețul Nectărie îi trimitea pe mulţi dintre cei veniţi la Holmişci către 
Părintele Nicon. Dar nu numai Starețul, ci şi Părintele Arhimandrit 
Isaâc, Părintele Dosithâi şi Părintele Melgtie îi îndreptau pe credincioşi 
către Părintele Nicon, ca fiind mai tânăr. lar el, pentru sfânta ascultare 
şi având credinţă că oile turmei celei cuvântătoare încredințate lui sânt 
trimise de Însuşi Domnul Dumnezeu, îi primea pe toţi. 

Amintindu-şi cuvintele Apostolului: „pildă te fă credincioşilor cu cu- 
vântul, cu petrecerea, cu dragostea, cu duhul, cu credinţa, cu curăţia,” 
[1 Tim. 4:12/ era un minunat exemplu de păstor nu numai cu cuvân- 
tul, ci şi cu lucrul, punându-şi sufletul pentru oile sale, fără să-şi cruţe 
puterile şi sănătatea, jertfindu-şi dorinţele şi interesele sale de dragul 
mântuirii sufletelor celor păstoriţi. Câtă atenţie, câtă grijă şi dragoste 
părintească nu a arătat el în legăturile cu cei ce veneau la dânsul! 


Trebuie să subliniem faptul că se purta faţă de fiii săi duhovniceşti 

nu doar cu atenţie şi dragoste, dar uneori, când era nevoie, îşi arăta 
asprimea. Nu numai că se străduia pentru mântuirea sufletelor lor şi 
era îndurerat pentru aceasta, atât cât îi ajungeau puterile, ci îi şi ajuta 
pe bătrânii, pe neputincioşii şi pe bolnavii care nu aveau putinţă să 
câştige bani pentru întreţinere, îi sprijinea material, cu bani şi cu pro- 
duse, împărțind ceea ce îi trimiteau şi îi aduceau fiii săi duhovniceşti 
mai înstăriți, lăsându-şi pentru nevoile proprii doar ceea ce îi era de 
neapărată trebuinţă. 

Părintele Nicon îi primea pe fiii săi duhovniceşti zilnic, la orele serii, în 
afara zilelor când la catedrală se făcea slujbă. În casa unde vieţuia, lângă 
bucătărie, în spatele sobei ruseşti, se găsea o cămăruţă cu un geam ce 
dădea la stradă. Aici stăteau cei ce aşteptau să fie primiţi. Uneori se 
adunau atâţia încât nu aveau unde să se aşeze, şi atunci se umpleau nu 
numai această cămăruţă, ci şi bucătăria. De obicei, Părintele Nicon ieşea 
din camera sa şi îi chema la el pe credincioşi. La venirea întunericului 
nu aprindea lampa, iar camera era luminată de o candelă aşezată în faţa 
icoanelor, răspândind o lumină tainică şi paşnică. 

În timpul spovedaniei, după obiceiul de la Optina, cel ce se spovedea 
stătea totdeauna în genunchi. Părintele Nicon spunea că spovedania 
este o judecată duhovnicească. Duhovnicul este judecătorul, iar cel ce 
se spovedeşte este delincventul. 

Părintele Nicon spovedea minunat de bine. Prin întrebările puse, se pri- 
cepea să-l dispună în aşa fel pe cel ce se pocăia, încât acesta îşi dezvelea 
tot sufletul în faţa sa — mai precis, în faţa lui Dumnezeu - fără să ascundă 
nimic din pricina unei false ruşini, încât nici nu băga de seamă cum bu- 
zele îi descoperă păcatele în chip slobod şi cu uşurinţă, păcate despre 
care a tăcut ani îndelungaţi, tăinuindu-le şi nedescoperindu-le nimănui. 
Acest dar al pătrunderii în sufletul omului, priceperea de a-l dispune 
spre mărturisire şi a i se încredința în întregime, se pare că l-a primit de 


la Starețul Varsanifie, plinind cele primite cu o viaţă atentă şi de trezvie. 


viața Sfântului 
NICON | 203 


Păcatele se desprindeau de sufletul celui ce se pocăia sincer ca foiţele 
de pe ceapă. Sufletul, uşurat după o astfel de spovedanie, strălucea de 
curăţie şi neprihănire. Cel spovedit ieşea renăscut, spălat şi curăţit de 
murdărie. Ce lucru mare şi sfânt era o astfel de spovedanie lucrătoare! 
Câtă fericire încerca conştiinţa curățată după o astfel de propovăduire! 
Nu numai sufletul, dar şi trupul, această cămară pământească a sufle- 
tului, ajungea uşor, parcă înaripat, gustând din fericirea cerească care 
îi aşteaptă pe sfinţi — pe cât este cu putinţă pentru om aici, pe pământ. 

La spovedanie, Părintele Nicon nu se mărginea doar cu lăsarea şi dezle- 
garea păcatelor. În acelaşi timp, după trebuinţă, dădea sfaturi, îndem- 
nuri şi uneori epitimii. Lua în calcul cu multă atenţie şi înţelepciune nu 
numai vârsta fiilor săi duhovniceşti, ci şi educaţia, cultura şi caracterul 
lor, starea sănătăţii şi mediul de viaţă. Se pricepea să-l abordeze pe fie- 
care credincios potrivit cu acestea, încât îi devenea un adevărat părinte. 
Starețul se bucura de iubire şi preţuire evlavioasă din partea fii- 
lor duhovniceşti. Toţi, fără nici o excepţie, vedeau în el pe bunul şi 
înțeleptul lor părinte şi păstor, care i-a luat de mâini şi îi poartă pe 
adevărata cale către mântuire. 

Părintele Nicon cerea de la fiii săi duhovniceşti ascultare necondiţiona- 
tă, sinceritate şi simplitate. Nu îi suferea pe cei nesupuşi, pe cei ce iu- 
beau să-şi împlinească voile şi să stăruiască în părerile lor, nu suferea 
făţărnicia, viclenia, răutatea şi minciuna. O dată a spus că „multe femei 
suferă de viclenie.” Se pare că de multe ori s'a lovit de această neputinţă 
sufletească, anevoie de lecuit. A întâlnit multe suflete grav bolnave, cu 
un psihic foarte complicat. Faţă de aceste suflete era deosebit de atent 
şi grijuliu. Printre fiii săi duhovniceşti se găseau şi oameni care, din 
nesocotirea şi neînţelegerea vieţii duhovniceşti, se supărau pe Părintele 
Nicon pentru că le dădea unora atenţie mai mare în dauna altora, ba 
chiar îşi îngăduiau să creadă că pe aceştia îi iubeşte mai mult. Pentru 


Părintele Nicon toţi erau egali. Toate sufletele pe care i le-a încredinţat 

Domnul se bucurau din partea lui de aceeaşi dragoste. Însă, ca doc- 
tor duhovnicesc, socotea de datoria lui să dea mai multă atenţie su- 
fletelor cuprinse de boli grele şi cu anevoie de tămăduit. Unii nu 
înțelegeau aceste lucruri şi, din pricina nechibzuinţei lor, îi pricinuiau 
uneori supărări. Părintele Nicon ştia totdeauna şi la timpul potrivit să-i 
povăţuiască pe cei nechibzuiţi, să-i îmbărbăteze pe cei deznădăjduiţi 
şi să-i mângâie pe cei necăjiţi. Inimile celor mai mulţi dintre fiii săi 
duhovniceşti erau pline de cea mai caldă iubire pentru el. 

Părintele Nicon nu primea pe nimeni dimineaţa şi în timpul zilei, 
cu excepţia fraţilor care veneau de la Optina şi trebuiau neapărat să 
vorbească cu dânsul. Pe lângă pravila de rugăciune, mai trebuia să 
răspundă şi la scrisorile fiilor săi duhovniceşti. La aceasta îl ajuta şi 
Părintele Chiril. 

Părintele Nicon nu refuza niciodată dacă cineva dintre fiii duhovniceşti 
îl invita acasă să slujească un moleben sau o panihidă. În zilele unor 
sfinţi cinstiţi în chip anume de părintele, când la biserică nu se săvârşea 
slujba privegherii, slujea el adesea această slujbă la locuinţa Maicii 
Amvr6sia sau la alte surori, uneori chiar şi la mireni, la rugămintea lor, 
când casa era izolată şi retrasă. 

După cum am amintit mai sus, Părintele Nicon venea în obştea Maicii 
Amvr6sia o dată pe săptămână, iar uneori mai des, pentru convorbiri 
duhovniceşti. La acea vreme, se adunaseră în obşte vreo zece surori, 
fără să le mai socotim pe cele venite din alte părţi pentru a vieţui aici 
un timp mai îndelungat. Maica Amvr6sia şi obştea ei ocupau întregul 
etaj al casei şi, astfel, era izolată de cei străini. Ca de obicei, surorile 
pregăteau mai dinainte întrebările care le interesau pentru ziua când 
venea Părintele Nicon. După ce intra, Părintele Nicon se închina mai 
întâi la icoane, apoi, adresându-se celor prezenţi, spunea: „Pace vouă, 
şi mântuire,” iar alteori: „Pace casei acesteia.” Binecuvântând pe fie- 


care, se aşeza la locul pregătit pentru el, iar ceilalţi se aşezau în jurul 

său şi începea convorbirea duhovnicească. Dacă la Maica Amvrosia se 
găseau şi persoane venite din altă parte, Părintele Nicon discuta uneori 
cu acestea într'o cameră aparte, atunci când erau probleme personale. 

Unele dintre învăţăturile Părintelui Nicon s'au păstrat la fiii săi duhov- 


niceşti, care i-au cinstit fericita pomenire. 


Învățăturile Părintelui Nicon şi răspunsurile la întrebările puse 
Filocalia Slavonă şi cea Rusă sânt cărți cu totul diferite. S'a întâmplat aşa 
pentru că un om atât de luminat şi de binecuvântat ca Sfântul lerarh Theofân 
Zăvorâtul a schimbat totul. Starețul Anat6lie (Zertalov) iubea scrier- 
ile Episcopului Theofân, dar când era vorba de „Filocalie,” o prefera pe cea 
Slavonă, în traducerea lui Paisie Velicikovski. Sânt modificări nu numai în 
ceea ce priveşte ordinea expunerii, dar chiar şi în conținut. 

Este mai bine să citeşti scrierile Cuviosului Isac Sirul în limba Rusă. Scrierile 
lui, cu un conținut profund, trebuie citite cu multă atenție. Ceea ce acolo se 
adresează începătorilor, în vremurile noastre este accesibil doar celor sporiți în 
viața duhovnicească. Astfel de cărți precum scrierile Cuviosului Isadc nu trebuie 
citite pentru a folosi învăţăturile pentru sine, pentru starea ta de spirit. Aceasta 
poate fi foarte rău. Poţi cădea în mândrie, poți fi dus în ispită şi să te vatămi. 
Trebuie să cercetezi totul în întregime, toate scrierile şi articolele să le priveşti 
ca pe un întreg. Aşa spune şi Isadc Sirul, ca învățătura să fie considerată ca un 
întreg... Este mai bine să citeşti ceva mai simplu, mai pe înțeles, de pildă Avva 
Doroth&i, Scara, Theddor Studitul, Cassian Romanul şi alții. 

Monahismul slăbeşte nu doar din pricină că nu se săvârşeşte Rugiiciunea lui 
Iisus, dar şi pentru că nu ne îngrijim de sine, de curăția inimii noastre. 
Trebuie să răbdăm nu numai durerile care ne lovesc, ci şi pe noi înşine. 

Nu trebuie să osândim pe nimeni, nici măcar pe păcătosul cel mai fără de 
nădejde. Gândurile fugare, de care inima nu se lipeşte, trec iute, ca în calei- 
doscop. Mintea noastră nu se opreşte niciodată, totdeauna este ocupată. Nu 


trebuie să socotim gândurile rele ca aparținându-ne de drept, ele nu țin de 

firea noastre. Nu poate una şi aceeaşi minte să-l slăvească pe Dumnezeu şi 
să-l hulească. Unor astfel de gânduri nu trebuie să le dai atenție, ele trebuie 
lepădate, precum gunoiul, precum ceva străin. Dacă un oarecare cuget rău 
îți vine în minte şi în inimă ca să se lipească de ea, iar inima îl simpatizează, 
atunci trebuie să ne silim pe deplin pentru a-l înlătura cu ajutorul Rugăciunii 
lui lisus şi al spovedaniei la Stareţ. Trebuie să ştim ce patimă ne chinuieşte 
mai mult pentru a ne lupta cu ea în chip anume. Pentru aceasta, trebuie să ne 
cercetăm zilnic conştiinţa. Pravila de rugăciune să fie mai degrabă mai mică, 
dar făcută statornic şi cu atenție... Cele cinci sute de închinăciuni însoțite de 
Rugăciunea lui lisus este mai bine să fie făcute o singură dată. 

Frica de moarte vine de la draci. Ei cuibăresc în suflet o astfel de frică, pen- 
tru a-l lipsi pe om de nădejde în mila lui Dumnezeu. Doctorul trebuie să 
atenționeze bolnavul de apropierea morții. 

Dorinţa de a trăi până la venirea antihristului este una greşită. Atunci vor fi 
dureri atât de mari, încât se spune că cel drept abia se va mântui. lar a căuta 
şi a dori suferinţe este un lucru primejdios şi greşit. Aceasta se întâmplă din 
pricina mândriei şi a nesocotinței. 

Umpleți-vă de Duh... (în ziua Sfintei Treimi). Ce înseamnă aceasta? 

Doar noi ICreştinii ortodocşi] ne-am învrednicit să primim la Botez darurile 
Sfântului Duh. Dar câți oare îşi mai aduc aminte despre aceasta? Este mai 
putin important că l-am primit, trebuie să-l păstrăm, să-l desăvârşim, să-l 
înmulțim. Pentru aceasta trebuie aprinsă râona. Cum? 

1. Să citim Sfânta Scriptură, care este scrisă de Duhul Sfânt. Duhul răsuflă 
din Sfânta Scriptură. Nici o mulțumire lumească nu ne poate da acea pace, acea 
bucurie pe care ne-o dă Duhul Sfânt. 

2. Să luăm aminte la sine. 

3. Să participăm mai des la săvârşirea Sfintelor Taine. Sfântul Duh se împăr- 
tăşeşte omului prin acestea. 

4. Să mergem mai des la sfânta biserică, deoarece biserica este locul deosebit al 


prezenței Duhului Sfânt. 

5. Rugăciunea. Să rostim mai ales rugăciunea „Împărate Ceresc.” Trebuie să o 
ascultăm cu deosebită evlavie nu doar în biserică, ci să o rostim şi când lucrăm, 
cerând ajutorul Duhului Sfânt. 

Veştmintele monahale ne-au fost date pentru a ne deosebi prin ele de mireni, ca 
să ne amintească de altă viaţă. Trebuie urmărit scopul. În vremurile de acum, 
când nu mai sânt mănăstiri, le putem da jos şi să purtăm o îmbrăcăminte 
simplă, modestă, pentru a nu ieşi în evidenţă. 

Este primejdios să trăieşti din milostenie. Te poți obişnui cu cerşetoria. Una 
este să ceri pentru alții şi cu totul altceva să ceri pentru tine însuţi. Milostenie 
poți cere doar la neapărată trebuință, dar în aşa fel încât să nu supărăm pe 
cineva. Trebuie să ne rugăm pentru binefăcătorii care ne-au ajutat. 

Dacă nu este boală sau vreo neputinţă, nu este obligatoriu să se facă Sfântul 
Maslu în sobor, pentru că în sobor se fac rugăciuni pentru vindecare, pentru 
sănătatea trupească şi sufletească. Sănătatea trupească nu se dă tuturor şi nu 
totdeauna, deoarece Domnul ştie ce ne este mai de folos. Siinătatea sufleteascii 
se dă totdeauna. Vei vieţui fără mâhnire atunci când eşti în deplină ascultare, 


după credinţa în părintele duhovnicesc. 


Cuvânt rostit în ziua Tuturor Sfinţilor” 

Cu această zi se încheie un şir de praznice dintre cele mai însemnate — patimile 
Domnului lisus Hristos, Învierea, Înălţarea, Pogorârea Sfântului Duh. Sfinţii 
sânt cele dintâi roade ale patimilor Domnului lisus Hristos, sânt întâii-născuţi 
ai Bisericii lui Hristos. lată, în fața noastră stau patriarhii, care au trăit ca nişte 
peregrini, prorocii, apostolii, care, propovăduind Sfânta Evanghelie, au răbdat 
atâtea dureri, mucenicii, sfințiții slujitori care şi-au jertfit viața, cuvioşii, care 
au dobândit de pe pământ viața cea îngerească, oamenii evlavioşi, bărbaţi şi 
femei, de vârste diferite, care s'au învrednicit de sfințenie în mijlocul vâltorilor 
vieții. Să ne luăm drept pildă un sfânt care se potriveşte cu starea noastră şi 


să ne străduim a-l urma în fapte şi credinţă. Toţi sfinții au pătimit deoarece 


26 Întâia Duminică după Cincizecime In.red.] 

au urmat calea pe care a mers Mântuitorul, Cel ce a pătimit, a fost prigonit, 
batjocorit, clevetit şi, în cele din urmă, răstignit. Toţi cei ce merg după El pe 
această cale vor pătimi, inevitabil. „În Iume necaz veți avea.” /lo. 16:33] „Şi 
toți cari voiesc cu bună-cinstire a viețui întru Hristos lisus prigoni-se-vor." 
[II Tim. 3:12/ „Fiule! Când vrei să te apropii să slujeşti Domnului 
Dumnezeu, găteşte-ți sufletul tău spre ispită.” /Is. Sir. 2:1/ Pentru a purta 
mai uşor durerile, trebuie să ai credinţă puternică, dragoste fierbinte față de 
Domnul, să nu te legi de nimic din cele pământeşti şi să te laşi pe deplin în 
voia lui Dumnezeu... 

Pe hulitori să-i priveşti ca pe nişte bolnavi, de la care ceri să nu tuşească şi nici 
să scuipe. Temelia mântuirii noastre este pocăința. Zilnic, înainte de culcare, 
trebuie să ne amintim păcatele săvârşite şi să ne căim în fața Domnului. Dacă 
nu avem putință să împlinim făgăduinţa ascultării şi nu avem cui să ne supu- 
nem, trebuie să fim pregătiți a face toate după voia lui Dumnezeu. Sânt două 
feluri de ascultare: din afară şi din lăuntru. La ascultarea din afară se cere o 
supunere deplină, îndeplinirea oricărui lucru fără comentarii. Ascultarea din 
lăuntru se referă la viața lăuntrică, duhoonicească, şi cere călăuzirea unui 
părinte duhovnicesc. Sfatul părintelui duhovnicesc trebuie verificat cu Sfânta 
Scriptură... Ascultarea adevărată, care aduce un mare folos sufletului, este 
atunci când pentru ea îndeplineşti ceea ce este în dezacord cu dorințele tale, 
împotriva ta. Atunci Domnul Însuşi te ia în mâinile Sale. 

Doctorii şi medicamentele sânt făcuți de Domnul. Nu trebuie să te împotriveşti 
tratamentului. Dacă eşti slăbit şi obosit, poţi sta jos în biserică. „Fiule, dă-mi 
inima ta.” /Pil. 23:26] „Este mai bine să te gândeşti la Dumnezeu şezând, decât 
stând în picioare,” a spus Sfântul Ierarh Filaret al Mâscovei. 

Faţă de cărțile şi lucrurile sfinte trebuie să ai o purtare evlavioasă. Înainte de 
toate, trebuie să ai frica lui Dumnezeu. El ne învață evlavia, El ne învaţă tot 
binele. Nu trebuie să lauzi pe cineva în faţă. Îi poţi pricinui aceluia un mare 
rău sufletesc. În unele prilejuri poate fi îngăduit chiar să spui un neadevăr spre 


folosul acelui om. 

Când Starețul Varsaniifie a primit dispoziție să facă o listă cu cărțile ce pot fi 
citite de monahii schitului, alcătuind această listă, a spus la un moment dat: 
„lartă-mă, sfințite părinte, că încercuiesc cartea ta, fiindcă nu vreau ca aceia 
care şi-au găsit adăpost în mănăstirile ruseşti să dorească în chip nesăbuit să 
plece la Athos; este, însă, o carte bună.” (E vorba de „Scrisorile unui călugăr 
athonit.”) 

Dacă un călugăr se află într'o casă mirenească, el este privit ca un mirean. 
Călugărul nu trebuie să petreacă prea mult în lume. Precum este peştele fără 


apă, aşa este şi monahul în afara mănăstirii. 


Durerile călugărilor vremurilor din urmă sânt mai rafinate. La o privire 
superficială nu poţi să-ți dai seama că sânt dureri. Aici stă viclenia cea rea 
a vrăjmaşului nostru, diavolul. Ispitele vădite, grosolane şi crude, trezesc în 
Creştini râvnă înflăcărată şi bărbăţie spre a le răbda, aşa că vrăjmaşul a schim- 
bat ispitele grosolane cu ispite slabe, dar ascuțite şi cu un efect foarte puternic. 
Ele nu provoacă râonă în inimă, nu predispun la nevoinţă, ci țin inima într'o 
stare nedesluşită, iar mintea în nedumerire. Ele te obosesc, istovind treptat 
puterile sufleteşti ale omului, te duc la deznădejde, la nelucrare şi ucid sufletul, 
făcându-l sălaş al patimilor. Aceasta se explică prin faptul că monahii vremuri- 
lor din urmă aşteaptă o perioadă mai bună, zicând: „Vom posti şi ne vom ruga 
când vor fi condiții prielnice pentru aceasta.” Domnul a făgăduit cu adevărat 
celui ce se pocăieşte că îi va ierta păcatele, dar nu a făgăduit şi că vom trăi până 
a doua zi. De aceea, trebuie să ne străduim după legile lui Dumnezeu în orice 
condiții, prielnice şi neprielnice, să îndeplinim făgăduințele monahale şi să ne 
amintim totdeauna cuvintele: „lată acum vreme bine priimită, iată acum ziua 
mântuirii.” II Cor. 6:2] 

Nu trebuie să dăm frâu liber simțurilor. Nu trebuie să credem în semne. 
Nu sânt nici un fel de semne. Domnul ne ocârmuieşte prin Pronia Sa, şi eu 
nu depind de o pasăre oarecare, sau de o zi sau de altceva de acest fel. Cine 


crede în prejudecăți are un suflet îngreuiat. lar cine socoteşte că depinde 

doar de Pronia Dumnezeiască, acela, dimpotrivă, are bucurie în suflet. 
Rugăciunea lui lisus înlocuieşte semnul crucii, dacă nu-l poți face pentru o 
oarecare pricină. Simțământul iubirii faţă de Domnul vine pe măsura împlini- 
rii poruncilor Sale. 

În zilele de praznic nu este voie să lucrezi, doar în cazul unei necesităţi ex- 
treme. Sărbătorile trebuie prețuite şi cinstite. Aceste zile trebuie închinate 
lui Dumnezeu: să mergi la biserică, iar acasă să te rogi şi să citeşti Sfânta 
Scriptură şi scrierile Sfinţilor Părinți, să lucrezi fapte bune. 

Cântarea imnelor şi a poeziilor duhovniceşti nu este un păcat. Este un lucru 
bun pentru mireni. Gândurile şi motivațiile bune dau naştere unei dispoziții 
sănătoase, mai bună decât cea dată de cântecele mireneşti. Pentru monahi nu 
este potrivită cântarea de imne. Aceasta îi abate de la rugiiciune. Se poate oare 
asemui vreun imn cu Rugăciunea lui lisus? Ea le depăşeşte pe toate, este cea mai 
înaltă bucurie şi mângâiere. Toate celelalte nu fac decât să împiedice rugăciunea. 
Cântarea este o hrană mai moale, iar monahului îi trebuie o hrană tare. 

Trebuie să iubeşti tot omul, văzând în el chipul lui Dumnezeu, fără să ţii cont 
de scăderile lui. Nu trebuie să îndepărtezi oamenii prin răceala ta. 

În Duminici, la Liturghie nu se face nici un fel de pomenire. Se poate pomeni 
doar la proscomidie. 

Greu de zis cum e mai bine — să ne împărtăşim rar sau des cu Sfintele Taine 
ale lui Hristos. Zakheu vameşul l-a primit cu bucurie în casa lui pe scumpul 
oaspete, Domnul Hristos — şi bine a făcut. Iar sutaşul, din pricina smereniei, 
recunoscându-şi nevrednicia, nu s'a hotărât să-l primească — şi bine a făcut şi 
el. Felul cum abordează problema aceştia doi este contrar şi diferit, dar amândoi 
au aceleaşi motivații, şi sânt în fața Domnului la fel de vrednici. Esenţial este 
să fim vrednici şi pregătiți pentru marea Taină. 

Când Cuviosul Serafim din Sardv a fost întrebat de ce în vremurile de astăzi nu 
mai sânt nevoitori ca altădată, a răspuns: „Pentru că nu mai este nici un fel de 
tărie întru purtarea marilor nevoințe, deşi harul este acelaşi — «lisus Hristos 


ieri şi astăzi acelaşi, şi în veci».” /Eor. 13:8/ 

Mai înainte de toate trebuie să ai frica lui Dumnezeu, care ne învaţă evlavia 
față de Domnul şi tot ce este bun. Toate trebuiesc făcute cu evlavie. Se cuvine 
ca monahul să aibă un glas liniştit şi să se poarte cu evlavie. Trebuie nu numai 
să lucrezi, dar să şi vorbeşti cu frica lui Dumnezeu, chibzuindu-ți fiecare cu- 
vânt înainte de a-l rosti. „Aminteşte-ți,” spune Sfântul Ierarh Theofân, „că tu, 
vorbind, dai naştere unui cuvânt şi acesta nu va muri niciodată, ci va trăi până 
Ia Înfricoşata Judecată. Acest cuvânt va sta înaintea ta, şi va fi pentru tine sau 
împotriva ta.” Căci „din cuvintele tale te vei osândi.” /Mat. 12:37/ 

În Evanghelia de acum se povesteşte cum Simon l-a invitat pe Domnul lisus 
Hristos în casa sa, dar nu i-a oferit nici măcar ceea ce cerea obiceiul acelor 
vremuri — nu pentru un oaspete, ci chiar şi pentru un simplu pelerin — nu i-a 
dat nici măcar apă să-şi spele picioarele. lar femeia păcătoasă, cunoscută în tot 
oraşul drept curvă, nu a încetat să-i spele picioarele cu lacrimi şi să le şteargă 
cu părul capului ei. În această pericopă evanghelică, totul este minunat, fiecare 
cuvânt te mişcă! Cât de mult trebuie să-l iubim pe Domnul!... Pe când eram 
încă ierodiacon, îmi plăcea foarte mult să citesc Evanghelia. Eram uimit de fie- 
care cuvânt! Ce cuvinte minunate sânt în Evanghelie... Orice altă carte ai lua 
în mână, chiar şi a unui scriitor de excepție, te poate plictisi dacă o citeşti de 
mai multe ori. Dar Evanghelia, cu cât o citeşti mai mult, cu atât primeşti mai 
multă mângâiere şi tot felul de simțăminte bune. 

Un frate rostea Rugăciunea lui lisus. Altul, stând cu atenţie în biserică, se 
ruga cu cuvintele rugăciunilor de la slujbe, folosind în afară de acestea încă 
vreo câteva rugăciuni. Domnul ascultă deopotrivă amândouă rugăciunile. E 
adevărat, Rugăciunea lui lisus le întrece pe toate, dar Părintele Varsaniifie spu- 
nea: „Poţi face focul în sobă şi cu lemn de mesteacăn, şi cu lemn de plop, numai 
să fie cald. Esenţial este ca sufletul să aibă aplecare spre rugăciune.” 

Nu trebuie să ne rugăm pentru cineva care ni se arată în vis. Nu trebuie să fim 
curioşi. Îndeobşte, trebuie să gândim astfel despre vise: dacă sfinţii ni se arată 
în ele, este un semn că ne ajută cu rugăciunile lor. De regulă, aceste lucruri se 


întâmplă înaintea unor evenimente importante din viaţa noastră. Dacă ni se 

arată, însă, oameni apropiați nouă este un semn că trebuie să ne rugăm pentru 
dânşii. Pe cei morți îi mai numim şi adormiţi, deoarece se află la loc de odihnă. 
Stareților adormiţi şi, îndeobşte, sfinților neproslăviţi trebuie să ne adresăm 
aşa: „Cu sfinții odihneşte, Doamne, sufletul robului tău (numele) şi cu sfintele 
lui rugăciuni miluieşte-ne pe noi.” 

Despre vremea venirii lui Antihrist nu ştie nimeni, aşa cum spune Evanghelia, 
dar semnele apropierii sale se pot zări de pe acum. Văzând o aşa prigoană 
împotriva credinței şi tendința de a o nimici, ca şi multe altele, trebuie să cre- 
dem că această vreme se apropie. Cu toate acestea, nu putem spune nimic cu 
exactitate. Au fost vremuri când s'a crezut că a venit Antihristul, de pildă în 
timpul lui Petru cel Mare, dar mai pe urmă s'a dovedit că a fost o greşeală, iar 
lumea continuă să existe. Dar care este rostul acestor calcule? Important este 
să ai în toate o conştiinţă curată. Să ţii cu tărie credința ortodoxă, să duci o 
viaţă plină de moralitate, după poruncile lui Dumnezeu, pentru a fi totdeauna 
pregătit. Dar pentru aceasta trebuie să nu amânăm aceste lucrări pentru un 
viitor nedefinit, ci să ne folosim de prezent pentru pocăință şi îndreptare. 
Smerenia este ceva măreț şi dumnezeiesc, iar calea ce duce la ea este să ne so- 
cotim mai prejos decât toți. Ce înseamnă să ne socotim mai prejos decât toți? 
Să nu băgăm de seamă păcatele altora, ci să le vedem pe ale noastre şi să ne 
rugăm neîncetat. 

Aminteşte-ți rânduielile monahale: să nu vorbeşti fără să fii întrebat. Nu tre- 
buie să te împotriveşti şi să te lupți cu oamenii care îți fac rău, nici cu lucrul 
şi nici cu cuvântul, nici chiar în cugetele tale, altfel te vor birui dracii. Trebuie 
să te rogi pentru astfel de oameni. Atunci Domnul îți va ajuta, iar dracii se vor 
îndepărta... Călugărul trebuie să se pregătească de moarte, de aceea are nevoie 
să cugete la întâmpinarea morții, fiind în pace cu toți. Mirenii nu cunosc aceste 
lucruri şi de aceea nu le dau importanţă. Domnul lisus Hristos, rugându-se în 
grădina Ghethsimani, este, într'o anumită măsură, chipul oricărui duhovnic în 
relațiile cu fiii săi duhovniceşti, deoarece şi acesta in asupră-şi păcatele lor. Ce 


măreț lucru este acesta, pe care doar el îl poate face! 

Feriți-vă de glume şi de cuvinte nechibzuite în relaţiile dintre voi. Acestea 
pot ajunge o obişnuință. În timpul rugăciunii nu este de folos să năzuieşti la 
simțăminte înalte. Trebuie să pătrunzi înțelesul cuvintelor rostite, să te rogi 
cu atenţie şi atunci, cu timpul, Domnul îți va da luminare duhovnicească şi 
smerită zdrobire inimii. 

„Pre această piatră voiu zidi Biserica mea, şi porțile iadului nu o vor birui” 
/Mat. 16:18] sânt cuvinte spuse în Sfânta Evanghelie. Apostolul zice că frân- 
gerea pâinii, adică Taina Euharistiei, se va săvârşi până la a Doua Venire a 
Domnului. Cuviosul Efrem Sirul spune că va veni vremea când jertfa cea 
fără de sânge va înceta. Aici pare a fi o contradicție, dar nu este. Trebuie să 
înțelegem aşa: în chip deschis, pe față nu se vor săvârşi slujbe în biserică, 
dar Taina Euharistiei va continua să se săvârşească până la a Doua Venire a 
Mântuitorului. Cuviosul Antânie al Pecerskăi adormise întru Domnul. Încă 
nu fusese încredințat pământului, când el s'a trezit. Stând în sicriu, a răspuns 
la toate întrebările fraților vărsând lacrimi. În cele din urmă, după multe 
rugăminți, cu lacrimi în ochi, a mai doar un cuvânt: „Mântuiți-vă, mântuiți- 
vă!,” apoi sa dus şi sa zăvorât. Tăcea şi plângea în toată vremea, iar peste 
zece sau paisprezece ani s'a săvârşit din viaţă. Şi celălalt nevoitor [Cuviosul 
Theod6sie] a adormit, şi când s'a trezit, după multe rugăminți ale fraților, a 
răspuns: „Fraților! Să credeți că este iadl..” 

Prigoanele şi strâmtorările ne sânt de folos, deoarece ne întăresc credința. 
Puterea suferințelor nu stă în mărimea lor, ci în felul cum le rabdă omul. 
Uneori, împrejurări neînsemnate aduc omului mari suferințe. Trebuie să fim 
compătimitori. Unul şi acelaşi lucru pricinuieşte suferințe diferite la oameni 
diferiți, depinde de felul cum le primeşte fiecare. 

De ce nu piere din lume omul care îşi supără semenii prin viaţa sa păcătoasă? 
Răspunsul îl aflăm în Evanghelia de astăzi: „Nu mă rog ca să iei pre dânşii din 
lume, ci ca să păzeşti pre ei de cel viclean.” /lo. 17:15/ 

Prin cuvântul „talant” trebuie să înțelegem nu numai bogăție, ştiinţă şi re- 


nume. Talanţii sânt condiţiile prielnice pentru mântuirea sufletului. Fiecare 

dintre noi primeşte talanţi. Sărăcia, bolile, tot felul de supărări — toate sânt 
talanți, dacă omul îi foloseşte în scop duhovnicesc, pentru mântuirea sufletu- 
lui, aceştia aduc rod. „Întru răbdarea voastră veți dobândi sufletele voastre.” 
/Lc. 21:19/ Iar cel ce a ascuns în pământ talantul dat este omul care, neîngri- 
jindu-se de mântuirea sufletului său, a întrebuințat viața pământească doar 
pentru realizarea bunăstării materialnice. 

Trebuie să ştim că tot ce este rău, precum şi patimile care ne luptă, nu sânt ale 
noastre, ci de la vrăjmaşul, de la diavolul. Este foarte important! Putem birui 
patimile doar atunci când nu le socotim a fi ale noastre. 

Dacă vrei să te izbăveşti de întristare, nu te lega cu inima de nimeni şi de 
nimic. Întristarea provine din legarea şi lipirea de lucrurile văzute. 

Orice păcat în afară de hula împotriva Duhului Sfânt este iertat de Dumnezeu, 
dacă te pocăieşti. Hula împotriva Duhului Sfânt o săvârşeşte omul care crede 
în Dumnezeu şi ştie că nu trebuie să facă răul, dar îl face în mod conştient — 
deoarece în sufletul unui astfel de om se găseşte aşa o răutate, încât nu este 
în stare să se îndrepteze către Dumnezeu cu pocăință, precum atheii noştri, 
de exemplu. lar Apostolul Pâvel, care până la convertirea sa îi prigonea pe 
Creştini, după ce s'a convertit şi sa pocăit din tot sufletul, a primit iertare şi 
s'a făcut cel mai râonitor propovăduitor al învățăturii ui Hristos. Şi Apostolul 
Petru, după ce s'a lepădat, s'a pocăit şi Domnul l-a iertat. 

„Cereți şi se va da vouă, căutaţi şi veţi afla, bateți şi se va deschide vouă.” 
/Lc. 11:9/ 

Mulţi dintre voi, neprimind vreme îndelungată cele cerute, cad în deznădejde. 
Nu trebuie să deznădăjduiți... Amintiţi-vă cum a făcut Domnul cu 
Hanaaneanca. Cum s'a rugat ea să-i vindece fiica! Chiar şi Apostolii l-au rugat 
să-i dea drumul. lar Domnul a asemuit-o chiar cu un câine... lar voi puțin 
vă rugați şi, neprimind cele cerute, cădeți în deznădejde. Se întâmplă astfel 
fiindcă uităm că între semănat şi secerat trebuie să treacă un anumit timp. 


Maliuta Skuratov”, când a venit la Sfântul Ierarh Filip să-l ucidă, s'a apropiat 


27 Şeful poliţiei secrete înființate de Ţarul Ioan cel Groaznic [n.tr.] 

şi a zis: „Blagosloviţi, Vlădică!” Sfântul a răspuns: „Blagoslovesc pe cel bun 
înspre bine,” şi l-a binecuvântat... 

Trebuie să cerţi în aşa fel încât să nu mâhneşti. lar dacă acela nu va asculta, 
atunci să o faci cu martori. 

Vremurile noastre nu sânt prielnice nici pentru monahismul de dinafară, 
nici pentru cel lăuntric. Sânt neprielnice pentru cel exterior pentru că nu 
există mănăstiri şi nici condiții corespunzătoare, iar pentru cel lăuntric 
fiindcă, din pricină slăbiciunilor trupeşti, mulți nu pot purta nevoințele aşa 
cum se cuvine. Rămâne doar un singur lucru: smerenia. Prorocul David 
spune: „Jertfa lui Dumnezeu — duhul zdrobit; inima zdrobită şi smerită, 
Dumnezeu nu o va defăima.” Un păcătos smerit este mai bun decât un drept 


plin de mândrie. 


Ce este „clătinarea păgânească”? Sânt toate schimbările pe care le vedem în 
jurul nostru, în toate structurile vieţii. Monahul nu trebuie să le copieze. 
Întreaga lui purtare, cuvintele, faptele trebuie să fie neschimbate, să nu se 
supună feluritelor mode, obiceiuri şi reguli necuviincioase. 

Mulţi suferă de aşa-numita „întrebăciune,” duh de iscodire. Necontenit pun 
altora şi lor înşişi întrebări: „Dar de ce?,” „Dar pentru ce?” Cândva sufeream 
şi eu de acest neajuns. Dar când am citit articolul Episcopului Ignătie „Căile 
Domnului,” s'a produs în mine însumi o schimbare. Am înțeles că nu trebuie 
să aflăm căile Domnului. Când Cuviosul Antânie cel Mare începuse să cugete 
asupra unor probleme asemănătoare, a auzit un glas: „Omule, nu este treaba 
ta să afli căile Domnului, smereşte-te...” 

Monahul nu trebuie să-şi rânduiască viața pe temeiul înțelepciunii sale. El 
trebuie să meargă pe calea ascultării. Nimic nu este mai păgubitor pentru 
un monah decât să-şi rânduiască viața după judecățile sale. 

În Postul Mare sânt zile când nu se slujeşte Liturghia. Iată de ce: Liturghia 
este un imn de biruință al Creştinătăţii, iar Postul este o vreme a plânsului 


şi al pocăinței. 

„Domnul (...) învăța-va pre cei blânzi căile sale.” /Ps. 25:9/ Aşa grăieşte psal- 
mistul. Doar Dumnezeu îl învaţă pe om despre căile Sale, dar cu o condiție: 
omul să fie blând şi smerit. Numai pe aceştia îi învață Dumnezeu. 

Cumplită este boala, dar dulce este Raiul. 

Trezvia este calea oricărei virtuți. 

Pentru a avea roade duhovniceşti, trebuie anumite condiții: sămânța (cuvân- 
tul) şi țarina să fie bune. Rodul se coace doar în prezența răbdării. Câte cazuri 
au fost când omul, nevăzând roadele pe care le aşteaptă, a căzut în deznădejde 
şi toate strădaniile au fost în zadar. Trebuie să ai tăria de a le răbda pe toate. 
Doar atunci poți nădăjdui că vei primi cele dorite. „Întru smerenia voastră vă 


veți păstra sufletele.” 


Niciodată nu a fost şi nu va fi pe pământ un loc fără mâhnire. Un astfel de loc 
poate fi doar în inimă, atunci când Domnul este aici, într însa. 

Domnul ne ajută în dureri şi în ispite. EL ne izbăveşte de acestea şi ne dă putere 
să le purtăm cu uşurinţă, chiar fără să le luăm în seamă. Tăcerea pregăteşte su- 
fletul pentru rugăciune. Cât de binefăcător lucrează liniştea asupra sufletului! 
Cei dintâi Creştini trăiau în acelaşi duh. Fiecare avea după nevoile sale, nu 
primeau toți la fel, ci după cum aveau trebuinţă. În mănăstiri, această problemă 
a fost mai complicată. S'a luat în seamă faptul de a nu se stârni invidie şi, în 
afară de aceasta, de a se da ceea ce este mai folositor sufletului. 

Acum nu mai poți găsi nicăieri un loc liniştit. Acum trebuie să ne amintim 
un singur lucru: „Ridicat-am ochii mei la munți, de unde va veni ajutorul 
meu.” /Ps. 120:1/ Doar acolo, la Domnul, trebuie să căutăm ajutorul şi să nu 
nădăjduim în nimeni. 

Noi, ortodocşii, nu trebuie să susţinem ereziile şi să avem părtăşie cu eretici. 
Nicăieri nu se spune că trebuie să ne rugăm la icoana Kaliga a Născătoarei- 
de-Dumnezeu (care se găsea atunci în mâinile „bisericii vii”). Orice altă icoană 
a Maicii Domnului este lucru la fel de sfânt. Chiar dacă ar veni vremea să 


pătimim, să nu trădăm Ortodoxia. 

Adam a avut doi fii: Cain şi Avel. Avel şi urmaşii lui au fost mai aproape 
de Dumnezeu şi în El, Unul, au găsit mângâiere şi mulțumire, fără să mai 
dorească şi altceva. Urmaşii lui Cain, însă, au fost departe de Dumnezeu. 
Mintea şi sufletul lor nu năzuiau spre Dumnezeu. De aceea ei nu au fost 
niciodată mulțumiți, erau întristați, căutau mângâiere în altceva, nădăjduind 
să o găsească în muzică, în arte şi într altele asemenea. 

Lucrarea călugărească trebuie să fie tainică. De aceea şi Rugăciunea lui lisus 
este numită de Sfinții Părinți „tainica lucrare.” Chiar şi de tine însuți trebuie 
să te păstrezi în taină, să nu trâmbițezi, aşa cum se spune în Scriptură — nu 
doar faţă de alții, ci şi faţă de tine însuţi. „Ioate neamurile m'au încunjurat, şi 
întru numele Domnului am înfrânt pre ei: încunjurând m'au încunjurat, şi în- 
tru numele Domnului am înfrânt pre ei. Încunjuratu-m'au ca albinele fagurul, 
şi s'au aprins ca focul în spini, şi întru numele Domnului am biruit pre ei.” 
/Ps. 117:10-12/ Aceste cuvinte se referă la Rugăciunea lui lisus. Aşa trebuie să 
te lupți cu gândurile. Dacă te laşi în întregime în voia lui Dumnezeu, atunci 
totul va fi bine şi ceea ce este nefăcut va fi îngăduit ca un lucru de trebuinţă. 
Orice se săvârşeşte duce la mântuirea sufletelor noastre şi, împreună cu 
aceasta, ni se descoperă o mare şi adâncă înțelepciune. „Celora ce iubesc pre 
Dummezeu toate împreună-lucrează spre bine.” /Rom. 8:28/ 

Pe părintele duhovnicesc trebuie să-l asculți chiar de la întâiul cuvânt, fără să-l 
faci să repete cele spuse. Aş vrea ca voi, fiii mei duhovniceşti, să vă purtați față 
de mine cu sinceritate şi conştiinciozitate. Ce legătură aveam cu Starețul meu, 
Părintele Varsaniifie! Se întâmpla să-mi spună: „Faceți aşa, Părinte Nikolâi,” 
şi niciodată nu trebuia să se repete. 

Ce bine este să fii în biserică, să asculți sfintele rugăciuni, cântări şi psalmi! Ce 
adâncime se ascunde în înțeleptele cuvinte ale psalmistului şi altor scriitori din 
Scriptură! Îmi plăceau Utreniile din mănăstire. Desigur, nu poți înţelege tot ce 
rosteşte citețul, dar dacă prinzi micar o idee, tot este bine... 

Nu trebuie să te mândreşti nici cu sănătatea, nici cu frumusețea, nici cu alte 


daruri ale lui Dumnezeu... 

Tot ce-i pământesc nu este trainic şi statornic — nici frumusețea, nici sănătatea. 
Trebuie să-i multumim Domnului; trebuie să-i mulțumim cu smerenie, recu- 
noscându-ne nevrednicia şi fără să ne mândrim cu ceva. 

Nimeni dintre voi să nu spună: „Acum voi viețui cum voi putea, dar când vor fi 
condiții corespunzătoare, atunci mă voi ruga.” Putem să fim, oare, încrezători 
că mâine vom mai fi încă în viață? Citiţi volumul III (pagina 114) din scrierile 
lui I9nâtie Briancianinov. Nu trebuie să uităm că doar această zi ne este dată. 
Nu putem nădăjdui în ziua de mâine. Amintiți-vă totdeauna: „Acum este vre- 
mea prielnică, acum este ziua mântuirii!” 

După căderea celui dintâi om dintr'aşa cinste şi slavă, Domnul nu a putut 
răbda să vadă zidirea Sa căzută, nu a putut răbda să vadă umilința acesteia, 
şi i-a adus mântuire cu pătimirile şi cu învierea Sa. L-a adus pe om la starea 
dintâi, adică având putință să se desăvârşească. În această însuşire de a se 
desăvârşi stă şi binele suprem, pe care noi îl primim, care ne înduhovniceşte 
şi ne îndumnezeieşte. Tot ce se dobândeşte fără străduințe ajunge mai apoi 
neinteresant. lar desăvârşirea duhovnicească este fără de sfârşit. „Fiţi dar voi 
desăvârşiți, precum şi Tatăl vostru cel din ceruri desăvârşit este.” |Mat. 5:48/ 
„Legea Dumnezeului lui în inima lui, şi nu se vor poticni paşii lui.” /Ps. 36:31/ 
Cum trebuie să lucrăm pentru ca legea lui Dumnezeu să fie în inimă? Înainte 
de toate, trebuie să ne amintim de legea Iui Dumnezeu, iar pentru aceasta, să 
năzuim spre cunoaşterea legii lui Dumnezeu. Dar nu este îndeajuns doar să ştii 
şi să-ți aminteşti de legea lui Dumnezeu. Cunoaşterea rece, rațională a legii lui 
Dumnezeu este neînsuflețită, este stinsă. În general, inima omului este stricată 
şi, de aceea, trebuie să te sileşti pentru primirea legii. „Împărăția cerurilor 
sileşte-se, şi silitorii răpesc pre ea.” [Mat. 11:12/ Trebuie să te străduieşti ca 
toată viaţa ta, în întregul ei, nu numai în anumite ceasuri şi zile, să fie clăditii 
pe legea lui Dumnezeu. Trebuie să o rânduieşti toată lucrarea ta în aşa fel încât 
să fie în consens cu voia lui Dumnezeu. Doar în aceste condiţii inima noastră 
va fi curată şi numai „cei curaţi cu inima (...) vor vedea pre Dumnezeu.” 


Prin cuvântul „lume” înțelegem tot ceea ce este supus patimilor şi este 

îndepărtat de Dumnezeu. Noi sântem bine. Slavă Domnului! Trăim în pustiul 
lumii, şi putem merge la biserică, putem vorbi cu cei ce împărtăşesc acelaşi 
cuget cu noi. Slavă lui Dumnezeu! 

Cu toți oamenii pe care îi întâlneşti în drumul vieții tale să te porți aşa cum ai 
vrea să se poarte ei cu tine. 

Un monah care a rămas în afara mănăstirii a început să cugete: „Nu voi mai 
purta şiragul de metanii. Eu nu mă rog cu ele şi poate să fie un păcat faptul 
că mă dau drept ceea ce nu sânt.” Nu este drept. Chiar dacă nu mă rog cu ele, 
să le țin în mână. Să mă uit la ele şi să gândesc: „Sânt călugăr, după cum am 
făgăduit, trebuie să mă rog neîncetat — şi eu nu mă rog.” Să mă dojenesc pe 
mine însumi şi îmi va fi de folos... Trebuie să iubeşti veştmântul călugăresc. 
Nu trebuie să dobândeşti adevărul omenesc, caută doar adevărul dumnezeiesc. 
Părintele duhoonicesc este ca un stâlp, el doar îți arată drumul, dar trebuie să 
mergi tu însuţi. Dacă părintele duhovnicesc arată drumul, dar învățăcelul nu 
se mişcă singur, atunci nu va ajunge nicăieri şi va putrezi lângă acest stâlp. 
Din punct de vedere lumesc, se consideră a fi talanți mintea, învățătura şi 
capacitățile muzicale sau artistice. Acestea nu sânt păcătoase, şi este bine când 
aceste însuşiri se îmbină cu viața Creştină, atunci când sânt închinate lui 
Dumnezeu. Dar dacă aceste însuşiri te împiedică să trăieşti după Dumnezeu 
şi să-ți mântuieşti sufletul, atunci trebuie să le părăseşti. Mai bine este să fii 
mai prost şi mai simplu, dar să te mântuieşti. Ce folos vei avea dacă vei câştiga 
întreaga lume, dar îți vei pierde sufletul? 

„Fericiți cei săraci cu duhul, că acelora este împărăția cerurilor.” Aceste 
cuvinte trebuie înțelese astfel: fericiți sânt cei smeriți, care îşi recunosc sta- 
rea lor de păcătoşenie, nevrednicia lor. Din cea dintâi fericire rezultă a doua: 
„Fericiţi cei ce plâng...” Cine se recunoaşte pe sine drept un păcătos nevred- 
nic, acela plânge pentru păcatele sale. lar cel ce îşi recunoaşte nevrednicia şi 
plânge pentru păcatele sale nu poate fi supus mâniei. EL va fi blând, după pilda 
Mântuitorului, care a spus: „Învățați dela Mine, că sânt blând şi smerit cu 


inima.” Cei ce împlinesc a treia fericire, a blândeţii şi nemânierii, vor dori 

din tot sufletul să împlinească voia lui Dumnezeu şi, astfel, vor împlini a pa- 
tra fericire: „Fericiţi cei ce flămânzesc şi însetoşează de dreptate...” Prin îm- 
plinirea tuturor poruncilor, inima omului ajunge curată. Împlinirea poruncilor 
umple sufletul cu dragoste de Dumnezeu. Nici un fel de pătimiri purtate de 
dragul Domnului nu sânt împovărătoare. „Fericiţi veți fi când vor ocărî pre 
voi, şi vă vor prigoni, şi vor zice tot ce este viclean împrotiva voastră, mințind 
pentru mine. Bucuraţi-vă şi vă veseliți, că plata voastră multă este în ceruri; că 
aşa au prigonit pre prorocii cei mai înainte de voi.” [Mat. 5:3-11/ 

Când preotul, binecuvântând, rosteşte rugăciunea: „În numele Tatălui, şi al Fiului, 
şi al Sfântului Duh,” atunci se săvârşeşte o taină: harul Sfântului Duh se pogoară 
asupra omului binecuvântat. lar când cineva rosteşte doar cu buzele o lepădare de 
Dumnezeu, harul îl părăseşte, toate gândurile lui se schimbă şi ajunge un alt om. 
Dacă tu, ajuns undeva întro casă, eşti invitat la masă şi ştii că aceşti oameni 
doresc să te ospăteze din tot sufletul, atunci aşază-te şi mănâncă fără tulburare. 
Dar dacă ştii că invitaţia se face din jenă, atunci trebuie să fii cu băgare de seamă. 
În vremea de față, oamenii veacului acestuia se uită la noi, cei credincioşi, ca la 
nişte scrântiți, ca la nişte proşti. Nu le place credința noastră ortodoxă, rânduie- 
lile noastre bisericeşti, canoanele şi obiceiurile. Râd cu dispreţ de tot ceea ce pen- 
tru noi este sfânt. Adesea, am ocazia să aud de la credincioşii care sânt nevoiţi 
să trăiască în mijlocul lumii potrivnice cât de greu le este să suporte batjocurile 
neîncetate adresate lor. Însă eu cred că ar trebui să le socotim drept o cinste. „De 
sânteţi ocărâți pentru numele lui Hristos, fericiți sânteți, căci al slavei şi al lui 
Dumnezeu Duh preste voi odihneşte,” [1 Pet. 4:14/ a spus Apostolul Petru. Dacă 
râd de voi, dacă nu vă iubesc, înseamnă că noi nu sântem din lumea aceasta. Nu 
trebuie să vă supere şi să vă amărască această atitudine a lor. 

Rabdă poverile vieţii călugăreşti de dragul Împărăției cerurilor. 

La Stareț, oamenii vin ca să-şi frângă voia lor cea rea şi să afle voia lui Dumnezeu. 
Tăcerea este folositoare sufletului. Când vorbim, este greu să ne înfrânăm de la 
vorbirea deşartă şi de la osândire. Dar este şi o tăcere rea, când cineva se mânie 


şi de aceea tace. 

Marele Vasilie spune: „Citeşte ca să te înțelepțeşti pre tine însuţi şi să înveți şi 
pe alții când va fi trebuință.” Dacă poți spune şi altora din cele pe care le ştii, 
spune-le spre folos, dar nu cu ton de învățător. 

Totdeauna să-ţi aminteşti legea vieții duhovniceşti: dacă te tulburi de unele 
neajunsuri ale altcuiva şi îl osândeşti, mai apoi te va atinge şi pe tine aceeaşi 
soartă şi vei suferi de acelaşi neajuns. 

Nu vă lipiți inima de deşertăciunea lumească. Mai ales la rugăciune, lăsaţi 
toate cugetele cele lumeşti. După rugăciunea de la chilie sau de la biserică, pen- 
tru a păstra starea de rugăciune şi de umilinţă a sufletului, trebuie să păstrezi 
tăcerea. Uneori chiar un cuvânt simplu, neînsemnat poate tulbura şi speria 
smerita zdrobire din inima noastră ca pe o păsărică. 

Monahia este a lui Dumnezeu. Îi foloseşte să-i slujească Lui în cercul surorilor, 
dar nu într'o familie mirenească, chiar dacă sânt apropiaţi. 

Dacă un călugăr trăieşte în lume şi nu duce nici un fel de nevoințe, nici nu 
poartă veştminte monahale, cu ce se deosebeşte de mirean? Cu dragostea sa față 
de monahism. Poţi trăi în mănăstire, poți fi un călugăr conştiincios, dar să nu- 
ți placă monahismul. Un astfel de om nu este monah. 

Sfinții Părinți numesc Rugăciunea lui lisus „învățătură,” pentru că dacă o vei 
făptui, ea îți va curăți inima, iar în această inimă curată Domnul va scrie cu de- 
getele Sale tot ceea ce trebuie să ştii. Nici un fel de lectură sfântă, oricât de multe 
tomuri ai citi, nu-ți poate da cunoştinţele pe care ți le dăruieşte Rugăciunea in- 
imii. Să nu osândeşti niciodată pe nimeni. Pe fiecare, oricine ar fi, să-l întâmpini 
cu simţăminte bune, cu nădejdea că vei găsi în el ceva bun, văzând într însul 
Chipul lui Dumnezeu. Noi sântem neputincioşi. Nu putem face nimic doar cu 
puterile noastre. Oricât de măreț ar fi un lucru, acesta este exterior, pământesc. 
Prin voia lui Dumnezeu, toate se preschimbă în nimic. Toate sânt vremelnice; 
trebuie să prețuim ceea ce, într'o oarecare misură, ne ajută la mântuirea sufletu- 
lui. Trebuie să ne amintim statornic şi să ne îngrijim doar de mântuirea sufletu- 
lui, iar pe toate celelalte să le lăsăm în voia lui Dumnezeu. Trebuie să ne smerim. 


Este mai bine să nu citim toată pravila de rugăciune, dacă nu ne ajunge timpul, 

dar cât citim să o facem cu atenţie. Înfricoşate sânt cuvintele Sfintei Scripturi: 
„Blestemat este cel ce face lucrurile Domnului cu lene.” /ler. 48:10/ 

Omul ales de Dumnezeu se cunoaşte prin faptul că i se trimit necontenit neca- 
zuri şi întristări. „Întru ostenelele oamenilor nu sânt şi cu oamenii nu vor lua 
bătăi. Pentru aceasta a cuprins pre ei mândria lor până în sfârşit, îmbrăcatu- 
s'au cu nedreptatea şi cu păgânătatea lor.” /Ps. 72:5-6] Trebuie să trăim în 
osteneli şi scârbe, trebuie să primim răni. 

Să posteşti înseamnă să fii adânc evlavios. Înainte de împărtăşirea cu Sfintele 
Taine să te porți cu evlavie, să umbli precum ai fi înaintea lui Dumnezeu. 
Monahii, care tot timpul trebuie să fie evlavioşi, se cuvine să se pregătească 
înainte de împărtăşanie. 

Pentru a înțelege şi pentru a vedea frumuseţea vieții duhooniceşti trebuie să 
0 încerci. Mare parte din păcatele noastre vin din faptul că uităm legile lui 
Dumnezeu. Există o predanie bisericească care spune că dacă la sicriul ador- 
mitului se simte bucurie şi pace, putem nădăjdui că cel adormit este plăcut lui 
Dumnezeu, că viața lui a fost dreaptă. 

Îndreptăţirea de sine închide ochii duhovniceşti, iar atunci omul nu vede ceea 
ce îi trebuie şi-i este de folos. Dacii spui ceva rău despre un frate sau despre 
0 soră, chiar dacă ar fi adevărat, atunci pricinuieşti sufletului tău o rană de 
nevindecat. Poţi spune ceva despre greşelile altuia doar dacă ai în inimă o 
singură intenție — folosul sufletesc al celui ce a greşit. 

Răbdarea este o fericire neîntreruptă. Mântuirea şi pierzania stă în aproapele 
vostru. Mântuirea voastră depinde de felul cum vă purtaţi cu aproapele. Nu 
uitaţi să vedeți în aproapele vostru chipul lui Dumnezeu. Orice lucru, oricât 
de neînsemnat vi s'ar părea, să-l faceți cu atenție, ca şi cum v'aţi afla în fața lui 
Dumnezeu. Amintiţi-vă că Domnul vede toate! 

Fără smerenie nu te poți mântui. Orice casă ai clădi din virtuţi, se dărâmă fără 
smerenie.Trebuie să ai un singur sentiment atotcuprinzător, cel de pocăință. Să 
ai smerenie. Rabdă tot ce îţi trimite Dumnezeu, iar EL, cel milosârd, îți va primi 


pocăința şi te va milui. 

Citind aceste cuvinte ale Părintelui Nicon, câteva din puţinul ce sa 
păstrat în însemnările fiilor săi duhovniceşti, putem lesne vedea acea 
bogăţie duhovnicească cu care l-a înzestrat Dumnezeu. Şi cu toate că 
ele au fost scrise din memorie şi e cu putinţă să nu fie întocmai exac- 
te, se poate totuşi vedea cât sânt de preţioase, mai ales că au fost 
rostite în vremurile noastre şi au lămurit nişte probleme neînţelese 
şi incompatibile cu lumea înconjurătoare. „El însuşi a văzut cu lim- 
pezime adevărurile lui Hristos şi era pe deplin convins de acestea; 
cu aceeaşi limpezime, vioiciune, simplitate şi convingere se price- 
pea să le împărtăşească şi să le tâlcuiască. Cuvintele lui erau simple, 
pe înţelesul tuturor şi lucrătoare, deoarece Duhul Sfânt vorbea prin 
gura lui.” (Sfântul Ierarh Dimitrie al Rostovului) Eficacitatea cuvinte- 
lor lui era înlesnită de inteligenţa sa firească şi de cultura profană şi 
duhovnicească primită, dar tăria principală consta în acea luminare a 
Duhului Sfânt, care l-a însoţit toată viaţa. 

Părintele Nicon era ocupat ziua întreagă cu lucrarea pastorală. La 
sfârşitul zilei era obosit până la epuizare şi, după ce primea ultimul 
credincios, abia mai stătea în picioare. 

Părintele, având o preţuire deosebită faţă de Maica Amvr6sia, i-a 
mărturisit nu o dată că „adesea regretă faptul că nu se poate dărui în 
întregime rugăciunii şi altor nevoinţe călugăreşti, aşa cum se întâm- 
pla mai înainte, când trăia în mănăstire.” 

După cum se pare, nu mai avea nici timp şi nici putere pentru săvârşirea 
pravilei de rugăciune. Cu multă durere îi spunea odată maicii că, voind 
să lămurească această problemă care îi neliniştea conştiinţa, a găsit 
în scrierile patristice păreri diferite. loân Scărarul foloseşte undeva 
cuvintele lui Efrem Sirul adresate păstorului Nicolăe: „Este dăunător să 


doreşti a fi condus de alţii.” Arsenie cel Mare spune: „Vă iubesc, fraţilor, 

dar nu pot a fi şi cu voi şi cu Dumnezeu.” lar în Sfânta Evanghelie se 
spune: „Că ce folos este omului de ar dobândi lumea toată, iar sufletul 
său va pierde?” /Mat. 16:26, Mar. 8:36/ La această problemă tulburătoare 
a Părintelui Nicon, Starețul Nectărie i-a răspuns că nu trebuie să plece 
fără voia lui Dumnezeu din postul unde a fost aşezat şi că nimic nu este 
mai păgubitor pentru un monah decât să-şi rânduiască viaţa după min- 
tea sa. El avea cea mai mare încredere în Starețul Nectărie, mai mult decât 
în oricine altul, ştiindu-i deosebitul spirit de observaţie şi capacitatea de 
a înţelege esenţa lucrurilor, până la prevederea viitorului. Auzind acest 
răspuns, Părintele Nicon s'a hotărât să se încredinţeze pe deplin voii lui 
Dumnezeu, având credinţă că jugul pastoral ce i s'a încredinţat împotri- 
va dorinţei sale este de la Însuşi Dumnezeu. Dorinţa lui dintotdeauna a 
fostsă trăiască în singurătate, să ducă o viaţă liniştită în rugăciune, citind 
scrierile Sfinţilor Părinţi. Jugul duhovniciei era aşa de greu, încât uneori 
îl chinuia gândul să facă pe prostul, să se slobozească de lume şi să se 
ascundă de tot ce este lumesc. 

Dar aceste gânduri nu l-au subjugat, nici nu l-au convins. Nu-şi putea 
îngădui o astfel de purtare. Starea sa duhovnicească a rămas în gene- 
ral aceeaşi — de a trăi în ascultare, încredinţându-se în întregime voii 
lui Dumnezeu. Uneori îşi amintea cuvintele Stareţului Varsanufie cu 
privire la jugul greu al duhovniciei. Afla acum din fapte şi din realitate 
cât de greu este acest jug. Căutând cu gândul la nevoinţa Stareţului său 
— care nu s'a dat jos de pe cruce până la sfârşitul zilelor sale şi a primit 
toate cele încredințate lui de către oameni ca din mâinile Domnului 
- şi el, ca un pilduitor urmaş al învățătorului său, a mers neabătut pe 
acelaşi drum greu, dar mântuitor, al ascultării de voia lui Dumnezeu. 
Ce credinţă adâncă în Pronia lui Dumnezeu, ce dăruire, bărbăţie şi 
dragoste de Dumnezeu umpleau sfântul său suflet! Ne putem doar 
minuna şi mulţumi Domnului, Cel ce ne-a dăruit nouă, păcătoşilor, a 


întâlni astfel de oameni!... 

O dată pe săptămână, iar uneori mai rar, în funcţie de timpul avut şi de 
starea sănătăţii, Părintele Nicon mergea la Optina. Câtă vreme a existat 
muzeul, mănăstirea a rămas neschimbată în ceea ce priveşte cele din 
afară. Muzeul a păstrat, pe cât se putea, înfăţişarea ei dintru început. 
Părintele Nicon se odihnea cu duhul ajungând pe pământul mănăstirii 
şi insuflând văzduhul înmiresmat. Dimineaţa devreme, când nu se ve- 
deau oamenii şi liniştea stăpânea în jur, mergea, rugându-se pe lângă 
bisericile pustii, către mormântul scumpului şi pururea-pomenitului 
său Stareţ Varsantfie, iar apoi la mormintele altor Stareţi, cerându-le 
binecuvântarea şi sfintele rugăciuni. Sufletul i se umplea de o tristeţe 
nevoită pentru raiul pământesc pierdut. Amintirile trecutului, plăcute 
şi triste, îi alergau prin minte. EI era însă un bărbat puternic cu duhul 
şi, ştiind mereu înaintea sa pe Dumnezeul cel Atotputernic, vedea în 
toate împlinindu-se Pronia Lui — deşi de neînțeles pentru noi, dar întot- 
deauna şi întru toate bună şi desăvârşită. Părintele Nicon primea toate 
cu linişte, încredinţând totul şi pe toţi voii lui Dumnezeu. 

De obicei, Părintele Nicon mergea la Optina în acele zile când dis- 
pensarul spitalului de circumscripție de aici nu primea bolnavi. Pe 
lângă spital locuiau două fiice duhovniceşti ale sale, surorile Irina şi 
Anastasia. La ele îşi găsea adăpost. Aici, la scumpa lui Optina, se odih- 
nea în linişte. Scria scrisori, citea, se ruga. Nimeni şi nimic nu-i tulburau 
liniştea. Tăcerea binecuvântată şi sfântă îl înconjura... Doar frumoşii 
pini cu crengile lor puternice, puţin aplecate în jos, tulburau liniştea 
prin foşnetul lor surd. Mormintele fraţilor din „noul cimitir” de lângă 
spital se vedeau pe fereastră, dar şi aceşti pini. „O, linişte măreaţă! O, 
linişte măreaţă şi sfântă, pentru că în ea se află Dumnezeu...” Părintele 
Nicon se odihnea şi cu sufletul şi cu trupul, cufundat în această linişte 
mântuitoare. Preţuia pe deplin putinţa de a fi la Optina, în frumuseţea 
aceasta plină de bucurie şi vindecare... 


Uneori, venind la Optina, îi vizita pe călugării şi călugărițele ce vieţuiau 

acolo. Mergea şi la Schit. Aici, la prisacă, trăiau doi monahi, care 
păzeau Schitul. Împreună cu aceştia vieţuia şi un anume Taube Mihail 
Mihailovici. Când s'a deschis muzeul de la Optina, el a fost trimis în 
calitate de responsabil al bibliotecii. Biblioteca mănăstirii şi biblioteca 
Schitului erau renumite. Acestea au fost făcute muzee îndeobşte pen- 
tru că păstrau vechi manuscrise din secolele XVI-XVII şi alte tipărituri 
unicat. M. M. Taube a îndeplinit această funcţie doar o scurtă perioadă. 
A fost eliberat din funcţie ca „necorespunzător” şi „element străin.” 
Chiar şi în această situaţie, el nu a părăsit Optina şi a rămas să trăiască la 
prisacă, în liniştea şi singurătatea Schitului. Era o personalitate extraor- 
dinar de luminoasă. De loc era din Gatcina. Cu o cultură multilaterală, 
cunoscând câteva limbi străine, temeinic instruit, după cum s'a aflat mai 
apoi, a fost tuns în taină în schimă, cu numele Agapit. Nu a avut legături 
duhovniceşti apropiate cu Părintele Nicon, cu toate că ştia de înalta lui 
cultură duhovnicească. Dar, cu voia lui Dumnezeu, însuşi Părintele 
Agapit a fost însoţitorul Stareţului Nicon în viaţa lui de mai apoi. 

În Postul Mare din anul 1924, Părintele Nicon, la rugămintea bătrânei 
sale mame, sa dus să o viziteze la Mâscova. În anul 1925, toţi fiii săi 
duhovniceşti s'au alarmat aflând o ştire ajunsă până la ei, că Părintele 
Nicon va fi chemat la Moscova pentru a fi hirotonit episcop. Când 
aceştia şi-au exprimat neliniştea şi durerea, el le-a răspuns: „Nu vă voi 
părăsi de bunăvoie...” După toate probabilitățile, până la urmă, lucrul 
acesta trebuia să se întâmple, deoarece „nu poate cetatea a se ascunde 
deasupra muntelui stând; nici aprind făclie şi o pun subt obroc, ci în 
sfeşnic, şi luminează tuturor celor ce sânt în casă” /Mat. 5:14-15/ Toţi 
ştiau limpede că Dumnezeu l-a ales nu doar pentru a purta o nevoinţă 
în singurătate şi în liniştea chiliei mănăstirești, ci şi pentru a fi pus 
la înălţime în sfeşnicul Bisericii, ca un om vrednic, şi, prin darurile 
sale binecuvântate, prin fapte bune şi o viaţă sfântă, să-i lumineze pe 


credincioşi ca un păstor... Încă de pe când era fratele Nikolâi de la Schit, 

Starețul Varsanufie, prevăzându-i, în parte, menirea în lucrarea de slu- 
jire a Sfintei Biserici, l-a avertizat din vreme să petreacă totdeauna în 
smerenia gândurilor. L-a învăţat să nu deznădăjduiască în necazurile 
care, în mod inevitabil, îl vor aştepta, ci să le poarte cu bărbăţie şi să nu 
se plângă nimănui, niciodată. 

Toate acestea s'ar fi putut întâmpla. Dar căile Domnului sânt necunos- 
cute. În perioada înfăţişată, prigoanele împotriva Bisericii şi slujitorilor 
ei s'au întețit. Tot mai des şi mai des ajungeau veşti despre arestări şi 
despre trimiterea în închisori şi în exil a slujitorilor Bisericii. Multe 
biserici din eparhia Kaluiga au rămas pustii. Sfintele slujbe nu se mai 
săvârşeau, din pricina lipsei de preoţi. Pentru a păstra bisericile paro- 
hiale din sate şi a preîntâmpina închiderea lor, Episcopul Theofân al 
Kalăgăi i-a recomandat Părintelui Arhimandrit Isaâc să trimită toţi 
ierodiaconii şi monahii pentru a fi hirotoniți. Toţi cei hirotoniți au fost 
trimişi apoi la parohii. În bisericile din Kozâlsk unde slujeau sau cântau 
monahi s'a făcut imediat văzută lipsa multora dintre ei. Grupul mona- 
hilor de acolo s'a împuţinat. Nu mai era printre ei nici un ierodiacon. 
Pretutindeni se făceau arestări. Neliniştiţi de aceste zvonuri, fiii 
duhovniceşti ai Părintelui Nicon i sau adresat cu rugămintea de a 
face o fotografie pentru ei. El le-a îndeplinit cu plăcere rugămintea şi 
le-a înmânat tuturor doritorilor câte o fotografie. Nu se poate spune 
că această fotografie, păstrată până acum de fiii săi duhovniceşti, este 
una foarte reuşită. Chipul vioi al Părintelui Nicon depăşea puterea de 
surprindere a unei fotografii, fără doar şi poate, deoarece chipul său 
strălucea de o frumuseţe lăuntrică, care nu se imprimă în fotografie. 
Între altele, el era frumos şi trupeşte. Ochii săi albaştri şi strălucitori, 
precum şi faţa albă, cu bujori gingaşi, încadrată de o barbă nu prea 
mare, îngustă, de culoare roşcat-castanie, cu păr des, lung şi ondulat, 
lăsau o impresie de bucurie neîncetată şi de o mare seriozitate, dacă se 


poate spune aşa. Părea că duce în mâini un vas cu o băutură de preţ, îl 


viața Sfântului 
NICON | 228 


ducea atât de grijuliu, cu atâta băgare de seamă, temându-se parcă să 
nu se verse nici măcar un strop din acea băutură al cărei preţ este mai 
presus de orice minte... Faţa lui zâmbitoare strălucea de lumina unui 
suflet minunat. Era luminată dinlăuntru de o lumină dumnezeiască, 
nevăzută şi în acelaşi timp văzută... 

A venit şi anul 1926. În luna Iunie a acestui an, Părintele Nicon, pri- 
mind veste că mama lui este bolnavă de moarte, sa grăbit să meargă la 
Mscova. Mama l-a recunoscut şi, cu ochii stinşi, privind cu un zâm- 
bet la scumpul ei fiu, nu lăsa din mâinile ei mâna fiului şi îl săruta de 
rămas-bun. 

Părintele Nicon a stat aproape două săptămâni la M6scova; apoi, 
înmormântându-şi mama, s'a întors la Kozelsk. De la M6scova i-a scris 
Părintelui Chiril cât de greu i-a fost să trăiască în lume, cu toate că era 
în casa părintească. Cu durere, a văzut că şi în familia lui credinţa sa 
împuţinat, iar rudele după trup i-au devenit străine cu duhul. 

Sufletul său de călugăr, iubitor de Dumnezeu, se tulbura de discuţiile 
rudelor, ce-i erau străine după conţinut. Îl tulbura rău îmbrăcămintea 
şi purtarea femeilor, interesele necopilăreşti ale copiilor şi multe 
altele. Singura verigă de legătură cu familia era mama sa. Din cli- 
pa morţii ei, această legătură sa rupt pentru totdeauna. Sa bu- 
curat când sa întors la Kozelsk, în chilia lui liniştită, s'a bucurat de 
părtăşia cu cei de acelaşi duh şi acelaşi cuget cu dânsul. Împărtăşin- 
du-şi părerile după venirea de la Mâscova, Părintele Nicon spunea: 
- Mama mea era profund credincioasă, şi păstra întotdeauna poruncile 
Domnului în inimă. De aceea, moartea ei mi-a pricinuit multă durere. 
O predanie a Bisericii spune că dacă la sicriul celui adormit se simte 
bucurie şi pace, poţi avea nădejde că acest om este plăcut lui Dumnezeu 
şi viaţa lui a fost dreaptă. Nu putem spune despre orice sfârşit că a fost 
fericit, dar sfârşitul mamei mele a fost cu adevărat fericit. Despre ea pot 


spune aşa: „Calea am săvârşit, credinţa am păstrat.” La mormântul ma- 

mei, când citeam Psaltirea, dar şi în vremea slujbei prohodului, nu am 
simţit nici frică, nici tristeţe, nici durere, ci, dimpotrivă, pace şi bucurie. 
Prin sfârşitul ei fericit, eu nu mi-am pierdut mama, ci am câştigat-o... 
În Octombrie 1926, în biserica-catedrală din Kozelsk au intrat hoţii în 
timpul nopţi, prădând averea sărăcăcioasă a bisericii şi profanând al- 
tarul, apoi au dispărut. Parohul bisericii, Părintele Serghei, cutremu- 
rat de cele întâmplate, s'a adresat enoriaşilor cu rugămintea de ajutor 
bănesc şi şi-a încheiat apelul cu cuvintele: „Nu ştiu cum ne vom mai 
duce zilele. Dă-ne, Doamne, răbdare...” Dar nu i-a mai rămas prea 
mult de răbdat şi de trăit. La două zile după această tristă întâmplare, 
Părintele Serghei a murit subit. Moartea l-a secerat în trei minute. 
După moartea Părintelui Serghie, la adunarea generală a consiliului 
bisericesc şi a enoriaşilor, toţi, în unanimitate, l-au rugat pe Părintele 
Nicon să accepte postul de paroh. EI, însă, a refuzat această propunere 
şi a propus candidatura celui de-al doilea preot al bisericii, Părintele 
Grig6rii Nikolski. În locul acestuia a fost numit provizoriu leromonahul 
Aifal (în lume Aleksandr Poniaev) de la Optina. Era un călugăr minu- 
nat, un adevărat împlinitor al poruncilor lui Hristos şi, după smerenia 
sa adâncă, unul dintre puţinii robi ai lui Hristos. Acesta a fost mai apoi 
surghiunit împreună cu alţi monahi. Întorcându-se din surghiun, în 
drumul spre casă a fost bătut de tâlhari şi a murit într'un spital din 
pricina loviturilor, primind, astfel cununa muceniciei. Veşnică pome- 
nire, pururea-pomenite şi fericite Părinte Aifal, chip al smereniei, al 


răbdării, al blândeţii şi al nerăutăţii!... 

CAPITOLUL 


Că ai cercat pre noi, Dumnezeule, 
cu foc ai lămurit pre noi, precum 
se lămureşte argintul. Dus-ai pre 
noi în cursă, pus-ai necazuri pre 
umărul nostru. Ridicat-ai oameni 
preste capetele noastre, trecut-am 
prin foc şi prin apă, şi ai scos pre 
noi întru odihnă. 

/Ps. 65:9-11/ 


Timpul fugea, zi după zi, săptămână după săptămână, şi tot atât de 
uşor s'a scurs şi a dispărut în veşnicie anul 1926. A venit şi anul 1927, iar 
timpul trecea tot aşa, pe nesimţite, pe dinafară parcă liniştit, în lăuntru, 
însă, plin de o aşteptare alarmantă a unor grabnice nenorociri. 

În primele zile ale lunii Iunie s'a întâmplat ceea ce toţi aşteptau cu 
frică şi de care toţi se temeau. Într'o dimineaţă senină şi luminoasă 
de Iunie, Părintele Nicon şi Părintele Chiril au fost arestaţi şi duşi 
la închisoare. Imediat după arestare, toată lumea a fost uimită şi 
tulburată de cele întâmplate. Inimile şi minţile tuturor erau atât de 
pline de simţământul durerii, încât nu au avut nici timp şi nici putere 
să se gândească la cele petrecute. Doar mai apoi, după ce timpul a 
oblojit rănile şi a înmuiat durerea, s'a lămurit, pe cât era cu putinţă, 
situaţia din zilele premergătoare arestării Părintelui Nicon, situaţie 
care a grăbit agravarea statutului său. Problema era că muzeul 
„Sihăstria Optina,” care se străduia, pe cât se putea în virtutea îm- 
puternicirilor date, să păstreze mănăstirea ca un „monument al tre- 
cutului,” nu era dorit de puterea locală - şi aceasta, în mare măsură 
pentru că muzeul era subordonat unei societăţi „Glavnauka” şi nu 
aparţinea de autoritatea locală; mai mult, autorităţile locale socoteau 
bunurile muzeului (pădurea, clădirile, pământul şi gospodăria) ca 
proprietatea lor de drept. Chestiunea bunurilor muzeului era pusă 
în discuţie şi se aştepta doar momentul potrivit pentru lichidarea 
muzeului sau, cel puţin, acapararea bunurilor sale. Muzeul era pen- 


tru aceştia ca sarea în ochi. 

Nu cu mult timp înainte de arestarea Părintelui Nicon, pe adresa 
muzeului s'au primit două scrisori din străinătate. Una venea din 
Germania, de la „Societatea legăturilor culturale cu străinătatea.” În 
această scrisoare, nişte savanţi, probabil istorici, rugau să li se răspundă 
dacă e adevărat că scriitorul F. M. Dostoievski, în arhicunoscutul său ro- 
man „Fraţii Karamazov,” a descris Sihăstria Optina şi a luat prototipul 
„Stareţului Zosima” de la Starețul Amvr6sie. A doua scrisoare era de la o 
mănăstire din Bulgaria sau din Serbia. Adresa de pe plic era următoarea: 
„Sihăstria Optina. Preacuvioşiei sale Părintelui Arhimandrit.” În această 
scrisoare, nişte părinţi rugau să li se dea date privind unele manuscrise 
din secolele XVI-XVII, ce se păstrau în biblioteca mănăstirii — în parte, 
manuscrise ale Stareţului moldovean Paisie Velicikovski, cel ce a pus în- 
ceputurile stăreţismului în Rusia. Nu se ştie dacă sa dat vreun răspuns 
la prima scrisoare. În acei ani nu mai exista practic nici o legătură cu 
străinătatea, şi chiar o aluzie privind aceasta devenea un motiv de sus- 
piciune. Responsabilul muzeului, citind cealaltă scrisoare, a râs, mirân- 
du-se de lipsa de informaţii a expeditorilor. Era un om necredincios şi 
nişte manuscrise străvechi ale stareţilor îl interesau prea puţin. Scrisorile 
nu au fost luate în seamă şi curând sa uitat de ele, dar se poate bănui că 
au constituit un motiv suficient pentru a închide muzeul. 

În perioada vieţuirii la Kozâlsk, asupra călugărilor de la Optina şi 
îndeosebi asupra Stareţului Nicon a fost instituită o supraveghere tacită. 
Activitatea pastorală a Părintelui Nicon şi popularitatea sa în creştere 
erau binecunoscute. Nici vizitele permanente la Optina, legăturile cu 
monahii şi cu alte persoane care lucrau la muzeu nu erau un secret. 
Călugării de la Optina şi mai ales Părintele Nicon fuseseră sortiţi pieirii. 
Părintele Nicon nu a fost singurul arestat. În aceeaşi dimineaţă, la 
aceeaşi oră, au fost arestaţi şi responsabilul muzeului, şi responsabilul 
gospodăriei. O dată cu aceştia, a mai fost arestat şi Mihail Mihailovici 


Taube, precum şi încă câţiva... 

Părintelui Nicon şi-a petrecut ziua din ajunul arestării la Optina. Seara, 
întorcându-se la Kozelsk, i-a poruncit sorei Anastasia să-i aducă în 
dimineaţa următoare scrisorile scrise de dânsul. Deschizând portiţa 
casei unde trăia Părintele Nicon, ea a văzut un miliţian care stătea în 
curte, lângă cerdac. Atunci a fugit înapoi. A fost văzută, au prins-o, i-au 
confiscat scrisorile şi au arestat-o. Nu se ştie cum a petrecut Părintele 
Nicon ultima sa noapte de libertate. Probabil că era pregătit pentru 
orice, deoarece i-a întâmpinat pe oaspeţii nepoftiţi şi neaşteptaţi cu o 
înfăţişare liniştită. Percheziţia a durat mult timp. Părintele Nicon stătea 
liniştit, privind devastarea chiliei sale şi aştepta să se ia sfârşit. Când i 
s'a comunicat arestarea, a întrebat liniştit ce lucruri poate lua cu el. Pe la 
ora şapte dimineaţa, Părintele Nicon şi Părintele Chiril, cu prosoapele 
în mâini (deoarece li s'a îngăduit să ia doar prosoape), mergeau sub 
pază pe străzile încă pustii ale oraşului, în direcţia închisorii. În spate, 
într'o căruţă, erau duse cărţile Părintelui Nicon — ceea ce s'a putut pune. 
O parte din cărţi sau răsturnat şi au căzut în colbul caldarâmului. 
Cărţile cu conţinut duhovnicesc erau unul din argumentele materiale 
solide ale acuzatorilor pentru „agitația şi propaganda ideologică” dusă 
de părintele şi incompatibilă cu comunismul. Îţi era greu să urmăreşti 
o astfel de privelişte! 

Este inutil să descriu în amănunt durerea şi tulburarea care au cuprins 
inimile celor ce-l cunoşteau şi-l iubeau pe Părintele Nicon. Plânsetele 
şi suspinele s'au înstăpânit în multe case din oraş şi din împrejurimi. 
Nu se ştie prin ce mijloace s'a aflat că Părintele Nicon şi ceilalţi arestaţi 
împreună cu el vor fi duşi la Kaliga cu trenul de seară. Soarele scăpăta 
spre asfinţit şi ziua liniştită şi caldă de Iunie era pe sfârşite, când, pe 
cărările ce duceau la gară, se zoreau să-l vadă pentru ultima dată pe 
Părintele Nicon nenumăraţii lui fii duhovniceşti. În sala de aşteptare 
pentru clasa a III-a (pe atunci încă mai existau astfel de împărțiri), 


pe un divan scrijelit de lemn, stătea Părintele Nicon, iar alături de el 


viața Sfântului 
NICON | 235 


Părintele Chiril şi M. M. Taube (Părintele Agapit). De partea cealaltă a 
sălii stăteau o mulţime de femei cu feţele plânse, privind cu durere la 
părintele şi îndrumătorul lor duhovnicesc. Nu aveau voie să se apro- 
pie de cei arestaţi. A venit trenul. Arestaţii au fost urcați în vagon. A 
sosit şi clipa fatală, trenul s'a desprins de pe peron. Părintele Nicon 
stătea la fereastră. I-a binecuvântat pentru cea din urmă oară pe toţi 
cei ce plângeau şi suspinau, iar faţa lui, palidă din pricina zbuciumu- 
lui îndurat, dar liniştită şi netulburată ca şi mai înainte, s'a ascuns 
pentru totdeauna. 

A doua zi după arestarea Părintelui Nicon, unii dintre fiii săi du- 
hovniceşti au mers în grabă la Kaliga şi i-au dus lucrurile necesare. În 
ziua arestării, el plecase de cu seară şi nu i se dăduse nici posibilitatea 
de a lua ceva cu dânsul. 

Au început zile triste. Toată viaţa fiilor duhovniceşti, dăruiţi Părintelui 
Nicon, era întemeiată pe ascultare. Lipsindu-se de dânsul, aceştia au 
ajuns orfani, în adevăratul înţeles al cuvântului. 

Nori negri atârnau deasupra tuturor. Norii se adunau, se făceau tot 
mai deşi, tot mai negri, tot mai de nepătruns... Durerea nu mai avea 
hotar. Din când în când, printre norii care purtau furtuna, vijelia, 
uraganul care mătura şi nimicea totul în cale, se ivea şi câte-o geană 
de lumină... În sufletele celor ce-l iubeau pe Părintele Nicon şi erau 
afundaţi în întunericul tristeţii a început să licărească o rază de nădejde 
că norii întunecaţi se vor împrăştia, vor privi soarele şi va începe iarăşi 
să strălucească luminoasa zi a întâlnirii cu iubitul lor învăţător! Doar 
această sfioasă nădejde, aducând curaj, le hrănea şi le întărea sufletele 
împovărate de tristeţe. 

La început, în afara obişnuitei pravile de rugăciune, fiii orfani ai 
Părintelui Nicon citeau, cu binecuvântarea Arhimandritului Isaăc, şi 
Acathistul Sfântului Ierarh Nicolăe. Se rugau, se rugau şi... plângeau. 


La scurtă vreme după arestarea Părintelui Nicon, cu binecuvântarea 

Arhimandritului Isaăc, Maica Amvr6sia a mers la M6scova. Acolo lo- 
cuiau patru fraţi ai Părintelui Nicon. Maica Amvr6sia avea adresa lui 
Ivân, cel mai mic dintre fraţi, care fusese în tinereţe frate la Schitul 
Optinei. Ea se dusese la M6scova cu scopul de a înştiinţa rudele 
Părintelui Nicon despre cele întâmplate, socotind că este datoria ei 
Creştinească. Ivân a primit cu răceală vestea arestării fratelui său. l-a 
dat Maicii Amvr6sia câteva ruble pentru a i le înmâna acestuia. Cu 
multă durere, Maica Amvr6sia a băgat de seamă schimbarea dureroasă 
care preschimbase chipul lui Ivân până la a-l face de nerecunoscut. Se 
pare că şi el, şi soţia lui erau scufundaţi în întregime doar în cele mate- 
riale. Nu mai rămăsese nici o urmă din acel tânăr inspirat care i-a atras 
atenţia Maicii Amvrosia, ce fusese doctoriţă în timpul războiului din 
1914 şi s'a întâlnit cu el pe front.% 

Pentru a-i putea trimite Părintelui Nicon tot ceea ce avea nevoie, unii 
dintre fiii săi duhovniceşti au rămas să trăiască la Kaliga în toată 
perioadă petrecută de el la închisoare. A fost refăcută legătura cu oraşul 
Kozelsk. Toţi puneau mână de la mână şi trimiteau pachete. Fiecare 
dădea ce putea: bani, alimente şi tot felul de lucruri, în marea parte a 
cazurilor rupând de la gură acele fărâmituri cu care se hrăneau. Din 
aceste fărâmituri trimiteau pachetele. Participau activ la toate aceste 
strădanii şi fiii duhovniceşti ai Părintelui Nicon cu locuinţa permanentă 
în Kalăga. Când înapoia vasele şi ambalajele, Părintele Nicon scria de 
obicei mici bileţele, anunţându-şi fiii duhovniceşti că a primit cele tri- 
mise şi adăugând câteva cuvinte de mulţumire şi de mângâiere. Deşi 
în închisoare, nu şi-a uitat îndatoririle pastorale şi, oricând când avea 


posibilitatea, nu scăpa prilejul de a da învățături sau de a face vreo 


28 1. M. Beliaev şi-a petrecut ultima perioadă din viaţă într'o adâncă pocăință. La sfârşitul 
anilor 1950, şi-a scris amintirile din copilăria şi adolescenţa Stareţului Nicon, unele comen- 
tarii la jurnalul său şi câteva acatiste. Pe data de 9/22 Octombrie 1969, în ajunul pomenirii 
Cuviosului Amowrosie, a trecut la Domnul. 

înştiinţare unora dintre fiii duhovniceşti care trimiteau pachetele. Multă 
vreme, aceştia au fost nedumeriţi de faptul că Părintele Nicon cerea mereu 
să i se aducă kissel,” dar nu foarte dulce. După cum sa aflat mai târziu, el 
lipea cu kissel mici bileţele — uneori, câteva bucăţi deodată. 

Ca întotdeauna, scrisorile lui răspândeau tărie duhovnicească şi 
nădejde într'un viitor mai bun, cu încredințarea lui personală şi a tu- 
turor în via lui Dumnezeu. 

Părintele Nicon stătea la închisoare într'o cameră comună. Deţinuţii 
făceau parte din felurite straturi sociale. Printre ei erau şi preoţi şi mo- 
nahi. Aceştia, însă, erau minoritari şi se străduiau, după putinţă, să se se- 
pare de ceilalţi. În această situaţie, pentru Părintele Nicon nu atât detenţia 
era grea, cât faptul că se găsea împreună cu nişte străini cu duhul. 
Durerile sânt întreţesute în soarta celor drepţi. Părintele Nicon, care 
până atunci spunea că nu avusese de întâmpinat situaţii dureroase, a 
intrat într'o perioadă grea, dureroasă, chinuitoare în toate privinţele. 
Închisoarea i-a năruit cu brutalitate felul de viaţă drag şi obişnuit ini- 
mii sale. Faptul că locuia într'o cameră sufocantă, cu fum de ţigară, 
neputinţa de a se regăsi pe sine, neputinţa de a-şi îndeplini canonul de 
rugăciune, discuţiile care ofensau auzul şi tulburau sufletul, precum şi 
multe, multe altele erau un adevărat chin, cunoscut doar celor care l-au 
cunoscut. Părintele Nicon răbda totul, precum mult-pătimitorul lov, al 
cărui tropar aducea întotdeauna smerită zdrobire sufletului său iubitor 
de Dumnezeu. Cât de greu îi era să trăiască într'o astfel de atmosferă 
putem judeca după faptul că el, în marea lui răbdare şi înfrânare, a scris 
într'una din scrisori o frază care spune totul: „O, ce anevoie ne este aici 
în ceea ce priveşte morala! Oare curând vom şedea la masă împreună 
cu cei apropiaţi întru duh?...” Era un vaiet care a izbucnit poate fără 
voie din sufletul său, împovărat de atmosfera josnică şi îngrozitoare 


29 Preparat culinar specific bucătăriei ruseşti şi nordice, din piure sau sirop de fructe roşii 
(fructe de pădure, căpşune, zmeură), legat cu amidon. [n.red.] 

în care se afla de vreme îndelungată, în fiecare zi, în fiecare ceas. 
Pe lângă acestea, o durere nespus mai mare îi pricinuiau Părintelui 
Nicon veştile privind certurile şi dezbinările dintre fiii săi duhovniceşti, 
izbucnite din pricina arestării sale. Principalul vinovat de aceste certuri 
era răutatea vrăjmaşului nostru de căpătâi, diavolul, cel ce seamănă 
oriunde poate seminţele vrăjmăşiei. Pricina văzută, însă, erau suror- 
ile Anastasia şi Irina, la care se odihnea Părintele Nicon când venea 
la Optina. La îmboldirea diavolului, biata Nastia a fost învinuită că 
ar fi principala vinovată de arestarea Părintelui Nicon. Se spunea cu 
convingere că dacă nu ar fi apărut la data arestării cu scrisorile şi nu 
ar fi fugit de miliţian, Părintele Nicon nu ar fi fost arestat. E de bănuit 
că ostilitatea faţă de aceste surori apăruse în sufletele unora de mai 
multă vreme. Faptul că Părintele Nicon se odihnea doar la ele şi nicăieri 
în altă parte a stârnit o invidie ascunsă faţă de ele. Când catastrofa 
s'a dezlănţuit, sau încins şi spiritele. Desigur, toate aceste acuzaţii şi 
bănuieli erau prosteşti şi neîntemeiate. 

Certurile şi dihonia între fiii duhovniceşti, pe de-o parte pentru drep- 
tul de a trimite pachete, dar mai ales din pricina sorei Nastia, îl afectau 
profund pe Părintele Nicon şi îi aduceau nu puţină durere şi suferinţă. 
Privea cu amărăciune cum seminţele binelui pe care le semănase fără 
să-şi cruţe puterile au căzut pe un pământ neroditor, au fost mâncate 
de păsări şi au fost călcate în picioare de trecători. Dar ştiind şi crezând 
cu tărie că între semănat şi secerat trebuie să treacă un anumit timp şi 
că semănătura are nevoie de o îngrijire atentă şi stăruitoare, a continuat 
din închisoare să trudească cu râvnă la sădirea ţarinii sale. De acolo, a 
trimis o scrisoare în care spunea: „Au ajuns până la mine veşti despre 
nemulţumirile fiilor mei duhovniceşti. Vrăjmaşul neamului omenesc 
insuflă unora gândul că surorile Irina şi Anastasia sânt vinovate de cele 
întâmplate şi, lăsându-se convinşi de acest gând vrăjmăşesc, nu numai 


că îl gândesc, dar îl împărtăşesc şi altora. Ca părinte duhovnicesc, inter- 

zic astfel de vorbe şi, în caz de încăpățânare, voi da epitimie! Să ştie toţi 
că aceasta este voia lui Dumnezeu, în faţa căruia trebuie să ne smerim. 
Slavă lui Dumnezeu pentru toate!... Socotesc că Maica Irina şi Maica 
Anastasia suferă din pricina mea. Ele nu sânt vinovate... Mă doare 
inima pentru voi toţi, fiii mei duhovniceşti... Eu mă aşteptam ca du- 
rerea ce v'a cuprins pe toţi să vă unească cu dragoste întru Domnul... 
Dacă doreşte cineva să capete folos din durerea ce ne-a lovit pe toţi, 
acela trebuie să se învinuiască pe sine însuşi, şi nicicum pe altcineva! 
Fiecare trebuie să ştie şi să creadă că pătimeşte pentru păcatele sale. Cel 
ce gândeşte astfel şi rabdă cu smerenie primeşte mila lui Dumnezeu, 
Care este dragoste. lar orice răutate, chiar dacă s'ar ascunde sub masca 
unui pretext cât mai plauzibil, Îi este potrivnică. Şi îmi este potrivnică şi 
mie... Încă o dată, vă rog să încetaţi orice fel de presupuneri omeneşti, 
pentru că sânt greşite şi pricinuiesc durere... Rogu-vă, fiţi înţelepţi... 
Dacă vă smeriţi şi înduraţi această despărţire, veţi avea mult folos, însă 
cu cârtelile şi cu primirea neînţeleaptă a voii lui Dumnezeu vă veţi 
aduce vătămare sufletului...” 

Curând după, Părintele Nicon a fost numit să lucreze la cancelaria 
spitalului închisorii. Acest lucru i-a dat posibilitatea să petreacă o 
mare parte din zi în afara celulei, aducându-i o oarecare mângâiere şi 
uşurare. Fereastra cancelariei unde lucra putea fi văzută de pe un deal 
(închisoarea se găsea la marginea orașului, sub un deal). Unii dintre fiii 
săi duhovniceşti stăteau vreme îndelungată pe acest deal, aşteptând să 
apară la fereastră chipul Părintelui Nicon şi blagoslovitoarea lui mână. 
În tot răstimpul şederii sale la închisoare, Părintele Nicon a fost înconju- 
rat de cea mai atentă grijă şi dragoste din partea fiilor săi duhovniceşti. 
Aceştia îi procurau fără întârziere tot ce avea nevoie. Folosindu-se de 
acest avantaj, îi ajuta şi pe alţi deţinuţi, împărțindu-le bani, alimente şi 
alte lucruri, deoarece mulţi dintre ei nu aveau posibilitatea să primească 


ceva din afară. 

În toamna anului 1927, sa auzit că cercetările privindu-l pe Părintele 
Nicon se apropie de sfârşit. Auzind despre aceasta, Maica Amvrâsia sa 
grăbit să meargă la Kaliga, pentru a-l vedea pe părinte, ca să primească 
binecuvântarea lui şi, poate, să audă câteva cuvinte de despărţire. 

În ziua programată pentru întâlnire, Monahia Amvrâsia stătea 
împreună cu alţii în faţa porţilor închisorii. Nu prea avea nădejde că 
îl va vedea pe Părintele Nicon. Dar Domnul, spre marea ei bucurie, a 
rânduit în aşa fel încât nu numai că l-a văzut pe Părintele Nicon, dar 
a primit şi blagoslovenie şi şi-a luat rămas-bun. Pe lângă acestea, el a 
izbutit să-i transmită şi o carte, fără să se bage de seamă. Ascunzând 
cartea în mâneca largă a veştmintelor monahale, maica sa grăbit 
spre ieşire. Cartea era volumul cinci din scrierile Episcopului Ignâtie 
Briancianinov. În carte se găsea un pacheţel cu mici bileţele adresate fi- 
ilor duhovniceşti. În fiecare bileţel erau scrise câteva cuvinte înțelepte, 
potrivite stării duhovniceşti a fiecăruia dintre aceştia. Această carte 
fusese trimisă în închisoare la rugămintea Părintelui Nicon de către 
una din fiicele sale duhovniceşti care locuia la Kaluiga, iar pentru a o 
înapoia a preferat-o pe Maica Amvr6sia. Pentru fiii duhovniceşti, a fost 
de mare preţ faptul că Părintele Nicon făcuse în această carte explicaţii 
ale textului, completări şi îndemnuri, pe câteva din paginile albe şi pe 
marginile celorlalte. Aceste însemnări au fost de mare preţ deoarece 
se potriveau cu realităţile pe care le trăiau în acea vreme. Erau precum 
o făgăduinţă, precum un tratament, precum ultimele cuvinte ale unui 
tată şi povăţuitor. 

Chiar şi la închisoare, în celula comună, aflat printre oameni cu carac- 
tere şi convingeri dintre cele mai diferite, Părintele Nicon nu şi-a uitat 
îndatoririle de păstor. Ca şi mai înainte, gândurile şi inima lui erau 
pline de grijă şi de dragoste pentru fiii săi după duh, încredinţaţi lui de 
Domnul. Ce dragoste trebuie să ai faţă de Dumnezeu şi faţă de sfintele 


Lui porunci, ce iubire faţă de aproapele, ce duh virtuos de mucenic şi 

ce puternică mărturisire pentru ca în astfel de împrejurări să nu cazi cu 
duhul, să nu te răceşti, să nu uiţi de îndatoririle tale şi de făgăduinţele 
făcute înaintea Domnului! Se fac astfel cu desăvârşire limpezi şi pe 
înţeles cuvintele unui Sfânt Părinte: „Pentru aceasta au avut tărie mu- 
cenicii să mărturisească credinţa în Hristos şi să rabde muncile, căci 
au avut credinţă neîndoielnică şi conştiinţă dreaptă.” (Viaţa Sfintei 
Muceniţe Kekilia, 22 Noiembrie) 

CAPITOLUL 


XIII 


De au prigonit pre mine, 

şi pre voi vor prigoni. 

[Io. 15:20/ 

Ca aurul în topitoare au lămurit 
pre ei, şi ca o jertfă de ardere 
întreagă i-au primit | Dumnezeu]. 
/Înț. Sol. 3:6/ 


Ancheta se apropia de sfârşit. Nici până în ultima clipă, când Părintelui 
Nicon şi altor deţinuţi li sa făcut cunoscută hotărârea instanţei, el nu 
bănuia ce îl aşteaptă. Ştiind că nu a făcut nimic împotriva legii, nici 
cu cuvântul, nici cu lucrul, trăia cu nădejdea la un final mai bun. A 
nădăjduit până în hotărâtoarea clipă din urmă să-i revadă pe cei 
apropiaţi şi dragi lui. La sfârşitul toamnei îi scria Părintelui Gherântie, 
care se mutase în locuinţa lui, să o elibereze şi chiar a dispus să se facă 
pregătiri pentru iarnă. 

A venit şi iarna. Părintele Nicon, ca şi mai înainte, se chinuia în în- 
chisoare. Deodată, în ziua de Crăciun, pe data de 7 Ianuarie 1928 (stil 
nou), Părintele Nicon a trimis o scrisoare, scrisă în tonul său obişnuit 
şi liniştit: „Pace vouă şi binecuvântare de la Dumnezeu. Cu voia lui 
Dumnezeu, a venit timpul să ne despărţim. Voi pleca aproximativ pes- 
te o lună.% Dacă Domnul a hotărât să părăsesc aceste locuri scumpe 
inimii mele şi pe cei apropiaţi mie, facă-se voia Lui cea sfântă!...” Apoi, 
înşira mai departe lucrurile care îi erau de trebuinţă, rugând să îi fie 
procurate. La sfârşitul scrisorii, cerând blagoslovenie şi sfinte rugăciuni 
de la Vlădica Mihâia, de la Arhimandritul Isaâc şi de la toţi părinţii şi 
fraţii, şi-a luat rămas bun... 

Inima omului se obişnuieşte cu toate. Chiar şi în cele mai dureroase 
împrejurări, într'însul se găseşte o putere ascunsă, care îi impune 
dorinţa de a trăi. Inimile tuturor celor ce îl iubeau pe Părintele Nicon 


30 Aceşti deținuți, precum Părintele Nicon, erau duşi spre locul de detenţie sub escortă, din 
post în post, ceea ce însemna luni şi luni de zile. |n.tr.] 

şi care trăiseră durerea despărțirii se hrăneau cu nădejdea că iubitul 
lor povăţuitor se găseşte nu departe de ei, este sănătos şi îi va mângâia 
din când în când cu scrisorile lui. Nimeni nu credea cu adevărat că 
Părintele Nicon va fi eliberat din închisoare, deoarece în acele vre- 
muri nu se putea întâmpla aşa ceva. Însă în adâncul sufletelor multora 
licărea nădejdea că părintele va fi doar surghiunit într'un loc îndepărtat 
al ţării, „în exil liber,” aşa cum se spunea pe atunci. Cei condamnaţi la 
exil liber aveau permisiunea să meargă acasă după lucrurile necesare, 
să-şi ia rămas bun de la cei apropiaţi şi apoi, la data stabilită, să se pre- 
zinte la locul unde se hotărâse că urmau să locuiască. Se prea poate 
ca şi Părintele Nicon să fi aşteptat o astfel de sentinţă. De aceea, ştirea 
primită că părintele va merge sub escortă a căzut precum un trăsnet 
şi i-a înmărmurit pe toţi. Era lucrul cel mai rău cu putinţă, în afară 
de condamnarea la moarte. Părintele Nicon a fost osândit la trei luni 
de lagăr în insulele Solovăţ. Împreună cu el a mai plecat la Solovăţ 
şi Părintele Agapit. Părintele Chiril, fiind bolnav de tuberculoză de 
mai mult timp, împreună cu sora Nastia şi alţii, au fost surghiuniţi 
în Kazahstan, cu dreptul de a trăi liber. Cea mai uşoară pedeapsă a 
primit-o conducerea fostului muzeu „Sihăstria Optina.” Lor li sa oferit 
posibilitatea şi dreptul de a trăi şi de a munci liber pe întreg teritoriul 
Uniunii Sovietice, în afară de şase regiuni, „minus şase,” aşa cum se 
spunea pe atunci. 

În ziua plecării, pe data de 27 Ianuarie, la gara Kaliga sau adu- 
nat o mulţime de fii duhovniceşti şi admiratori ai Părintelui Nicon, 
însoţindu-l pe un ultim, îndepărtat şi necunoscut drum. Toţi erau 
conştienţi că acest drum va fi presărat cu spinii pătimirilor şi inimile 
tuturor erau pline de o întristare lesne de înţeles. 

La sfârşitul lunii Februarie, sa primit de la Părintele Nicon prima 
scrisoare, din Leningrad, în drum spre Solovăţ. În această scrisoare, el 


îşi mângâia apropiații, spunând: „Până acum Domnul nu m'a părăsit 

cu mila Sa. Le port pe toate cu uşurinţă şi în linişte, şi pretutindeni 
întâlnesc oameni buni. Prin părtăşia cu ei, se uşurează orice fel de îm- 
prejurare.” Această ultima frază vorbea de la sine, pentru toţi cei ce 
se pricepeau să citească cu atenţie, despre cât de grea putea fi această 
„împrejurare.” În luna Martie, deţinuţii au ajuns la Kemi.* Un ciclon 
ce s'a abătut asupra Mării Albe a întrerupt orice fel de legături cu in- 
sulele Solovăţ. Din această pricină, nou-venita grupă de surghiuniţi a 
rămas pentru o vreme în locul numit „Kemperpunkt.”* Părinţii Nicon 
şi Agapit, de acum nedespărţiţi, sau instalat într'o baracă, unul lângă 
altul, pe acelaşi paturi de scânduri. 

După vizita medicală făcută celor nou-veniţi, Părintele Nicon a fost scu- 
tit de muncă şi eforturi fizice, din pricina bolii de picioare. A fost numit 
paznic la nişte magazii. Părintele Agapit, însă, a fost trimis în „depla- 
sare,” la pădure, împreună cu alţi deportaţi, iar Părintele Nicon a rămas 
singur printre cei mulți... 

Părintele Nicon era pe deplin mulţumit de îndatoririle sale de paznic. 
Stătea singur, ferit de oameni, vreme de opt-nouă ore, având posibili- 
tatea să se roage în gând, să cugete şi chiar să citească puţin. Şapte-opt 
ore erau rezervate somnului, iar restul timpului trecea pe nebăgate de 
seamă, cu pregătirea mesei şi alte treburi obişnuite. Deţinuţii trebuiau 
să-şi pregătească singuri hrana. De două ori pe lună li se dădea raţia de 
alimente, destul de modestă, însă, dacă aveai bani, exista posibilitatea 
să cumperi de la cea mai apropiată prăvălie cele de trebuinţă: pâine 
albă, zahăr, ulei şi chiar conserve. 

Părintele Nicon scria din locul său de surghiun pe cât putea de des. 
Regula era următoarea: deţinuţii puteau primi scrisori fără vreo 
îngrădire, dar aveau dreptul să trimită doar o dată pe săptămână o 


scrisoare deschisă sau două vederi. Părintele Nicon prefera să scrie ve- 


31 Oraş în republica Karelia |n.tr.] 
32 Punctul de exilați de la Kemi /n.tr.] 

deri. Scrisorile sale musteau de trezvie şi înţelepciune. Cu toate că tonul 
scrisorilor era plin de vioiciune, uneori se înţelegea limpede cât de grea 
şi de chinuitoare era starea în care se afla. Fără să mai vorbească despre 
îndrăgita lui Optină, despre acest rai pământesc pierdut, îşi amintea 
cu părere de rău de locuinţa lui confortabilă de la Kozelsk, socotind că 
pentru păcatele sale nu este vrednic de o viaţă liniştită... 

Nu s'a plâns niciodată de starea sănătăţii sale, din ziua arestării. Nu a 
avut nici un fel de căderi în starea sufletească; piciorul bolnav îl supăra 
foarte puţin, iar rana nu i s'a deschis niciodată. 

Nu a fost uitat de fiii săi duhovniceşti şi admiratorii săi rămaşi orfani. 
Aceştia îi scriau adesea scrisori şi îi trimiteau pachete, unele individuale, 
altele comune. Fiecare aducea ce putea la Maica Amvrâsia. Din aceste 
daruri se făceau pachetele, trimise apoi de Maica Amvrâsia în numele ei. 
Datorită acestor daruri, Părintele Nicon nu ducea lipsă nici de ali- 
mente, nici de bani, nici de îmbrăcăminte — aşa cum sufereau alţii. El 
împărțea frăţeşte cele trimise cu Părintele Agapit, singurul de care nu 
s'a despărţit. E lesne de crezut că nu îi lăsa nici pe alţi nevoiaşi nebăgaţi 
în seamă şi îi ajuta întotdeauna pe toţi. Lucrul acesta reiese şi din faptul 
că, la închisoarea din Kaliga fiind, cerea adesea să i se trimită bani, 
îmbrăcăminte, lenjerie şi alte lucruri, precum chesâa pentru tabac, la 
rugămintea celor trimişi în surghiun. 

În August 1928, Părintele Agapit a fost trimis o perioadă mai înde- 
lungată „în deplasare,” undeva în pădure. Părintele Nicon a rămas sin- 
gur cu Dumnezeu şi nu a mai primit de atunci nici un fel de veşti de la 
Părintele Agapit, pierzându-l din vedere cu desăvârşire. 

În Aprilie 1929, Părintele Nicon a fost mutat din oraşul Keoui în alt 
loc — pe insula Popov din republica Karelia. Acolo a lucrat ca şi con- 
tabil la cancelaria lagărului. Această muncă îi era cunoscută şi nu 
îl împovăra. Îi părea totuşi rău că nu-i mai rămâne decât puţin 


timp pentru rugăciune şi pentru citirea Sfintei Scripturi. Viaţa 

Părintelui Nicon din lagăr se scurgea de obicei monoton. Nu a rămas de 
acolo cu nişte impresii vii — verificarea prezenţei, munca, masa, som- 
nul, iar verificarea prezenţei, şi tot aşa, zi de zi... Sentimente de fericire 
încerca doar atunci când avea posibilitatea să le scrie celor apropiaţi 
şi scumpi inimii sale. Era ca un şuvoi de aer proaspăt care intră într'o 
cameră înăbuşitoare. Rareori se întâmpla să aibă vreo mângâiere 
sufletească în acest loc de chin. Felicitându-şi apropiații cu prile- 
jul Paştilor, le scria că a întâmpinat praznicul „în pace şi mângâiere 
duhovnicească şi trupească...” 

Trimitea prin scrisorile sale binecuvântări tuturor cunoscuţilor şi ad- 
miratorilor, interesându-se de starea lor sufletească şi trupească. După 
măsura posibilităţilor, dădea sfaturi şi îndemnuri celor care le cereau. 
Obişnuia să scrie: „Chiar dacă sântem despărțiți cu trupul, sântem însă 
mereu împreună cu duhul.” 

În unele scrisori se găsesc cuvinte minunate. Prezentăm în rândurile 
următoare câteva scurte fragmente din scrisorile păstrate începând 
cu anul 1922. 


Cuvinte înțelepte din scrisorile Părintelui Nicon 

Mândria deşartă nimiceşte credința din inima omului. 

Chiar dacă acum nu mai sânt mănăstiri, făgăduințele monahale trebuie să 
rămână în suflet, deoarece ele sânt făcute lui Dumnezeu, iar monahismul a 
fost, este şi va fi. 

Spovedania este o judecată duhovnicească. Duhovnicul este judecător la spove- 
danie. Judecătorul nu se poate judeca pe sine însuşi, iar o asemenea spovedanie 
nu este îngăduită. 

Curăţia inimii se dobândeşte prin păzirea poruncilor lui Dumnezeu, fără 
de care viața duhovnicească este de neînchipuit. Este trebuință de lupta cu 
patimile şi curățirea inimii de patimi. 


În răbdare trebuie să-ţi dobândeşti mântuirea. Răbdarea este de trebuință. Cu 

alte cuvinte, crucea este de trebuință. Biruința asupra patimilor se săvârşeşte 
cu voia lui Dumnezeu. Aici, nu sânt de ajuns neputincioasele noastre puteri. 
Trebuie să recunoaştem cu smerenie lucrul acesta, şi cu smerenie să atragem 
mila şi ajutorul lui Dumnezeu. Părtăşia tuturor celor ce vor să se mântuiască 
este pătimirea. De aceea şi pătimim, pentru a ne bucura, căci aşa se lucrează 
mântuirea noastră. Locul nu mântuieşte. Nu poți pleca nicăieri cu de la sineți 
putere. Ca om, eu sânt nimic, dar ca preot am harul preoţiei, şi lucrez după 
cum îmi dă mie acest har. Trebuie să înțelegem duhul vremii şi să nu ne lăsăm 
ademeniţi de înțelegerile şi părerile de mai înainte, care nu se pot înfăptui în 
perioada de faţă. Importanța stă în Creştinism, nu în monahism. Monahismul 
este important în măsura în care duce la desăvârşirea Creştinismului. 

Înainte de a face ceva, roagă-te şi cugetă dacă va fi înţelept şi plăcut lui 
Dumnezeu. Domnul nu îngăduie ispite mai presus de puterile noastre. 

Cu toate că trebuie să ne adresăm oamenilor după ajutor sufletesc şi trupesc, să 
aşteptăm, însă, izbânda din mâna lui Dumnezeu. 

Eu, cu toate că-s păcătos, sânt însă un monah al lui Dumnezeu şi mă aflu în 
întregime în mâinile Lui. Niciodată nu trebuie să nădăjduieşti în om. Este 
0 greşeală uriaşă şi fatală. Fără hotărârea lui Dumnezeu, omul nu se poate 
apăra şi nici mângâia. Omul este neputincios fără ajutorul lui Dumnezeu. 
Rabdă, rabdă jugul lui Hristos, de dragul lui Dumnezeu. Tot ce am săvârşit 
şi săvârşesc, o fac cu darul preoţiei ce mi s'a dat. Am primit acest har în toate 
privinţele — şi în cele materiale, deoarece harul nu se cumpără, şi în cele morale, 
deoarece, cu adevărat, nu sânt vrednic de un aşa mare dar. Mă cutremur şi-i 
cer Domnului să-mi ajute să folosesc acest har potrivit înaltei sale meniri. 

Să intri în biserică ca în casa lui Dumnezeu şi să stai în biserică ca în casa lui 
Dumnezeu, îndepărtându-te de toată îndrăzneala şi silnicia. Nu prețui ceea 
ce spun oamenii străini de duhul nostru bisericesc. Rugăciunea neîncetată 
este un dar al lui Dumnezeu. Singura stare dreaptă atunci când săvârşim 
Rugăciunea lui lisus este starea de pocăință şi smerită zdrobire pentru păcatele 


noastre, străină de toată osândirea altor oameni şi atenția dată vieții lor. 


viața Sfântului 
NICON | 250 


Fiul meu! Doar la Domnul şi întru Domnul îți poți găsi pacea sufletească. 
Sufletul tău chinuit îşi va putea găsi bucuria doar în Domnul, în pocăință şi în 
îndreptarea vieții. Păcatul ucide cu otrava sa sufletul, dar sufletul înviază prin 
lucrarea dătătoare de viaţă a pocăinţei. Când te vei pocăi, atunci vei vedea, din 
propria-ți cercare, adevărul cuvintelor mele. Să se îndepărteze de la tine toată 
deznădejdea! Domnul îşi întinde sfintele Sale mâini, gata să te primească pe 
tine şi pe orice alt păcătos în brațele Tatălui. Dacă Domnul nu-i îndepărtează 
pe păcătoşii care se pocăiesc, precum pe vameşul, pe desfrânata, pe Pâvel 
Apostolul, pe Cuvioasa Maria Egipteanca şi pe mulți alții, atunci nu te va 
îndepărta nici pe tine, care mai eşti şi preot ortodox. Să te pocăieşti doar, să 
zici din inimă: „Am greşit, iartă-mă!” De pocăinţa ta se vor bucura Domnul, 
şi îngerii, şi oamenii lui Dumnezeu. Pe ei îi întristează doar împotmolirea în 
păcate. Aşadar, apropie-te de Domnul în smerenie şi pocăință, lasă ademenirile 
păcatului, gustă din paharul pocăinței şi vei vedea bunătatea lui Dumnezeu, 
deoarece s'a spus: „Gustaţi şi vedeţi că bun este Domnul.” /Ps. 33:9/ 

Tăcerea este lucrarea celor ce se leapădă de lume. Dorinţa sinceră de a sluji 
Domnului Dumnezeu şi încredințarea ta către voia cea bună şi desăvârşită 
a lui Dumnezeu aduce inimii pacea lui Dumnezeu, chiar dacă încerci felu- 
rite dureri sufleteşti pe dinafară şi pe dinlăuntru. Roagă-te lui Dumnezeu să 
se depărteze de la tine năpastele şi leapădă voia ta ca pe o voie păcătoasă, o 
voie oarbă. Încredinţează-te pe sineți, sufletul şi trupul tău, încredinţează-i pe 
cei apropiaţi inimii tale, pe cei apropiați, voii celei atotsfinte şi înțelepte a lui 
Dumnezeu... Slavă lui Dumnezeu! Slavă lui Dumnezeu! Pentru toate, slavă 
lui Dumnezeu! Gândurile întunecate şi împovărătoare se îndepărtează de la 
aceste cuvinte sfinte şi minunate, şi intră în loc pacea, mângâierea şi bucuria în 
inima omului. Facă-se voia Ta, Doamne! Slavă lui Dumnezeu pentru toate! Să 
nu uiţi de rugăciune, ea este viața sufletului. Monahul nu trebuie să se mânie 
şi nici să-i mânie pe alții. Durerea nu este altceva decât trăirea inimii noastre 
când se întâmplă ceva împotriva dorinței noastre, a voii noastre. Pentru ca du- 


rerea să nu ne strivească, trebuie să renunțăm la voia noastră şi să ne smerim 

înaintea lui Dumnezeu. Dumnezeu doreşte să ne mântuim şi lucrează în chip 
minunat. Lasă-te în voia lui Dumnezeu şi vei dobândi pace pentru sufletul 
şi inima ta. Iertarea se dă doar celui ce se socoteşte vinovat. Să te smereşti 
înaintea lui Dumnezeu şi a oamenilor, şi Domnul nu te va părăsi niciodată. 
Neîmpăcarea îi ucide pe oameni. Dacă vei aştepta condiții prielnice pentru 
mântuire, niciodată nu vei pune început unei vieți plăcute lui Dumnezeu. 
Trebuie să te smereşti, şi vei primi mângâiere sufletească. Văd în toate Pronia 
cea preabună a lui Dumnezeu, care ne mântuieşte. Smereşte-te cu ceea ce îţi 
oferă viaţa şi ia aminte doar la tine. Nu pune la inimă faptele şi lucrările altora. 
Atunci vei fi împăciuită şi liniştită. Altfel nu vei învăța viața călugărească... 
Sinceritatea şi tăria voinței se încearcă prin răbdare şi timp. Pentru mine sânt 
prețioase toate sufletele voastre, ca nişte moştenitoare ale Împărăției Cerurilor. 
Cine gândeşte altfel, greşeşte. Când necazurile vor învolbura sufletele noastre, 
iar inima noastră se va clătina şi gândurile noastre se vor tulbura, atunci singu- 
rul liman va fi Domnul. Nu trebuie să deznădăjduieşti. Mila lui Dumnezeu se 
ascunde şi în necazuri. Domnul clădeşte viaţa noastră în chip minunat. Chiar 
şi pierderea tatălui este proniatoare. Înţelesul şi folosul celor răbdate de noi se 
va cunoaşte, în mare parte, mai târziu. Despărțirea noastră nu a nimicit ceea ce 
ne leagă, adică viața duhovnicească şi dragostea întru Domnul, lucru cel mai 
scump decât toate pe lume. Fără răbdare şi fără îngăduință faţă de aproapele 
este cu neputinţă să trăieşti în voia lui Dumnezeu şi să te mântuieşti. 
Domnul vede inima oamenilor. lar oamenii pot să greşească totdeauna în 
raționamentele lor şi acestea pot fi rodul vorbelor deşarte. Încrezându-mă în 
dumnezeiasca Pronie care are grijă de mine, mă tem să-mi conduc viața după 
propria-mi minte. Orice lucru bun, ca şi credința noastră, trebuie încercat. 
Încercarea se face prin necazuri. Roagă-te copilăreşte şi în simplitatea inimii, 
încredințează-te voii lui Dumnezeu cu toate nevoile şi necazurile tale, deoa- 
rece Dumnezeu ne lucrează mântuirea. Niciodată să nu îți pui nădejdea în 
oameni şi să nu te tulburi, iar dacă nu vezi la ei compătimire să nu-i osândeşti. 


la aminte la tine însuţi. Să nu deznădăjduieşti din pricina durerilor vieții 

pământeşti, aceasta este menirea noastră, aceasta este judecata lui Dumnezeu. 
Uneori, Domnul parcă l-ar lăsa pe om în uitare, dar, cu toate acestea, îl apără 
şi îi duce sufletul la mântuire. Această îngăduință poate avea în vedere o 
întreagă adunare de credincioşi. Datoria noastră este să ne păstrăm cu smere- 
nie credința în Hristos. Dacă ne pistrăm credința, este şi nădejde de mântuire. 
Credința trebuie să se păstreze prin oprire de la orice păcat. 

Totul trebuie pus pe seama voii lui Dumnezeu, chiar şi despărțirea noastră. 
Domnul ne înțelepțeşte lipsindu-ne de cele pământeşti, oricât de dragi ne-ar fi, 
pentru ca să năzuim spre cele cereşti, mântuindu-ne sufletele. Să preţuieşti tot 
ce este pământesc ca pe ceva pământesc... Doar sufletul să-l mântuieşti, toate 
celelalte sânt deşertăciuni. Aici totul este trecător. Gândurile noastre trebuie să 


fie cu Dumnezeu, la viața viitoare. Toate cele pământeşti trec! 


Părintele Nicon a petrecut mai bine de doi ani în lagărul de concen- 
trare „Kemperpunkt,” apoi i sa impus un „exil liber” în ţinuturile 
nordice, în oraşul Arhanghâlsk. Nu cu multă vreme înainte de în- 
cheierea perioadei de şedere în lagărul de concentrare, s'a întors şi 
Părintele Agapit din peregrinările sale. Cei doi s'au pregătit să se în- 
drepte împreună spre ţinuturile Arhanghelskului. Înainte de plecare, 
toţi deţinuţii au fost supuşi unui control medical. Aici s'a constatat un 
lucru cu totul neaşteptat. Consultându-l pe Părintele Nicon, doctorul 
a descoperit că are tuberculoză pulmonară avansată şi l-a sfătuit să se 
ocupe de tratarea bolii, iar după sosirea la Arhanghelsk să se adreseze 
doctorului cu rugămintea de a-l trimite la o comisie medicală. „La sta- 
rea dumneavoastră de sănătate v'ar putea trimite întralt loc, mai potri- 
vit în ceea ce priveşte clima,” i-a spus doctorul. Părintele Nicon, care 
se încredinţase pe deplin voii lui Dumnezeu, obişnuit încă din anii 
tinereţii să-şi taie voia, nu şi-a schimbat rânduiala nici acum, în acest 


moment hotărâtor. S'a adresat Părintelui Agapit, care l-a sfătuit să nu 

întreprindă nimic în această privinţă. Ascultându-i cuvintele ca rostite 
din gura lui Dumnezeu, Părintele Nicon a spus cu smerenie şi supu- 


pr 


nere: „Facă-se voia lui Dumnezeu!” Nici el, uimit şi neliniștit în chip 
firesc de cuvintele doctorului, nu a ştiut ce să facă. Nu observase nici 
un fel de schimbări în organismul său, şi ştia că doctorii greşesc uneori 
diagnosticul. Cunoştea, de asemenea, mulţi bolnavi care sufereau de 
această boală şi au trăit ani îndelungaţi. „Facă-se voia lui Dumnezeu!” 
- iată cuvintele unui suflet drept, care întreaga sa viaţă a adus toate şi 


pe sine jertfă lui Dumnezeu. 


În vremea şederii Părintelui Nicon în lagărul de concentrare, aveau 
loc nişte evenimente însemnate la Sihăstria Optina, în îndepărtatul 
Kozelsk. Desființarea muzeului „Sihăstria Optina,” venită imediat 
după arestarea Părintelui Nicon şi a altor călugări, a fost urmată de pu- 
nerea tuturor proprietăţilor fostei mănăstiri, pădurea şi clădirile, ce se 
aflaseră sub jurisdicţia muzeului, la dispoziţia reprezentanţilor puterii 
locale. Au rămas neatinse, în aşteptarea unor noi ordine, doar biseri- 
cile, trapeza, cimitirul, biblioteca şi „bordeiele” Stareţilor de la Schit. 

O comisie venită de la M6scova a luat întrun răstimp foarte scurt 
manuscrisele şi cărţile, împreună cu câteva din colecţiile editate la 
Optina (autorităţile de la Kozelsk i-au acordat doar o săptămână pen- 
tru a evalua valorile ştiinţifice). După plecarea membrilor comisiei a 
început haosul. Toate obiectele de valoare au fost vândute la licitaţie. 
Multe dintre ele au fost pur şi simplu furate. Apoi, la puţină vreme, sa 
primit un ordin care prevedea să se scoată din biserici toate obiectele 
din metal, inclusiv clopotele din clopotniţă, monumentele funerare 
şi crucile. Totul a fost dus la cea mai apropiată uzină de prelucrare a 
metalelor. Toate icoanele din lemn şi iconostasele au fost duse la ate- 


liere de tâmplărie, pentru a fi prelucrate. Marele clopot al mănăstirii, 

al cărui dangăt duios se auzea la doisprezece kilometri depărtare, nu a 
încăput prin fereastra clopotniţei. Zidăria a fost dărâmată şi clopotul a 
căzut, spărgându-se în bucăţi şi distrugând palierele scării. Pământul 
sa cutremurat, iar zgomotul căderii acestui corp greu sa auzit pe o 
rază de trei kilometri, până la Kozelsk. După ce clopotul distrus a fost 
dus, oamenii au adunat şi au păstrat ca amintire ţăndările mărunte ce 
rămăseseră. Sa trecut apoi la „curăţarea” cimitirului mănăstirii, încon- 
jurat de biserici. Crucile de fontă, de granit, de marmură, de piatră şi 
de lemn, monumentele, paraclisele, pietrele de mormânt - toate au fost 
luate, iar mormintele au fost nivelate cu grijă, străduindu-se ca nimic să 
nu mai amintească de fostul cimitir. Au rămas neatinşi doar copacii şi 
bisericile pustiite, tâlhărite şi pline de gunoaie. Era anul 1928. 

În anul următor, 1929, la Kozelsk au fost închise în aceeaşi perioadă 
şapte biserici, mai puţin una, biserica Buneivestiri, unde se săvârşesc 
şi acum slujbe. Fireşte că această biserică micuță nu-i putea cuprinde 
pe toţi cei ce doreau să se roage. Înghesuiala era cumplită, mai ales 
la marile praznice, când se adunau aici locuitori din satele învecinate, 
enoriaşi ai bisericilor orăşeneşti. Din această pricină, monahii care 
aparţineau de biserica Buneivestiri nu puteau veni la slujbe. Era pentru 
ei o mare durere. La acea vreme în oraş se mai aflau foarte puţini mona- 
hi de la Optina. Marea parte a ieromonabhilor numiţi la parohii au fost 
surghiuniţi, iar bisericile închise. O parte din călugări s'au împrăştiat 
şi au plecat care încotro, unde nimeni nu mai ştie de ei. La Kozelsk 
au rămas câţiva ieromonahi bătrâni, în frunte cu părintele arhiman- 
drit, şi câţiva care erau ologi: orbi, şchiopi sau gârbovi. Dintre cei 
mai tineri rămăsese un singur ieromonah, Gherântie, fost ucenic de 
chilie al Stareţului Varsanifie, şi Părintele Rafail, fratele de mănăstire 
posluşnic Rodi6n Şeicenko. 


În acest an, 1929, a murit şi Episcopul Mihsia.% A avut o înmormântare 


33 Episcopul Miheia al Ufei şi Menzelinskului a murit pe data de 3 Februarie 1931. /n.ed.rus.] 

mai mult decât modestă, deoarece nici un episcop, nici cel al Smolens- 
kului, nici al Kalugăi, nu au luat parte, din motive diferite. Episcopul 
Mihsia a fost înmormântat la cimitirul din Koz6lsk. 

Părintele Nicon nu a putut fi anunţat despre multe din cele întâmplate 
la Kozelsk. Părintele Gher6ntie l-a înştiinţat că la Kozelsk au fost în- 
chise toate bisericile, în afară de una. Părintele Nicon s'a mâhnit auzind 
de moartea Stareţului Nectărie din anul 1928 şi de cea a Episcopului 
Mihsia. Legat de închiderea bisericilor, a scris următoarele cuvinte: „Să 
vă mângâie Dumnezeu în necazul pe care îl aveţi. El se uită la inimi şi 
ascultă rugăciunile oriunde sar săvârşi...” 

În acelaşi an 1929, un nou val de arestări s'a revărsat peste întreaga ţară. 
Apele tulburi ale acestui val au inundat Kozâlskul. În luna August, a 
doua sau a treia zi după Schimbarea la Faţă a Domnului, au fost arestaţi 
şi închişi toţi ieromonahii de la Optina, în frunte cu părintele arhiman- 
drit, împreună cu câţiva din preoţii de la Kozelsk. A rămas neatins doar 
un părinte bătrân şi bolnav, 16sif Polevoi, care a murit în anul 1934. În 
acelaşi timp, au fost arestate şi câteva monahii, laolaltă Maica Amvrosia, 
şi câţiva mireni apropiaţi ai Bisericii. De la Koz6lsk, arestaţii au fost 
duşi la închisoarea din Suhinici,* iar de acolo la Smolensk (Kozelsk şi 
Suhinici făceau parte atunci din regiunea Smolensk). 

În Ianuarie 1930, după finalizarea anchetei, toţi deţinuţii au fost 
surghiuniţi în diferite locuri ale ţării, foarte îndepărtate. Duhovnicul 
fraţilor, Părintele Dosithei, şi mulţi alţii au fost exilați în Siberia. Aco- 
lo şi-au încheiat drumul lor pământesc, în afară de Părintele Rafail, 
„strâmtoraţi, necăjiţi, chinuiţi.” /Evr. 11:37/ Duhovnicul maicilor 
de la Şamordino, Părintele Melstie, Părintele Macărie şi ajutorul de 
iconom, Părintele Theod6t, împreună cu Maica Amvrosia şi cu alţii 
au fost trimişi în regiunea Arhanghelsk, în „exil liber.” Din punct 


e vedere duhovnicesc, oraşul Kozeâlsk sa pustiit cu desăvârşire... 
d d duh 1 Kozelsk s', tiit d 


34 Orăşel la vreo 40 km. depărtare de Kozelsk. /n.tr.] 

Părintele Nicon şi Părintele Agapit au sosit la Arhanghelsk în Iunie 
1930. Nici aici Domnul nu i-a lipsit de ajutorul Său atotputernic. Au 
întâlnit oameni buni, care i-au susţinut nu numai material, dar şi 
moral. Cu ajutorul lor, şi-au găsit repede o locuinţă, nu departe de 
oraş, în satul Nijnie Ladino. Cămăruţa în care s'au stabilit era mică, 
dar erau bucuroşi şi pentru aceasta. În comparaţie cu viaţa din lagăr, 
unde locuia într'o baracă cu cel puţin cincizeci de oameni, viaţa în 
doi, laolaltă cu un frate de aceeaşi credinţă, era pentru Părintele Nicon 
o mare mângâiere. Aici erau singuri. Departe de lume, în mijlocul 
lumii. În afară de aceasta, erau liberi, aveau putinţa de a merge la 
biserică şi de a intra în părtăşie cu cei apropiaţi după duh, fraţii şi 
surorile de aici. După o viaţă grea şi chinuitoare în lagăr, toate aceste 
înlesniri au fost simţite de Părintele Nicon ca o mare milostivire a lui 
Dumnezeu; nu mai ştia cu ce cuvinte să mulţumească Ziditorului. Se 
odihnea şi cu duhul, şi cu trupul. 

Din punct de vedere material, viaţa în ţinuturile Arhanghelskului era 
grea. Produsele alimentare se dădeau la cartelă. La târg se găseau de 
toate, însă erau foarte scumpe. Chiar şi având bani mulţi, nu puteai 
cumpăra unele produse. Exilaţii care nu primeau pachete şi bani sufe- 
reau de foame. Pentru cei incapabili de muncă, raţia de alimente era 
foarte săracă: 300 grame de pâine pe zi, 600 grame de crupe pe lună, 2 
kilograme de peşte sărat pe lună, jumătate de litru petrol lampant pe 
lună (pe timp de iarnă), ceva sare — şi asta era totul. 

Din acest punct de vedere, Părintele Nicon era aprovizionat mult mai 
bine decât mulţi alţii. El primea mereu bani şi pachete de la admiratorii 
săi. Văzând viaţa de foamete a marii părţi a surghiuniţilor, scria odată: 
„Asemuind ceea ce mi se trimite mie cu ceea ce li se trimitea altora, mă 
socotesc fericit că încă nu încerc necazuri mai mari.” Judecând după 
aceste rânduri, putem aprecia în ce condiţii grele trăiau marea lor parte. 


O altă componentă nefericită a vieţii exilaţilor era obligaţia de a se 

prezenta la G.PU.% pentru înregistrare, la fiecare zece zile. Însă cea mai 
grea condiţie impusă celor exilați era condamnarea la viaţa de prib- 
egie. Cei capabili de muncă erau trimişi în „deplasări” îndelungate, mai 
ales în păduri, pentru a exploata lemnul, şi în locuri mlăştinoase, unde 
nu se găseau muncitori care să vină, oricâţi bani ar fi primit. Cei care 
aveau acte doveditoare că sânt incapabili de a presta vreo muncă din 
pricina bolilor sau a bătrâneţii, erau adesea strămutați dintr'un loc în 
altul, încercându-se alungarea lor cât mai departe de locurile locuite, 
în ţinuturi cât mai pustii. Nu li se dădea posibilitatea să se „adapteze” 
într'un loc. În aceste împrejurări, viaţa lor nu putea fi deloc liniştită, 
cu atât mai mult cu cât strămutarea în alt loc era însoţită de mari 
greutăţi, precum transportul, cheltuielile aferente şi căutarea unui 
adăpost. Exilaţii găseau locuinţe cu mare greutate. Ei purtau pecetea 
surghiunului şi a oropsirii. De aceea, populaţia regiunii Arhanghâlsk 
avea în majoritatea cazurilor o atitudine de neîncredere şi de răceală, 
evitându-i şi îndepărtându-i pe exilați, iar uneori se purtau chiar ne- 
prietenos şi grosolan...Din această pricină, Părintele Nicon ruga în 
scrisorile sale să nu i se mai trimită lucruri de prisos, lenjerie, haine. 
În viaţa lui de pribeag, tot ce era de prisos era împovărător, deoarece 
în marea parte a cazurilor era silit să care lucrurile în spate, întrun 
sac. În afară de aceasta, un bagaj foarte mare îi stârnea o frică firească 
pentru siguranţă şi îl tulbura, ceea ce era împotriva concentrării sale 
sufleteşti. Vieţuirea împreună cu Părintele Agapit nu a fost de durată. 
Cei doi s'au despărţit curând din nou. În August 1930, Părintele Nicon a 
fost strămutat în oraşul Pinega din regiunea Arhanghâlsk, la două sute 
de kilometri de centru. Cu părere de rău şi tristeţe nevoită, Părintele 
Nicon a părăsit oraşul Arhanghelsk, luându-şi rămas bun de la fratele 
şi colocatarul său de care s'a apropiat şi cu care sa înrudit în aceşti 


35 Glawnoie Politiceskoe Upraolenie (Directoratul politic al Statului), poliția secretă a ace- 
lor vremuri, devenită cunoscută după 1934 sub acronimele NKVD, respectiv KGB. In.red.] 

ani de suferinţe. Parcă presimţea că nu se vor mai vedea niciodată în 
această viaţă pământească... Părintele Agapit a rămas pentru o vreme la 
Arhanghelsk. Părintele Nicon a plecat singur pe un drum necunoscut... 
A pribegit îndelung prin oraşul Pinega şi împrejurimile acestuia, în 
căutarea unei locuinţe. În cele din urmă, a reuşit să-şi găsească un adăpost 
în satul Vonga, nu departe de Pinega, pe malul râului cu acelaşi nume. 
Aici a locuit vreo două luni şi apoi, toamnă fiind, a fost nevoit să se mute 
în alt sat, VGepola, la trei kilometri de Pinega. După o bună bucată de 
timp, şi-a găsit sălaş în casa unei femei, care, pe lângă că îi cerea lunar o 
mare sumă de bani, i-a pus condiţia locatarului ei să facă cele mai grele 
munci din casă. Părintele Nicon a fost de acord cu toate, probabil pen- 
tru că nu avea ce altceva să aleagă. Se pare că totuşi i-a plăcut faptul că 
stăpâna era o femeie bătrână şi singură, şi de aceea nimeni şi nimic nu-i 
putea încălca liniştea şi tihna dorită, după care înseta mereu sufletul lui. 
Din punct de vedere material, viaţa în raionul Pinega era mai grea 
decât la Arhanghâlsk. La Pinega nu exista nici un târg şi, chiar având 
bani, nu puteai procura nici un fel de alimente. Puteai face doar schimb 
de mărfuri. Legume nu se găseau nicidecum, nici cartofi, chiar şi la 
schimb. Părintele Nicon mergea des la Pinega. În zilele de sărbătoare, 
când era slujbă, mergea la biserică. Apoi trecea pe la poştă, după scri- 
sori, bani şi pachete. Aici a făcut curând cunoştinţă cu oameni care 
aveau chemare duhovnicească şi împărțeau cu el aceeaşi soartă de exi- 
lat. A întâlnit doi călugări de la Optina: leromonahul Parthenie, cu care 
a lucrat împreună cândva, în timpul tinereţii, la cancelaria mănăstirii 
(Părintele P&tru Krutikov) şi lerodiaconul Peâtru* de la Schit; s'a întâl- 
nit, de asemenea, cu sora lui dreaptă, Monahia Valentina (Ustiuşa), fiica 


sa duhovnicească. Toţi ceilalţi erau din alte mănăstiri din felurite lo- 


36 Mai apoi Schiegumenul Pavel (Draciov); a murit la vârsta de 93 de ani, în prima săp- 
tămână din Postul Mare, pe 16/29 Martie 1981, şi a fost îngropat în satul Cercast, raionul 
Efremov, regiunea Tula, lângă altarul bisericii Cuviosului Serghie din Radonej. In.ed.rus.] 

curi ale ţării. O dată cu venirea Părintelui Nicon la Pinega, pachetele 
şi banii pe adresa lui au început să vină tot mai rar. Nu se poate spune 
că apropiații Părintelui Nicon l-ar fi uitat şi de aceea l-ar fi ajutat mai 
puţin şi mai rar. Nu, dimpotrivă, nu l-au uitat — nici nu puteau să-l uite. 
Acest lucru se explică prin faptul că la Kozâlsk, de unde i se trimiteau 
marea parte a ajutoarelor, au mai rămas foarte puţini monahi după 
arestările masive din anul 1929. În marea lor parte, cei rămaşi erau nişte 
călugăriţe înaintate în vârstă. Toate trăiau sărăcăcios, câştigându-şi hra- 
na cu osteneala mâinilor lor, şi simțindu-se cu totul orfane fără dascăli 
şi cârmuitori duhovniceşti. 

Era penibil să trimită nişte jalnice rămăşiţe, dar nu aveau cum să trimită 
un pachet sau o sumă mai mare de bani. Maica Amvrâsia, o femeie 
cu un caracter energic, aşa cum sa amintit mai sus, nu mai vieţuia la 
Kozslsk. Împreună cu alte călugăriţe, pribegea prin ţinuturile nordice. 
lar ea era principalul organizator al pachetelor comune. Mai târziu, 
amintindu-şi de acele vremuri, Maica Amvr6sia povestea: „Părintele 
Macărie de la Optina era un om de o deosebită bunătate. Se întâm- 
pla să spună: «Ei, Maică Amvr6sia, să nu uiţi de ascultarea ta. Curând 
este praznic. Trebuie să trimitem nişte daruri surghiuniţilor noştri». Şi 
aceste cuvinte mă întăreau foarte mult. Cu multă dragoste, treceam pe 
la toţi călugării şi credincioşii din oraş. Pe toţi îi tratam, iar ei mă che- 
mau şi aveau încredere în mine... Pretutindenea era sărăcie... Chiar 
dacă primeam doar nişte mărunţiş, treceam pe la toţi şi adunam. 
Cincizeci de ruble era, desigur, suma cea mai mare...” 

Cu toate acestea, din când în când, Părintele Nicon primea ajutor în 
bani şi în lucruri de la Kozelsk, de la Kalăga, de la M6scova şi din alte 
locuri. Nu era supus la o moarte lentă din pricina epuizării, ca mulţi 
alţii, şi nu numai că nu flămânzea, dar împărțea totdeauna ceea ce avea 
cu alţi exilați. Chiar îi întreba dacă nu au nevoie de ceva. 


O dată cu venirea iernii anului 1930, Părintele Nicon, care până atunci 

nu remarcase nici un fel de anomalii în organismul său, a început să 
simtă că nu este prea sănătos. A observat că suferea de slăbiciune, o 
oboseală uşoară, puţină durere răspândită în tot organismul şi, une- 
ori, o temperatură puţin ridicată. Nu a dat prea multă atenţie acestui 
fapt, punând totul pe seama caracterului său bolnăvicios şi predispus 
la răceală. Aşa a trecut timpul până în luna Ianuarie 1931. De praz- 
nicul Naşterii lui Hristos, pe 7 lanuarie (stil nou), s'a dus la biserica din 
Pinega. În acea zi, fusese un ger puternic şi în biserică era foarte frig. 
Biserica nu era încălzită. Din acea zi, Părintele Nicon a observat că sta- 
rea sănătăţii sale nu se mai ameliorează, ci pe zi ce trece devine din ce 
în ce mai rea. Slăbiciunea s'a accentuat, iar temperatura nu mai scădea 
deloc la normal. Dar el se întărea pe sine, străduindu-se să nu cedeze 
bolii care îi zdruncina sănătatea. Mergea ca şi mai înainte la Pinega să 
se înregistreze, se ducea la biserică şi trecea pe la poştă. 

Părintele Nicon îşi petrecea viaţa în singurătate. Majoritatea exilaţilor 
locuiau împreună câte doi-trei, într'o singură locuinţă, din motive ma- 
teriale. Părintele Nicon era singur şi, cu toate că trăia în rândul unor 
familii de mineri, ducea o viaţă afară din lume. În mare măsură, îm- 
plinea cuvintele unui Sfânt Părinte: „Monahul trebuie să-şi îndrepteze 
viaţa nu în singurătatea trupului, ci în bunăstarea şi în liniştea inimii.” 
Tot timpul liber şi-l folosea, cu toată neputinţa sa, la săvârşirea pravilei 
de monah şi la citirea Sfintei Scripturi. Răspundea şi la scrisorile fiilor 
duhovniceşti şi ale cunoscuţilor, nepărăsindu-şi îndatoririle sale pasto- 
rale. O parte din zi îşi pregătea hrana. O altă parte a timpul său preţios 
i-o răpeau treburile casei, încredințate de stăpâna acesteia. 

Părintele Nicon s'a încredinţat repejor la noua sa locuinţă din satul 
V6epola că stăpâna acesteia era o femeie cu o fire arțăgoasă, rea şi 
crudă. Probabil din pricina moralității ei şi a condiţiilor incredibile de 
rele, în sensul sumei mari de bani pentru locuinţă, inacceptabilă, ni- 


meni nu putea locui aici. Aceasta şi-a dat seama curând de răbdarea şi 

smerenia fără margini a Părintelui Nicon. Ea l-a împilat ca pe un rob al 
ei, fără să ţină seama de nimic... Părea că un drac se sălășluise într'însa, 
silind-o să-l chinuiască pe Părintele Nicon pentru a-i încerca răbdarea. 
I-a interzis chiar să primească vizitatori. Părintele Nicon răbda totul cu 
smerenie, îndeplinind fără tăgadă toate pretenţiile ei. Fusese scutit de 
munci grele din motive de sănătate, îndeosebi din pricina picioarelor 
bolnave. Stăpâna însă nu ştia aceste lucruri. Adăugându-se şi boala de 
plămâni, părintele ajunsese cu totul neputincios de muncă. Avea ne- 
voie de odihnă şi de linişte. Dar nemiloasa bătrână nu voia să creadă 
că locatarul şi argatul ei este grav bolnav. Nu-i dădea nici linişte şi nici 
odihnă. Istovit de slăbiciune, părintele îndeplinea toate fără crâcnire: 
aducea cu sania apă de la fântână, tăia lemne şi le căra, curăța şi mătura 
zăpada, pregătea samovarul, făcea surcele şi multe, multe altele — toate 
acestea, având mereu o temperatură ridicată şi picioarele bolnave. 

Părintele Pâtru, care locuia în satul învecinat Kozlovka, la o distanţă 
cam de trei kilometri de V6epola, văzând toată această bătaie de joc 
şi aflând de la săteni despre caracterul acestei bătrâne, i-a propus de 
mai multe ori Părintelui Nicon să-şi caute o locuinţă în satul său şi să 
locuiască împreună. Acelaşi sfat i l-a dat şi Părintele Parthânie, într'o 
vizită. Dar Părintele Nicon, credincios intenţiei sale de a trăi numai după 
voia lui Dumnezeu, socotea că cele pe care le încerca sânt trimise de 
Însuşi Dumnezeu şi se ferea, tăcând, de aceste propuneri. Se prea poate 
şi că, necunoscându-l prea bine ca om şi ca monah pe Părintele Pâtru, nu 
s'a putut hotărt să locuiască împreună cu el, temându-se să nu-şi atragă 
şi mai multe necazuri pe latura duhovnicească. În afară de aceasta, îl 
înfricoşa perspectiva de a merge la Pinega pentru înregistrare peste şase 
kilometri pe un drum de ţară, pe orice fel de vreme — pe ploaie şi prin no- 
roipână la genunchi, toamna, prin viscol, ger puternic şi prin vânt, iarna. 
Din surghiun, scria adesea unor felurite persoane despre credincioşia 


sa faţă de voia lui Dumnezeu: „Crezând în Pronia Dumnezeiască care 

mă are în grijă, mă tem să-mi duc viaţa după înţelegerea mea, deoarece 
am văzut că voia proprie aduce oamenilor doar necazuri şi greutăţi... 
Să fie, dar, voia lui Dumnezeu cea bună şi desăvârşită! Mă încredinţez 
acestei voi, toată viaţa mea şi toate cele. Primirea voii lui Dumnezeu 
aduce pace sufletului meu... Doresc să mă încredinţez întru totul voii 
lui Dumnezeu, şi nu celei de sine, nu după înţelegerea mea să-mi rân- 
duiesc viaţa! Cred că Domnul îmi va trimite chiar ceea ce îmi trebuieşte 
şi îmi este de folos...” 

Se poate ca atunci să se fi copt într'însul, într'o deplină măsură, dorinţa 
de a-şi aduce viaţa şi pe sine însuşi jertfă lui Dumnezeu. În sufletul 
său, el parcă „strigă cu mare glas: (...) Ca pre o jertfă fără de prihană, 
priimeşte-mă pre ceea ce cu dragoste mă jertfesc ţie.” (Troparul de 
obşte al unei muceniţe) 

Părintele Nicon a dobândit o astfel de stare sufletească harică, carac- 
teristică oamenilor cu o înaltă cultură duhovnicească, datorită credinţei 
tari şi neclintite în Dumnezeu şi în Pronia Sa cea Sfântă. Inima lui ardea 
de o dragoste nefăţarnică către Dumnezeu. La focul acestei iubiri sfinte 
se încălzea; Părintele Nicon îl ţinea aprins prin împlinirea neclintită a 
poruncilor lui Hristos încă din zilele tinereţii sale, lucrând totdeauna 
Domnului pretutindenea, în toată vremea şi în tot locul. Sporirea lui 
duhovnicească a continuat fără să slăbească şi fără să se clatine şi în 
închisoare, şi în lagăr, şi în surghiun, fără să ţină seama de tot felul 
de împrejurări. Părintele urca în chip nevăzut pe scara desăvârşirii 
duhovniceşti, tot mai sus şi mai sus, străduindu-se să dobândească 
țelul de pe urmă al acestui urcuş — ajungerea „la măsura vârstei plinirii 
lui Hristos.” /Ef. 4:13/ 

Odată, în săptămâna a doua sau a treia a Postului Mare, cam pe la în- 
ceputul lui Martie, Părintele Nicon a ieşit din casă să lucreze. Voia să 
dea la o parte zăpada care se întărise peste iarnă şi să o care. Lucrând 


puţin cu lopata, a simţit deodată o puternică slăbiciune şi durere în toate 

venele, de la burtă până la călcâiul piciorului bolnav. Întorcându-se în 
camera sa, şi-a pus o compresă şi şi-a luat temperatura. Termometrul 
indica 40*C. În piciorul bolnav, din pricina unei puternice încordări 
fizice, se produse o hemoragie. Părintele Nicon s'a culcat în pat. A doua 
zi, temperatura a scăzut, venele au încetat să mai doară, hemoragia s'a 
oprit, dar în locul hemoragiei s'a deschis o rană. Seara, în aceeaşi zi, a 
simţit dintr'odată un junghi puternic în piept şi frisoane. Temperatura 
a crescut din nou la 40%. 

A zăcut bolnav în aşternutul lui sărăcăcios mai bine de trei săptămâni. 
Nu se ştie cine l-a ajutat în acest timp, bănuim că nimeni. Nu se ştie 
nici dacă l-a vizitat cineva în timpul bolii. Bănuim că nimeni, deoarece, 
după ce s'a mai întremat puţin, la sfârşitul lui Martie, în săptămâna a 
şasea din Post, Părintele Nicon s'a dus la Pinega să se „înregistreze.” La 
poştă, unde stătea la rând pentru a lua scrisorile şi banii, a fost văzut de 
Părintele Petru. Salutându-se cu Părintele Nicon, el a băgat de seamă o 
schimbare neaşteptată pe faţa acestuia. Înaintea lui stătea un om foarte 
bolnav, care abia se mai ţinea pe picioare. Întrebat fiind despre starea 
sănătăţii, Părintele Nicon a răspuns scurt: 

- M'am îmbolnăvit de tot. Mă duc la spital... 

La spitalul raional de la Pinega, un doctor, ascultându-l în grabă pe 
Părintele Nicon, a confirmat diagnosticul doctorului din oraşul Kemi — 
tuberculoză pulmonară. 

— Este galopantă? a întrebat Părintele Nicon. 

- Nu, a bombănit doctorul, dar situaţia este serioasă... Boala a pro- 
gresat prea mult. 

Doar Domnul ştie cum şi cu ce tărie nemaiîntâlnită a voinţei, biruindu-şi 
slăbiciunea istovitoare şi durerea de picior, a parcurs Părintele Nicon 
drumul de întoarcere de la Pinega până la locuinţa sa. Pe deplin istovit, 
s'a prăvălit în patul său tare. Stăpâna lui neomenoasă a aflat şi ea că 


părintele este bolnav de tuberculoză. Convingându-se că „argatul” ei 

s'a îmbolnăvit de-a binelea şi poate pentru mult timp (până atunci nu 
crezuse în boala lui, socotind că se preface), în loc să-şi arate cât de cât 
compătimirea şi să-l lase să se odihnească, a căutat să-l izgonească din 
casă — iarna, pe ger, un om bolnav!... 

— Să pleci unde vrei, nu-mi trebuieşti bolnav! ţipa ea. La mine vin să 
stea în gazdă oameni sănătoşi, care pot să facă tot ce vreau. Nu-mi sânt 
de folos bolnavii! Vreau să-mi munceşti, nu să stai în pat... Mă pot şi 
molipsi de la tine, un ofticos! lar dacă mori, ce voi face? Pleacă, pleacă... 
Pleacă unde vrei!... Şi, mânioasă, a venit la patul lui, a aruncat jos sal- 
teaua de paie şi a scos patul afară. Părintele Nicon era la strâmtoare. Se 
simţea atât de rău, încât nu putea merge nicăieri. Atunci i-au venit în 
minte cuvintele scumpului său Stareţ Varsanufie, de care îşi amintea în 
zilele de pribegie şi de suferinţă - chilia lui liniştită din Schitul bine- 
cuvântat al Optinei, mâna lui blagoslovitoare, care se lăsa pe capul 
plecat al tânărului frate Nikolâi: „Doamne, mântuieşte pe robul Tău, 
Nikolăi! Fii lui ajutător! Apără-l pe el când nu va mai avea nici acoperiş, 
nici adăpost...” În perioada aceasta, întro instituţie corespunzătoare 
se făcea o sortare obişnuită a deportaților, fiind împinşi în locuri mai 
îndepărtate. Părintele Nicon era trecut pe această listă, dar din pricina 
bolii a fost lăsat să stea pe loc, pentru o vreme. 

În Sâmbăta lui Lazăr, pe 22 Martie, Părintele Pâtru, care era şi el propus 
pentru mutare, a venit să-l vadă pe Părintele Nicon şi să-şi ia rămas bun. 
Intrând, a văzut un astfel de tablou: bolnavul Părinte Nicon, îmbrăcat 
într'o dulamă vătuită, cu căciulă şi cizme de pâslă, stătea întins pe două 
taburete puse unul lângă altul. La căpătâi avea un sac cu toate catra- 
fusele în el, rezemat de perete. 

— Ce înseamnă asta? a întrebat uimit Părintele Petru. 

- Înseamnă că poţi zbura unde vrei... a răspuns Părintele Nicon, 
lăsându-şi capul pe sac, din pricina neputinței. Dacă până atunci el re- 


fuza totdeauna propunerile Părintelui Petru de a locui împreună, de 

această dată, văzându-şi situaţia fără ieşire, l-a rugat de unul singur 
acest lucru. De bună seamă că Părintele Pstru a răspuns cu bucurie la 
rugămintea lui. A plecat grabnic în satul său, a găsit foarte repede un 
cal la un ţăran cunoscut şi sa întors după bolnav. În această zi, deşi una 
de sfârşit al lui Martie, era un ger puternic şi bătea în rafale un vânt 
năprasnic şi foarte pătrunzător. Părintele Nicon a fost pătruns de ger 


până ce a ajuns la noua şi cea din urmă locuinţă a sa. 

CAPITOLUL 


XIV Că eu iată sânger spre jertfire, şi 
vremea ducerii mele s'a apropiat. 


Lupta cea bună m'am luptat, 
călătoria am săvârşit, credința 
am păzit; de acum s'a gătit mie 
cununa dreptăţii, carea îmi va 
da mie Domnul, judecătorul cel 


drept, în ziua aceea. [II Tim. 4:6-8] 


La noua sa locuinţă, înconjurat de grija şi atenţia Părintelui Petru (care 
fusese lăsat şi el să mai stea în acest sat pentru o vreme), Părintele 
Nicon a început curând să se simtă mai bine. Sa înveselit şi stătea de 
vorbă cu multă plăcere cu Părintele Pâtru şi cu cei ce veneau să-l vizi- 
teze, surorile şi fraţii lui după duh. În afara unei slăbiciuni generale şi 
a unei uşoare dureri în corp, nu a observat nici un fel de schimbări în 
organism, ca şi mai înainte. Îl neliniştea doar temperatura permanent 
ridicată, dimineaţa 40*C cu câteva liniuţe, iar seara 38%, uneori şi 39*. 
Bolnavii exilați nu aveau nici un fel de îngrijire medicală. Părintele 
Nicon nu avea putere să meargă pe jos la Pinega, la spitalul raional, 
aflat la o distanţă de şase kilometri, nici măcar pentru un control foarte 
rapid. Nu putea totdeauna să închirieze un cal, căci cai disponibili erau 
foarte puţini în sat. Însă nu mai avea nici un rost să meargă la spital 
când diagnosticul era deja limpede. Cu toate că medicul îi spusese că 
tuberculoza nu este galopantă, temperatura permanent ridicată îl du- 
cea cu gândul că boala este galopantă. 

Nu avea aproape nici un tratament. Tiocolul recomandat de doctor nu 
l-a mai găsit la a doua reţetă. Cu toate că Părintele Nicon nu îşi punea 
prea mari nădejdi în medicamente, nici nu le refuza. De la Kozelsk i 
s'au trimis în nenumărate rânduri Tiocol şi alte medicamente. Hrana 
era destul de sărăcăcioasă şi neschimbată: supă de krupe, făinoase, 
kaşă. Temperatura ridicată îi scădea pofta de mâncare. Pe cât putea, 
Părintele Petru se străduia să îmbunătăţească masa bolnavului. A în- 


ceput să născocească mâncăruri noi, a făcut rost de lapte şi ouă. La 

scurtă vreme după ce gheţurile de pe fluviul Dvina de Nord sau topit 
şi s'a reluat circulaţia vaselor, au început să vină mai des pachete cu 
alimente şi diferite lucruri, în marea lor parte „cârpe,” cum le numea 
Părintele Nicon. Prosoapele, lenjeria şi îndeobşte ţesăturile erau foarte 
căutate de localnici, aşa că Părintele Nicon cerea să i se mai trimită. Dar, 
lăsând la o parte o oarecare îmbunătăţire a sănătăţii şi îngrijirea dată 
de Părintele Pstru, Părintele Nicon continua să slăbească. Din pricina 
febrei istovitoare şi a apetitului scăzut, slăbiciunea se accentua, încât 
ajunsese să stea în pat aproape tot timpul. Se ridica puţin şi se culca 
din nou. Şi fiindcă avea febră cam tot timpul, stătea culcat într'o rassă 
vătuită şi cu pâslari în picioare, cu toate că în cameră era cald. 

Încă din 1930, fiii duhovniceşti ai Părintelui Nicon au aflat că locuieşte 
în „exil liber,” iar unii dintre ei i-au cerut îngăduinţa să vină şi să-l vadă. 
Părintele Nicon le răspundea tuturor cu un refuz categoric. A oprit cu 
stricteţe să vină cineva la el. Nu îngăduia aceasta din mai multe pricini. 
Una din pricinile esenţiale ale refuzului său era nesiguranța situaţiei 
sale, aşteptarea necontenită pentru a fi mutat. A doua pricină, nu mai 
puţin importantă, era teama de a nu-i supune pe cei ce vor veni aici 
la tot felul de neplăceri, deoarece se ştia prea bine că exilaţii erau sub 
supraveghere şi orice persoană nouă care intra în contact cu ei îşi risca 
poziţia. În afară de aceasta, Părintele Nicon îşi cunoştea foarte bine fi- 
icele duhovniceşti care năzuiau să vină la dânsul. Toate aveau o idee 
destul de nedesluşită despre condiţiile de viaţă ale exilaţilor, şi dacă i-ar 
fi îngăduit uneia dintre ele să vină la dânsul, după aceasta ar fi venit 
a doua, a treia, a patra... Observând viaţa fraţilor săi întru nefericire, 
Părintele s'a convins repede de faptul că doar cel ce nu ieşea cu nimic în 
evidenţă, care trăia retras şi liniştit şi nu avea nici un fel de cunoştinţe 
putea nădăjdui la o viaţă cât de cât liniştită. Au fost cazuri, şi nu puţine, 
când deportaţi ce se bucurau de o relativă libertate au ajuns din nou în 


lagăr... Părintele Nicon le scria celor însetaţi să-l vadă că şi el ar vrea să 

se întâlnească cu toţi cei apropiaţi cu duhul, dar crede că aceasta este 
„un lucru aproape cu neputinţă şi nebunesc, din pricina răului acelor 
ispite şi greutăţi care îi pot întâmpina, începând cu Vol6gda şi până la 
sosirea aici... Ne facem necazuri unii altora.” 

În acest timp, Maica Amvrâsia, ajungând în Ianuarie 1931 la 
Arhanghelsk, locul exilului ei, s'a întâlnit cu Părintele Agapit, care a 
ajutat-o să-şi găsească o locuinţă în satul unde trăia el. Părinţii Melstie, 
Macărie şi Theodât de la Optina, care au venit împreună cu maica, sau 
stabilit în satul învecinat. De la Părintele Agapit, Maica Amvrâsia a af- 
lat adresa Părintelui Nicon şi, pentru prima dată, de boala lui. Sa grăbit 
să-i scrie o scrisoare plină de nelinişte îngrijorată. În felul acesta au 
reluat corespondenţa. Preţuind-o ca pe o monahie vrednică şi având 
încredere în pregătirea ei medicală, Părintele Nicon i-a descris în 
amănunt boala sa, cu toate simptomele şi condiţiile de viaţă. 
„Doctorul de la Pinega,” îi scria el Maicii Amvr6sia, „mi-a găsit 
tuberculoză, care deja nu mai este în primul stadiu, ci a progresat mult. 
Mă nelinişteşte faptul că temperatura de 38*-39* se menţine de mult timp 
— şi de aici, slăbiciune şi lipsă de poftă de mâncare. Mai mult stau cul- 
cat... Mă mir cât de grabnic şi de neaşteptat sau petrecut toate acestea. 
Cred că acele mici răceli, care mi se părea că trecuseră fără urmări, au 
fost începutul a ceea ce se vede acum...” „Nu s'a observat nici un fel de 
ameliorare — şi, iată, au trecut deja două luni! Mă munceşte gândul că 
moartea este tot mai aproape. Poate Domnul va hotărî să mor... Cuviosul 
Thedor Studitul, în surghiun fiind, tresălta şi se bucura pentru cei ce 
mor aici...” „lemperatura mă nelinişteşte şi îmi insuflă gândul că moar- 
tea se apropie. Nici nu mă mai gândesc acum că mă voi însănătoşi, so- 
cotind că este un vis neîmplinit. Mă las în voia lui Dumnezeu...” 

Aşa îi scria Maicii Amvr6sia în lunile Martie şi Aprilie. Aproximativ 
în acest timp el îi scria unei alte fiice duhovniceşti: „De bună 


seamă, este firesc să suferim din pricină că nu ne vom mai vedea 

aici, pe pământ. Dar nu trebuie să suferim peste măsură. Eu sânt 
om. Şi Domnul ne arată că mântuirea omenească este deşartă, că 
nu poţi nădăjdui în om, că mântuirea vine doar de la Domnul...” 
Maica Amvrosia, fără să ţină seama de starea ei împovărătoare şi 
condiţionată de exil, ardea de dorinţa să se folosească de cunoştinţele 
sale medicale pentru a-i da Părintelui Nicon un ajutor în această privinţă. 
l-a venit ideea să ceară conducerii politice permisiunea de a se muta 
în raionul Pinega, mai aproape de Părintele Nicon. În Martie, curând 
după ce a primit prima scrisoare de la părintele, ea a întrebat la G.PU, 
cu prilejul înregistrării periodice, dacă poate cere să fie trimisă într'un 
loc anume din regiunea Arhanghâlsk. 1 s'a răspuns că poate face o ast- 
fel de cerere, însă fără să ştie ce răspuns va primi. Înainte de a trimite 
această cerere, Maica Amvrâsia sa sfătuit cu Părinţii Melgtie, Macârie 
şi Theodât. Ei i-au spus: „Cum va binevoi Împărăteasa Cerurilor...” S'au 
rugat şi au pus la icoana Maicii Domnului nişte bileţele: „Să ceară” şi 
„Să nu ceară să meargă nicăieri.” Sau rugat din nou şi, luând fără să se 
uite unul dintre bileţele, au citit pe el cuvintele „Să nu ceară să meargă 
nicăieri.” Au luat aceasta ca pe arătare a voii lui Dumnezeu. Atunci, din 
partea sa, Maica Amvr6sia l-a sfătuit pe Părintele Nicon să întreprindă 
măsurile necesare pentru a se muta într'un loc mai prielnic din punct 
de vedere climatic. Ea tare ar fi vrut să-l vadă, să-i uşureze boala, pe cât 
i-ar fi stat în putinţă! Se străduia din tot sufletul să ajungă la Pinega, ba 
chiar l-a rugat pe Părintele Nicon să o cheme la el, în calitate de doc- 
tor... Părintele Nicon i-a răspuns atunci următoarele: „Mă încredinţez 
lui Dumnezeu. Sânt mai liniştit atunci când nu îmi fac voia. De aceea, 
deocamdată, nu mă pot hotărî să cer ceva, deşi nu cred că mi se va acorda 
vreo atenţie... Îți mulţumesc din inimă pentru dragoste şi pentru grijă... 
Mântuieşte-o, Doamne! Desigur, aş fi bucuros să te văd. Dar nu trebuie 
să uiţi că nu trăiesc de capul meu, şi sar putea întâmpla să ajungi la 


Pinega şi să nu mă poţi vedea, deoarece şi aici se întâmplă adesea să fii 

strămutat şi trimis în alt loc. De aceea, nu cred că e cazul să-ţi rânduieşti 
situaţia în funcţie de a mea... Neavând nici un fel de modele şi nici un 
fel de informaţii despre cum să-mi formulez cererea [de mutare într'un loc 
mai prielnic], aproape că nu am nici un fel de nădejde în bunele ei rezul- 
tate, şi sânt hotărât deocamdată să rămân pe loc, încredinţându-mă voii lui 
Dumnezeu... Nu mă pot hotărî să te chem la Pinega, ştiind ce greutăţi poţi 
întâmpina aici. Pe de altă parte, parcă nu mă pot hotărî să refuz a-ţi împlini 
dorinţa. Nu am o hotărâre limpede în această privinţă. Doamne, ajută-mă 
şi înţelepţeşte-mă!... Trebuie să mă rog; ca Domnul să-mi arate calea... Ne 
vom ruga Domnului să te mântuiască şi să ne ajute în necazuri şi nevoi. Nu 
văd vreo altă nădejde şi vreun alt liman. Socotelile omeneşti sânt deşarte şi 
mincinoase! Când ai de răbdat greutăţi şi ştii că aici nu este voia ta, atunci ai 
uşurare duhovnicească şi pace sufletească. Fie voia lui Dumnezeu! Singura 
nădejde este la Dumnezeu. lată temeiul cel mai puternic! Toate celelalte sânt 
nestatornice, mai ales în situaţia noastră. Nu ştii cu siguranţă unde este mai 
bine, unde este mai rău şi ce te aşteaptă. Fie voia lui Dumnezeul... Eu cred 
că noi, monahii, cei ce ne-am lepădat de lume, ducem acum, chiar dacă fără 
voia noastră, o viaţă înstrăinată de lume. Aşa a hotărât Dumnezeu. Treaba 
noastră este să ne păstrăm întru credinţă şi să ne păzim de orice păcat, iar 
toate celelalte să le încredinţăm lui Dumnezeu.” 

Părintele Nicon i-a scris Maicii Amvrâsia această scrisoare pe data de 
30 Aprilie, stil vechi.” A fost ultima scrisoare pe care i-a trimis-o... 

Ca o încuviinţare a adevărului cuvintelor Părintelui Nicon, curând 
după primirea acestei scrisori, Maica Amvrsia, împreună cu alţi 
deportaţi, a fost dusă cu şlepurile pe o insulă oarecare, la un punct de 


exilare nu departe de Arhanghelsk. Şi aici ea s'a adresat conducerii cu 


37 In Biserica Rusă se păstrează în continuare calendarul bisericesc „iulian” sau „vechi,“ în 
paralel cu cel civil, numit „gregorian“ sau „nou.” Când sânt folosite date despărțite printr'o 
bară înclinată, prima reprezintă data după calendarul bisericesc, iar a doua data după ca- 


lendarul civil. In.red.] 

o cerere de schimbare a locului exilului. I sa răspuns: „Bineînţeles că 


pr 


nu se poate!” Peste două săptămâni, toţi deportații, împreună cu Maica 
Amvr6sia, au fost transportaţi cu şlepurile la Kotlas, la „renumita” 
Makarihă. Acolo, în barăci, câte o sută şi chiar două sute de oameni în 
fiecare, în condiţii incredibil de grele trăiau optsprezece mii de exilați, 
condamnaţi în marea lor majoritate să-şi găsească odihna în cimitirul 
din apropiere...Multe suferinţe trupeşti şi sufleteşti a avut de înfrun- 
tat Maica Amvr6sia în peregrinările sale! Şi ce mare sprijin i-a fost în 
clipele cele mai grele acea ultimă scrisoare a Părintelui Nicon, plină 
de înţelepciune duhovnicească! Toate dorinţele şi năzuinţele ei de a fi 
lângă bolnavul părinte şi de a-l ajuta în boala lui s'au preschimbat în 
colb înaintea căilor necunoscute ale lui Dumnezeu... 

Când îl sfătuia pe Părintele Nicon să depună cerere şi când visa ea însăşi 
să se mute la Pinega, Maica Amvr6sia, datorită lipsei de experienţă şi 
a unei anumite naivităţi în lucrurile practice, nu cunoştea, în esenţă, 
starea de fapt a deportaților — până ce ea însăşi s'a convins de aceasta: 
au fost condamnaţi să nu aibă o viaţă liniştită, chiar printre străini fi- 
ind. Ţelul de bază era nimicirea credinţei Creştine, iar pentru aceasta 
trebuia, în primul rând, să fie izolaţi toţi cei ce îşi arătau convingerile 
religioase. Neîndoielnic, îi izolau nu pentru ca aceştia să vieţuiască 
înconjurați de atenţie şi, ispăşindu-şi pedeapsa, să se întoarcă acasă 
sănătoşi şi plini de putere. Părintele Nicon ştia toate acestea din propria 
experienţă şi din povestirile altor deportaţi. 

În sfârşit, a venit mult-aşteptata primăvară şi în ţinuturile Arhan- 
ghelskului! A sosit luna Mai. Din cerul azuriu, soarele strălucitor îşi 
revărsa cu dărnicie razele sale dătătoare de viaţă şi îşi cerea cu fiecare zi 
tot mai curajos drepturile, chemând poruncitor la viaţă tot ce este viu. 
Părintele Nicon şi Părintele Pâtru au întâmpinat cu bucurie primele 
zile de căldură, având nădejdea că o dată cu venirea primăverii şi în 


organismul bolnavului vor apărea noi puteri, iar starea sănătăţii sale 

se va îmbunătăţi. Părintele Petru, ştiind că bolnavul are nevoie de aer 
proaspăt, l-a sfătuit de mai multe ori pe Părintele Nicon să se folosească 
de vremea bună şi să iasă din cameră. Părintele Nicon, probabil în acord cu 
cunoştinţele sale, întârzia să iasă, zicând: „Maica Amvr6sia mi-a scris că 
nu este voie să ieşi din casă când ai temperatura ridicată.” Doar o singură 
dată, făcând parcă ascultare de Părintele Pâtru, a ieşit la aer, dar pentru 
puţină vreme. Cu toate că era cald şi linişte, lui îi era frig. Curând, tim- 
pul cald şi senin s'a schimbat dintr'odată. Nori de plumb pluteau la mică 
înălţime. A început să plouă, apoi ploaia s'a preschimbat în lapoviţă. Bătea 
un vânt rece şi pătrunzător. Se făcuse atât de frig, încât Părintele Petru a 
aprins focul în sobă. Era începutul lunii Mai. Din acest moment, starea 
sănătăţii Părintelui Nicon sa înrăutățit pe neaşteptate. Greaua sa boală 
a progresat rapid, sleindu-l de puteri. Temperatura nu mai scădea, fiind 
mereu foarte ridicată: dimineaţa 38*C, seara 39* şi chiar 40“. A apărut tu- 
sea şi dispneea. Nu mai avea poftă de mâncare şi nu mai putea mânca 
bucate gătite. Se hrănea doar două-trei ouă, bea două pahare de lapte şi 
două-trei ceşti de ceai pe zi, cu puţină pâine sau biscuiţi. Stătea mai mult 
culcat, fără să se ridice. Culcat îşi făcea pravila de rugăciune, culcat citea 
Sfânta Scriptură, culcat scria scrisori, punând hârtia pe o scândurică de 
la un pachet. Veşnica tragedie a vieţii şi a morţii se derula cu rapiditate. 
Peste o săptămână sau două, temperatura s'a ridicat la peste 40". Au în- 
ceput chinurile. Temperatura ridicată, febra şi frisoanele care alternau 
cu o transpiraţie istovitoare, slăbiciunea îngrozitoare, înăbuşirea — toate 
acestea îl chinuiau. Nu îi ajungea aerul, nu putea să respire din pricină 
că plămânii i se micşoraseră. Sufocându-se, se zvârcolea lac de sudoare în 
aşternutul său. „Nu pot respira. Daţi-mi aer! Daţi-mi, cât de puţin...” şoptea 
el, sfârşindu-se. Când se simţea mai bine, se ruga încetişor: „Doamne, 
miluieşte! Doamne, ajută!” Cu fiecare zi slăbea tot mai mult. Fiecare zi 
aducea noi şi noi înrăutăţiri ale sănătăţii sale. Spre sfârşit, slăbise într'atât 


încât nici măcar culcat nu mai avea putere să citească şi să scrie. Părintele 

P&tru îi citea cu glas tare scrisorile primite. Părintele Nicon doar recitea 
ce era mai important, dicta răspunsul, iar apoi iscălea şi mai adăuga une- 
ori câteva rânduri. În ultimele luni ale bolii sale, sa împărtăşit aproape în 
fiecare zi cu Sfintele Taine ale lui Hristos. La început, se împărtăşea el sin- 
gur, dar când a slăbit de tot venea să-l împărtăşească Părintele Paisie, egu- 
menul Schitului Vithania. EI era şi duhovnicul Părintelui Nicon. Uneori 
îl împărtăşea Arhimandritul Nichita, fratele după trup al uneia dintre 
fiicele duhovniceşti ale părintelui. Locuinţa unde trăiau Părintele Nicon 
şi Părintele P&tru era liniştită. Nimic nu tulbura liniştea atât de necesară 
grav-bolnavului Părinte Nicon, care stătea culcat şi se ruga încetişor, 
pregătindu-se pentru trecerea în veşnicie. Părintele Pâtru îl îngrijea cu 
dăruire, pe cât putea. În această perioadă a vieţuirii împreună, el se legase 
foarte mult de Părintele Nicon şi îl iubea sincer. Laolaltă, aveau linişte şi 
pace. Starea de rugăciune a Părintelui Nicon se transmisese şi tovarăşului 
său, iar Părintele P&tru se simţea ca oarecând în îndepărtatul şi neajunsul 
schit al Optinei, nu ca în surghiun... 

Dar, deodată, a avut loc neprevăzutul! Pe data de 9/22 Iunie, într'o 
seară de Luni, în chip cu totul neaşteptat şi fără să fie chemată, a 
venit la Părintele Nicon una dintre fiicele sale duhovniceşti, Irina 
Bobkova, chiar aceea la care, în vremea şederii la Kozelsk, Părintele 
Nicon se odihnea când mergea la Sihăstria Optina. A venit nechemată, 
fără blagoslovenie. Cu toate rugăminţile fierbinţi primite, Părintele 
Nicon nu îngăduise nimănui să vină la dânsul, chiar şi atunci când 
deznodământul bolii devenise evident. După nenumăratele şi stă- 


ruitoarele rugăminţi ale Sorei Irîna, el i-a scris chiar să-l lase în pace.* 


38 La sfârşitul lui Mai 1931, Părintele Nicon i-a dat totuşi binecuvântare Monahiei Irina să vină 
Ia el, în exil, iar banii pentru drum i-a dat leromonahul Pimen, viitorul Patriarh al Moscovei şi al 
întregii Rusii. Maica Irina, mai apoi Schimonahia Serafima, s'a întors la vârsta de 106 ani în Mă- 
năstirea Şamordino, care acum renăştea, şi a adormit întru Domnul în ajunul praznicului icoa- 


nei Maicii Domnului din Kazan, hramul mănăstirii, pe data de 21 Oct./3 Nov. 1990. [n.ed.rus.| 

Fiind el însuşi un călugăr ascultător şi nefăţarnic până la sfârşitul zilelor 
sale, cerea de la toţi fiii săi duhovniceşti deplină ascultare, şi nu-i suporta 
pe cei neascultători. Pe de o parte, sosirea neaşteptată şi neanunţată a 
Sorei Irina nu putea fi pe placul său. Pe de altă parte, sufletul său, care 
suferise atât de mult în aceşti ani de prigoană, se bucura să vadă şi să 
asculte un om venit din locurile atât de dragi inimii sale. Părintele Nicon 
a primit-o cu blândeţe, dar şi, după cum spunea mai apoi Părintele 
Pâtru, „cu inima îndoită.” Fireşte, Părintele Nicon nu putea respinge 
o femeie care făcuse un drum atât de lung şi care-şi cheltuise, poate, 
toate micile ei economii, mai ales că, după cuvintele Părintelui Petru, 
însuşi părintele îi spusese că trebuie să aibă mare grijă de ea, pentru că 
autorităţile ar fi în stare de orice, „mai ales că şi râul este aproape...” 
Sora Irina, văzându-l pe scumpul ei părinte şi învăţător stând aproape 
nemișcat, văzându-i faţa slabă care se schimbase, a vărsat lacrimi din 
belşug, stând în genunchi înaintea lui. Părintele Nicon, care ajunsese 
atât de slab, încât abia mai vorbea, a mângâiat-o plin de dragoste... 
Sora Irina i-a adus bolnavului scrisori, bani, medicamentele şi alimen- 
tele trebuincioase. Inima ei de femeie s'a mohorât văzându-l pe Părintele 
Nicon întins pe o saltea veche de paie şi, cu toate că în cameră era cald, 
îmbrăcat cu o dulamă vătuită şi cu pâslari în picioare. Şi-a concentrat 
toate forţele pentru a uşura starea gravă a bolnavului. Dar... era prea 
târziu. Părintele Nicon nu mai avea deloc poftă de mâncare. Chiar şi 
ouăle le mânca cu greu, silindu-se pe sine... 

Miercuri, pe 11/24 Iunie, Părintele Nicon s'a simţit atât de rău, încât 
Părintele Petru şi Sora Irina au crezut că moare şi sau grăbit să-l 
împărtăşească... Însă, după vreo două zile, s'a produs o îmbunătăţire 
nebănuită în starea sănătăţii bolnavului, ca o prevestire a sfârşitului 
apropiat! Spre uimirea celor din jur, Părintele Nicon s'a înveselit, s'a în- 
viorat, a stat de vorbă cu Sora Irina şi cu ceilalţi vizitatori. Le-a povestit 


despre încercările şi suferinţele sale din ultimii patru ani de viaţă. Nu 

puteai să-l asculţi fără să nu verşi lacrimi! A întrebat-o pe Sora Irina 
despre fiii lui duhovniceşti şi despre ceilalţi cunoscuţi. Zâmbind, îşi 
amintea episoade tragicomice din viaţa sa, glumea... Părintele Petru, 
obişnuit să-l vadă aproape totdeauna preocupat şi tăcut, sa mirat de 
această însufleţire neobişnuită. Aceasta a fost însă ultima zvâcnire a 
puterilor sale, precum un foc care se isprăveşte înainte de a se stinge 
cu totul...Sora Irina, bucuroasă de înviorarea bolnavului, a început 
să-i vorbească despre cererea de mutare într'un loc mai prielnic pen- 
tru sănătate. Părintele Nicon, care până acum refuza astfel de sfaturi, a 
încuviinţat pe neaşteptate, spre mirarea Părintelui Petru — ba chiar s'a 
grăbit puţin în această direcţie. Setea de viaţă a început să se arate din 
nou în el. La cererea de mutare trebuia anexată o dovadă de la doctor, 
prin care să se confirme boala. Pe data de 14/27 Iunie, au adus un doc- 
tor de la Pinega. Consultându-l pe Părintele Nicon şi dorind, probabil, 
să-l încurajeze şi să-l liniştească, acesta i-a spus că nu are nici un fel de 
tuberculoză galopantă şi că slăbiciunea pe care o are este un fenomen 
trecător, care va trece după o vreme. Însă Părintelui P&tru, care îl con- 
ducea la ieşire, i-a spus sec că totul s'a sfârşit: 

- Boala se afla în ultimul stadiu. Şi-a trăit traiul. Este în viaţă doar pen- 
tru că are o inimă sănătoasă. Nici un fel de medicamente şi nici un fel 
de mutare nu-l mai pot ajuta... 

Amintindu-şi în timpul bolii de Maica Amvrâsia, el spunea ade- 
sea: „Dacă Maica Amvr6sia ar fi aici, mi-ar fi spus tot adevărul!...” 
Ca părinte duhovnicesc al ei, o cunoştea foarte bine, ştia că, având o 
înaltă conştiinţă duhovnicească, nu l-ar fi minţit niciodată şi, văzând 
apropierea ceasului morţii, nu i-ar fi sădit nădejdi de viaţă. Dimpotrivă, 
l-ar fi avertizat despre aceasta... 

Urmând parcă pilda multora dintre cei ce mor de această boală, Părintele 
Nicon, deşi spunea că nu mai are zile multe şi că nu mai nădăjduieşte 


să se vindece, datorită caracterului său plin de viaţă, nu şi-a pierdut 

nădejdea până aproape de sfârşit. Toate celulele organismului său încă 
tânăr erau însetate de viaţă şi îşi cereau cu tărie dreptul la viaţă. Cu 
toate că intuia limpede starea sa deznădăjduită, trupul său nu voia să 
se împace cu dovezile raţiunii. „Că duhul este osârduitor, dară trupul 
neputincios...” /Mat. 26:41/ Până la sfârşit, cu toate suferinţele ce se 
înteţeau, setea de viaţă nu l-a părăsit. Nu voia să moară şi, după cum le 
spunea celor din jur, nu a avut nici o presimţire a sfârşitului ce se apro- 
pia, nici frica morţii. Nu a văzut moartea care se apropia de dânsul cu 
paşi repezi, nici nu a simţit răsuflarea ei de gheaţă. Acest fapt a fost tare 
greu pentru dânsul. Se ruga ca Domnul să-i descopere lui sau altcuiva 
acest lucru de neînțeles, să-l lămurească dacă va mai trăi sau acesta este 
sfârşitul... 

Cu două luni înainte de a muri, la sfârşitul lui Aprilie, una din fiicele 
sale duhovniceşti a avut un vis care a uimit-o prin limpezimea lui. 
Ea şi-a descris visul într'o scrisoare trimisă Părintelui Nicon. Se făcea 
că Starețul Varsandfie de la Optina venise la locuinţa din Kozâlsk a 
Părintelui Nicon şi începuse să-i scoată lucrurile din cameră. Când aces- 
ta a luat patul pentru a-l scoate din cameră, ea l-a întrebat: „Părinte, dar 
de ce scoateţi patul? Părintele Nicon nu va mai avea unde să doarmă...” 
La această întrebare, Starețul i-a răspuns: „El se grăbeşte să vină la 
mine şi nu mai are nevoie de pat. Acolo îi voi da patul meu...” 

La această scrisoare, Părintele Nicon a răspuns următoarele: „Visul tău 
se aseamănă cu realitatea. În general, eu nu cred în vise, dar sânt une- 
ori şi vise adevărate. Poate că Dumnezeu îmi va rândui să mor...” 
Poate fi socotit acest vis un răspuns la rugăciunea lui?... 

La vreo două zile de la vizita doctorului, îmbunătăţirea vremelnică a 
stării de sănătate a încetat. În organismul Părintelui Nicon s'a produs o 
înrăutăţire năpraznică. Acum slăbea tot mai mult şi mai mult nu doar 
cu fiecare zi, ci cu fiecare ceas. Într'o astfel de situaţie gravă, nu mai pu- 


tea fi vorba de depunerea cererii de mutare. Moartea se apropia cu paşi 

repezi. Din acest moment a refuzat să mai primească medicamente. 
Aproape că nu mai mânca nimic. Bea cu poftă doar ceai. Suferințele 
s'au diminuat în ultimele zile de viaţă. A rămas doar slăbiciunea — 
până la ameţeală. Când temperatura depăşea 40%, bolnavul începea să 
vorbească singur. Îşi amintea de părinţii şi fraţii de la Optina, îi chema 
la pocăință pe fiii săi duhovniceşti, strigându-i pe nume, făcea cruce 
în văzduh ca şi cum i-ar fi binecuvântat. Odată, l-a văzut pe adormitul 
Stareţ Macărie de la Optina: 


— A, Preacuviosul Părinte Macârie!... Irina, dă-i scaunul... La noi a ve- 


Sora Irina nu sa grăbit să-i împlinească porunca, crezând că Părintele 
Nicon aiurează. 

- lertaţi-o, Părinte, nu prea are experienţă! a spus încetişor Părintele 
Nicon, apoi a tăcut. 

Cu câteva zile înainte de moarte, i-a rugat pe Părintele Petru şi pe Maica 
Irina să nu i se mai adreseze cu apelativul „Părinte,” ci cu „Vlădică,/” 
şi i-a corectat de nenumărate ori, atunci când ei continuau să-i zică 
„Părinte.” Mai apoi, unii sau smintit de aceasta şi, neştiind cum s'o 
explice, au preferat să treacă sub tăcere acest subiect. Cel ce scrie aceste 
rânduri înclină să creadă că înainte de sfârşitul său a avut o vedenie, 
dar nimeni nu ştie nimic. Părintele a murit împreună cu această taină. 
Nu totdeauna şi nu tuturor nu le este dat să ştie tot ce se petrece cu 
omul nostru lăuntric şi nici nu poate exprima totul prin cuvinte.” 
Ţintuit de boală la pat, slăbit până în ultimul grad, Părintele Nicon con- 
tinua să se roage încetişor şi să-i dicteze Părintelui Pâtru răspunsurile 
la scrisori, cu un glas abia auzită. 

Pe data de 20 Iunie, stil vechi, a cerut să i se dea o foaie de hârtie 
şi un creion. A vrut să scrie ceva. „Ce frumuseţe se află în cărţile 


39 Schimonahia Serafima le-a povestit călugărilor de la Optina această vedenie prin anii 
1988-1990. /n.ed.rus.] 


viața Sfântului 
NICON | 280 


duhovniceşti...” a început el, apoi creionul i-a căzut din mâna slăbită... 
În această zi sau în următoarea a avut hemoragie la stomac (probabil că şi 
tubul digestiv, spre sfârşitul bolii, a fost afectat de procesul tuberculozei). 
Pe data de 24 Iunie, stil vechi, adunându-şi ultimele puteri, a încercat 
să scrie o scrisoare uneia dintre fiicele sale duhovniceşti de la Kaliga. 
Scriind câteva cuvinte cu o grafie foarte deformată, nu a mai fost în stare 
să continue scrisoarea şi a amânat totul pentru a doua zi. A doua zi, 
miercuri, pe 25 Iunie, pe stil vechi, era însă slăbit în aşa grad, încât nu a 
mai putut nici să vorbească. Scrisoarea a rămas neîncheiată şi neiscălită. 
Văzându-i starea foarte gravă, Părintele Pâtru s'a grăbit să-l cheme pe 
Părintele Nichita, care nu a întârziat să vină la căpătâiul celui aflat pe 
moarte. Împărtăşindu-l cu Sfintele Taine ale lui Hristos, a socotit de 
trebuinţă să-i citească şi canonul de ieşire a sufletului. Era pe la ora 12. 
La ora 2 după-amiază, Părintele Nicon a băut un ceai. La ora 7 seara, a 
mai băut puţin ceai şi s'a liniştit. Pe la ora 9 seara, Sora Irina i-a oferit 
bolnavului încă puţin ceai, dar el a refuzat dând din cap şi a închis 
ochii. Crezând că Părintele Nicon vrea să doarmă, Sora Irina s'a dus să 
se odihnească în camera vecină. Părintele Pâtru stătea la masă şi scria. 
În casă era linişte. Doar răsuflarea grea a bolnavului Părinte Nicon 
şi geamătul lui înăbuşit se auzeau în tăcerea casei. Peste vreo oră şi 
jumătate, Sora Irina a venit din nou la patul muribundului. Părintele 
Nicon stătea la fel de liniştit, respirând încet şi anevoios printre gemete. 
Ceva însă a uimit-o pe Sora Irina când l-a privit în faţă. O schimbare 
abia perceptibilă se petrecuse în el vreme de o oră şi jumătate. 

— Părinte Pâtru! Părintele trage să moară! a strigat ea. 

Părintele Petru s'a apropiat. Tăcând cu frică şi cutremur, stăteau amân- 
doi şi priveau cum sufletul Părintelui Nicon părăsea trupul. Răsuflarea 
a devenit tot mai înceată şi mai înceată. Pauzele dintre inspiraţie şi 
respiraţie erau tot mai îndelungate... Peste vreo cinci minute, ultima 


şi cea mai grea inspiraţie i-a umflat pieptul, apoi... sa lăsat o linişte 

înfricoşătoare... Părintele Nicon a murit aşa cum era culcat, pe partea 
dreaptă, cu capul puţin înclinat spre umăr ... 

În ultimele săptămâni ale vieţii, se rugase adesea Domnului să-i trimită 
un sfârşit Creştinesc. Domnul i-a ascultat rugăciunea şi i-a dăruit un 
sfârşit drept, fără durere, liniştit, fără ruşine, în pace. Părea că nu murise, 
ci că adormise întrun somn uşor, până la învierea cea de obşte. A doua 
zi, pe data de 26 Iunie, stil vechi, au venit să-şi ia rămas bun de la el 
Arhimandritul Nichita, Egumenul Paisie, un protoiereu, patru ieromo- 
nahi şi alţi surghiuniţi, fraţi şi surori. Câţiva preoţi au aşezat cu grijă în 
sicriu trupul Părintelui Nicon. Sicriul fusese comandat mai dinainte de 
Părintele Pâtru. Sa citit încă o dată canonul de ieşire a sufletului şi s'a 
slujit panahida mare. Apoi au început slujba de îngropare a călugărilor 
chiar în locuinţa adormitului. Sa înconjurat încetişor sicriul purtând 
trupul nou-adormitului leromonah Nicon. S'au cântat încetişor cântările 
înmormântării. Lumânările ardeau încetişor în mâinile celor de faţă, lu- 
minând cu o lumină tremurătoare pe cel adormit. Părintele Nicon stătea 
în sicriu ca un om viu. Era îmbrăcat în mantie mică, epitrahil şi mânecuţe. 
Pe cap avea scufia monahală. (Pachetul cu mantia lungă şi cu camilafca a 
fost primit după înmormântare). 

Părintele Parthânie, un ieromonah de la Optina despre care s'a amintit 
mai sus, cu toate că era în relaţii bune şi paşnice cu adormitul Părinte 
Nicon, nu a luat parte la înmormântare din pricina unor neînţelegeri 
privind nişte probleme bisericeşti (era singurul dintre ieromonahii de 


la Optina care nu-l recunoştea pe Mitropolitul Serghie.) A venit să-şi 


40 Este vorba de o grupare de clerici şi mireni din sânul Bisericii Ruse, condusă de Mitropo- 
litul losif (Petrovih) al Petrogradului, care nu au acceptat enciclica din 1927 a Mitropolitului 
Serghie (Stragorodski) al Nijegorodului (locţiitor al patriarhului şi viitor Patriarh), ce chema 
la recunoaşterea ocârmuirii bolşevice din Rusia ca fiind o „autoritate rânduită de Dumne- 
zeu.” Această grupare s'a alcătuit mai apoi într 'o aşa-numită „Biserică a catacombelor,” care 
a încetat după 1930 orice părtăşie cu Patriarhia Rusă (socotită de ei o creaţie a comuniştilor, 
asemenea schismaticei „Bisericii Vii” din anii 1920) şi rămânând în această stare de ascun- 

ia rămas bun de la adormit după ce toţi ceilalţi ieşiseră. La propunerea 
Sorei Irina să slujească o panahidă, el a răspuns: 

- Nu, Părintele Nicon se va supăra pe mine. Mă voi ruga acasă pentru 
dânsul... 

Apoi, ridicându-şi puţin ochelarii şi privind la adormit, a exclamat: 

- la uite! Parcă râdel!... 

Faţa celui adormit era neobişnuit de albă, de luminoasă şi zâmbea a 
bucurie... 

Acest Părinte Parthenie a avut un vis cu câteva zile înainte de sfârşitul 
Părintelui Nicon: se făcea că Părintele Nicon şi Părintele Chiril mergeau 
undeva, cu geamantane în mâini. Părintele Parthenie a întrebat: „Dar 
pe mine nu mă luaţi?” Părintele Nicon i-a răspuns: „Lu fă cum voieşti, 
dar eu pe Părintele Chiril nu îl las...” Şi au plecat amândoi mai departe. 
Părintele Chiril, întorcându-se din exil, a murit la un an după Părintele 
Nicon, în oraşul Kozlov (Miciurinsk), pe data de 19 Iulie 1932 după 
calendarul bisericesc. Vineri, 27 lunie stil vechi, la orele două, a avut loc 
înmormântarea. În scurtul răstimp al vieţuirii sale în ţinuturile Pinegăi, 
mulţi deportaţi şi oameni liberi de aici au aflat despre Părintele Nicon şi 
l-au prețuit pe deplin după vrednicia sa, ca un om bun, compătimitor, 
atent faţă de nevoile altora şi păstor destoinic. Toţi aceştia s'au adunat 
în această zi pentru a-i da iertăciunea şi sărutarea cea mai de pe urmă. 
La înmormântare au fost doisprezece preoţi slujitori. Uimitor a fost 
faptul că toţi aceştia, cu o săptămână înainte de sfârşitul Părintelui 
Nicon, se aflau la muncă, în pădure, undeva la 60 de kilometri 


depărtare de locuinţa lor. Şi, deodată, toţi au primit învoire... Părintele 


dere până în ziua de astăzi, informaţiile actuale despre ea fiind neconcludente. O parte din- 
tre cei ce se alăturaseră atunci acestei grupări, numită ironic „iosifită,” izbutind să părăseas- 
că Rusia, s'au alăturat „părții libere” din Biserica Rusă, Bisericii de peste Graniţe. Aceasta 
din urmă s'a reunit cu Patriarhia Rusă în anul 2006, împlinindu-se astfel o prorocie a Sfân- 
tului Serafim din Sarov. Enciclica din 1927 a fost repudiată în 1991 de către Patriarhul Ale- 
xie al II-lea al Moscovei într'o declaraţie publică. /n.red.| 

Nicon i-a aşteptat pe toţi să se întoarcă şi nu a murit până au ajuns 
toţi. Şi pentru zilele acestea, ale înmormântării, au fost învoiţi... 
Domnul, dăruind credinciosului Său slujitor un sfârşit Creştinesc şi 
în pace, l-a cinstit şi după moarte, după măsura sa, la înmormântare. 
Preoţii l-au condus pe cel adormit către ultimul loc de odihnă nu ca pe 
un ieromonah umil şi necunoscut, ci ca peun arhiereu — adevărat, nu în 
veşminte strălucitoare şi nu în cântări puternice şi măreţe. 

Părintele Nicon nu şi-a încredinţat duhul Domnului într'un lagăr de 
concentrare, într'o atmosferă cumplită şi potrivnică duhului Creştinesc. 
El şi-a dat suflarea cea de pe urmă înconjurat cu dragoste şi însoţit 
de rugăciuni. Trupul lui feciorelnic nu a fost aruncat cu nepăsare în 
groapă, împreună cu alţi morţi, fără rugăciune şi fără cruce. A fost un 
dar trimis lui de la Dumnezeu. A fost una din cununile cereşti care-l 
înfrumuseţează în veacul viitor. 

La început, preoţii slujitori au dus sicriul în mâini, apoi l-au pus într'o 
sanie, trasă de cai prin nisipul adânc. L-au dus, apoi, din nou pe mâini 
printr'o luncă, până la cimitir. 

Trupul Părintelui Nicon a fost încredinţat pământului la porunca 
lui Dumnezeu Făcătorul, Cel ce ţine în mâinile Sale viaţa şi moartea 
fiecăruia şi Care grăieşte: „Pământ eşti, şi în pământ vei merge.” 
/Fac. 3:19/ Sufletul lui drept s'a înfăţişat Domnului şi Făcătorului său, 
aducându-i faptele, cuvintele şi cugetele sale... 

Deasupra movilei de pământ care a acoperit sicriul cu trupul său a fost 
înălţată o cruce mare din lemn de pin. După înmormântare, la locuinţa 


adormitului, toţi au luat parte la o masă de pomenire. 

CAPITOLUL 


XV 


Aceştia sânt cei ce vin din 

necazul cel mare şi au spălat 
veşmintele lor şi au albit veşmintele 
lor în sângele Mielului. 

Apoc. 7:14] 

Iată eu şi pruncii cari 

au dat mie Dumnezeu. 

/Eor. 2:13] 


Trista veste a morţii Părintelui Nicon s'a răspândit repede printre toţi 
cei ce l-au cunoscut şi l-au iubit. Cu toate că erau încredinţaţi de faptul 
că nimeni nu-l va mai vedea niciodată printre cei vii, gândul la sfârşitul 
inevitabil umplea de frică inimile tuturor. 

„Astfel, cu voia lui Dumnezeu, a trecut la cele veşnice un om încă 
tânăr, pilduitor în ceea ce priveşte convingerile religioase şi cele mo- 
rale, îndeajuns de dăruit pentru a-i înrâuri pe alţii înspre bine şi a fi un 
lucrător folositor în țarina lui Hristos. Domnul le rânduieşte pe toate 
spre folosul oamenilor, pentru binele lor veşnic. De aceea, şi Părintelui 
Nicon i sau îngăduit nu puţine încercări, pentru ca în anii tinereţii 
vieţuirii pământeşti să se maturizeze pentru veşnicie. «Fericită este 
calea întru carea mergi astăzi, suflete, că sa gătit ţie loc de odihnă» 
(prochimenul înmormântării)...” Aşa scria un stareţ, aflând despre 
moartea Părintelui Nicon - după toate probabilitățile, Ieromonahul 
I6sif (Polevoi) de la Optina. 

Episcopul Pavlin al Kaligăi a primit o scrisoare de mari dimensiuni de 
la un apropiat al său. La sfârşitul scrisorii, un oarecare Ivân lakovlevici 
a făcut o descriere mişcătoare a întâlnirii sale în exil cu Părintele 
Nicon. „Nu demult am primit vestea morţii duhovnicului de la Optina, 
leromonahul Nicon. Ne-am cunoscut în drum spre insulele Solovăţ. La 
închisoarea din Butârsk, ne-au adunat pe toţi într'o singură grupă. El 
era mai tânăr, să zic, cu câţiva ani decât mine. Împreună cu dânsul 
mai era un monah, tot de la Optina, un oarecare Mihail Taube. Un om 


relativ tânăr, inteligent, cu educaţie înaltă. Amândoi aveau o solidă 

formaţie călugărească. (Toate le-am aflat după aceea). Erau oameni, ca 
să spun aşa, iniţiaţi în cultura duhovnicească a Optinei. Şi eu eram bu- 
curos de o astfel de întâlnire pe acel drum anevoios. Aceşti doi călugări 
ortodocşi au fost primele feţe bisericeşti arestate şi trimise la Solovăţ 
pe care le-am văzut în grupa noastră,. De la închisoarea din Butârsk, 
am fost împreună pe întregul drum până la Kemi. Şi aici am fost vreo 
două luni împreună cu dânşii, chiar în aceeaşi baracă. Şi, iată, acum, 
când am aflat vestea morţii Părintelui Nicon, mi-au venit în minte toate 
aceste întâmplări, precum şi viaţa noastră de atunci şi personalitatea 
luminoasă a adormitului. Aş dori în cele ce urmează să vă împărtăşesc 
aceste amintiri... Părintele Nicon şi Părintele Mihail“... cum îi mai 
văd eu acum!... Părintele Mihail era înalt la trup, slab, tânăr, inteligent, 
brunet, îmbrăcat în haine monahale.? Părintele Nicon era puţin mai 
în vârstă, având o înfăţişare sănătoasă, nu prea slab, cu părul şi barba 
roşcate, de înălţime mijlocie, faţa deschisă, plăcută. Şi el avea haine 
monahale. Totdeauna erau chibzuiţi, reţinuţi, totdeauna luminoşi cu 
duhul - erau adevăraţi călugări ortodocşi. Eram atât de bucuros să-i 
văd, să-i ascult... Am fost împreună, după cum am amintit, începând 
de la Butârsk şi până mai departe: vagoanele-celulă, închisoarea de la 
Leningrad, din nou sute de verste în vagoane-celulă şi, în sfârşit, Kemi. 
Barăci, înghesuială, ploşniţe, înjurături, muncă şi tot, tot ce a însem- 
nat viaţa noastră în acele zile, tot am trăit împreună! Până când ne-am 
despărţit... Şi ne-am despărţit astfel: l-au chemat odată pe Părintele 
Mihail şi l-au trimis cu o grupă undeva la pădure, pe malul Mării Albe. 
Apoi, peste o lună, sau peste două, mau chemat şi pe mine, pentru 
a mă trimite în insulele Solovăţ. Când m'am urcat pe vapor cu grupa 


mea de deţinuţi, Părintele Nicon a rămas paznic la punctul din Kemi, 


41 Adică Părintele Agapit In.a.] 
42 După ce a fost arestat, Părintele Agapit a îmbrăcat veştmintele monahale şi nu le-a mai 
dat jos niciodată. In.ed.rus.] 

ca şi mai înainte. Aşa mi-a rămas în minte, ca un paznic lângă nişte 
magazii şi butoaie... Totdeauna avea cu el o carte în mână, totdeauna 
era liniştit, tăcut şi echilibrat... Din locul unde făcea el de pază se vedea 
marea. Acea mare mi sa întipărit bine în minte. Îmi plăcea în chip deo- 
sebit în nopţile albe şi pustii, când numai pescăruşii ţipau departe pe 
mare, iar lumina nopţilor albe spunea ceva sufletului meu. Probabil că 
şi Părintele Nicon vedea toate acestea, le trăia şi le ascundea în sufletul 
său luminos... Cu toate acestea, nu am mai avut ocazia să vorbesc cu el 
aşa cum îşi dorea sufletul meu. În parte, am schimbat câteva gânduri 
în legătură cu o problemă sau alta. Chibzuinţa lui, echilibrul şi cultura 
duhovnicească deosebită — cultura de la Optina — îşi spuneau, probabil, 
cuvântul în viaţa şi în comportarea lui, în cuvintele lui şi în tăcerile 
lui. Eu l-am prețuit mult, ca şi pe prietenul său, Părintele Mihail, şi am 
fost bucuros să-i întâlnesc. Şi acum Îi mulţumesc lui Dumnezeu pentru 
această întâlnire a vieţii mele...” Mai departe era anexată copia scriso- 
rii pe care Ivân lakovlevici a primit-o prin alţii din Karaganda, de la 
Părintele Chiril, cuprinzând descrierea amănunţită a ultimelor zile din 
viaţa Părintelui Nicon, precum şi a morţii şi îngropării sale. Scrisoarea 
sa, adresată Vlădicii Pavlin, se încheia cu cuvintele: „Am transcris-o 
intenţionat această scrisoare în întregime, pentru plinătatea tabloului. 
Totul este impresionant - atât viaţa, cât şi sfârşitul Părintelui Nicon, dar 
şi cuvintele cunoscuţilor săi despre dânsul. Să aibă parte de Împărăţia 
Cerurilor!” Este interesant faptul că Vlădica Pavlin, numit în scaunul de 
la Kalăga în Decembrie 1930, nu l-a cunoscut defel pe Părintele Nicon 
şi nu a fost niciodată la Sihăstria Optina. Probabil că Ivân lakovlevici, 
cunoscând bine înalta formaţie duhovnicească a Preasfinţitului Pavlin 
şi dorind să-i împărtăşească din bucuria duhului său, având mărturii 
despre nevoitorul vremurilor noastre, leromonahul Nicon, a socotit de 
datoria sa să descrie amănunţit întâlnirea cu dânsul şi impresiile făcute 


cu acest prilej. 

Părintele Nicon a trecut în veşnicie pe data de 25 lunie/18 Iulie, anul 
1931, în plină floare a puterilor trupeşti şi sufleteşti, cu toate că nu îm- 
plinise încă 43 de ani. 

Urmărind întreaga sa viaţă cu ochiul minţii, din ziua intrării în Schit şi 
până la sfârşitul său din îndepărtata şi necunoscuta Pinegă, te miri fără 
să vrei de înainte-vederea şi înţelepciunea Stareţului Varsanufie, care, 
cu mulţi ani înainte, a rostit cuvinte proroceşti despre viaţa ucenicului 
său, tânărul posluşnic Nikolâi: „Întreaga viaţă este o minunată taină, 
cunoscută doar lui Dumnezeu... Toată viaţa noastră se înlănţuie în 
chip minunat după un oarecare rânduială tainică, pe care nu o băgăm 
de seamă şi nu o înţelegem... Totdeauna şi în toate este o înlănţuire de 
situaţii, dar rostul acestei înlănţuiri rămâne necunoscut nouă. Chiar şi 
cele care ni se par fleacuri au înţelesul lor... Fiţi cu luare-aminte la eve- 
nimentele vieţii dumneavoastră. Mai apoi multe se descoperă...” 

Dacă cititorul îşi aminteşte, tânărul Nikolăi Beliaev a văzut pentru 
întâia dată Schitul Sfântului loân Botezătorul de la Optina în ziua praz- 
nicului Aflării Capului Sfântului loân, pe data de 24 Februarie, iar el 
a adormit întru Domnul a doua zi după hramul Schitului, Naşterea 
Sfântului loân Botezătorul. 

„Veţi trăi acele vremuri când din nou îi vor chinui pe Creştini... Vorbesc 
despre chinuri asemănătoare celor din vechime... Este posibil să se 
repete prigoanele şi chinurile celor dintâi Creştini... Veţi trăi aceste 
vremuri. Amintiţi-vă acest cuvânt al meu. Atunci veţi spune: «Da, îmi 
amintesc, Părintele Varsanifie mi-a spus despre toate acestea... Câţi 
ani au trecut...».” 

De ziua morţii Părintelui Nicon, pe stil vechi, Biserica face pomenirea 
Cuvioasei Muceniţe şi Fecioare Fevrânia. Prin viaţa sa, prin pătimirile 


i prin sfârşitul său, Părintele Nicon se aseamănă într'adevăr cu Sfânta 
fârşitul P tele N tr'ad Sfânt 

Muceniţă, care şi-a dăruit sufletul şi viaţa ei Domnului. Şi el, pătimind 
pentru Hristos, împreună cu sfânta, cheamă cuvintele cântării bise- 
riceşti: „Preadulce Hristoase, nu îmi este greu a-ţi urma, căci dulceaţa 
dragostei tale a întărit întru nădejde sufletul meu şi frumseţea milosti- 
virii tale mi-a îndulcit inima ca să pot bea din păharul patimilor tale...” 
(Condacul Cuvioasei Muceniţe FevrOnia) 

„În viaţa fiecărui om, doi ani au o însemnătate covârşitoare; al două- 
zecilea an v'a găsit în mănăstire. Unde vă va prinde cel de-al patru- 
zecilea an? Ar fi bine să vă găsească în Împărăţia Cerului!... Aceasta vă 
va fi o bucurie. Acea bucurie va fi începutul vieţii veşnice...” 

O, fericite Părinte Varsanufie! Ucenicul tău, cel ce ţi-a păzit până la 
sfârşitul zilelor învăţăturile, a purtat cu sfinţenie toată viaţa în sufletul 
său nestinsă lumina cea cerească, care i-a umplut de bucurie întreaga 
fiinţă, şi a trecut prin suferinţe la viaţa veşnică... 

La tunderea în cinul îngeresc, Părintelui Nikolâi i s'a dat numele Nicon, 
în cinstea Mucenicului Nicon (28 Septembrie, stil vechi). În Sfânta 
Evanghelie, pe care Biserica o citeşte în ziua pomenirii mucenicului, 
găsim cuvintele: „Încă şi voi mărturisiţi, că dintru început cu mine 
sânteţi.” /lo. 15:27/ Cândva, la Kozelsk, Părintele Nicon, de ziua nu- 
melui său, le-a desluşit aceste cuvinte fiilor săi duhovniceşti, spunând 
că sfinţii mucenici au avut putere să mărturisească şi să rabde chinuri 
pentru credinţa în Hristos deoarece întotdeauna au fost împreună 
cu Dânsul, nu numai în cuvinte, dar şi în toată viaţa lor, slujindu-i 
Domnului lisus Hristos. 

Sfântul Dimitrie al Rostovului scria: „Este de mare folos să-ţi aminteşti 
de cei ce au pătimit pentru Hristos, pentru că însăşi amintirea chinuri- 
lor lor poate trezi în sufletul nostru dragoste de Dumnezeu şi poate da 
năzuinţei noastre faţă de virtuţi oarecari aripi, pentru ca noi, de dragul 
bunătăţilor viitoare, să răbdăm în gând acele chinuri pe care mucenicii 


le-au purtat cu trupul.” 

După cuvintele unui Sfânt Părinte, „călugăria este mucenicie nevăzută.” 
Nu numai prin lupta sa pe tărâmul monahal cu lumea, cu trupul şi cu 
diavolul, dar şi prin prigoana şi suferinţele îndurate, Părintele Nicon s'a 


asemănat, într'o oarecare măsură, unui mucenic. 


De la ziua trecerii la Domnul a pururea-pomenitului părintelui nostru 
Nicon leromonahul au trecut mai bine de treizeci de ani." Aproape toţi 
părinţii şi fraţii Sihăstriei Optina, tovarăşi de drum şi de nevoinţă ai 
Părintelui Nicon, sfârşindu-şi drumul vieţii, au trecut în veşnicie. Mulţi 
dintre fiii săi duhovniceşti s'au mutat din această viaţă pământească, 
plină de zbucium şi nenorociri, într'o altă patrie, necunoscută nouă. Cei 
puţini rămaşi în viaţă, bătrâni şi slabi, pregătindu-se să treacă la o altă 
viaţă, îl cinstesc cu sfinţenie pe părintele şi îndrumătorul lor duhov- 
nicesc, leromonahul Nicon. În amintirea lor, chipul său este ca o stea 
călăuzitoare ce le luminează drumul vieţii şi le aminteşte de moarte, 
de smerenie, de pocăință şi de răbdare, în acest ultim ceas. Din lumea 
îndepărtată, din lumea de dincolo de mormânt, în inimi le răsună gla- 
sul său, o chemare spre viaţa veşnică, spre viaţa după poruncile lui 
Dumnezeu, o chemare ce nu piere niciodată. Dar nu numai cuvintele şi 
învăţăturile cu care şi-a călăuzit fiii duhovniceşti pe drumul adevăratei 
vieţi întru Hristos, ci şi întreaga sa viaţă de nevoitor al vremurilor noas- 
tre a rămas o pildă vrednică de urmat. 

Părintele Nicon a fost un adevărat monah şi nevoitor. Până la sfârşitul vieţii 
sale, a păstrat cu sfinţenie făgăduinţele făcute lui Dumnezeu la tunderea în 
monahism, făgăduinţele fecioriei, sărăciei, ascultării, smereniei şi răbdării. 
A fost foarte aspru, veghetor şi cu băgare de seamă faţă de „omul cel 
vechi” al său, nicicând nu s'a atins de nimeni şi niciodată nu şi-a aţintit 
privirea asupra cuiva... lată o întâmplare grăitoare în această privinţă. 


43 Cartea a fost scrisă în 1965. In.red.] 

Într'o casă de mireni, unde fusese invitat, pe genunchi i-a sărit o pisică. 
Înainte de a o arunca de pe genunchi, şi-a înfăşurat mâna cu marginea 
rassei. În catedrala de la Koz6lsk se săvârşea slujba privegherii. Piciorul 
bolnav nu îi dădea putinţa să stea multă vreme în picioare, aşa că în 
timpul citirii celor şase psalmi ai Utreniei, el sa aşezat, punându-şi 
piciorul bolnav pe un taburet... Fiii săi duhovniceşti au băgat de seamă 
acest lucru, iar bătrâna monabhie Evdochia Salomon i-a trimis la strană 
şalul ei mare şi călduros, pentru a-l pune sub piciorul bolnav. Şalul a 
fost trimis imediat înapoi. 

Despre lipsa lui de lăcomie sa amintit nu o dată. Pentru viaţa de toate 
zilele avea doar ceea ce îi era de neapărată trebuinţă. Tot ceea ce îi priso- 
sea era împărţit celor ce duceau lipsă, monahiilor şi monahilor bătrâni 
şi bolnavi. Chiar şi în închisoare şi în exil fiind, nu şi-a uitat făgăduinţa 
făcută şi nu numai că dădea fără vreo răsplată celor ce îi cereau, ci întreba 
el însuşi dacă cineva nu are nevoie de ceva, ştiind că nu oricine poate să 
ceară. Cu câteva zile înainte de adormirea sa, când Sora Irina, văzând 
sfârşitul care se apropia, l-a întrebat ce dorinţe are legate de lucrurile 
sale, el nu i-a răspuns. Nu dorea să aibă grija lucrurilor stricăcioase 
atunci când se pregătea să se arate înaintea Scaunului Dumnezeiesc. 
Toată viaţa Părintelui Nicon s'a întemeiat pe ascultare: ascultare de 
Domnul Dumnezeu, Atotţiitorul, Ziditorul şi Proniatorul său, la îm- 
plinirea sfintelor sale porunci; ascultare de Biserică, în persoana ierar- 
hilor şi mai-marilor slujitori ai ei; ascultare de părintele său duhovnicesc 
şi de stareţul său. 

„Demult, pe când eram încă la Schit, mi-a trecut prin minte că nu am 
nimic, nici călugărie lăuntrică, nici pe dinafară. Atunci, pentru a nu 
pieri, m'am hotărât să merg pe drumul ascultării. După ce am luat 
această hotărâre, făceam doar ceea ce mi se spunea, şi aşa am dobândit 
liniştea. Mi s'a spus să trec din Schit la mănăstire, am trecut, cu toate 


că nu voiam. Şi, în general, în toate şi totdeauna mam străduit să nu 

împlinesc voia mea, ci voia conducerii mănăstirii mele şi a părintelui 
duhovnicesc. Odată, Starețul Nectărie mi-a spus în legătură cu aceasta 
nişte cuvinte minunate: «Nimic nu este mai păgubitor pentru un mo- 
nah decât să-şi rânduiască viaţa după mintea sa». lar Starețul Nectărie 
se distingea prin spiritul său de observaţie şi dobândise darul înainte- 
vederii. Ascultarea este foarte importantă pentru un monah. Monahul 
care face ascultare are totdeauna în suflet o dispoziţie bună, uşurinţă, 
bucurie şi neîntristare. Aş vrea să am mereu o astfel de dispoziţie.” 
Aşa povestea despre sine Părintele Nicon, învăţându-i pe fiii săi du- 
hovniceşti. Şi-a păstrat această stare fericită, lipsită de întristare, până 
la sfârşitul zilelor. 

Întreaga sa viaţă a fost neîncetat o ascultare de voia lui Dumnezeu. 
Doar din ascultare s'a mutat din Schitul binecuvântat şi scump inimii 
sale la mănăstire, unde sufletul nu i se regăsea. Din ascultare cânta 
la strană când lipseau başii, cu toate că nu îi plăcea cântarea pe note, 
iar laringele îi era foarte slab şi obosea uşor. Din ascultare şi-a luat 
asupră-şi jugul greu al duhovniciei. Din ascultare de Părintele Agapit 
nu a întreprins nimic pentru a-şi îmbunătăţi situaţia din exil. Din as- 
cultare a răbdat batjocura nemilostivei sale stăpâne din satul V6epola. 
Din ascultare de voia lui Dumnezeu s'a mutat cu locuinţa la Părintele 
Petru... Însă ascultarea de oamenii întâlniți pe drumul vieţii sale a fost 
mereu întemeiată pe înţelesuri duhovniceşti, şi a respins cu tărie tot 
ceea ce era în dezacord cu poruncile Evangheliei şi canoanele Bisericii, 
deoarece totdeauna şi pretutindeni era „legea Dumnezeului lui în ini- 
ma lui.” /Ps. 36:31/ 

Era înţelept şi chibzuit, dar nu din pricina vârstei. Pe când nu împlinise 
încă patruzeci de ani şi abia îşi începuse lucrare de duhovnic, i-a spus 
Maicii Amvrâsia, care îşi arătase un entuziasm involuntar faţă de două 
monahii tinerele, venite la el de la depărtare: „Sânt încă tinere, poţi fi atât 


de sigură în ce le priveşte?...” El însuşi era încă tânăr, dar... „era tânăr 


viața Sfântului 
NICON | 294 


cu anii, însă prin înţelepciunea duhovnicească îi depăşea pe Stareţii 
împodobiţi cu cărunteţe...” Încă de la Kozâlsk, duhovnic fiind, împrăştia 
întotdeauna tristeţea şi mâhnirea ce puneau adesea stăpânire pe ne- 
putincioasele sale fiice duhovniceşti, din pricina evenimentelor dure- 
roase ale acelor zile, prin discuţiile sale glumeţe şi cuvintele ce stârneau 
râsul. Aceste cuvinte glumeţe erau ca o rază de soare ce răzbătea pe 
neaşteptate printre nori. Pe feţele triste şi îngrijorate înfloreau zâm- 
bete şi o bucurie copilărească lumina ochii. El rămânea imperturbabil 
la toate acestea şi doar nişte scântei vesele, abia văzute, străluceau în 
ochii lui albaştri. Aşa a fost şi în surghiun, şi în perioada bolii, chiar şi 
pe patul de moarte. Când suferinţele sale mai scădeau şi se simţea mai 
uşurat, zâmbea liniştit, încercând să glumească ca şi mai înainte. 

Şi-a dovedit marea sa smerenie înaintea necunoscutelor căi ale 
Domnului prin întreaga sa viaţă, în toate faptele şi gândurile sale, 
lăsând în urmă o pildă înaltă pentru toţi cei ce năzuiau să trăiască 
după voia lui Dumnezeu. În relaţiile cu fiii săi duhovniceşti, virtutea 
smereniei mergea totdeauna sub deviza chibzuinţei. Liniştit, statornic, 
înfrânat în cel mai înalt grad în ce priveşte manifestarea sentimentelor 
sale şi, în acelaşi timp, însufleţit de o bucurie lăuntrică, se purta faţă 
de fiii săi duhovniceşti cu atenţie, cu grijă, cu dragoste şi cu asprime, 
într'o oarecare măsură. Îi era greu să le conducă şi să le povăţuiască 
pe drumul mântuirii pe unele dintre fiicele sale duhovniceşti, bolnave 
sufleteşte şi nechibzuite. Nu de puţine ori a avut necazuri şi neplăceri 
în practica sa de duhovnic. Unii, de multe ori, fără să bage de seamă 
aceasta, abuzau de dragostea lui şi îl plictiseau cu fleacuri, răpindu-i 
timpul preţios şi puterile... 

„Sânt un om obişnuit. Mă străduiesc să nu clădesc nimic cu de la 
mine putere. Mă străduiesc conştiincios să mă raportez la fiecare în 
parte, de dragul mântuirii mele şi a celor ce vin la mine... Sânt chiar 


mulţumit atunci când părerile despre mine sânt împărţite, pentru 

că, deşi lucrul acesta nu e pe placul iubirii de sine, este în schimb 


za 


folositor pentru mântuirea sufletului...” Aşa îi scria unei fiice 
duhovniceşti care-şi arătase indignarea faţă de cei care îl cleveteau. 
Nu a judecat niciodată pe nimeni, amintindu-şi de porunca lui 
Dumnezeu: „Nu judecaţi, ca să nu fiţi judecaţi,” /Mat. 7:1/ nu a răsplătit 
niciodată răul cu rău, nici cu cuvântul, nici cu lucrul, cutremurându-se 
la cuvintele „A mea este răzbunarea, eu voiu răsplăti” /Evr. 10:30; Deut. 
32:35/ şi „Judecata fără de milă este celuia ce nu a făcut milă.” /Iac. 2:13/ 
Nimeni nu l-a văzut vreodată mânios sau supărat. Pătruns de o mare 
şi liniştită cumpătare, rod al înaltei culturi duhovniceşti de la Optina, 
el era întotdeauna acelaşi, purtând pe chip ceva asemenea unei bucurii 
cereşti. Chiar în momente deosebite, rămânea deplin liniştit... 

Încă din anii tinereţii, a fost adânc pătruns de duhul învăţăturii Cre- 
ştine şi de departe, deşi nu era bătrân, stăpânea cu desăvârşire ceea ce 
mulţi dintre monahii care trăiseră toată viaţa în mănăstire dobândeau 
doar la o vârstă înaintată. Luciditatea morală pe care o primise în dar 
pentru credinţa sa puternică în Dumnezeu şi ascultarea adevărată şi 
fără oprelişti faţă de Starețul Varsanifie îl deosebeau fără voie de alţi 
călugări. „Orice suflet luminat de harul ceresc este un suflet simplu, 
este vasul şi lăcaşul lui Dumnezeu. În acel suflet nu este nici răutate, 
nici viclenie.” Harul ceresc i-a luminat sufletul şi întreaga viaţă. 
Această lumină strălucea în toate faptele şi cuvintele sale. Razele haru- 
lui care izvorau nevăzut dintr 'însul îi atrăgeau pe oamenii istoviţi din 
întunericul deşertăciunii lumeşti, pătimind sub tirania propriilor pati- 
mi. Veneau la el persoane de toate vârstele: oameni simpli şi cultivați, 
deştepţi şi fără minte, străduindu-se să primească măcar o fărâmă din 
lumina Dumnezeiască care-i lumina sufletul. 

Nu refuza niciodată pe nimeni dintre cei ce veneau la el pentru un sfat 
sau o învăţătură, oricine ar fi fost, străduindu-se să împlinească măcar 


în parte cuvintele Domnului său Iisus Hristos: „Pre cela ce vine către 

mine nu-l voiu scoate afară.” /lo. 6:37/ Luminat de o lumină harică, 
dădea fiecăruia dintre cei veniţi la dânsul sfaturi şi învățături pe care 
le-ar fi putut da doar cineva cu credinţă tare şi neîndoită, care a mers 
toată viaţa pe căile poruncilor lui Dumnezeu. 

În anii când suferinţele şi lipsurile erau simţite cu tărie de toţi Creştinii 
ortodocşi, când mulţi dintre ei, sub greutatea ispitelor, cădeau pradă 
tristeţii şi istovirii, el îi învăţa cu stăruinţă marea virtute a răbdării. 
Le amintea tuturor necontenit să rabde cele trimise de la Dumnezeu 
şi să nu fie curioşi la ce le va rezerva viitorul, de aceea rostea adesea 


pr 


cuvintele: „Nu ţi se va arăta ce va fi!” Celor descurajaţi le mai spunea: 
„Acum este vremea prielnică, acum este ziua mântuirii,” convingân- 
du-i că în lucrarea mântuirii nu trebuie să te bizui pe nesiguranța unui 
viitor mai prielnic. El însuşi a fost mereu o pildă de răbdare, purtând cu 
seninătate tot ce i-a trimis Dumnezeu încă din zilele tinereţii şi până la 
sfârşit. Sufletul său, arzând de credinţă şi de dragoste puternică pentru 
Dumnezeu, primea cu evlavie toate care i se întâmplau ca din mâna lui 
Dumnezeu, ca de la Însuşi Domnul. Suferințele sale din ziua arestării şi 
până la sfârşitul vieţii au fost foarte mari, însă răbda toate cu seninătate, 
întărindu-şi cuvintele: „Răbdarea este o fericire neîntreruptă.” Răbda 
totdeauna tăcând, fără să se plângă vreodată cuiva de necazurile 
sale. Pentru toate necazurile îi mulțumea lui Dumnezeu, încredinţân- 
du-se voii Sale. Rostea adesea cuvintele: „Slavă Ţie, Dumnezeul meu, 
pentru necazul trimis! Primesc acum cele vrednice de faptele mele. 
Pomeneşte-mă când vei veni întru Împărăţia Ta şi să fie întru toate 
voia Ta, cea una bună şi desăvârşită!” A rămas credincios făgăduinţei 
de a răbda totul şi în perioada bolii sale, de dinainte de moarte, deşi 
suferinţele se înteţeau. Nu numai că nu sa plâns nimănui de boala 
sa, dar nici nu a cerut ceva pentru a-şi uşura chinurile, nici nu şi-a 
exprimat cu lucrul, cu cuvântul sau măcar cu privirea nemulţumirea 


faţă de ceva, ci le-a primit pe toate cu smerenie, ca pe ceva de trebuinţă. 

Nu a uitat niciodată rugăciunea, această temelie a vieţii monahale, nici 
în închisoare, nici măcar în surghiun. Când i-a fost cu neputinţă să-şi 
împlinească pravila de rugăciune după carte, spunea pe de rost cât pu- 
tea să-şi amintească, iar ce nu mai ţinea minte completa cu Rugăciunea 
lui lisus. Chiar şi când a ajuns grav bolnav şi țintuit la pat, nemaiavând 
putere să citească din carte, rugăciunea şi suspinurile nu conteneau de pe 
buzele lui. Cel mai des rostea Rugăciunea lui lisus şi „Împărate ceresc.” 
Spunea pe de rost canonul Preadulcelui lisus şi al Maicii Domnului, până 
când a slăbit definitiv. Repeta cuvintele Psalmistului: „Toată mâncarea o 
a urât sufletul lor şi sau apropiat până la porţile morţii...” 

/Ps. 106:18/ „Doamne, fie voia ta!” Îi plăcea să rostească cuvintele 
Apostolului: „Ci unii sau muncit, nepriimind slobozirea, ca mai bună 
înviere să dobândească.” /Evr. 11:35/ Acesta era stihul său preferat... 
Şi-a amintit cu dragoste de fiii săi duhovniceşti, încredinţaţi lui de 
Domnul, până la moarte, şi nu a părăsit grija sufletelor lor aproape 
până la cea din urmă suflare, răspunzând la scrisori, rugându-se pen- 
tru ei, binecuvântându-i în lipsă, făcând în văzduh semnul ultimei sale 
blagoslovenii. Odată i-a scris unei fiice duhovniceşti, ca răspuns la o 
scrisoare, aceste de cuvinte: „Dumnezeu va îngădui să ne vedem atunci 
când şi acolo unde Îi va fi bineplăcut...” 

Domnul a bineplăcut să ia la Dânsul sufletul drept al Părintelui Nicon. 
Unul dintre nevoitorii de demult, Cuviosul Varsantifie cel Mare, a ros- 
tit următoarele cuvinte, care au ajuns până la noi: „Dumnezeu nu ia 
sufletul dreptului până ce nu îl aduce la o măsură înaltă, a bărbatului 
desăvârşit.” 

Cu toate că Părintele Nicon era încă tânăr, se nevoia mult, luptându-se 
cu nevăzuţii vrăjmaşi ai Creştinului şi ai monahului, respingând cu 
puterea lui Hristos atacurile din partea lumii, a trupului şi a diavolu- 
lui. În aceeaşi măsură, se nevoia şi în țarina lui Hristos, semănând cu 


osârdie seminţele adevărului, ale dragostei şi ale binelui. Sămânţa cea 

bună, semănată cu iubire în sufletele oilor cuvântătoare de la Hristos 
păstorite de dânsul, nu a pierit. Ea a crescut în chip nevăzut şi tainic, 
aşa cum creşte sămânţa aruncată în brazdă, şi a adus la vremea ei rod 
de viaţă în Duhul Sfânt şi întru dragoste negrăită... 

Trupul Părintelui Nicon zace în îndepărtata Pinegă. Pomenirea lui este 
vie în sufletele celor ce l-au iubit. Sufletul său stă înaintea Domnului în 
aşteptarea acelei tainice şi înfricoşate clipe când „vreme nu va mai fi,” 
/Apoc. 10:6/ când cărţile vieţii se vor deschide şi tainele tuturor se vor 
descoperi. Atunci şi sufletul său va veni la Domnul şi Ziditorul său şi, 
arătând către sufletele fiilor săi duhovniceşti, va zice: „Iată eu şi pruncii 
cari au dat mie Dumnezeu.” /ler. 15:19/ 

Cuviosul Părintele nostru Efrem Sirul a spus: „Viaţa drepţilor începe 
după sfârşitul lor,” iar întralt loc: „Nu plângeţi după cei morţi, că acesta 
este drumul tuturor. Fericit cel ce îşi găseşte sfârşitul fără de cusur.” 
Veşnică să-ţi fie pomenirea, Fericite Părinte Nicon, pururea-pome- 
nite! Dumnezeu să te fericească şi să te odihnească, iar pe noi să ne 
miluiască ca un bun şi de-oameni-iubitor. Şezând înaintea Scaunului 
lui Dumnezeu ca unul dintre aleşi, pomeneşte în sfintele tale rugăciuni 
pe nevrednicii fiii tăi, care-ţi cinstesc pomenirea, Părinte Nicon, 
pururea-pomenite! Dumnezeului nostru se cuvine slava, cinstea şi 
închinăciunea, acum şi pururea şi în vecii vecilor. Amin. 


Cuvioase Părinte Nicon, roagă-te lui Dumnezeu pentru noi! 

ÎN LOC DE 
ÎNCHEIERE 


PĂSTRAREA DUHULUI 
DE LA OPTINA 


Autoarea vieţii Stareţului Nicon de la Optina este fiica lui duhov- 
nicească, Monahia Maria (în lume Maria Semenovna Dobromâslova). 
Ea s'a născut în anul 1900, la Kozelsk. Mama ei, Zinaida Alexandrâvna, 
născută Nik6lskaia, era fiica boierului Aleksândr lakovlevici Nikolski, 
mareşalul nobilimii de la Kozelsk. Tatăl ei, Semen Ilici Dobromâslov, a 
terminat universitatea din Kazân şi a ajuns profesor la Kozelsk, iar mai 
apoi a fost hirotonit preot şi a slujit într'un sat nu departe de Kozelsk. 
Nu a slujit vreme prea îndelungată, pentru că a murit în anul 1903 de 
tuberculoză faringiană, iar Mâşa, care avea atunci trei ani, a pierdut pe 
cel mai apropiat om, deoarece mama ei şi cei doi fraţi cu care locuia la 
Kozelsk nu erau prea apropiaţi de dânsa. Mama a devenit comunistă, 
dar, este adevărat, după cum ea însăşi spunea, intrase în partid pentru 
a primi paika;* lucra în miliţie şi, după prima epurare, a fost exclusă 
din partid. Pâvel, fratele mai mare, a devenit la vârsta de şaptesprezece 
ani comisar roşu şi a murit în anul 1920 în luptele din sudul Ucrainei. 
Celălalt frate, Nikolâi, sa mutat în anul 1926 la M6scova, a învăţat la 
facultatea muncitorească şi ulterior a absolvit Institutul de Arhitectură. 
În copilărie, Maria Semenovna era un copil firav. „Cel sătul nu îl înţelege 
pe cel flămând,” aşa şi fraţii nu puteau înţelege de ce Mâşa nu ia parte 
la jocurile lor şi intră în casă sau de ce stă la umbră când soarele era 
puternic. Şi mama era nedumerită de purtarea fetiţei. Doar doica ei o 
înţelegea şi o lua adesea la biserică, la Sihăstria Optina. „După firea sa, 
sufletul este Creştin,” şi Măşa, încă copil fiind, înţelegea toată dulceaţa 


44 Rația de pâine pe care o primeau apropiații regimului In.tr.] 

tihnei sufleteşti de la evlavioasele slujbe călugăreşti. Toată înfăţişarea şi 
rânduiala vechiului lăcaş îi umpleau de bucurie inima şi i-o încălzeau. 
Doica nu îşi obosea eleva cu mult stat în picioare şi îi îngăduia să iasă 
în curte. Uneori, Măşa se plimba singură prin curte şi aduna de pe jos 
atât de frumoasele frunze tomnatice. Cu timpul, a început să înţeleagă şi 
mângâierea slujbelor. Auzea foarte multe despre ajutorul dat de Stareţi 
oamenilor care veneau la ei. Odată, când doica a adus-o pe Mâşa la Schit 
ca să ia binecuvântare, Starețul, blagoslovind, a spus: „Este plăpândă, 
dar Domnul o va ajuta.” 

Mama a rămas împreună cu Maria Semenovna până la sfârşitul vieţii (a 
murit la vârsta de 93 de ani), dar nu i-a împărtăşit convingerile religioa- 
se, neînţelegând multe lucruri. Trecând odată cu copiii pe lângă Sfintele 
Porţi de lângă clopotniţa mănăstirii Optina, Zinaidei Alexandrovna a 
văzut într'un chioşc nişte mărgele care i-au plăcut. Le-a cumpărat şi i 
le-a dat Maşei. Mai apoi, fetiţa a aflat că de fapt acelea nu erau mărgele, 
ci metanii călugăreşti. 

De când Mâşa, fiica preotului ce murise, a intrat pe cheltuiala statului 
la şcoala eparhială, mama nu a mai luat-o acasă nici măcar în vacanțe. 
Ea nu avea prietene apropiate şi se îmbrăca mai rău decât toate fetele. 
La plimbare în oraş li se dădea voie să iasă doar câte două, aşa că, în 
locul acestor plimbări ceremonioase, Mâşa prefera să rămână acasă şi 
să citească. Începuse să se roage în toate necazurile pe care le poate 
avea un om singur între ceilalţi. 

În anul 1917, Maria Semenovna a absolvit gimnaziul la Kozâlsk şi a 
devenit învăţătoare de şcoală primară. Când Sihăstria Optina a ajuns 
muzeu, s'a transferat aici cu serviciul şi cu domiciliul. Obişnuia 
să picteze peisaje. Până în anul 1927, a lucrat la „Muzeul Sihăstria 
Optina” ca director adjunct. Când sa închis muzeul, la Schit sa or- 
ganizat o casă de copii, unde Maria Semenovna a început să lucreze 


ca învăţătoare. Îi aducea pe copilaşi la izvorul Cuviosului Pafniâtie 

de la Bordv şi îi afunda unul câte unul, ca şi cum i-ar fi botezat; 
femeile care treceau o batjocoreau, zicând: „Acuşi o să-i îneci!” 
Pe Maria Semenovna nu o interesau problemele lumeşti. Nu sa 
măritat. Treptat, s'a adâncit tot mai mult în viaţa duhovnicească. 
Câţiva ani a rămas fără nici un serviciu şi a intrat la Institutul de 
Arte ridicat pe ruinele fostei Şcolii Imperiale de Arte şi Meserii — 
Stoganov. Starea sănătăţii, însă, nu i-a îngăduit să sfârşească şcoala. 
După doi ani, Maria Semenovna a părăsit M6scova şi sa angajat la 
laboratorul sanitaro-bacteriologic din Kaliga, unde a rămas până la 
sfârşitul vieţii. Casa din Kozelsk a fost vândută, iar banii primiţi s'au 
cheltuit în doi ani de zile. 

Curând după mutarea la Kaliga, Maria Semenovna a primit în taină 
tunderea în monahism, Cuvioasa Maria Egipteanca ajungând ocroti- 
toarea ei cerească. Cei din jur nu aveau cum să-şi dea seama de acest 
lucru, aşa că viaţa exterioară a pustnicei din lume îşi urma cursul ei, 
neobservată de atheii lumii. În anul 1939, din pricina bolii de inimă 
şi de ficat, a fost declarată invalidă. 

A început războiul. Câteva luni, Kaliga a cunoscut ocupaţia germană, 
dar Domnul a păzit-o pe roaba sa credincioasă. Odată, în casa Mariei 
Semenovna a intrat un ofiţer german. Ea s'a speriat îngrozitor — acasă 
era doar mama ei. Ofiţerul, însă, văzând un pian, a ordonat cu un 
gest să se şteargă praful de pe acesta, apoi a început să cânte. A cântat 
aproape o oră, apoi, fără să zică nimic, sa ridicat şi a plecat. În timpul 
unui bombardament, când Maria Semenovna şi mama ei se aflau în 
adăpost, casa lor a fost distrusă de un obuz. Sau mutat apoi în casa 
unde locuise mai înainte Constantin Eduardovici Țiolkovski. 

În primii ani de război, Maria Semenovna nu a lucrat nicăieri, 
din pricina invalidităţii. Pensia era mică, aşa că trebuia să câştige 
bani pentru a trăi desenând hărţi. Spre sfârşitul războiului, Maria 


Semenovna a început să lucreze la secţia de sculptură a unei fabrici. 

Salariul era destul de mare, dar efortul fizic era peste puterile ei, 
aşa că la puţină vreme după război s'a mutat la laboratorul unui dis- 
pensar pentru tuberculoşi, ca al doilea laborant. În anul 1956, Maria 
Semenovna a fost trecută la gradul doi de invaliditate şi nu a mai 
lucrat nicăieri. 

În anul 1960, Maria Semenovna a pictat în culoare tablourile tu- 
turor Stareţilor de la Optina, pe care le-a dăruit mai apoi Academiei 
Duhovniceşti din Lavra Sfântului Serghie al Radonejului, păstrându- 
se acum în cabinetul ecleziastico-muzeal. O cunoştea pe fiica duhov- 
nicească a Stareţului Nectărie de la Optina, Nad6jda Alexandr6vna 
Păvlovici. Împreună cu directorul filialei din Kozâlsk a Muzeului 
Regional de Etnografie Kaluga, Vasilii Nikolăievici Sorokin, ea a depus 
multe eforturi pentru restaurarea Sihăstriei Optina, aflată în dărâmături. 
Maria Semenovna a făcut o copie manuscris după descrierea mormin- 
telor din cimitirul Sihăstriei Optina realizată în anul 1925 de Nadejda 
Grigorievna Ciulkova. Tot Maria Semenovna a transcris cu propria mână 
şi a sistematizat moştenirea duhovnicească a Stareţului şi îndrumătorului 
ei, leromonahul Nicon: jurnalul, scrisorile, predicile şi cuvântările sale. 
În anul 1965, a alcătuit viaţa Stareţului Nicon, pe care a transcris-o de 
două ori, îndreptând cu acest prilej feluritele nepotriviri, de neocolit 
într'o astfel de lucrare. Până la sfârşitul vieţii, Maria Semenovna a purtat 
lumina lui Hristos cu duhul, cu cuvântul şi cu fapta. Mulţi dintre cei care 
au vorbit cu ea povesteau despre darul înainte-vederii şi al chibzuinţei 
duhovniceşti cu care a fost dăruită. 

Pe data de 1 Iulie 1968, după două luni de suferinţă, Maria Semenovna 
Dobromâslova a trecut la Domnul. Încă înainte de a se îmbolnăvi, le-a 
spus femeilor care o îngrijeau că-şi pregătise îmbrăcămintea pentru 
înmormântare. Cei cunoscuţi ştiau că îmbrăcămintea există, dar nu 
au văzut-o niciodată. Când a venit vremea să o îmbrace, au deschis 


dulapul şi au văzut că toate hainele erau monahale. 

Pe data de 14 Aprilie 1992, de ziua Cuvioasei Maria Egipteanca, 
obştea de la Optina a aşezat pe mormântul Monahiei Maria o cruce 
mare de lemn şi au slujit o panihidă. În ediţia de faţă sau luat în cal- 
cul modificările textului făcute de autoare prin anul 1975 (manuscrisul 
din 1965 şi cel scris la maşină în 1975 se păstrează în arhiva Sihăstriei 
Optina). În text sânt îndreptate anumite nepotriviri, iar în unele locuri 


s'au dat note de subsol. 

